Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
ក្រោយឈ្នះការប្រកួត អ្នកគាំទ្រ ឥណ្ឌូនេស៊ី ស្រែកពាក្យដ៏រំជួលចិត្តមួយឃ្លាផ្ញើជូនម្ចាស់ផ្ទះកម្ពុជា	https://business-cambodia.com/articles/indonesia-send-meaningful-words	បន្ទាប់ពីទទួលបានជ័យជម្នះលើក្រុមបាល់ទាត់ជម្រើសជាតិកម្ពុជា នៅពហុកីឡដ្ឋានជាតិអូឡាំពិកដោយលទ្ធផល ២៖១  កាលពីពេលកន្លងទៅថ្មីៗ អ្វីដែលគួរឱ្យចាប់អារម្មណ៍ក្រោយបញ្ចប់ការប្រកួតក្រុមអ្នកគាំទ្របាល់ទាត់ជម្រើសជាតិឥណ្ឌូនេស៊ី ដែលចូលរួមទស្សនា បាននាំគ្នាស្រែកពាក្យដ៏រំជួលចិត្តមួយឃ្លាជូនម្ចាស់ផ្ទះកម្ពុជាមុនពេលត្រឡប់ទៅវិញ។ តាមរយៈវីដេអូឃ្លិបខ្លីមួយដែលកំពុងល្បីនៅក្នុងបណ្ដាញសង្គម បន្ទាប់ពីបញ្ចប់ការប្រកួត អ្នកគាំទ្ររបស់ឥណ្ឌូនេស៊ីបាន ស្រែកថា “អរគុណច្រើនកម្ពុជា អរគុណច្រើនកម្ពុជា”។ សារដ៏ខ្លីរបស់អ្នកគាំទ្រឥណ្ឌូនេស៊ី គឺពិតជាមានន័យខ្លាំងណាស់ក្នុងនាមកម្ពុជា ជាម្ចាស់ផ្ទះ ក្នុងព្រឹត្ដិការណ៍ស៊ីហ្គេមលើកទី៣២ នេះ។ ខណៈកម្ពុជាធ្វើឱ្យកីឡាករ និងអ្នកគាំទ្រពេញចិត្តក្នុងនាមជាម្ចាស់ផ្ទះ។  សូមជម្រាបផងដែរថា នៅក្នុងអំឡុងពេលព្រឹត្តិការណ៍កីឡាអាស៊ីអាគ្នេយ៍ លើកទី៣២ ក្នុងនាមកម្ពុជា ជាម្ចាស់ផ្ទះ គឺបានយកចិត្តទុកដាក់យ៉ាងខ្លាំង ចំពោះកីឡាករ និងកីឡាការិនី  ដែលបានប្រកួត ខណៈកម្ពុជា មិនបានគិតថ្លៃគេង ថ្លៃអាហារ ឬថ្លៃធ្វើដំណើរអ្វីនោះទេ។ ចំពោះអ្នកគាំទ្រវិញ ការចូលរួនទស្សនាគឺចែកសំបុត្រFree មិនមានការយកប្រាក់អ្វីឡើយ ទាំងនេះបានបញ្ជាក់ឱ្យឃើញថាកម្ពុជា “ផ្ទះតូច តែបេះដូងធំ”៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:26", "date_created": "2023-05-12T03:46:45.364Z", "category": "ព័ត៌មានថ្មីៗ", "views": 5003, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ធនាគារ ស្ថាបនា ដាក់ឱ្យដំណើរការសេវា S2Biz ដោយផ្តល់ជូននូវដំណោះស្រាយប្រតិបត្តិការហិរញ្ញវត្ថុ និងលំហូរសាច់ប្រាក់ដ៏ល្អប្រសើរដល់ម្ចាស់អាជីវកម្ម	https://business-cambodia.com/articles/sathapana-s2-biz	ភ្នំពេញ ថ្ងៃទី១២ ខែឧសភា ឆ្នាំ២០២៣៖ ធនាគារ ស្ថាបនា ដែលជាធនាគារពាណិជ្ជឈានមុខគេក្នុងប្រទេសកម្ពុជាបានដាក់ឱ្យ ដំណើរការសេវា S2Biz ដែលជាកម្មវិធីផ្តល់នូវដំណោះស្រាយឌីជីថលយ៉ាងសម្បូរបែបដ៏មានសុវត្ថិភាពសម្រាប់ម្ចាស់អាជីវកម្មក្នុងការគ្រប់គ្រងប្រតិបត្តិការហិរញ្ញវត្ថុបានយ៉ាងងាយស្រួល និងរហ័ស។ សេវា S2Biz ផ្តល់នូវប្រព័ន្ធស្វ័យប្រវត្តិ និងប្រព័ន្ធអនុម័តឆ្លាតវៃដែលមានភាពបត់បែន និងសមស្របទៅតាមគោលនយោបាយរបស់ក្រុមហ៊ុននីមួយៗ។ តាមរយៈសេវាមួយនេះ សហគ្រាសធុនតូច មធ្យម ឬ ធំនានា នឹងមានលទ្ធភាពកាន់តែល្អប្រសើរជាងមុនក្នុងការគ្រប់គ្រង និងចាត់ចែងប្រាក់បៀវត្សរ៍បុគ្គលិករបស់ពួកគេតាមបែបឌីជីថលដោយផ្អែកតាមតម្រូវការជាក់លាក់របស់ពួកគេ ខណៈដែលប្រាក់បៀវត្សរ៍អាចដាក់ចូលដោយស្វ័យប្រវត្តិទៅតាមពេលវេលាកំណត់ជារៀងរាល់ខែ។  លោក Jean Pierre Gagnon អនុប្រធាននាយកប្រតិបត្តិ ធនាគារ ស្ថាបនា បានមានប្រសាសន៍ថា “ជាមួយស្ថាបនា S2Biz ម្ចាស់អាជីវកម្មអាចគ្រប់គ្រងបញ្ជីប្រាក់បៀវត្សរ៍របស់បុគ្គលិកប្រកបដោយសុវត្ថិភាព និងងាយស្រួលចូលទៅមើលរបាយការណ៍ប្រតិបត្តិការបានភ្លាមៗ និងគ្រប់ទីកន្លែង។ ម្ចាស់អាជីវកម្មអាចជ្រើសរើសបណ្តាញទូទាត់ដ៏ល្អបំផុត ដើម្បីធ្វើការផ្ទេរ ឬ ទទួលប្រាក់យ៉ាងងាយស្រួល និងសុវត្ថិភាពទៅកាន់គណនីផ្ទាល់ខ្លួន និងធនាគារក្នុងស្រុក (តាមរយៈប្រព័ន្ធបាគង ឬ ការផ្ទេរប្រាក់ឥណទាន) ឬ ក្រៅប្រទេស (តាមរយៈ SWIFT ឬ Visa B2B Connect)។ ការធ្វើប្រតិបត្តិការអាជីវកម្មតាមប្រព័ន្ធឌីជីថលនៅលើ S2Biz មិនត្រឹមតែជួយសន្សំសំប៉ុណ្ណោះទេ ប៉ុន្តែចំនុចដ៏សំខាន់នោះគឺផ្តល់នូវការគ្រប់គ្រងយ៉ាងពេញលេញដល់សហគ្រិន។ ថ្មីៗនេះ ធនាគារ ស្ថាបនា ក៏បានដាក់ឱ្យដំណើរការកម្មវិធី "Corporate Executive Benefits" ដែលជួយឱ្យម្ចាស់អាជីវកម្មទទួលបាននូវព័ត៌មាន និងចាប់យកនិន្នាការឌីជីថលដែលកំពុងរីកចម្រើន ដូចជាធ្វើការផ្លាស់ប្តូរទៅប្រើប្រាស់ប្រព័ន្ធគ្រប់គ្រងប្រាក់បៀវត្សរ៍ស្វ័យប្រវត្តិ Sathapana ePayroll ដែលជួយឱ្យអាជីវកម្មរបស់ពួកគេរីកចម្រើនទៅមុខ។ លើសពីនេះទៅទៀត ម្ចាស់អាជីវកម្មអាចទទួលបាននូវការផ្តល់ជូនពិសេសពីកញ្ចប់ "Corporate Executive Benefits"។ ជាពិសេសសម្រាប់និយោជកនឹងទទួលបានការលើកលែងថ្លៃសេវា ទទួលបានអត្រាការប្រាក់ខ្ពស់ និងការបញ្ចុះតម្លៃពិសេស ខណៈពេលដែលនិយោជិតក៏ទទួលបានអត្រាការប្រាក់ល្អប្រសើរលើគណនីសន្សំ និងឥណទាន។ ប្រសិនបើលោកអ្នកជាម្ចាស់អាជីវកម្ម លោកអ្នកអាចប្រើប្រាស់ S2Biz ដើម្បីទទួលបានបទពិសោធន៍ដ៏ល្អប្រសើរជាមួយនឹងតម្លៃសេវាសមរម្យ អត្ថប្រយោជន៍ និងការផ្តល់ជូនពិសេសផ្សេងទៀត។ សម្រាប់ព័ត៌មានបន្ថែមសូមចូលទៅកាន់៖ https://www.sathapana.com.kh/km/digital-banking-business/s2biz/?fbclid=IwAR1VPXRgU6hn-1dgd2vdzh-0-NgYumHyQhULryqsK-U1sWdjvy6MxoP__Fw&cHash=bdce63bdf5b93d864d826f2aa4f5080b អំពីធនាគារ ស្ថាបនា ធនាគារ ស្ថាបនា គឺជាធនាគារពាណិជ្ជឈានមុខគេមួយនៅកម្ពុជា ដែលមានទ្រព្យសកម្មសរុបជាង ២,៧ ពាន់លានដុល្លារអាមេរិក និងមានបុគ្គលិកជាង ៤.៤០០នាក់។ យើងមានបណ្តាញសាខាយ៉ាងទូលំទូលាយនៅទូទាំងប្រទេសដែលមានសាខាជាង ១៧២សាខា ស្ថាបនា ព្រីមារណ៍ចំនួន ៣ និងម៉ាស៊ីនអេធីអឹមជាង ៣០០។ យើងផ្តល់ជូនសេវាធនាគារយ៉ាងពេញលេញដូចជា៖ សេវាឥណទាន សេវាដាក់ប្រាក់បញ្ញើ សេវា S2Biz ធនាគារចល័ត ប័ណ្ណឥណពន្ធ និងប័ណ្ណឥណទាន សេវាផ្ទេរប្រាក់ក្នុងស្រុក និងក្រៅប្រទេស សេវាផ្ទេរប្រាក់ឆ្លងប្រទេសងជាមួយ SWIFT និងសេវា Visa B2B Connect Western Union ហិរញ្ញប្បទានពាណិជ្ជកម្ម និងសេវាហិរញ្ញវត្ថុផ្សេងទៀត។  ក្រៅពីនេះ យើងក៏មានផ្តល់ជូនសេវាប្រមូលពន្ធ និងសេវាទូទាត់ថ្លៃសេវាសាធារណៈជាមួយក្រសួងសាធារណការ និងដឹកជញ្ជូន និងក្រសួងការងារ និងបណ្តុះបណ្តាលវិជ្ជាជីវៈ។ ទន្ទឹមនឹងនេះ យើងក៏មានការសហការជាមួយក្រុមហ៊ុនផ្តល់សេវាទូទាត់ចល័តផ្សេងទៀតដូចជា ៖ វីង ផាយផេ ទ្រូម៉ាន់នី លី ហួរ វេលុយ អ៊ីម៉ាន់នី និងបាគង ដើម្បីផ្តល់ជូនភាពងាយស្រួលបន្ថែមទៀតដល់អតិថិជនរបស់យើង។ថ្មីៗនេះ ធនាគារ ស្ថាបនា ទើបតែទទួលបានពានរង្វាន់ Best Mobile Banking App ឆ្នាំ២០២២ និង Mobile Banking & Payment Initiative of the Year ពីទស្សនាវដ្ដី Global Brands Magazine របស់ប្រទេសអង់គ្លេស និង Asian Banking & Finance Retail Banking Awards សម្រាប់កម្មវិធីស្ថាបនា ម៉ូបាលរចនាបទថ្មី ដែលផ្ដល់នូវសេវាកម្មរហ័ស ងាយស្រួល និងសុវត្ថិភាពជាងមុនជូនដល់អតិថិជន។ បន្ថែមពីលើនេះ ធនាគារក៏ទទួលបានពានរង្វាន់ឆ្នើមចំនួន២ “Leadership in Credit Card Issuance 2022” និង “Leadership In Innovation For SME 2022” ពីក្រុមហ៊ុន VISA។ ពានរង្វាន់ទាំងអស់នេះ គឺជាសក្ខីភាពបង្ហាញពីកិច្ចខិតខំប្រឹងប្រែង និងការប្ដេជ្ញាចិត្តរបស់យើងដើម្បីបម្រើអតិថិជនឱ្យបានកាន់តែល្អប្រសើរ។	{ "spider_name": "businesscambodia", "scrape_at": "2025-06-14_19:40:26", "date_created": "2023-05-12T03:26:13.617Z", "category": "PR", "views": 124, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ល្ងាចនេះប្រកួតហើយ! មកដឹងសមត្ថភាពត្រួសៗពីដៃគូ ស្រួង ភាវី ដែលត្រៀមនឹងប្រកួតគ្នានៅរសៀលនេះ	https://business-cambodia.com/articles/khmer-with-thai	ក្រោយបាននាំមេដាយមាសជូនជាតិ ក្នុងវិញ្ញាសាការ៉ុម ៣បាំង កាលពីពេលថ្មីៗនេះ កីឡាការនីឆ្នើមស៊្នូកឃ័រនិងប៊ីយ៉ាការ៉ុមតំណាងកម្ពុជា ស្រួង ភាវី នឹងត្រូវប្រកួតគ្នាសារជាថ្មីម្តងទៀតនៅរសៀលម៉ោង ២ ថ្ងៃសុក្រ ទី១២ ខែឧសភា នេះ ។ ជាក់ស្តែង យោងតាមការផុសនៅលើគណនីហ្វេសប៊ុកផ្ទាល់របស់ ស្រួង ភាវី បានសរសេរថា “សូមជម្រាបពុកម៉ែបងប្អូន ថ្ងៃទី12ខ្ញុំប្រកួត ប៊ីយ៉ាការ៉ុមវិញ្ញាសា1បាំង  ម៉ោង2 រសៀលមួយទៀត នៅនៅផ្សារទំនើប អ៊ីអន2 ជាន់ ទី3 កម្លាំងចិត្តពុកម៉ែបងប្អូន ក្ដីស្រលាញ់របស់ពុកម៉ែបងប្អូន ការលើកទឹកចិត្តពីសំណាក់ពុកម៉ែបងប្អូន គឺពិតជាធ្វើឱ្យសម្រេចបាននូវក្ដីស្រមៃរបស់កម្ពុជា”។ យ៉ាងណាមិញក្នុងការប្រកួតជាថ្មីម្តងទៀតលើវិញ្ញាសា ១បាំងនេះ ស្រួង ភាវី នឹងត្រូវប្រកួតគ្នាជាមួយកីឡាការនីថៃឈ្មោះ Vutthiphan Kongkaket ដែលមានវ័យ ៥១ឆ្នាំ។ ចំពោះសមត្ថភាពរបស់កីឡាការនីដែលជាគូប្រកួតរបស់ ស្រួង ភាវី នេះក៏មានប្រវត្តិប្រកួតមិនធម្មតាប៉ុន្មានដែរ ដោយគាត់ធ្លាប់ជាប់ឈ្មោះជា ជើងឯកស្នូកឃ័រនារីពិភពលោកឆ្នាំ ២០១៩ និង ធ្លាប់ជាជើងឯកស្នូកឃ័រនារីពិភពលោកឆ្នាំ ២០២៣ ថែមទៀតផង។ បន្ថែមពីនេះសម្រាប់ប្រវត្តិនៃការប្រកួតធ្លាប់ចូលរួមប្រកួតបាន ១០ ដងរួមមានក្នុងព្រឹត្តិការណ៍ការប្រកួតជម្រុះ Asian Tour ឆ្នាំ ១៩៩៨ ,ការប្រកួត Hi End Snooker Club ទីក្រុង បាងកក ប្រទេសថៃ, ការប្រកួត Womens World Championship ឆ្នាំ ២០១៩ ,ការប្រកួតជើងឯកនារីពិភពលោកឆ្នាំ ២០២៣ ជាដើម។ហើយរហូតមកដល់ពេលនេះក៏បានមកបន្តចូលរួមប្រកួតក្នុងព្រឹត្តិការណ៍ស៊ីហ្គេមនៅកម្ពុជាដែលត្រៀមខ្លួនប៉ះជាមួយ ស្រួង ភាវី កីឡាការនីឆ្នើមកម្ពុជានារសៀលនេះផងដែរ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:26", "date_created": "2023-05-12T02:47:26.384Z", "category": "ព័ត៌មានថ្មីៗ", "views": 1718, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
អស្ចារ្យណាស់! កីឡា ៣ប្រភេទ ដែលកូនខ្មែរអាចបំបែកកំណត់ត្រាដណ្តើមបានមេដាយមាសជាលើកដំបូងនៅកម្ពុជា	https://business-cambodia.com/articles/3-sport-	ជារឿងដ៏គួរឱ្យអស្ចារ្យខ្លាំងបំផុតដោយកីឡាចំនួន ៣ប្រភេទគឺកីឡាអត្តពលកម្ម វិញ្ញាសារត់ចម្ងាយ កីឡាបាល់បោះបុរស  កីឡាទ្រីយ៉ាត្លុង ដែលកូនខ្មែរអាចយកឈ្នះមេដាយមាសជាលើកដំបូងគេបង្អស់ក្នុងប្រវត្តិសាស្រ្តដែលកម្ពុជាបានធ្វើជាម្ចាស់ផ្ទះនៃព្រឹត្តិការណ៍កីឡាស៊ីហ្គេមលើកទី៣២ និងអាស៊ានប៉ារ៉ាហ្គេមលើកទី១២ ដែលបានបើកសម្ពោធព្រឹត្តិការណ៍កីឡាស៊ីហ្គេមដែលធ្វើឡើងនៅពហុកីឡាដ្ឋានជាតិមរតកតេជោ។ យ៉ាងណាមិញតាមរយៈការផុសលើហ្វេសប៊ុកផេកផ្លូវការរបស់ Cambodia 2023 បានឱ្យដឹងថា កីឡាករ ឈុន ប៊ុនថន បានក្លាយជាកីឡាករកម្ពុជាដំបូងគេបង្អស់ដែលបានឈ្នះមេដាយមាស លើប្រភេទកីឡាអត្តពលកម្ម វិញ្ញាសារត់ចម្ងាយ ៨០០ម៉ែត្រ ផ្នែកបុរស នៃព្រឹត្តិការណ៍កីឡាអាស៊ីអាគ្នេយ៍។ ជាមួយគ្នានោះដែរ ចំពោះបាល់បោះបុរសកម្ពុជានៅ វិញ្ញាសា៣ទល់៣  ក៏បំបែកកំណត់ត្រាទទួលបានមេដាយមាសលើកដំបូងបង្អស់ក្នុងព្រឹត្តិការណ៍កីឡាអាស៊ីអាគ្នេយ៍ ក្រោយយកឈ្នះហ្វីលីពីន ២០-១៥។ នៅក្នុងនោះដែរ កម្ពុជាក៏អាចឈ្នះមេដាយមាស ក្នុងប្រភេទកីឡាទ្រីយ៉ាត្លុង វិញ្ញាសាអាគ័តថ្លុង (ហែលទឹក និងរត់) លើកដំបូងបង្អស់សម្រាប់ព្រឹត្តិការណ៍កីឡាស៊ីហ្គេម តាមរយៈកីឡាការិនី ម៉ហ្គត មរកត ហ្គារ៉ាប៊ីឌៀន ដែលធ្វើសម្រេចបានក្នុងថេរវេលា ០០:១៦:០៩។ សូមបញ្ជាក់ថា គិតត្រឹមថ្ងៃទី១១ ខែឧសភា ឆ្នាំ២០២៣ នេះ តារាងមេដាយ នៃព្រឹត្តិការណ៍កីឡាស៊ីហ្គេមលើកទី៣២ នេះកម្ពុជាទទួលមេដាយ ១៥៥គ្រឿង ក្នុងនោះមាស៥៦ ប្រាក់៤៤ សំរិទ្ធ៥៥ ខណៈដែលកម្ពុជាឈរនៅលេខរៀងទី២ ដែលឈ្នះមេដាយច្រើនបំផុតបន្ទាប់ពីវៀតណាម៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:26", "date_created": "2023-05-12T02:07:25.529Z", "category": "ព័ត៌មានថ្មីៗ", "views": 573, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ព្រួញ១បាញ់សត្វ៣! កីឡាករព្រំ សំណាង ប្រាប់ពីផ្នត់គំនិតជើងឯក និងកត្តាធ្វើឱ្យខ្លួនឈ្នះមេដាយមាស	https://business-cambodia.com/articles/prom-samnang-win-gold-medal	ថាមពលផ្លូវចិត្ត គឺពិតជាមានឥទ្ធិពលខ្លាំងក្លាជាងថាមពលផ្លូវកាយ ព្រោះខួរក្បាលជាអ្នកបញ្ជារាងកាយទាំងមូល ហើយបើសិនជាខួរក្បាលមានផ្នត់គំនិតជើងឯក នោះនឹងបញ្ជារាងកាយឱ្យហ្វឹកហាត់ដូចជើងឯក ប្រយុទ្ធដូចជើងឯក និងចុងក្រោយក៏ទទួលបានលទ្ធផលដូចជាជើងឯកអ៊ីចឹងដែរ។ ជាក់ស្ដែងសម្រាប់លទ្ធផលរបស់កីឡាករប្រដាល់ ព្រំ សំណាងក៏ដូចគ្នា ពោលគឺលោកទទួលបានថាមពលផ្លូវចិត្តដ៏មហិមា ដែលនាំឱ្យលោកឈ្នះមេដាយមាស។ ការប្រកួតក្នុងព្រឹត្តិការណ៍ស៊ីហ្គេម គឺជាអ្វីដែលកីឡាកររូបនេះធ្លាប់បានដៅទុកជាយូរមកហើយ ហើយផ្នត់គំនិតជើងឯករបស់លោកមួយ ដែលមានឥទ្ធិពលលើលោកខ្លាំងបំផុតគឺ៖ «សម្រាប់ខ្ញុំឱកាសសម្រាប់ការប្រកួតស៊ីហ្គេមនេះគឺមានតែម្ដងបំផុត ដូច្នេះត្រូវតែខំប្រឹងដណ្ដើមជ័យជម្នះឱ្យទាល់តែបាន»។ ផ្នត់គំនិតនេះហើយ បានធ្វើឱ្យលោកធ្វើអ្វីៗគ្រប់យ៉ាង ប្រយុទ្ធឱ្យដូចជាវាជាថ្ងៃចុងក្រោយនៃជីវិត ដើម្បីដណ្ដើមមេដាយមាសជូនជាតិមាតុភូមិឱ្យទាល់តែបាន។ បន្ថែមពីនោះ មានកត្តាដ៏មានឥទ្ធិពលមួយទៀត ដែលនាំឱ្យលោកមានថាមពលមិនចេះរីងស្ងួតគឺ ដោយសារតែកម្លាំងចិត្តដ៏មហិមា ពីប្រជាជនកម្ពុជាមកលើលោក ដែលផ្ដល់ទាំងភាពជឿជាក់ ក្ដីស្រលាញ់ ក្ដីសង្ឃឹម ការគាំទ្រ ដែលជាហេតុធ្វើឱ្យលោកត្រូវតែសម្រេចជោគជ័យ ដើម្បីតបស្នងទៅកាន់អ្នកគាំទ្ររបស់លោកវិញ។   ជាក់ស្ដែង១០ប្រកួតចុងក្រោយរបស់លោក គឺមិនទាន់ស្គាល់រសជាតិស្មើ ឬចាញ់ម្ដងឡើយ។ ៩ប្រកួត បានផ្ដួលគូប្រកួតឱ្យសន្លប់ និងឈ្នះពិន្ទុម្ដង។ ជោគជ័យនេះបានធ្វើឱ្យរូបលោកកាន់តែជឿជាក់លើខ្លួនឯង កាន់តែមានទំនុកចិត្តខ្ពស់ ដើម្បីប្រជែងជាមួយកីឡាករបរទេសដណ្ដើមមេដាយមាសជូនជាតិ ក្នុងនាមកម្ពុជាជាម្ចាស់ផ្ទះស៊ីហ្គេមលើកដំបូងនេះតែម្ដង។ គួរជម្រាបថា ក្រោយពេលដែលលោកឈ្នះការប្រកួតលើវិញ្ញាសា គុណខ្មែរ គឺប្រៀបបីដូចជាព្រួញ១បាញ់បានសត្វ៣អ៊ីចឹង ពោលគឺលោកទទួលបានទាំងមេដាយមាស ដែលជាមហាកិត្តិយសជូនជាតិមាតុភូមិហើយ គឺទទួលបានទាំងប្រាក់រង្វាន់១ម៉ឺនដុល្លារ និងចុងក្រោយទទួលបានការឧបត្ថម្ភផ្ទះ១ល្វែងពីក្រុមហ៊ុនភេសជ្ជៈប៊ូសស្ត្រងថែមទៀតផង៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-12T01:55:06.378Z", "category": "ភាពជាអ្នកដឹកនាំ", "views": 1546, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
អ្នកមានបំផុតលេខ១ នៅទ្វីបអាហ្វ្រិក ប្រាប់របៀបគេងមួយថ្ងៃត្រឹម៤ម៉ោង តែមានកម្លាំងធ្វើការខ្លាំងដូចខ្លា	https://business-cambodia.com/articles/aliko-gangote-sleep	អ្នកខ្លះគេងច្រើន កើនស្រ្តេស មុខផ្អេះៗងើបពីគ្រែមិនរួច។ អ្នកខ្លះគេងតិច តែមានកម្លាំងធ្វើការខ្លាំងដូចខ្លា លឿនដូចខ្យល់ព្យុះទីហ្វុង។ ជាក់ស្តែងមហាសេដ្ឋីលេខ១ នៅទ្វីបអាហ្វ្រិកលោក Aliko Dangote គេងត្រឹម៤ម៉ោងប៉ុណ្ណោះ តែអាចមានថាមពលបំពេញការងារដ៏មមាញឹកបានមិនញញើតដៃ។ មហាសេដ្ឋីស្បែកខ្មៅ Aliko Dangote ជាសហគ្រិនខ្សត់ពេលវេលាខ្លាំងបំផុត ត្រូវធ្វើការមួយថ្ងៃ១២ម៉ោង ហើយក្នុងរយៈពេល៤-១០ឆ្នាំចុងក្រោយបុរសម្នាក់នេះមិនបានឈប់សម្រាកពីការងារសូម្បីតែមួយថ្ងៃ។ លោកធ្វើការច្រើនដេកតិច តែដេកមានគុណភាព មានប្រសិទ្ធភាព ជាមនុស្សពូកែដេក។ របៀបដេកនេះសន្សំពេលវេលា លោកថាដេកគ្រប់ហើយត្រឹម ៤-៥ម៉ោងហ្នឹង។ ខាងក្រោមនេះជាសកម្មភាពត្រួសៗ ដែលជួយឱ្យសេដ្ឋីរូបនេះ អាចសម្រាកបានស្ងប់ និងមានប្រសិទ្ធភាពបំផុត៖ ១. បែងចែកពេលវេលាច្បាស់ល្អ៖ លោក Aliko តែងតែច្បាស់លាស់ជាមួយនឹងពេលវេលា២៤ម៉ោងក្នុងមួយថ្ងៃរបស់គាត់។ ពេលធ្វើការគាត់គិតរឿងធ្វើការ ពេលប្រជុំគាត់គិតរឿងប្រជុំ ពេលញ៉ាំបាយគិតរឿងញ៉ាំបាយ ហើយពេលគេក៏គិតពីរឿងគេដូចគ្នា ពោលគឺមិនយករឿង២ ៣មុខ មកគិតឡូកឡំចូលគ្នាក្នុងពេលតែមួយឡើយ។ ២. ទុកពេលសម្រាប់ខ្លួនឯង៖ ទោះបីជារស់នៅក្នុងនាមជាសហគ្រិនដែលមានកិច្ចការរវល់ច្រើនមិនចេះចប់ក៏ដោយ ក៏សេដ្ឋីរូបនេះ មិនដែលភ្លេចចំណាយពេលវេលាជាមួយខ្លួនឯងឡើយ។ គាត់តែងតែឆ្លៀតពេលធ្វើរឿងដែលគាត់ចូលចិត្ត រៀនអ្វីដែលគាត់ចង់រឿន ញ៉ាំរបស់ដែលគាត់ចង់ញ៉ាំ ដើម្បីកាត់បន្ថយសម្ពាធ ព្រមទាំងប្រគល់ក្ដីស្រលាញ់ជូនខ្លួនឯង និងធ្វើឱ្យជីវិតកាន់តែមានន័យថែមទៀត។ ជាក់ស្ដែងគាត់ធ្វើការពីម៉ោង៨ព្រឹក ដល់ម៉ោង៩យប់ទើបចូលផ្ទះវិញ ពេលវេលាសល់ចាប់ពីម៉ោង ៩ ដល់ម៉ោង១យប់ គឺជាពេលដែលគាត់ចំណាយសម្រាប់ខ្លួនឯងទាំងស្រុង។ ៣. ស្ដាប់ ឬមើលទស្សនៈល្អៗ៖ រៀងរាល់ល្ងាចគាត់តែងតែមើល ឬស្ដាប់ទស្សនៈល្អៗ តាមដានព័ត៌មានអាជីវកម្មផ្សេងៗ ដែលមានផលវិជ្ជមានដល់ការងារក៏ដូចជាអាជីពរបស់គាត់ ដើម្បីឱ្យគាត់មានគំនិតកាន់តែទូលំទូលាយ និងដើរទាន់របត់សេដ្ឋកិច្ច។ ៤. អានសៀវភៅរាល់ថ្ងៃ៖ រឿងសំខាន់មួយដែលជួយឱ្យការគេងរបស់លោក Aliko ស្ងប់ល្អ គឺគាត់តែងតែចំណាយពេលអានសៀវភៅ។ អារម្មណ៍មនុស្សយើងអាចនឹងបែកខ្ញែកពេញមួយថ្ងៃព្រោះតែមានកិច្ចការរវល់ច្រើន ដូច្នេះហើយសេដ្ឋីរូបនេះ ប្រើប្រាស់ការអានដើម្បីប្រមូលអារម្មណ៍ឱ្យមកផ្ដុំគ្នាវិញមុនចូលគេង។ អានសៀវភៅ ក្រៅពីទទួលបានចំណេះដឹងថ្មីៗ ក៏ជាថ្នាំទិព្វជួយឱ្យគេងលក់លឿន និងស្ងប់ល្អផងដែរ។ ៥. ហាត់ប្រាណជាប្រចាំ៖ ទម្លាប់ល្អមួយដែលធ្វើឱ្យលោក Aliko មានស្មារតីមាំមួនបន្ទាប់ពីគេងត្រឹមតែ៣ ទៅ៤ម៉ោង គឺ គាត់តែងតែក្រោកឡើងនៅម៉ោង៥ព្រឹក ដើម្បីធ្វើលំហាត់ប្រាណ។ ការហាត់ប្រាណជួយឱ្យរាងកាយរបស់គាត់រឹងមាំ ព្រមទាំងជួយឱ្យខួរក្បាលមានថាមពលវិជ្ជមានល្អថែមទៀតផង។ លើសពីនេះ ក្នុងនាមជាបុគ្គលមានមុខមាត់ម្នាក់ក្នុងសង្គម លោក Aliko Dangote លើកឡើងយ៉ាងដូច្នេះថា៖ «ខ្ញុំត្រូវបានគេអញ្ជើញឲ្យចូលរួមកម្មវិធីច្រើនណាស់ ធ្វើឲ្យខាតពេលក៏ក្រែលដែរ តែមិនអាចប្រកែកបានត្បិតនេះជាទម្លាប់ប្រទេសនីហ្សេរីយ៉ា»។ លោកបានបន្តទៀតថា៖ «ជួនកាលត្រូវធ្វើដំណើរទៅប្រជុំឆ្លងប្រទេស ឆ្លងទ្វីប បើជិះបក្សីស្លាបដែកហោះទៅប្រទេសចិនចាយពេលបានត្រឹម៥ម៉ោងទេត្រឡប់មកវិញហើយ ដល់ថ្នាក់មានយន្តហោះផ្ទាល់ខ្លួន ប៉ុន្តែមិនជិះ ព្រោះទៅហើយវិលវិញភ្លាមៗតៃកុងពុំមានពេលសម្រាក ដូច្នេះសុខចិត្តប្រើសេវាកម្មអាកាសចរណ៍ផ្សេងទៀត ដោយសារគ្មានពេលគ្រប់គ្រាន់»។ យ៉ាងណាមិញ ពេលវេលាគឺជាវត្ថុដ៏មានតម្លៃបំផុតរបស់សហគ្រិនជាពិសេសសហគ្រិនពូកែៗ គ្មានអ្វីមានតម្លៃជាងពេលវេលារបស់ពួកគាត់ឡើយ។ រឿងដែលយល់ថាអត់ប្រយោជន៍សម្រាប់ខ្លួនគឺពួកគាត់មិនធ្វើទេ។ រាប់ចាប់តាំងពីទម្លាប់ដេកពួន សុខចិត្តគេងតិចតែមានគុណភាព ប្រសើរជាងផ្តេកខ្លួនលើគ្រែរាប់ម៉ោងតែរសេះរសោះរសាប់រសល់ ងើបឡើងគ្មានកម្លាំងល្ហិតល្ហៃរកធ្វើអ្វីឲ្យកើតជាផ្លែផ្កាមិនចេញ។ អ្នកនិពន្ធល្បីឈ្មោះ Michael Altshuler បានបោះសម្តីថា៖ «ព័ត៌មានដ៏អាក្រក់បំផុតគឺពេលវេលាហោះហើរកន្លងផុតទៅលឿនដូចផ្លេកបន្ទោ តែដំណឹងល្អអ្នកគឺជាកាប់ពីទែនបញ្ជាលើវា»៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:26", "date_created": "2023-05-11T16:54:23.223Z", "category": "ហិរញ្ញវត្ថុ", "views": 9184, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
គុនខ្មែរខ្លាំង! រយៈពេល១ថ្ងៃកីឡាករ កីឡាការិនីគុនខ្មែរ ៧ រូបដណ្ដើមបានមេដាយមាសម្នាក់១គ្រឿង	https://business-cambodia.com/articles/kun-khmer	នៅថ្ងៃទី១១ ខែឧសភា ឆ្នាំ២០២៣ នេះ គឺជាថ្ងៃពិសេសបំផុតនៅក្នុងការប្រកួតកីឡាស៊ីហ្គេម លើវិញ្ញាសាគុនខ្មែរ ខណៈកីឡាករ និងកីឡាការិនីគុនខ្មែរចំនួន ៧ រូបបានដណ្ដើមមេដាយមាសជូនជាតិម្នាក់មួយ១គ្រឿង (សរុប ៧ គ្រឿង) ទៅតាមប្រភេទទម្ងន់រៀងៗខ្លួន។ យោងតាមការដកស្រង់ពីសហព័ន្ធកីឡាប្រដាល់គុនខ្មែរកីឡាករ-កីឡាការិនីដែលទទួលបានមេដាយមាសទាំង ៧ រូបនេះរួមមាន៖ ១. កីឡាករគុនខ្មែរ រុំ សំណាង (ព្រុំ សំណាង) ឈ្នះមេដាយមាស លើវិញ្ញាសា គុនខ្មែរបុរស ទម្ងន់ ៨១គីឡូក្រាម ២. កីឡាករគុនខ្មែរ ឡៅ ចន្ទ្រា ឈ្នះមេដាយមាស លើវិញ្ញាសា គុនខ្មែរបុរស ទម្ងន់ ៧៥គីឡូក្រាម ៣. កីឡាករគុនខ្មែរ ទិត សោភ័ណ្ឌ ឈ្នះមេដាយមាស លើវិញ្ញាសា គុនខ្មែរបុរស ទម្ងន់ ៧១គីឡូក្រាម ៤. កីឡាករគុនខ្មែរ ឃុន បូរ៉ា ឈ្នះមេដាយមាស លើវិញ្ញាសា គុនខ្មែរបុរស ទម្ងន់ ៦៣.៥គីឡូក្រាម ៥. កីឡាករគុនខ្មែរ ឈុត វ៉ាន់ថង ឈ្នះមេដាយមាស លើវិញ្ញាសា គុនខ្មែរបុរស ទម្ងន់ ៦០គីឡូក្រាម ៦. កីឡាករគុនខ្មែរ ឃួន ឡាំងកូស៊ីន ឈ្នះមេដាយមាស លើវិញ្ញាសា គុនខ្មែរបុរស ទម្ងន់ ៥៧គីឡូក្រាម ៧. កីឡាការិនីគុនខ្មែរ ទូច ចាន់វត្តី ឈ្នះមេដាយមាស លើវិញ្ញាសា គុនខ្មែរនារី ទម្ងន់ ៥៤គីឡូក្រាម៕ សូមជម្រាបផងដែរថា វិញ្ញាសាគុនខ្មែរ ក្នុងព្រឹត្ដិការណ៍ស៊ីហ្គេម គិតចាប់ពីថ្ងៃទី៦ ដល់ថ្ងៃទី១១ ខែកម្ពុជាទទួលបានមេដាយសាសរុប ឧសភា នេះ កម្ពុជាដណ្ដើមបានមេដាយមានសរុបចំនួន ១៤ គ្រឿង មេដាយប្រាក់ ៣ គ្រឿង និងសំរិទ្ធចំនួន២គ្រឿង។ ក្នុងនោះវៀតណាមបានមេដាយមាស ៥ ប្រាក់ ៨ សំរិទ្ធ៤, ឡាវទទួលបានមេដាយប្រាក់ ៥ សំរិទ្ធ៦, មីយ៉ាន់ម៉ាបានប្រាក់២ សំរិទ្ធ៨ និងហ្វីលីពីនទទួលបានមេដាយប្រាក់១ សំរិទ្ធ៥៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:26", "date_created": "2023-05-11T15:01:30.107Z", "category": "ព័ត៌មានថ្មីៗ", "views": 461, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ជ្រាបជាដំណឹង! បណ្ណចាស់ចូលទស្សនាបើកស៊ីហ្គេម មិនប្រើប្រាស់ចូលរួមកម្មវិធីបិទស៊ីហ្គេមបានឡើយ	https://business-cambodia.com/articles/old-card-cannot-used-for-closing-sea-game-ceremony	គណៈកម្មាធិការជាតិរៀបចំការប្រកួតកីឡាស៊ីហ្គេម-អាស៊ានប៉ារ៉ាហ្គេម ឆ្នាំ២០២៣ (CAMSOC-CAMAPGOC) បានចេញសេចក្ដីប្រកាសស្ដីពីការបោះពុម្ពបណ្ណថ្មីខណៈបណ្ណដែលពលរដ្ឋនិងភ្ញៀវកិត្តិយសប្រើប្រាស់ចូលរួមបើកព្រឹត្តិការណ៍ Seam Game ត្រូវចាត់ទុកជាមោឃៈ។  បើយោងតាមសេចក្ដីប្រកាសរបស់ CAMSOC បានឲ្យដឹងថាកាលពីបើកសម្ពោធព្រឹត្តិការណ៍កីឡាស៊ីហ្គេមនៅថ្ងៃទី៥ភ្ញៀវកិត្តិយសត្រូវបានផ្ដល់នូវលិខិតអញ្ជើញដោយភ្ជាប់ជាមួយបណ្ណចូលទស្សនានិងបណ្ណរថយន្តទាំងពិធីបើកនិងបិទព្រឹត្តិការណ៍ស៊ីហ្គេម CAMSOC បានឲ្យដឹងទៀតថាដើម្បីធានាបានសន្ដិសុខ សុវត្ថិភាព និងសណ្ដាប់ធ្នាប់ ក្នុងពិធីបិទព្រឹត្តិការណ៍កីឡាស៊ីហ្គេម លើកទី៣២ ឆ្នាំ២០២៣ ដែលនឹងប្រព្រឹត្តទៅនាថ្ងៃទី១៧ ខែឧសភា ឆ្នាំ២០២៣ ខាងមុខ ជាពិសេសរក្សាបាននូវកន្លែងអង្គុយសមស្របតាមចំនួនកៅអីនៃពហុកីឡដ្ឋានជាតិមរតកតេជោ គណៈកម្មាធិការជាតិ CAMSOC-CAMAPGOC បានសម្រេចបោះពុម្ភសារជាថ្មីនូវបណ្ណចូលទស្សនា និងបណ្ណរថយន្ដ សម្រាប់ប្រើប្រាសស់ក្នុងពិធីបិទជាផ្លូវការ ព្រឹត្តិការណ៍កីឡាស៊ីហ្គេម លើកទី៣២ ដើម្បីប្រើប្រាស់ជំនួសបណ្ណចាស់ដែលត្រូវបានទុកជាមោឃៈ។   គួរបញ្ជាក់ផងដែរព្រឹត្តិការណ៍កីឡាអាស៊ីអាគ្នេយ៍( Sea Game)នៅត្រឹមមួយសប្ដាហ៍ទៀតតែប៉ុណ្ណោះ ហើយព្រឹត្តិការណ៍បិទកីឡាស៊ីហ្គេមនឹងធ្វើឡើងនៅថ្ងៃទី១៧ខែឧសភានេះ។ គិតត្រឹមពេលអត្តពលិកដណ្ដើមបានមេដាយសរុបចំនួន១៣៧មេដាយដោយក្នុងនោះមេដាយមាសចំនួន៤៧ មេដាយប្រាក់ចំនួន៤១ និងមេដាយសំរឹទ្ធចំនួន៤៩៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-11T09:58:24.232Z", "category": "ព័ត៌មានថ្មីៗ", "views": 452, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ក្រុមហ៊ុនVisa៖ កម្ពុជាអាចនឹងក្លាយជាប្រទេសសេដ្ឋកិច្ចដែលមិនប្រើប្រាស់ក្រដាសប្រាក់ត្រឹមឆ្នាំ២០៣០	https://business-cambodia.com/articles/cambodia-could-be-cashless-socoety-by-2030	រាជធានីភ្នំពេញ៖ នៅថ្ងៃនេះក្រុមហ៊ុន Visa ដែលជាក្រុមហ៊ុនបច្ចេកវិទ្យាទូទាត់សាច់ប្រាក់តាមប្រព័ន្ធឌីជីថលឈានមុខគេ បានចេញផ្សាយការសិក្សារចុងក្រោយរបស់ខ្លួន ដែលបានបញ្ជាក់ថា ប្រជាជនកម្ពុជាកំពុងទទួលយកទម្រង់ថ្មីលើការទូទាត់ដែលមិនប្រើប្រាស់សាច់ប្រាក់សុទ្ធ ខណៈពេលដែលជម្រើសការប្រើប្រាស់ក្រដាសប្រាក់នៅតែបន្ត។ បន្ទាប់ពីបានធ្លាក់ចុះមកនៅប្រមាណត្រឹម ៦៤ភាគរយ នៅឆ្នាំ២០២១ ការចូលរួមស្ទង់មតិក្នុងឆ្នាំ២០២២ បានបញ្ជាក់ថា ៨៦ភាគរយ នៃអ្នកប្រើប្រាស់ បានប្រើសាច់ប្រាក់សុទ្ធជាជម្រើសក្នុងការទូទាត់  ដែលទិន្នន័យនេះគឺជាភាគរយដូចគ្នាទៅនឹងឆ្នាំ២០២០ដូច្នោះដែរ។  តាម រយៈចម្លើយរបស់អ្នកចូលរួមស្ទង់មតិដដែលនោះ ប្រមាណ ៦៥ភាគរយ បាននិយាយថាការទូទាត់តាមរយៈសាច់ប្រាក់សុទ្ធ នៅតែជាវិធីសាស្ត្រទូទាត់ដ៍ពេញនិយមសម្រាប់ពួកគេ បន្ទាប់មកគឺការទូទាត់តាមរយៈការស្កេន QR កូដ ដែលមានប្រមាណ ២១ភាគរយ។ ការត្រឡប់មកវិញនៃការប្រើសាច់ប្រាក់សុទ្ធសម្រាប់ជាវិធីសាស្ត្រនៃការទូទាត់ ក្រោយពីការរីករាលដាលនៃជំងឺកូវីដ-១៩ អាចបណ្តាលមកពីការថមថយភាពភ័យខ្លាចនៃការឆ្លងមេរោគតាមរយៈការប៉ះពាល់វិក្កយប័ត្រដោយផ្ទាល់ ហើយការប្រើប្រាស់សាច់ប្រាក់សុទ្ធនៅតែជាសសរស្តម្ភក្នុងវិស័យប្រព័ន្ធទូទាត់នៅក្នុងប្រទេសកម្ពុជា។ អ្នកស្រី Ivana Tranchini  នាយិកាគ្រប់គ្រងក្រុមហ៊ុន Visa ប្រចាំប្រទេសកម្ពុជា បានមានប្រសាសន៍ថា៖ “វាពិតជាគួរឱ្យភ្ញាក់ផ្អើលខ្លាំងណាស់ តាមរយៈរបាយការណ៍អ្នកចូលរួមឆ្លើយតបនៅក្នុងចំណោមក្រុមដែលយើងបានស្ទង់មតិ បានបង្ហាញថា ក្រុមគោលដៅជំនាន់ Z គឺជាអ្នកដែលមានចំណូលចិត្តខ្ពស់បំផុតក្នុងការប្រើប្រាស់សាច់ប្រាក់សុទ្ធ។”  អ្នកស្រីបន្តទៀតថា៖ “ភាពធន់នៃការប្រើប្រាស់សាច់ប្រាក់សុទ្ធក្នុងចំណោមយុវជន និងការយល់ខុសដែលបានចាត់ទុកការប្រើប្រាស់សាច់ប្រាក់សុទ្ធ ជាជម្រើសមានសុវត្ថិភាព ដូចទម្រង់ទូទាត់ប្រាក់តាមរយៈការស្តេន QR  កូដ នេះហាក់ដូចជាឡើងចំពេលដែលមានកិច្ចសហការក្នុងភាពជាដៃគូរបស់ក្រុមហ៊ុន Visa ជាមួយដៃគូអាជីវកម្ម    កម្ពុជានាពេលថ្មីៗនេះ ដើម្បីលើកកម្ពស់ចំណេះដឹងផ្នែកហិរញ្ញវត្ថុ”។ ស្របពេលជាមួយគ្នានេះដែរ ការទូទាត់តាមរយៈការស្កេន QR កូដ ក៏មានការកើនឡើងផងដែរ។ ប្រមាណ ៦៨ភាគរយ នៃអ្នកប្រើប្រាស់ដែលបានចូលរួមស្ទង់មតិ បាននិយាយថាពួកគេបានប្រើប្រាស់ការទូទាត់តាមរយៈការស្កេន QR កូដ ដែលនេះបានបង្ហាញពីកំណើនប្រមាណ ៣៦ភាគរយ ធៀបទៅនឹងឆ្នាំ២០២១ និង១២ភាគរយ ធៀបទៅនឹងឆ្នាំ២០២០។ ប្រជាជនកម្ពុជា បានប្រើប្រាស់ទម្រង់ទូទាត់ប្រាក់តាមរយៈការស្កេន QR កូដ សម្រាប់ការទិញទំនិញញឹកញ៉ាប់ ក្នុងនោះ ៦៨ភាគរយ បានអះអាងថាពួកគេប្រើ មួយដង រឺច្រើនដងក្នុងមួយសប្តាហ៍ ដែលទិន្នន័យនេះបើយើងប្រៀបធៀបឆ្នាំ ២០២០ (មាន៤៩ភាគរយ) វាមានការកើនឡើង ។ អ្នកប្រើប្រាស់ប្រមាណ៩០ភាគរយ ដែលបានឆ្លើយតបការស្ទាបស្ទង់មតិ បានបង្ហាញពីចំណាប់អារម្មណ៍ក្នុងការទូទាត់តាមរយៈការស្កេន QR កូដ និងការទូទាត់ដោយប្រើកាតដែលមានផ្ទុកបច្ចេកវិទ្យា contactless មានការកើនឡើងចំនួន ៥៨ភាគរយ ធៀបនឹងឆ្នាំ ២០២១ ដែលមានត្រឹម ៤២ភាគរយ ប៉ុណ្ណោះ។ ការកើនឡើងនេះបង្ហាញអោយឃើញពីអត្ថប្រយោជន៍នៃការប្រើប្រាស់វិធីសាស្ត្រទូទាត់តាមរយៈឌីជីថលដំបូងបង្អស់ បានក្លាយជាទម្រង់អចិន្ត្រៃ មួយក្នុងទម្លាប់របស់ប្រជាជនកម្ពុជាសម្រាប់ការទិញទំនិញរួចទៅហើយ។ ជាការពិតណាស់ អ្នកប្រើប្រាស់ជាច្រើនបាននិយាយថាប្រទេសរបស់យើងនឹងអាចប្រែក្លាយទៅជាសង្គមមិនប្រើប្រាស់សាច់ប្រាក់សុទ្ធនៅក្នុងទសវត្សរ៍នេះ។ នេះបើយោងតាមការឆ្លើយតបរបស់អ្នកចូលរួមស្ទង់មតិប្រមាណ ៤៦ភាគរយ បានអះអាងថាពួកគេរំពឹងទុកថាប្រទេសកម្ពុជាអាចនឹងក្លាយទៅជាប្រទេសដែលមានសេដ្ឋកិច្ចមិនប្រើប្រាស់ក្រដាសប្រាក់យ៉ាងយូរបំផុតនៅឆ្នាំ២០៣០។ ប្រជាជនកម្ពុជាកាន់តែច្រើនបានចាប់ផ្ដើមទទួលយកបទពិសោធន៍មិនប្រើប្រាស់សាច់ប្រាក់សុទ្ធ។ អ្នកចូលរួមស្ទង់មតិប្រម្រាណ ៣២ភាគរយ នៅក្នុងឆ្នាំ២០២២  បានបញ្ជាក់ថា ពួកគេព្យាយាមមិនប្រើប្រាស់សាច់ប្រាក់សុទ្ធ ដែលចំនួននេះមានការកើនឡើងលើសពីឆ្នាំ ២០២១ ប្រមាណ ២០ភាគរយ ហើយក្នុងចំណោម ៥២ភាគរយ នោះ ពួកគេអាចពឹងផ្អែកលើជម្រើសនៃការទូទាត់ប្រាក់ដោយមិនប្រើសាច់ប្រាក់សុទ្ធបានរហូតដល់ទៅមួយសប្តាហ៍។ តាមរយៈការសិក្សាក៏បានបង្ហាញពីតួនាទីយ៉ាងសំខាន់របស់អាជីវកម្មខ្នាតតូច និងមធ្យម ក្នុងការធ្វើឌីជីថលនីយកម្មក្នុងសង្គមកម្ពុជាផងដែរ។ អ្នកឆ្លើយតបការស្ទង់មតិប្រមាណ ៧៦ភាគរយ បាននិយាយថា ពួកគេទិញទំនិញនៅហាងលក់រាយខ្នាតតូច និងមធ្យម យ៉ាងហោចណាស់ម្តងក្នុងមួយសប្តាហ៍ ហើយ ៦៦ភាគរយ ទូទាត់ជាសាច់ប្រាក់សុទ្ធ ខណៈ ១១ភាគរយ ទូទាត់តាមរយៈការស្កេន QR កូដ។ ទិន្នន័យនេះបង្ហាញពីឱកាសដ៏ធំសម្រាប់ការអភិវឌ្ឍនៃជម្រើសការទូទាត់ដោយមិនប្រើប្រាស់សាច់ប្រាក់សុទ្ធនៅក្នុងវិស័យអាជីវកម្មខ្នាតតូច និង   មធ្យម។ អ្នកស្រី Ivana Tranchini  បានមានប្រសាសន៍បន្ថែមទៀតថា៖ “លើសពីនេះទៅទៀត រាជរដ្ឋាភិបាលកម្ពុជាបានយកចិត្តទុកដាក់យ៉ាងខ្លាំងលើការធ្វើឌីជីថលនីយកម្មរបស់អាជីវកម្មខ្នាតតូច និង មធ្យម ហើយក្រុមហ៊ុន Visa បានគាំទ្រការជម្រុញមួយនេះតាមរយៈសកម្មភាពក្នុងភាពជាដៃគូជាមួយនឹងអង្គការមូលនិធិអាស៊ី និងក្រសួងកិច្ចការនារីក្នុងការលើកកម្ពស់ចំណេះដឹងផ្នែកហិរញ្ញវត្ថុសម្រាប់ស្រ្តី និងស្ត្រីជាសហគ្រិន។ ក្រុមហ៊ុន Visa ក៍បានចូលរួមផងដែរ ក្នុងការធ្វើឌីជីថលនីយកម្មរបស់អាជីវកម្មខ្នាតតូច និង មធ្យម ដើម្បីលើកកម្ពស់ការប្រើប្រាស់វេទិកាពាណិជ្ជកម្មឌីជីថល មានដូចជាសេវាកម្មដឹកជញ្ជូន និងកម្មវិធីជិះរឺម៉ក ride-hailing apps  ជាដើម។”   ផលប៉ះទង្គិចនៃការរីករាលដាលជំងឺកូវីដ-១៩ ក៏ត្រូវបានរកឃើញផងដែរតាមរយៈរបាយការណ៍នៃការសិក្សាមួយនេះ ដូចជាការប្រើប្រាស់សេវាកម្មដឹកជញ្ជូនទំនិញដល់គេហដ្ឋានជាដើម។ ៥២ភាគរយ នៃអ្នកប្រើប្រាស់ដែលបានចូលរួមស្ទង់មតិបាននិយាយថា បច្ចុប្បន្នពួកគេប្រើប្រាស់សេវាដឹកជញ្ជូនដល់ផ្ទះ ហើយ ៣៧ភាគរយទៀត បាននិយាយថាពួកគេបានប្រើវាជាលើកដំបូងក្នុងអំឡុងពេលមានជំងឺរាតត្បាត។ ហើយអ្នកដែលប្រើប្រាស់ការដឹកជញ្ជូនដល់គេហដ្ឋាន ក៏បានបញ្ជាក់ថា ពួកគេមានគម្រោងប្រើប្រាស់វាញឹកញាប់ជាងមុននៅក្នុងប៉ុន្មានខែខាងមុខនេះ។ អ្នកស្រី Ivana Tranchini បានបញ្ជាក់ទៀតថា “សម្រាប់ក្រុមហ៊ុន Visa យើងកំពុងស្ថិតនៅក្នុងតួនាទីមួយយ៉ាងប្រសើរ ក្នុងការគាំទ្រដៃគូអាជីវកម្មក្នុងស្រុក តាមរយៈការបញ្ជ្រាបការយល់ដឹងនូវទីផ្សាប្រភេទនេះ ក្នុងពេលជាមួយគ្នាដែរ យើងក៏បានផ្តល់ជូនប្រជាជនកម្ពុជានូវបណ្តាញនៃប្រព័ន្ធទូទាត់ប្រាក់មួយដែលភាពងាយស្រួល គួរឲ្យទុកចិត្តបាន និងមានសុវត្ថិភាពខ្ពស់ ដែលអនុញ្ញាតឲ្យអ្នកប្រើប្រាស់   អាជីវករ និងសេដ្ឋកិច្ចមានការរីកចម្រើន”។ នៅពេលដែលវិធានការរឹតត្បិតពីជំងឺកូវីដ-១៩ ត្រូវបានដកចេញ ប្រជាជនកម្ពុជាភាគច្រើនមានបំណងធ្វើដំណើរកម្សាន្ត ហើយមួយភាគបួននៃអ្នកចូលរួមការឆ្លើយតបក្នុងការស្ទង់មតិបាននិយាយថា ពួកគេបានចាប់ផ្តើមដំណើរកម្សាន្តនៅក្នុងឆ្នាំ២០២២ ហើយការធ្វើដំណើរកម្សាន្តភាគច្រើន គឺនៅក្នុងស្រុក ខណៈដែលមួយភាគបីទៀតមានបំណងចង់ធ្វើដំណើរកម្សាន្តក្នុងអំឡុងពេល ១២ ខែខាងមុខ មិនថាក្នុងស្រុក ឬក្រៅប្រទេសនោះឡើយ។ ប្រជាជនកម្ពុជាក៏កំពុងប្រើប្រាស់វិធីសាស្ត្រថ្មីៗដើម្បីទូទាត់ប្រាក់អំឡុងពេលធ្វើដំណើរកម្សាន្តទាំងនោះផងដែរ នេះបើតាមការបញ្ជាក់របស់អ្នកស្ទង់មតិ ការធ្វើដំណើរកម្សាន្តត្រូវបានចាត់ក្នុងចំណាត់ថ្នាក់កំពូល សម្រាប់ការប្រើប្រាស់គម្រោង ទិញឥលូវនេះ ទូទាត់នៅពេលក្រោយ (Buy Now, Pay Later - BNPL)។ “ប្រជាជនកម្ពុជាកំពុងប្រើប្រាស់វិធីសាស្ត្រគ្រប់គ្រងលុយក្នុងទម្រង់បែបថ្មី ដូចជា BNPL (Buy Now, Pay Later - ទិញឥលូវនេះ ទូទាត់នៅពេលក្រោយ) និងប្រើប្រាស់កាតឥណទាន ហើយក៍ចាប់ផ្តើមគិតគូរពីអនាគត តាមរយៈការទទួលយកសេវាកម្មធានារ៉ាប់រងជាដើម”។ នេះបើតាមការបញ្ជាក់បន្ថែមរបស់អ្នកស្រី Ivana Tranchini នាយិកាគ្រប់គ្រងក្រុមហ៊ុន Visa ប្រចាំប្រទេសកម្ពុជា។ អ្នកស្រី បន្ថែមទៀតថា៖ “ធនាគារ គួរតែគិតគូអំពីតម្រូវការទាំងនោះ ព្រមទាំងនាំយកការដាក់បញ្ចូលនូវផលិតផលទាំងនោះ ទៅក្នុងមុខងារធនាគារចល័តរបស់ខ្លួន ដើម្បីអាចជួយគាំទ្រដល់អតិថិជន ក្នុងការរក្សាបាននូវទំលាប់ដ៍ល្អទាំងនេះ”៕ ការសិក្សាស្តីពីឥរិយាបថទូទាត់ប្រាក់របស់អ្នកប្រើប្រាស់ Visa កាត  ត្រូវបានរៀបចំឡើងដោយក្រុមហ៊ុន CLEAR ប្រព្រឹត្តទៅចាប់ពីខែកញ្ញា រហូតដល់ខែតុលា ឆ្នាំ ២០២២ នឹងបានធ្វើការស្ទង់មតិក្នុងចំណោមអ្នកប្រើប្រាស់ ៦៥៥០នាក់ នៅក្នុងប្រទេសសិង្ហបុរី ហ្វីលីពីន ម៉ាឡេស៊ី ឥណ្ឌូនេស៊ី ថៃ វៀតណាម និង កម្ពុជា។ ការស្ទង់មតិនេះត្រូវបានធ្វើឡើងតាមរយៈអនឡាញ ជាមួយអ្នកប្រើប្រាស់កម្ពុជា ចំនួន ៥០០នាក់ រួមមានទាំងអ្នកធ្វើការពេញម៉ោង ក្រៅម៉ោង និងប្រជាជនទូទៅ ចម្រុះទាំង អាយុរ និង ភេទ ដើម្បីកំណត់យកតំណាងនៃរបាយការណ៍ទំាងមូល។	{ "spider_name": "businesscambodia", "scrape_at": "2025-06-14_19:40:26", "date_created": "2023-05-11T09:20:12.045Z", "category": "PR", "views": 835, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ខ្មែរមានមោទកភាព! រឿងអស្ចារ្យបំផុតទាំង៥ រយៈពេល៣ឆ្នាំនេះ ធ្វើឱ្យពិភពលោកបើកភ្នែកធំៗ សម្លឹងដាក់កម្ពុជា	https://business-cambodia.com/articles/cambodia-proud-of-5-event	ពីដែនដីដែលធ្លាប់កម្សត់ ធ្លាប់ឆ្លងកាត់ភ្លើងសង្រ្គោមជាច្រើនជំនាន់ កម្ពុជាពិតជាមានមោទកភាពដែលអាចឈរស្មើមុខស្មើមាត់លើឆាកអន្តរជាតិម្តងទៀត។ ពិភពលោកស្គាល់ដែនដីសុវណ្ណភូមិដ៏តូចច្រឡឹងនេះកាន់តែច្បាស់ និងសុះសាយជាងមុន។ គិតត្រឹមរយៈពេល៣ឆ្នាំចុងក្រោយនេះ កម្ពុជាបានធ្វើឱ្យពិភពលោកងាកមកចាប់អារម្មណ៍និងបើកភ្នែកធំៗសម្លឹងមក តាមរយៈរឿងធំៗទាំង៥នេះ៖ ១. កម្ពុជាវ៉ាដាច់ថៃ វៀតណាម មានប្រជាជន IQ ខ្ពស់ និងមានស្នាមញញឹមស្អាតជាងគេលើលោក កាលពីឆ្នាំ២០២២ កន្លងទៅ យោងតាមគេហទំព័រស្ថិតិផ្លូវការ World population Review បានចុះផ្សាយថាកម្ពុជាបានជាប់ចំណាត់ថ្នាក់លេខរៀងទី ១៥ លើប្រទេសជាង២០០ ដែលប្រជាជនមានភាពឆ្លាតវៃ (IQ)99.75 ផ្អែកលើចំនួនប្រជាជនសរុប 17,168,639 លាននាក់ ខណៈវ៉ាដាច់ប្រទេសនៅក្នុងអាស៊ាន មានថៃ វៀតណាម ដោយក្នុងនោះសឹង្ហបុរីនាំមុខគេ ព្រមទាំងមានប្រជាជនដែលមានស្នាមញញឹមស្អាតជាងគេបំផុតក្នុងលោក។ ២. អនុញ្ញាតឱ្យនាវាយក្សវេស្ទ័ដាម ចូលចតនៅខេត្តព្រះសីហនុ កាលពីឆ្នាំ២០២០កំឡុងខែកុម្ភៈ ជំងឺកូវីត១៩ ដែលបានរាតត្បាតពេញពិភពលោក នាវាទេសចរណ៍ខ្នាតយក្សរបស់អាមេរិកមួយគ្រឿងឈ្មោះ Westerdam ដែលមានភ្ញៀវទេសចរ និងនាវិកចម្រុះជាតិសាសន៍ ជាង២២០០ នាក់ បានអនុញ្ញតឱ្យចូលចតនៅកំពង់ផែស្វយ័តក្រុងព្រះសីហនុ ខេត្តព្រះសីហនុ ក្រោយទទួលបានការអនុញ្ញតពីរាជរដ្ឋភិបាលកម្ពុជា បន្ទាប់ពីប្រទេសផ្សេងៗចំនួន០៥ បានបដិសេធនាវាមួយនេះមិនឱ្យចូលចតនោះទេ។ ទង្វើនេះត្រូវបានភ្ញៀវបរទេស និងពិភពលោកស្ងើចស្ញែងចំពោះប្រជាជននិងប្រទេសកម្ពុជាតូចប៉ុន្តែមានបេះដូងធំ។ ៣. កម្ពុជាជាប់ចំណាត់ថ្នាក់លេខ១ ជាកន្លែងល្អបំផុតលើលោក មើលព្រះអាទិត្យរះនិងលិច កាលពីពេលថ្មីៗនេះ ប្រាសាទអង្គរវត្តរបស់ប្រទេសកម្ពុជាត្រូវបានជាប់ចំណាត់ថ្នាក់លេខ១ ជាកន្លែងមើលថ្ងៃរះ និងថ្ងៃលិចដ៏ល្អបំផុតនៅលើពិភពលោក។ យោងតាមគេហទំព័រ Mornings.co.uk ទៅលើការស្វែងរកពាក្យ «Sunrise ឬ ព្រះអាទិត្យរះ» នៅក្នុង៧២ប្រទេស ជុំវិញពិភពលោក។ កន្លែងដែលមានតួរលេខណែនាំខ្ពស់បំផុតគឺប្រាសាទអង្គរវត្ត ស្ថិតលើដែនដីសុវណ្ណភូមិកម្ពុជា ក្នុងចំនួនអ្នកណែនាំ ១០,៤០៤ (Mentions) ខណៈប្រទេសក្បែរខាងមានប្រទេសវៀតណាម ឈរលើលេខរៀងទី១២ ក្នុងចំនួន៣៤៨(Mentions), ឡាវឈរលើលេខរៀងទី២១ ក្នុងចំនួន២២២(Mentions) និង ថៃ ឈរលើលេខរៀងទី២៦ ក្នុងចំនួន១៩០(Mentions)។ ៤. ព្រឹត្តិការណ៍ថ្ងៃរះចំកំពូលប្រាសាទអង្គរវត្ត ចំថ្ងៃសុំភ្លើងអគ្គិជ័យកីឡាពីព្រះអាទិត្យ ព្រះរាជពិធីសុំភ្លើងអគ្គិជ័យកីឡា ដើម្បីធ្វើការប្រារព្ធព្រឹត្តិការណ៍កីឡាដ៏អស្ចារ្យ ក្នុងប្រវត្តិសាស្រ្ត ពីព្រះអាទិត្យនៅមុខប្រាសាទអង្គរវត្ត ដែលប្រារព្ធឡើងនៅថ្ងៃទី២១ខែមីនា  ឆ្នាំ២០២៣ ពោលចំថ្ងៃសមរាត្រីដែលជា«បាតុភូតធម្មជាតិព្រះអាទិត្យរះចំកណ្តាលកំពូលប្រាសាទអង្គរវត្ត» ឬហៅថា EQUINOX ដែលបានកើតឡើងចន្លោះថ្ងៃទី ២១-២២ឬ២៣ ខែមីនា ឆ្នាំ២០២៣ ទស្សនីយភាពដ៏ពិសេសមួយនេះត្រូវបានភ្ញៀវទេសចរជាតិនិងអន្តរជាតិបានចូលរួមទស្សនាភ្លូកទឹកភ្លូកដី។ ៥. ឥតគិតថ្លៃគ្រប់យ៉ាង ក្នុងនាមជាម្ចាស់ផ្ទះ នៃព្រឹត្តិការណ៍ SEA Games លើកទី៣២ ក្រោយកម្ពុជាបានរង់ចាំអស់រយៈពេល៦៤ឆ្នាំទម្រាំមានឱកាសធ្វើជាម្ចាស់នៃព្រឹត្តិការណ៍កីឡាស៊ីហ្គេម ទិដ្ឋភាពដ៏អធិកអធមនេះ គឺជាស្មារតីនៃការរួបរួមគ្នារបស់ប្រជាជនកម្ពុជានិងបណ្តាប្រទេសជាសមាជិកអាស៊ានទាំង១១។ ក្នុងនាមជាម្ចាស់ផ្ទះកម្ពុជាមិនបានគិតថ្លៃសំបុត្រចូលទស្សនារបស់មហាជនទាំងក្នុងនិងក្រៅប្រទេស មិនយកថ្លៃស្នាក់នៅសណ្ជារគារ អាហារហូបចុក របស់ប្រតិភូកីឡា កីឡាករ-កីឡាការិនីដែលមកប្រកួត សូម្បីតែតម្លៃនៃការផ្សព្វផ្សាយរបស់សារព័ត៌មានទូទាំងពិភពលោកក៏មិនគិតថ្លៃ១សេននោះឡើយ។ មូលហេតុទាំងនេះធ្វើឱ្យពិភពលោកងាកមកចាប់អារម្មណ៍និងសរសើរពីការរៀបចំភាពជាម្ចាស់ផ្ទះរបស់កម្ពុជាជាខ្លាំង សម្រាប់ការធ្វើជាម្ចាស់ផ្ទះលើកដំបូងបំផុតនៃកីឡាស៊ីហ្គេមនេះ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:26", "date_created": "2023-05-11T09:18:36.793Z", "category": "ភាពជាអ្នកដឹកនាំ", "views": 5872, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
អបអរសាទរ សួង ស៊ីធី សែនធ័រ ប្រកាសបើកលក់ជាផ្លូវការនៅគម្រោងទី១ នឹងមានបញ្ចុះតម្លៃពេលអតិថិជនទៅមើលផ្ទាល់	https://business-cambodia.com/articles/launching-soung-city-center	ភ្នំពេញ៖ កាលពីថ្ងៃទី០៩ ខែឧសភា ឆ្នាំ២០២៣ កន្លងទៅនេះ សួង ស៊ីធី សែនធ័រ បានរៀបចំកម្មវិធីបើកលក់ជាផ្លូវការនៅគម្រោងទី១ ហើយក្នុងកម្មវិធីសម្ពោធនេះដែរ ក៏មានការបញ្ចុះតម្លៃជូនទៅដល់អតិថិជនដែលទៅមើលគម្រោងនេះដល់ទីតាំងផ្ទាល់ផងដែរ។ ថ្លែងនៅក្នុងកម្មវិធីដ៏ពិសេសវិសាលមួយនេះដែរ ឧកញ៉ា កាំង អេងឆាយ ដែលជាអគ្គនាយក សួង ស៊ីធី សែនធ័រ បានមានប្រសាសន៍ទាំងអារម្មណ៍សោមនស្សរីករាយយ៉ាងខ្លាំងថា តាមការរីកចម្រើនរបស់ប្រទេសកម្ពុជា ពិសេសទំហំសេដ្ឋកិច្ច ក្នុងនោះសួងជាទីតាំងដ៏ល្អផ្នែកសេដ្ឋកិច្ចបានជារដ្ឋាភិបាលសម្រេចបង្កើតជាទីក្រុងសួង ក្នុងនោះដែរខ្ញុំក៏មើលឃើញពីភាពឆ្លាតវៃអ្នកទីក្រុងសួងក្នុងការរកស៊ីក៏ជាទីតាំងល្អដែលនឹងក្លាយជាតំបន់ពាណិជ្ជកម្មមួយរបស់ប្រទេសកម្ពុជាខាងកើតទន្លេមេគង្គ។ លោកអគ្គនាយកបុរីសួង ស៊ីធី សែនធ័រ បានមានប្រសាសន៍បន្តថា ដូចនេះខ្ញុំមានចក្ខុវិស័យក្នុងការចូលរួមជំរុញទីក្រុងសួងឱ្យផុសត្រដែកតាមរយៈតំបន់ពាណិជ្ជកម្ម និងលំនៅឋានបែបសម័យទំនើបនិងសុខសុវត្ថិភាពលើផ្ទៃដីទំហំ ២០ហ.ត ក្នុងដំណាក់កាលទី១នេះ។ នៅក្នុងនោះដែរ ចំពោះចំណុចពិសេសរបស់គម្រោងនេះ គឺជាគម្រោងដែលបានបង្កើតឡើងតាមបែបស្តង់ដារបំផុតនៅតំបន់សួងព្រោះម៉ូដផ្ទះនីមួយៗត្រូវបានយកចិត្តទុកដាក់បំផុតពីក្រុមវិស្វករនៅឯបរទេស ហើយចំណុចពិសេសមួយទៀតគឺគម្រោងនេះមិនត្រឹមតែជាការរស់នៅប៉ុណ្ណោះទេ ប៉ុន្តែជាកន្លែងរកស៊ីមួយដោយមានសក្តានុពលល្អបំផុត។ លើសពីនេះទៅទៀត សួង ស៊ីធី សែនធ័រ គឺជាគម្រោងមួយដែលមានសក្តានុពលបំផុតប្រចាំតំបន់ សួងស៊ីធី សែនធ័រ មានបរិយាកាសស្រស់ស្អាតជាមួយនឹងផាសុខភាព ជាពិសេសគម្រោងដ៏ពិសេសមួយនេះក៏មានជាប្រភេទ shophouse ដែលសង់ឡើងដោយស្តង់ដារខ្ពស់មានទីធ្លាធំក្នុងការរកស៊ីនិងការរស់នៅ។ ក្រៅពីមានប្រភេទជា shophouse គម្រោងសួង ស៊ីធី សែនធ័រក៏មានជា Twin House ដែលសាកសមបំផុតសម្រាប់បងប្អូនដែលមានគ្រួសារធំ ចំណែកប្រភេទ Link House វិញសាកសមបំផុតសម្រាប់បងប្អូនដែលមានគ្រួសារតូចល្មម។ សួង ស៊ីធី សែនធ័រ នឹងធ្វើអោយអ្នករស់នៅដោយមានផាសុខភាព ស៊ីវីល័យ សុភមង្គល និង រីករាយនៅក្នុងជីវិត មិនអោយលោកអ្នកខកបំណងឡើយមិនតែប៉ុណ្ណោះចំពោះលោកអ្នកដែលចង់ទិញនៅគម្រោងមួយនេះក៏មានការបញ្ចុះតម្លៃជូនដល់អតិថិជនដែលទៅមើលដល់ទីតាំងផ្ទាល់។ សម្រាប់គម្រោងសួង ស៊ីធី សែនធ័រ គឺមានទីតាំងនៅផ្លូវជាតិលេខ៧ នៅទីក្រុងសួង សម្រាប់ព័ត៌មានលំអិតអាចទំនាក់ទំនងទៅកាន់លេខទូរស័ព្ទ ០៧៧ ២៣២ ៨៨៨ ៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-11T08:39:18.983Z", "category": "PR", "views": 554, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ស្អាតហើយពូកែ! រស់ សុមនា បេក្ខនារី Miss Teen 2023 ដណ្ដើមបានមេដាយមាស SEA Game លើវិញ្ញាសាវាយសី	https://business-cambodia.com/articles/ros-somna-wins-gold-medals	ជាប្រវត្ដិសាស្ដ្រមួយសម្រាប់កីឡាវាយសីកម្ពុជា ដែលទើបទទួលបានមេដាយមាសជាលើកដំបូងនៅក្នុងព្រឹត្ដិការណ៍កីឡាស៊ីហ្គេមលើកទី៣២ ក្នុងវិញ្ញាសាក្រុមចម្រុះ។ អ្វីដែលចាប់អារម្មណ៍នោះការដណ្ដើមបានមេដាយមាសនេះក៏មានការចូលរួមពីកីឡាការនី រស់ សុមនា ដែលត្រូវបានគេស្គាល់ថា ជាបេក្ខភាពបវរកញ្ញាក្នុងកម្មវិធី Miss teen international Cambodia 2023នេះផងដែរ។ ការទទួលបានមេដាយមាសលើកដំបូងក្នុងព្រឹត្ដិការណ៍ស៊ីហ្គេមលើវិញ្ញាសាក្រុមចម្រុះ របស់កីឡាការិនី រស់ សុមនា ជូនកម្ពុជានេះ គឺបន្ទាប់ពីបានប្រកួតឈ្នះក្រុមយីយ៉ាន់ម៉ានៅវគ្គផ្ដាច់ព្រាត់ដោយលទ្ធផល ៣ ទល់នឹង ២ នៅទីលានវាយស៊ីពហុកីឡដ្ឋានមរតកតេជោកាលពីថ្ងៃពុធ ទី១០ ខែឧសភា ឆ្នាំ២០២៣។ ដោយឡែកសម្រាប់ក្រុមវាយសីឡាវ និងព្រុយណេ គឺទទួលបានមេដាយសំរឹទ្ធ។ ក្រៅពីទទួលបានជោគជ័យនៅក្នុងវិស័យកីឡាវាយសី ងាកទៅកាន់វិស័យបវរកញ្ញានៅក្នុងកម្មវិធី Miss teen international Cambodia 2023វិញ កីឡាការិនី រស់ សុមនា ក៏បានឡើងទៅដល់វគ្គផ្ដាច់ព្រាត់ផងដែរ ។ ដោយក្នុងនោះកីឡាការិនីរូបនេះ នឹងចូលរួមប្រកួតជាមួយបេក្ខនារី ៣៩ នាក់ផ្សេងទៀតដើម្បីដណ្ដើមពានរង្វាន់ក្នុងកម្មវិធីដ៏ធំមួយនេះផងដែរ៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:26", "date_created": "2023-05-11T08:33:21.135Z", "category": "ព័ត៌មានថ្មីៗ", "views": 940, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ខ្លាំងទាំងកីឡា ខ្លាំងទាំងសេដ្ឋកិច្ច! មកស្គាល់មហាសេដ្ឋីជួរមុខទាំង៥របស់ឥណ្ឌូនេស៊ី ដែលរកស៊ីវិស័យទាំងនេះ	https://business-cambodia.com/articles/indonesia-billionaires-investing	នៅក្នុងតំបន់អាស៊ីអាគ្នេយ៍យើង ឱ្យតែនិយាយដល់វិស័យកីឡា គឺគេតែងតែនឹកឃើញដល់សក្កានុពលរបស់ប្រទេសឥណ្ឌូនេស៊ី ព្រោះថាឥណ្ឌូនេស៊ីមានការលើកស្ទួយ និងមានភាពរីកចម្រើនខ្លាំងលើវិស័យមួយនេះជាពិសេសចំពោះកីឡាបាល់ទាត់ ជាក់ស្ដែងដូចដែលយើងបានឃើញលទ្ធផលនៃការប្រកួតក្នុងព្រឹត្តិការណ៍ប្រកួតកីឡាស៊ីហ្គេម លើកទី៣២ នេះស្រាប់។ បន្ថែមពីលើការរីកចម្រើនផ្នែកកីឡា ឥណ្ឌូនេស៊ីក៏ជាប្រទេសដែលមានសេដ្ឋកិច្ចរីកចម្រើនខ្លាំងមួយ រហូតដល់គេគ្រប់គ្នាតែងតែហៅថាជា បងធំអាស៊ាន។ ថ្ងៃនេះដែរ Business Cambodia នឹងនាំលោកអ្នកឱ្យមកស្គាល់សេដ្ឋីជួរមុខទាំង៥រូប របស់ប្រទេសមួយនេះ ព្រមជាមួយនឹងជំនួញគ្រាក់ៗដែលពួកគាត់កំពុងកើបលុយ ដោយយោងតាមរយបាយការណ៍ពីគេហទំព័រ Forbes៖ ១. លោក Michael Hartono ៖ មានទ្រព្យសម្បត្តិសរុបប្រមាណ ៤៧.៧ពាន់លានដុល្លារ លោករកស៊ីលើវិស័យចម្រុះផ្សេងគ្នាជាច្រើនមុខ។ ប៉ុន្តែប្រភពចំណូលធំបំផុតរបស់មហាសេដ្ឋីរូបនេះ គឺបានមកពីការវិនិយោគលើធនាគារកណ្ដាលអាស៊ី (Bank Central Asia) និងក្រុមហ៊ុនធំមួយឈ្មោះថា Global Digital Niaga ដែលរកស៊ីលើវិស័យលក់រាយតាមអ៊ីនធឺណេត។ ២. លោក Low Tuck Kwong ៖ ផ្ដើមចេញពីអ្នកម៉ៅការសំណង់ រហូតដល់អាចទិញអណ្ដូងរ៉ែខ្លួនឯងតាំងពីឆ្នាំ១៩៧២ លោក Low ចាយពេលជិត៤ទសវត្សរ៍ទើបអាចកសាងទ្រព្យសម្បត្តិសរុបបានប្រមាណ ២៨.៥ពាន់លានដុល្លារ។ លោកត្រូវបានគេស្គាល់ថាជាស្ដេចធ្យូងថ្ម ព្រោះជាស្ថាបនិកក្រុមហ៊ុនរុករករ៉ែធ្យូងថ្មដ៏ធំមួយនៅឥណ្ឌូនេស៊ី ដែលមានឈ្មោះថា Bayan Resources។ ទន្ទឹមនឹងនោះគាត់ក៏គ្រប់គ្រងក្រុមហ៊ុនថាមពលកកើតឡើងវិញរបស់សិង្ហបុរី Metis Energy។ ៣. គ្រួសារ Widjaja ៖ មានទ្រព្យសម្បត្តិសរុបប្រមាណ ១០.៨ពាន់លានដុល្លារ និងរកស៊ីច្រើនវិស័យចម្រុះចូលគ្នា ដោយរួមមាន អចលនទ្រព្យ សេវាកម្មហិរញ្ញវត្ថុ ការថែទាំសុខភាព កសិពាណិជ្ជកម្ម និងទូរគមនាគមន៍។ ៤. លោក Sri Prakash Lohia ៖ មានទ្រព្យសម្បត្តិសរុបប្រមាណ ៧.៧ពាន់លានដុល្លារ។ លោកបានកែប្រែសាជីវកម្មផលិតអំបោះរបស់ឪពុក ឱ្យក្លាយទៅជារោងចក្រថាមពលគីមីឥន្ធនៈ ដ៏ធំមួយនៅឥណ្ឌូនេស៊ី ដែលមានឈ្មោះថា Indorama Corporation។ ក្រុមហ៊ុននេះត្រូវបានគេហៅកាត់ខ្លីៗថា PET និងរកស៊ីលើវិស័យគីមីឥន្ធនៈ និងវាយនភណ្ឌចម្រុះ។ ៥. លោក Anthoni Salim ៖ មានទ្រព្យសម្បត្តិសរុបប្រមាណ ៧.៥ពាន់លានដុល្លារ ជាប្រធានក្រុមហ៊ុន Salim Group ព្រមទាំងវិនិយោគលើវិស័យអាហារ ការលក់រាយ ធនាគារ ទូរគមនាគមន៍ និងថាមពល។ លោក Salim ក៏ជានាយកប្រតិបត្តិនៃក្រុមហ៊ុនមានប្រាក់ចំណូលជាង ៦.៤ពាន់លានដុល្លារ ឈ្មោះថា Indofood ដែលជាក្រុមហ៊ុនផលិតមីកញ្ចប់ធំជាងគេមួយរបស់ពិភពលោក។ មីកញ្ចប់ទាំងនោះក៏មានលក់នៅក្នុងប្រទេសកម្ពុជាយើងផងដែរ ហើយយើងតែងតែនិយមហៅថា ឥណ្ឌូមី។ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:26", "date_created": "2023-05-11T08:32:27.889Z", "category": "ហិរញ្ញវត្ថុ", "views": 510, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
បុរី មេគង្គ លែន បានចូលរួមបរិច្ចាគថវិកា ៤ម៉ឺនដុល្លារ ជូនដល់កាកបាទក្រហមកម្ពុជា	https://business-cambodia.com/articles/borey-mekong-land-donation-to-cambodian-red-cross	(ភ្នំពេញ)៖ បុរី មេគង្គ លែន បានបរិច្ចាគថវិកាចំនួន ៤ម៉ឺនដុល្លារអាមេរិក ចូលរួមជាមួយកាកបាទក្រហមកម្ពុជា ក្នុងឱកាសខួបទី១៦០ ទិវាពិភពលោកកាកបាទក្រហម និងអឌ្ឍចន្ទក្រហម ៨ ឧសភា ឆ្នាំ២០២៣។ យើងសង្កេតឃើញថា ក្រុមហ៊ុនអភិវឌ្ឍអចលនទ្រព្យមួយនេះ តែងតែចូលរួមបរិច្ចាគថវិកាជារៀងរាល់ឆ្នាំ ជាមួយកាកបាទក្រហមកម្ពុជា ក្រៅពីនេះ បុរី មេគង្គ លែន ក៏បានចូលរួមឧបត្ថម្ភថវិកាជួយដល់យុទ្ធនាការសង្គម ព្រមទាំងឧបត្ថម្ភដល់កម្មវិធីសប្បុរសធម៌នានា តាមរយៈសកម្មភាព និងរូបភាពជាច្រើនផ្សេងៗទៀតផងដែរ។ បុរី មេគង្គ លែន គឺជាក្រុមហ៊ុនអភិវឌ្ឍលំនៅឋាន គួរជាទីទុកចិត្តបំផុតមួយនៅកម្ពុជា ដែលមានកេរ្តិ៍ឈ្មោះល្បីល្បាញ និងត្រូវបានគេទទួលស្គាល់ពីគុណភាពនៃសំណង់ ម៉ូតផ្ទះស្អាតដាច់គេ នៅគ្រប់គម្រោងទាំងអស់។ លោកឧកញ៉ា ជាម ឃុនណាត ស្ថាបនិក និង អគ្គនាយក បុរី មេគង្គ លែន តែងមានប្រសាសន៍ និងផ្តល់ការណែនាំ ដល់បុគ្គលិកគ្រប់ជាន់ថ្នាក់ទាំងអស់អោយយល់ច្បាស់អំពីការចូលរួម និងការតបស្នងទៅកាន់សង្គមវិញ នៅពេលដែលយើងមានលទ្ធភាពគ្រប់គ្រាន់ តាមដែលអាចធ្វើទៅបាន។	{ "spider_name": "businesscambodia", "scrape_at": "2025-06-14_19:40:26", "date_created": "2023-05-11T08:20:42.293Z", "category": "PR", "views": 115, "author": { "first_name": "Meng", "last_name": "Songly", "email": "songlymeng2017@gmail.com" }, "quality_warning": [ "tiny", "noisy" ] }
តោះធ្វើការនៅព្រលានយន្តហោះ! ក្រុមហ៊ុនអាកាសចរណ៍ធំ ២ ប្រកាសរើសបុគ្គលិកបន្ថែម	https://business-cambodia.com/articles/work-in-airport-	ឱកាសដ៏កម្របានមកដល់ទៀតហើយសម្រាប់បងប្អូនសិស្ស និស្សិត ដែលមានក្តីស្រមៃ និងបំណងចង់ធ្វើការនៅព្រលានយន្តហោះ ពេលនេះមានក្រុមហ៊ុនអាកាសចរណ៍ខ្មែរ Cambodia Angkor Air និងក្រុមហ៊ុនអាកាសចរណ៍ Cambodia Airports ខណៈក្រុមហ៊ុនទាំង២នេះកំពុងត្រូវការជ្រើនរើសបុគ្គលិកបន្ថែមទៅផ្នែកសំខាន់ៗដូចជា ៖ ផ្នែកពន្លត់អគ្គិភ័យ, ផ្នែករដ្ឋបាល, ជំនាញ IT, ផ្នែកត្រួតពិនិត្យការហោះហើរ, ផ្នែកហិរញ្ញវត្ថុ, ផ្នែកនាវិក, ផ្នែកទូទាត់ប្រាក់, និងជំនួយការគ្រប់គ្រង។ ដូច្នេះសម្រាប់បងប្អូនដែលកំពុងតែស្វែងរកការងារធ្វើ ក៏ដូចជាបងប្អូនដែលមានក្តីស្រមៃចង់ធ្វើជាអ្នកបើកយន្តហោះ និងជំនាញពាក់ព័ន្ធផ្សេងទៀតនៅក្នុងក្រុមហ៊ុនអាកាសចរណ៍ អាចធ្វើការដាក់ពាក្យបាននៅភ្នាក់ងារជាតិមុខរបរ និងការងារ (NEA) នៃក្រសួងការងារ និងបណ្តុះបណ្តាលវិជ្ជាជីវៈ និងសហភាពសហព័ន្ធ យុវជនកម្ពុជាវិស័យការងារ និងបណ្តុះបណ្តាលវិជ្ជាជីវៈ ចាប់ពីម៉ោង ៨:០០ព្រឹក ដល់ម៉ោង ០៥:០០ល្ងាច នៅក្នុងបរិវេណក្រសួងការងារ និងបណ្តុះបណ្តាលវិជ្ជាជីវៈនារសៀលនេះ ឬក៏អាចធ្វើការដាក់ពាក្យដោយផ្ទាល់នៅ ក្រុមហ៊ុនអាកាសចរណ៍ជាតិ កម្ពុជា អង្គរ អ៊ែរ ដែលមានអាស័យដ្ឋាននៅអគារលេខ 206A មហាវិថីព្រះនរោត្តម សង្កាត់ទន្លេបាសាក់ ខណ្ឌចំការមន រាជធានីភ្នំពេញ។ គួរបញ្ជាក់ផងដែរថា ឱកាសការងារដ៏កម្រនេះនឹងត្រូវផុតកំណត់នៅថ្ងៃទី ៣១ ខែ ឧសភា ឆ្នាំ ២០២៣ នេះ។ដូច្នោះសម្រាប់បងប្អូនដែលមានចំណាប់អារម្មណ៍សូមប្រញាប់ធ្វើការដាក់ពាក្យ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:26", "date_created": "2023-05-11T08:09:07.480Z", "category": "ព័ត៌មានថ្មីៗ", "views": 2778, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មិនធម្មតា! កីឡាករគុនខ្មែរ ព្រំ សំណាង ដាក់គោលដៅដណ្ដើមយកមេដាយមាស និងធ្លាប់បោះសម្តីបែបនេះ	https://business-cambodia.com/articles/proum-somnang-in-seagame	កីឡាករគុនខ្មែរ ព្រំ សំណាង បានបោះជំហានឡើងដល់វគ្គផ្តាច់ព្រ័ត្រ នៃព្រឹត្តិការណ៍កីឡាស៊ីហ្គេម លើកទី៣២ ខណៈការប្រកួតលើសង្វៀនដ៏ក្តៅគគុកដណ្តើមមេដាយមាសនឹងចាប់ផ្តើមក្នុងថ្ងៃនេះតែម្តង។ យ៉ាងណាមិញបើយើងងាកមកក្រោយបន្តិច បន្ទាប់ពីយកជ័យជម្នះលើសង្វៀនថៃហ្វៃត៍ (Thai Fight) កាលពីថ្ងៃទី២៦ ខែកុម្ភៈ ឆ្នាំ២០២៣ អ្នកលេងគុនខ្មែររូបនេះបានប្រាប់ទៅកាន់ក្រុមអ្នកសារត័ត៌មានយ៉ាងដូច្នេះថា៖ «គោលដៅបន្ទាប់ ខ្ញុំមានបំណងដណ្ដើមមេដាយមាសលើវិញ្ញាសាគុនខ្មែរ នៅក្នុងព្រឹត្តិការណ៍កីឡាស៊ីហ្គេម លើកទី៣២ ដែលកម្ពុជាធ្វើជាម្ចាស់ផ្ទះក្នុងខែឧសភាខាងមុខនេះ»។ ក្នុងនោះ ជុំវិញបទពិសោធន៍ជាអតីតបេក្ខភាពមួយរូប ដណ្ដើមបានមេដាយសំរឹទ្ធ ក្នុងព្រឹត្តិការណ៍ស៊ីហ្គេម លើកទី៣១ នៅប្រទេសវៀតណាមកាលពីខែឧសភា ឆ្នាំ២០២២កន្លងទៅ លោក ព្រំ សំណាង បានបញ្ជាក់ថា ការមើលស្រាលឧបករណ៍ហ្វឹកហាត់បានធ្វើឱ្យលោកពិបាកនៅពេលប្រកួត។ ដូច្នេះលោកនឹងធ្វើឱ្យបានល្អ នៅពេលដែលកម្ពុជាធ្វើជាម្ចាស់ផ្ទះ មិនឱ្យដូចមុនឡើយ។ គួរជម្រាបផងដែរថា ក្រោយត្រឡប់ពីប្រទេសវៀតណាមវិញ កីឡាករគុនខ្មែរ ព្រំ សំណាង បានពង្រឹងសមត្ថភាពខ្លួនកាន់តែខ្លាំង ជាក់ស្ដែង ១០ប្រកួតចុងក្រោយ លោកមិនទាន់ស្គាល់រសជាតិស្មើ ឬចាញ់ម្ដងឡើយ ក្នុងនោះមាន ៩ប្រកួត បានផ្ដួលគូប្រកួតឲ្យសន្លប់ និងឈ្នះពិន្ទុម្ដង។ ជោគជ័យនេះបានធ្វើឲ្យរូបលោក មានទំនុកចិត្តខ្ពស់ ដើម្បីប្រជែងមេដាយជូនជាតិ ក្នុងនាមកម្ពុជាជាម្ចាស់ផ្ទះស៊ីហ្គេមលើកដំបូងនេះ៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:26", "date_created": "2023-05-11T08:07:17.987Z", "category": "ភាពជាអ្នកដឹកនាំ", "views": 1741, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
មិនធម្មតា! កីឡាករគុនខ្មែរ ព្រំ សំណាង ដាក់គោលដៅដណ្ដើមយកមេដាយមាស និងធ្លាប់បោះសម្តីបែបនេះ	https://business-cambodia.com/articles/proum-somnang-seagame	កីឡាករគុនខ្មែរ ព្រំ សំណាង បានបោះជំហានឡើងដល់វគ្គផ្តាច់ព្រ័ត្រ នៃព្រឹត្តិការណ៍កីឡាស៊ីហ្គេម លើកទី៣២ ខណៈការប្រកួតលើសង្វៀនដ៏ក្តៅគគុកដណ្តើមមេដាយមាសនឹងចាប់ផ្តើមក្នុងថ្ងៃនេះតែម្តង។ យ៉ាងណាមិញបើយើងងាកមកក្រោយបន្តិច បន្ទាប់ពីយកជ័យជម្នះលើសង្វៀនថៃហ្វៃត៍ (Thai Fight) កាលពីថ្ងៃទី២៦ ខែកុម្ភៈ ឆ្នាំ២០២៣ អ្នកលេងគុនខ្មែររូបនេះបានប្រាប់ទៅកាន់ក្រុមអ្នកសារត័ត៌មានយ៉ាងដូច្នេះថា៖ «គោលដៅបន្ទាប់ ខ្ញុំមានបំណងដណ្ដើមមេដាយមាសលើវិញ្ញាសាគុនខ្មែរ នៅក្នុងព្រឹត្តិការណ៍កីឡាស៊ីហ្គេម លើកទី៣២ ដែលកម្ពុជាធ្វើជាម្ចាស់ផ្ទះក្នុងខែឧសភាខាងមុខនេះ»។ ក្នុងនោះ ជុំវិញបទពិសោធន៍ជាអតីតបេក្ខភាពមួយរូប ដណ្ដើមបានមេដាយសំរឹទ្ធ ក្នុងព្រឹត្តិការណ៍ស៊ីហ្គេម លើកទី៣១ នៅប្រទេសវៀតណាមកាលពីខែឧសភា ឆ្នាំ២០២២កន្លងទៅ លោក ព្រំ សំណាង បានបញ្ជាក់ថា ការមើលស្រាលឧបករណ៍ហ្វឹកហាត់បានធ្វើឱ្យលោកពិបាកនៅពេលប្រកួត។ ដូច្នេះលោកនឹងធ្វើឱ្យបានល្អ នៅពេលដែលកម្ពុជាធ្វើជាម្ចាស់ផ្ទះ មិនឱ្យដូចមុនឡើយ។ គួរជម្រាបផងដែរថា ក្រោយត្រឡប់ពីប្រទេសវៀតណាមវិញ កីឡាករគុនខ្មែរ ព្រំ សំណាង បានពង្រឹងសមត្ថភាពខ្លួនកាន់តែខ្លាំង ជាក់ស្ដែង ១០ប្រកួតចុងក្រោយ លោកមិនទាន់ស្គាល់រសជាតិស្មើ ឬចាញ់ម្ដងឡើយ ក្នុងនោះមាន ៩ប្រកួត បានផ្ដួលគូប្រកួតឲ្យសន្លប់ និងឈ្នះពិន្ទុម្ដង។ ជោគជ័យនេះបានធ្វើឲ្យរូបលោក មានទំនុកចិត្តខ្ពស់ ដើម្បីប្រជែងមេដាយជូនជាតិ ក្នុងនាមកម្ពុជាជាម្ចាស់ផ្ទះស៊ីហ្គេមលើកដំបូងនេះ៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:26", "date_created": "2023-05-11T07:53:24.468Z", "category": "ភាពជាអ្នកដឹកនាំ", "views": 14, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ក្រុមហ៊ុនអឺបេនលែន (Urbanland)អបអរសាទរដំណើរ10ឆ្នាំក្នុងវិស័យអចលនទ្រព្យក្នុងប្រទេសកម្ពុជា	https://business-cambodia.com/articles/urbanland-celebrates-10-years-of-succes-	ក្រុមហ៊ុនអចលនទ្រព្យក្នុងស្រុកអឺបេនលែន ត្រូវបានបង្កើតឡើងកាលពីឆ្នាំ 2010 ជាក្រុមហ៊ុនអភិវឌ្ឍគម្រោងអចលនទ្រព្យដ៏ជោគជ័យមួួយ ដែលបានត្រូវបានគេទទួលស្គាល់តាមរយៈការបង្កើតទីតាំងប្រកបដោយភាពច្នៃប្រឌិត និងមានអត្ថន័យ។ នៅក្នុងរយៈពេលមួយទសវត្សរ៍កន្លងមកនេះ ក្រុមហ៊ុនអឺបេនលែន ធ្លាប់បានឈ្នះពានរង្វាន់តាមរយៈគម្រោងជាច្រើនរួមមាន អគារខុនដូប្រណីត Embassy Residences និង Embassy Central សណ្ឋាគាររចនាបែបសិល្បៈប្រណីតដំបូងគេនៅក្រុងសៀមរាប Treeline Urban Resort សួនឧស្សាហកម្ម KMH Park និង ផ្សារទំនើបបែបសហគមន៍ K Mallផងដែរ។ គិតមកទល់បច្ចុប្បន្ននេះ ក្រុមហ៊ុនអឺបេនលែន បានរចនាឡើងនូវគម្រោងលេចធ្លោជាច្រើន ដើម្បីចូលរួមចំណែកកែប្រែសោភ័ណភាពទីក្រុងភ្នំពេញ។ នៅក្នុងឱកាសនៃគម្រប់ខួប10ឆ្នាំនេះ ក្រុមហ៊ុនអឺបេនលែន សូមថ្លែងអំណរគុណដល់ក្រុមការងារទាំំងអស់ ដែលឈរនៅពីក្រោយភាពជោគជ័យ និងសមិទ្ធផលស្នាដៃការងារ ដែលសម្រេចបានកន្លងមក។ ចក្ខុវិស័យរបស់ក្រុមហ៊ុនអឺបេនលែន គឺផ្តោតសំខាន់ទៅលើការបង្កើតទីតាំងដែលអាចឲ្យមនុស្សគ្រប់រូបអាចរស់នៅ ធ្វើការ និងកម្សាន្ត ប្រកបដោយផាកសុកភាព។ ក្រុមហ៊ុនអឺបេនលែន បានចាប់ផ្តើមប្រឡូកក្នុងវិស័យ អភិវឌ្ឍគម្រោងអចលទ្រព្យ ជាមួយការបង្កើតអគារខុនដូប្រណិត Embassy Residences នៅចំកណ្តាលក្រុងភ្នំពេញ។ បន្ទាប់មក យើងក៏បានបង្កើតគម្រោង Raintree  ជាអគារការិយាល័យនិងពាណិជ្ជកម្មដ៏លេចធ្លោមួយដើម្បីឆ្លើយតបទៅនឹងតម្រូវការរបស់សហគមន៍នៃអ្នកបំពេញការងារវិជ្ជាជីវៈដ៏សម្បូរបែបរួមមាន អ្នករចនា អ្នកបង្កើតស្នាដៃច្នៃប្រឌិត និងសហគ្រិនផងដែរ។  បន្ទាប់ពីគម្រោងអគារ Raintree  ក្រុមហ៊ុនអឺបេនលែន បានរចនានូវគម្រោងអភិវឌ្ឍខុនដូប្រណិតមួយបន្ថែមទៀតគឺEmbassy Central មុននឹងបោះជំហានទៅកាន់ការអភិវឌ្ឍគម្រោងធំផ្សេងៗជាច្រើនទៀត។ ជាក់ស្តែង សណ្ឋាគារប្រណិត Treeline Urban Resort គឺជាការបោះជំហានថ្មីដ៏ជោគជ័យមួយក្នុងវិស័យ បដិសណ្ឋារកិច្ច ហើយគម្រោងនេះក៏ជាមូលដ្ឋានគ្រឹះសំខាន់មួយ ដែលបានជួយសម្រួលដល់ការអភិវឌ្ឍគម្រោងផ្ទះអាជីវកម្ម KMH PARK ផងដែរ។ តាមរយៈគម្រោងផ្ទះអាជីវកម្ម KMH PARK បានឆ្លុះបញ្ចាំងពីឆន្ទៈរបស់ក្រុមហ៊ុនអឺបេនលែនកាន់តែច្បាស់    ក្នុងការកែប្រែមុខមាត់ទីក្រុងឲ្យកាន់តែស្រស់បំព្រង អមជាមួយផ្សារទំនើបបែបសហគមន៍ K Mall ដ៏សម្បូរបែប និងអគារការិយាល័យទំនើប ISI ដ៏មានសក្តានុពលមួយក្នុងតំបន់វេង ស្រេង។ គម្រោងនេះមានបេសកម្មចង់កែប្រែតំបន់ឧស្សាហកម្មឲ្យប្រែក្លាយទៅជាសហគមន៍មួយដ៏រស់រវើក និងប្រកបដោយចីរភាពផងដែរ។ ថ្លែងក្នុងឱកាសនេះ អគ្គនាយកប្រតិបត្តិនៃក្រុមហ៊ុនអឺបេនលែន លោក កាំង ហុក បានគូសបញ្ជាក់ថា គម្រោងទាំងអស់របស់អឺបេនលែនគឺសុទ្ធសឹងតែផ្តោតសំខាន់ទៅលើការបង្កើតទីកន្លែង និងសហគមន៍ដែលនាំមកនូវ ផលប្រយោជន៍ដល់អ្នកប្រើប្រាស់។ លោកបានបន្ថែមទៀតថា « យើងវាស់វែងភាពជោគជ័យនៃការងាររបស់យើង តាមរយៈផលវិជ្ជមាននៃគម្រោងទាំងនោះទៅដល់សហគមន៍និងអ្នកប្រើប្រាស់ ហើយយើងមានមោទនភាពក្នុងការបន្តការងារទាំងនេះតទៅថ្ងៃមុខទៀត។»   សមាជិកក្រុមការងារអឺបេនលែនប្រមាណ300នាក់ មានទស្សនៈវិស័យជាធ្លុងមួយ គឺការចូលរួមចំណែកកែប្រែ មុខមាត់ទីក្រុងភ្នំពេញឲ្យកាន់តែមានសោភណ័ភាព។ យើងទាំងអស់គ្នាមានគោលដៅបង្កើតនូវទីក្រុងដែលផ្តល់តម្លៃទៅលើទីតាំងសាធារណៈ បរិស្ថានធម្មជាតិ គុណភាពនៃការរស់់នៅ និងសុខមាលភាពនៃមនុស្សគ្រប់រូប ដោយប្រកាន់ខ្ជាប់នូវពាក្យស្លោកមួយឃ្លាថា «ជឿជាក់ទៅលើភាពប្រសើរជាងមុន»។   គោលការណ៍ទាំងនេះក៏ជាមូលដ្ឋានគ្រឹះសំខាន់នៃគម្រោងចុងក្រោយបង្អស់របស់យើងគឺបុរីចន្ទគីរីផងដែរ។គម្រោងបុរីចន្ទគីរីត្រូវបានរចនាឡើងជាសហគមន៍ដែលហ៊ុមព័ទ្ធដោយបរិស្ថានធម្មជាតិស្ថិតនៅភាគខាងត្បូង នៃរាជធានីភ្នំពេញដោយស្របតាមបទពិសោធន៍និងគុណតម្លៃរបស់ក្រុមការងារអឺបេនលែនបានខិតខំប្រឹងប្រែងក្នុងរយៈពេលមួយទសវត្សរ៍កន្លងមកនេះ។ បុរីចន្ទគីរី គឺជាគម្រោងអភិវឌ្ឍបុរីដំបូងបង្អស់របស់ក្រុមហ៊ុនអឺបេនលែន។ ដោយបានចំណាយធនធាន និងពេលវេលាសម្រាប់សិក្សាស្រាវជ្រាវអស់រយៈពេលជាងពីរឆ្នាំមុននឹងចាប់ផ្តើមសាងសង់។ តាមរយៈការសិក្សានេះ បានជួយឲ្យក្រុមហ៊ុនអឺបេនលែន យល់កាន់តែច្បាស់អំពីអត្ថន័យនៃផ្ទះដែលប្រជាជនកម្ពុជាប្រាថ្នាចង់បាន។ ឆ្នាំនេះ គឺជាការអបអរនៃដំណើរនៃការអភិវឌ្ឍរបស់យើងកន្លងមក និងជាការស្វាគមន៍ម្ចាស់ផ្ទះបុរីចន្ទគីរីទាំងអស់ ចូលមកកាន់ការរស់នៅកាន់តែប្រសើរជាងមុន។ បុរីចន្ទគីរីបានក្លាយជាគម្រោងអភិវឌ្ឍលំនៅឋានដ៏លេចធោ្លមួយនៅក្នុងតំបន់ ដែលផ្តោតសំខាន់ទៅលើអ្នកប្រើប្រាស់ និងសម្រេចបានគោលដៅក្នុងការលក់រហូតដល់ 85% រួចទៅហើយក្នុងពេលបច្ចុប្បន្ននេះ។  ក្រុមហ៊ុនអឺបេនលែន ប្តេជ្ញាចិត្តនឹងនៅតែបន្តដំណើររបស់ខ្លួនក្នុងការអភិវឌ្ឍគម្រោងដ៏មានអត្ថន័យនាទសវត្សរ៍ ខាងមុខៗទៀត។ លោក កាំង ហុក បានមានប្រសាសន៍ជាចុងក្រោយថា « ដើម្បីរៀនអ្វីថ្មីៗ យើងនឹងបង្កើតនូវគម្រោងថ្មីៗជាច្រើនទៀត ហើយយើងនឹងនៅតែបន្តរក្សាមូលដ្ឋានគ្រឹះនៃការងាររបស់យើង ដែលផ្តោតសំខាន់លើការបង្កើតទីតាំងស្រស់ស្អាត និងរចនាឡើងមានការគិតគូរដល់អ្នកប្រើប្រាស់ជាចម្បង។ ជាពិសេស                 ការបំពេញនូវតម្រូវការ ដើម្បីការរស់នៅកាន់តែប្រសើរជាងមុននៅក្នុងប្រទេសកម្ពុជា ដែលវាប្រៀបបីដូចជាអត្តសញ្ញណសំខាន់មួយនៃក្រុមហ៊ុនរបស់យើង»។  សម្រាប់ព័ត៌មានបន្ថែមអំពីអឺបេនលែន និងគម្រោងផ្សេងៗ សូមចូលទៅកាន់គេហទំព័ររបស់យើង និង ទំនាក់ទំនងលេខទូរសព្ទ ៖ +85512 444 371។  អំពីក្រុមហ៊ុន អឺបេនលែន ក្រុមហ៊ុន អឺបេនលែន គឺជាក្រុមហ៊ុនអភិវឌ្ឍគម្រោងអចលនទ្រព្យក្នុងស្រុកមួយបានបង្កើតឡើងនៅឆ្នាំ 2013 ដោយស្ថាបត្យករ លោក កាំង ហុក ដែលមានគោលដៅបង្កើតទីកន្លែងប្រកបដោយភាពច្នៃប្រឌិតខ្ពស់ ដើម្បីឱ្យមនុស្សគ្រប់គ្នារស់នៅ ធ្វើការ និងកម្សាន្ដដោយការប្ដេជ្ញាលើ គុណភាព ភាពឋិតថេរ និងភាពផ្ចិតផ្ចង់។ លោកជឿជាក់ថា ការផ្ដោតលើតម្រូវការរបស់មនុស្សជាចម្បង គឺជាយុទ្ធសាស្រ្តដ៏ល្អបំផុតដើម្បីជួយលើកកម្ពស់ គុណភាពនៃការរស់នៅ និងបង្កើតបរិយាកាសប្រកបដោយផាសុកភាព។  ក្រុមហ៊ុន អឺបេនលែន ជាសមាជិកនៃសហព័ន្ធក្រុមហ៊ុនក្នងស្រុកខ្នាតធំ ISI Group ដែលត្រូវបានទទួលស្គាល់តាមរយៈការបង្កើតគម្រោងប្រណីតៗពោរពេញដោយភាពច្នៃប្រឌិត ដោយប្រើប្រាស់ការរចនាផ្ដោតលើតម្រូវការអ្នករស់នៅជាចម្បង និងឆ្លុះបញ្ចាំងតាមរយៈគម្រោងអភិវឌ្ឍន៍ ឈ្នះជ័យលាភីមួយចំនួនរួមមាន អាគារ Raintree (អគារការិយាល័យ និងពាណិជ្ជកម្ម) Embassy Residences and Embassy Central (ខុនដូបែបប្រណិត) និងសណ្ឋាគាររចនាបែបសិល្បៈប្រណិតដំបូងគេនៅក្រុងសៀមរាប Treeline Urban Resort និងគម្រោងអភិវឌ្ឍន៍ដំបូងគេមួយទៀតនៅតំបន់វេង ស្រេង គឺ KMH Park ដែលជាទីតាំងសហគមន៏ធំថ្មី រួមមានអគារការិយាល័យ ហាងលក់ទំនិញ លំនៅឋាន និងសួនលម្ហែកាយបែបធម្មជាតិ រួមទាំងផ្សារទំនើប ខេ ម៉ល    K Mall និងអគារ អាយ អេស អាយ ISI Tower។ បុរីចន្ទគីរី គឺជាគម្រោងបុរីលំនៅឋានថ្មីដែលជាជោគជ័យដ៏ធំមួយទៀតរបស់ក្រុមហ៊ុនអឺបេនលែន ហើយក៏ជាការរួមចំណែកដល់ការលើកស្ទួយគុណភាពនៃវិស័យបុរីនៅក្នុងប្រទេសកម្ពុជា។	{ "spider_name": "businesscambodia", "scrape_at": "2025-06-14_19:40:26", "date_created": "2023-05-11T07:19:28.357Z", "category": "PR", "views": 127, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ចប់បាល់ទាត់នៅគុនខ្មែរ! មកស្គាល់កីឡាករ-កីឡាការិនីគុនខ្មែរ៩រូបប្រកួតដណ្ដើមមេដាយមាសថ្ងៃនេះ	https://business-cambodia.com/articles/nine-cambodian-boxers-compete-for-medals-	ថ្វីត្បិតតែក្រុមបាល់ទាត់ជម្រើសជាតិកម្ពុជាមិនអាចឡើងទៅប្រកួតបន្ដនៅវគ្គពាក់កណ្ដាលផ្ដាច់ព្រ័ត្រពិតមែន ប៉ុន្ដែកម្ពុជាយើងនៅមានកីឡាករនិងកីឡាការិនីគុនខ្មែរចំនួន៩រូបដែលត្រូវប្រកួតវគ្គផ្ដាច់ព្រ័ត្រដើម្បីដណ្ដើមមេដាយមាសជូនជាតិមាតុភូមិកម្ពុជាយើង។  ខាងក្រោមនេះគឺជាសមាសភាពកីឡាករនិងកីឡាការិនីគុនខ្មែរចំនួន៩រូបដែលត្រូវប្រកួតវគ្គផ្ដាច់ព្រ័ត្រដណ្ដើមមេដាយមាសក្នុងព្រឹត្តិការណ៍កីឡាអាស៊ីអាគ្នេយ៍( Sea Gamge)។ ១. ឃួន ឡាំងកូស៊ីន ប្រកួតជាមួយ Kristian Salatan Narca របស់ហ្វីលីពីន ២. មើយ ស៊ឹង ប្រកួតជាមួយ Trieu Thi Phuong Thuy របស់វៀតណាម ៣. ឈុត សេរីវ៉ាន់ថង ប្រកួតជាមួយ Attaxay Sihabout របស់ឡាវ ៤. ទូច ចាន់វត្តី ប្រកួតជាមួយ Nguyen Thi Chi របស់វៀតណាម ៥. ឃុន បូរ៉ា ប្រកួយជាមួយ Soubin Banxadeth របស់ឡាវ ៦. ទួន ស្រីពីន ប្រកួតជាមួយ Bui Yen Ly របស់វៀតណាម ៧. ទិត្យ សោភ័ណ្ឌ ប្រកួតជាមួយ Nguyen Hong Quan របស់វៀតណាម ៨. ឡៅ ចន្ទ្រា ប្រកួតជាមួយ Nguen Thanh Tung របស់វៀតណាម ៩. រុំ សំណាង ប្រកួតជាមួយ Tun Tun Min របស់ភូមា គួរបញ្ជាក់ផងដែរការប្រកួតរបស់កីឡាករនិងកីឡាការិនីគុនខ្មែរទាំង៩រូបគឺចាប់ផ្ដើមនៅម៉ោង២រសៀលនេះហើយនៅពហុកីឡដ្ឋានជាតិមរតកតេជោក្នុងសាលដំរី ជាពិសេសបងប្អូនអាចចូលរួមគាំទ្រទស្សនាផ្ទាល់ដោយមិនចាំបាច់មានសំបុត្រឡើយ៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-11T06:56:10.884Z", "category": "ព័ត៌មានថ្មីៗ", "views": 325, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
មិនពិបាកតម្រង់ជួរ! តោះមកដឹងទីតាំង និងម៉ោងប្រគួតវគ្គផ្តាច់ព្រ័ត្រគុនខ្មែរថ្ងៃនេះអត់សំបុត្រក៏ចូលមើលបាន	https://business-cambodia.com/articles/kun-khmer-sea-game	គុនខ្មែរគឺជាក្បាច់គុនបុរាណខ្មែរមួយបែប ដែលបានរាប់បញ្ចូលជាប្រភេទកីឡាប្រដាល់ ហើយក៏ជាកីឡាដែលមានភាពចំណាស់មួយក្នុងភូមិភាគអាសុីគ្នេយ៍នេះផងដែរ។ គុនខ្មែរដែលសម្គាល់ជា ប្រភេទប្រដាល់សេរីដែលកីឡាករ អាចប្រើប្រើប្រាស កែង និង ជង្គង់ ជាស្នៀតគុនដើម្បីការពារខ្លួន ខណៈកីឡាដ៏មានវ័យចំណាស់មួយនេះក៏មាននៅក្នុងវិញ្ញាសា SEA GAMES ផងដែរ ដោយថ្ងៃនេះបងប្អូនអាចចូលមើលដោយសេរី ទោះមិនមានសំបុត្រ។ តាមរយៈការបង្ហោះនៅលើផេកផ្លូវការ ប្រដាល់គុណខ្មែរ កាលពីពេលថ្មីៗនេះបានឱ្យដឹងថា វគ្គផ្តាច់ព្រ័ត្រគុនខ្មែរថ្ងៃនេះអត់សំបុត្រក៏ចូលទស្សនាផ្ទាល់បានដែរ ដោយទីតាំងប្រកួតស្ថិតនៅសាលដំរីស្តាតមរតកតេជោ ចាប់ពីម៉ោង២រសៀលតទៅ៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-11T05:29:54.444Z", "category": "ព័ត៌មានថ្មីៗ", "views": 321, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "tiny", "noisy" ] }
លក់តែ១គីឡូ ស្មើគេធ្វើការ១ខែ! លោកណាគ្រី ចិញ្ចឹមតែរុយយកពង អាចលក់បានតម្លៃ ៧០០$/គីឡូ	https://business-cambodia.com/articles/mr-nakry-raises-flies-to-lay-eggs-for-sale-at-700	មុខរបរចិញ្ចឹមរុយ គឺជារបរថ្មីមួយនៅក្នុងប្រទេសកម្ពុជា ហើយក៏ជារបរមួយដែលមនុស្សភាគច្រើនគិតថា គួរឱ្យខ្ពើមនិងពិបាកលក់ចេញជាដើម ប៉ុន្តែសម្រាប់លោក ហេង ណាគ្រី វិញគាត់បែរជាមកចាប់អារម្មណ៍នៅរបរចិញ្ចឹមសត្វរុយនេះវិញ រហូតលោកអាចលក់តែពងរុយបាន១គីឡូដល់ទៅ ៧០០ដុល្លារឯណោះ។ នៅក្នុងបទសម្ភាសន៍ជាមួយក្រុមការងារចាបក្រហមលោក ហេង ណាគ្រី ដែលកសិករមួយរូបបានចាប់របរចិញ្ចឹមរុយនេះរយៈពេល ៣ឆ្នាំមកហើយនៅក្នុងខេត្តសៀមរាប លោកបានបង្ហើបថា មូលហេតុដែលលោកចាប់នៅរបរចិញ្ចឹមរុយនេះដោយសារជារឿយៗលោកតែងតែមើលតាមយូធូបឃើញថានៅប្រទេសគេរបរចិញ្ចឹមរុយនេះមានធ្វើច្រើនណាស់ តែបើក្រឡេកមកមើលប្រទេសយើងវិញពុំសូវមានអ្នកចិញ្ចឹមឡើយ។ បើទោះបីជាមិនមានបទពិសោធន៍ក្នុងការចិញ្ចឹមរុយនេះ ក៏លោកណាគ្រីមិនខ្ចីលចុះចាញ់ដែល ពោលលោកពូបានខំប្រឹងព្យាយាមទាក់ទងទៅវៀតណាមដើម្បីរៀនពីបច្ចេកទេសនៃការចិញ្ចឹមរុយនេះ ទីបំផុតលោកពូក៏អាចចេះពីវិធីចិញ្ចឹមរុយនេះតាមរយៈការរៀនបង់លុយតាមយូធូបជាមួយវៀតណាម។ ក្រោយពីយល់ដឹងពីការចិញ្ចឹមនេះមកលោកពូក៏បាន ចាយទុនប្រមាណជាង ៨០០ដុល្លារដើម្បីទិញពូជរុយនេះពីវៀតណាមពូជរុយនេះដែលជាប្រភេទរុយម្យ៉ាងដែលមានឈ្មោះថា ទាហ៊ានជើងខ្មៅ។ ថ្វីបើមានបច្ចេកទេសពីការចិញ្ចឹមបានត្រឹមត្រូវក៏ដោយ ប៉ុន្តែពេលដែលលោកណាគ្រីចាប់ផ្តើមនាំពូជរុយនេះមកដំបូងៗគឺរុយទាំងនោះបានស្លាប់សឹងតែ៩០% ព្រោះយើងនាំរុយទាំងនោះមកឆ្ងាយពេកនឹងរយៈពេលយូរពេកទម្រាំតែមកដល់ទឹកដីប្រទេសកម្ពុជា។ ប៉ុន្តែទោះជាសល់ពូជនៅតិចក៏ដោយ តែលោកណាគ្រី នៅតែប្រឹងចិញ្ចឹមរហូតទាល់តែរុយទាំងនោះកើនឡើងៗរហូតមកដល់សព្វថ្ងៃនេះ។ លោកណាគ្រី បានបន្ថែមថា ប្រភេទពូជរុយទាហ៊ានជើងខ្មៅនេះមានតម្លៃខ្លាំងណាស់ព្រោះយើងអាចបង្កើនចំណូលបានច្រើនពីរុយប្រភេទនេះ ដោយពងរុយមួយគីឡូលោកអាចលក់បានក្នុងតម្លៃ ៧០០ដុល្លារ ចំណែកមេពូជវិញគឺអាចលក់ចេញបាន១គីឡូ១៥ដុល្លារ សូម្បីតែរុយពេលដែលងាប់ហើយពេលវាមកក៏យើងអាចលាយជាមួយសំណករុយដើម្បីធ្វើជាចំណីសត្វបានដែរ ហើយចំណីសត្វនេះដែលគឺលោកពូលក់មួយគីឡូ១ពាន់រយរៀល។ លោកហេង ណាគ្រី ដែលជាម្ចាស់កសិដ្ឋានចិញ្ចឹមរុយនៅខេត្តសៀមរាបបានសង្កត់ធ្ងន់ថា សម្រាប់ប្រជាពលរដ្ឋខ្មែរដែលមានចំណាប់អារម្មណ៍ចង់ចិញ្ចឹមរុយនេះលោកក៏មានបង្រៀនឥតគិតថ្លៃដែរ ហើយសម្រាប់ដើមទុនចិញ្ចឹមដង្កូវនេះមានទុនត្រឹម ១លានក៏អាចចិញ្ចឹមបានដែរ ដោយពួកគាត់អាចទិញពងរុយតែកន្លះខាំ មេពូជ៥គីឡូ យកទៅគឺអាចធ្វើបានហើយ លើសពីនេះទៅទៀតបច្ចុប្បន្ននេះលោកណាគ្រីធ្លាប់បានបង្រៀនសិស្សឱ្យចេះពីបច្ចេកទេសនៃការចឹញ្ចឹមរុយនេះជាង ៤០០នាក់ហើយ។ សម្រាប់ព័ត៌មានលំអិតអាចធ្វើការទំនាក់ទំនងទៅកាន់លេខទូរស័ព្ទ 0883344037/015660699/066805152 ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:26", "date_created": "2023-05-11T05:09:05.976Z", "category": "ចាប់ផ្តើមអាជីវកម្ម", "views": 620, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ដឹកនាំ៥ឆ្នាំមិនយកប្រាក់ខែសូម្បី១$ ព្រោះគ្រូបង្វឹកហុង ដា មានក្ដីស្រមៃមហិមាបែបនេះសម្រាប់កម្ពុជា	https://business-cambodia.com/articles/gm-honda	ធ្លាប់ហោះមកកាន់ទឹកដីកម្ពុជាជាលើកដំបូងក្នុងឆាកជីវិតក្នុងឆ្នាំ ២០១៥ កីឡាករបាល់ទាត់ល្បីឈ្មោះលំដាប់ពិភពលោក Keisuke Honda ត្រូវបានសណ្ដំមន្តស្នេហ៍ដោយទឹកដីសុវណ្ណភូមិ ដែលធ្វើឱ្យលោកជាប់ចិត្តស្រលាញ់ជាមួយនឹងទឹកដីដ៏ត្រជាក់ដូចទឹកអម្រិត ពោរពេញដោយប្រជាជនមានស្នាមញញឹមរួសរាយរាក់ទាក់បំផុតលើលោកមួយនេះ។ ៣ឆ្នាំក្រោយមក ពោលគឺក្នុងឆ្នាំ ២០១៨ លោក Honda បានចូលមកដឹកនាំក្រុមជម្រើសជាតិកម្ពុជាក្នុងនាមជាអ្នកចាត់ការទូទៅ។ ចាប់តាំងពីពេលនោះមក លោកបានបម្រើការងារដឹកនាំក្រុមកីឡាកកម្ពុជាហ្វឹកហាត់ ប្រកួត និងពង្រឹងសមត្ថភាពជាប្រចាំ ដោយមិនយកប្រាក់ខែសូម្បីតែ១ដុល្លារ។ តើអ្វីដែលជាមូលហេតុធ្វើឱ្យលោកសម្រេចចិត្តមកដឹកនាំក្រុមបាល់ទាត់កម្ពុជា ដោយមិនយកប្រាក់ខែបែបនេះ? ចម្លើយគឺ ក្ដីស្រមៃដ៏មហិមា ដែលមានតម្លៃលើសប្រាក់ខែទ្វេដង។ ថ្លែងកាលពីឆ្នាំ ២០១៨ លោកបានកោតសរសើរប្រជាជនកម្ពុជាថា ជាមនុស្សមានភាពស្មោះត្រង់ ជាមនុស្សដែលមានការតស៊ូខ្ពស់ កម្ពុជាមានវប្បធម៌គួរឱ្យចាប់អារម្មណ៍ ដែលស្រដៀងនឹងជនជាតិជប៉ុនរបស់លោកផងដែរ។ ក្ដីស្រមៃធំៗចំនួន ៣ ដែលលោកចង់ឃើញការផ្លាស់ប្ដូរសម្រាប់កម្ពុជាគឺ ទី១ លោកចង់ឃើញកីឡាករទាំងអស់អាចបញ្ចេញសក្ដានុពលដ៏អស្ចារ្យពីក្នុងខ្លួនពួកគេ និងអាចមានស្ទីល ឬរសនិយមនៃការលេងជារបស់ខ្លួន។ ទី២ គឺចង់បង្ហាញពិភពលោក ឱ្យស្គាល់ពីភាពស្រស់ស្អាតនៃប្រជាជនកម្ពុជា និងប្រទេសកម្ពុជា និងទី៣ ដែលជាក្ដីស្រមៃធំបំផុតមួយផងដែរគឺ លោកចង់ឃើញក្រុមបាល់ទាត់កម្ពុជា អាចមានឱកាសលេងនៅព្រឹត្តិការណ៍ World Cup មុនពេលដែលលោកស្លា.ប់។ លោកជាមនុស្សដែលបំផុសឱ្យមនុស្សមានក្ដីសុបិន ហើយហ៊ានដើរតាមក្ដីសុបិនខ្លួនឯងឱ្យបានមោះមុតបំផុត។ គួរជម្រាបផងដែរថា ក្រោយបញ្ចប់ការប្រកួតរវាងក្រុមបាល់ទាត់ជម្រើសជាតិកម្ពុជា ជាមួយឥណ្ឌូនេស៊ី នៅពហុកីឡដ្ឋានជាតិអូឡាំពិកនារាត្រីថ្ងៃទី១០ ខែឧសភា ឆ្នាំ២០២៣ ដោយលទ្ធផលបរាជ័យ ២៖១  ធ្វើឱ្យកម្ពុជាមិនអាចឡើងទៅវគ្គបន្ដ នៅក្នុងព្រឹត្ដិការណ៍ស៊ីហ្គេមលើកទី៣២នេះបានឡើយ។ ហើយការប្រកួតនេះ ក៏ជាពេលវេលាចុងក្រោយនៃការដឹកនាំរបស់លោក Keisuke Honda ក្នុងក្រុមជម្រើសជាតិកម្ពុជាផងដែរ បន្ទាប់ពីលោកបានចំណាយពេលលះបង់ជូនកម្ពុជាយើង៥ឆ្នាំ ពោលគឺតាំងពីឆ្នាំ២០១៨មក៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-11T05:03:59.750Z", "category": "ភាពជាអ្នកដឹកនាំ", "views": 1278, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ក្រោយចរចាជាង ៦ខែ ទីបំផុតនំប៉័ងត្នោតខ្មែរ អាចដាក់លក់ក្នុងម៉ាតធំ 7Eleven ដោយសារលក្ខខណ្ឌ៦ចំណុចនេះ	https://business-cambodia.com/articles/chrizt-ben	ទីបំផុតនំប៉័ងត្នោតដែលផលិតដោយកូនខ្មែរឈ្មោះ “ហាងនំប៉័ងគ្រីសប៊ែន” បានដាក់លក់នៅក្នុងម៉ាតធំរបស់សហរដ្ឋអាមេរិក 7Eleven ហើយក្រោយពីការចរចាអស់រយៈពេល៦ខែ។បើតាមលើកឡើងរបស់លោក  ប៊ុន វុធឌីកា ម្ចាស់ហាងនំប៉័ង  “ហាងនំប៉័ងគ្រីសប៊ែន” បានឱ្យដឹងថា ចរចាជាមួយ 7-Eleven អស់រយៈពេល៦ខែ ទម្រាំហាងល្បីលំដាប់អន្តរជាតិមួយនេះទទួលយកនំប៉័ងត្នោតយកទៅលក់ក្នុងម៉ាតរបស់គេទាំង២៥សាខាទូទាំងរាជធានីភ្នំពេញ”។ លោកបន្តថា ដើម្បីអាចដាក់លក់នំប៉័ងនៅក្នុងម៉ាតមួយនេះបាន ម៉ាតតម្រូវឱ្យហាងនំប៉័ងគ្រីសប៊ែនធ្វើតាមស្តង់ដារអន្តរជាតិរបស់គាត់ ដូចជា ចង្វាក់ផលិតកម្មត្រូវតែស្តង់ដារអនាម័យ ការវេចខ្ចប់ ផ្លាកយីហោ សុពលភាពនៃនំប៉័ង នំប៉័ងត្រូវបានយកទៅធ្វើតេស្ដមេរោគដេីម្បីបញ្ជាក់ថាគ្មានមេរោគណាមួយប៉ះពាល់ដល់សុខភាពអតិថិជន។ល។  គួរបញ្ជាក់ផងដែរថា ក្រោយទទួលបានឱកាសដាក់លក់នៅក្នុងម៉ាតធំអាមេរិកនេះ លោកប៊ុន វុធឌីកា រំពឹងថានឹងអាចជួយត្នោតខ្មែរនឹងកាន់តែមានតម្លៃទៅអនាគត លែងទុកចោលក្រោមដើមត្នោតឱ្យគោស៊ីទទេៗ ហើយលទ្ធផលនេះក៏ជាការចូលរួមគាំទ្រផលិតផលខ្មែរដើម្បីជាចំណូលដល់ប្រជាជនខ្មែររាប់តាំងពីអ្នកស្រុកស្រែដល់រាជធានីថែមទៀតផង៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:26", "date_created": "2023-05-11T04:23:28.148Z", "category": "ចាប់ផ្តើមអាជីវកម្ម", "views": 999, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
សាំងចុះហើយ ចាក់ឱ្យពេញៗ! នេះជាតម្លៃប្រេងសាំងដែលក្រសួងប្រកាសឱ្យលក់ពីថ្ងៃទី១១ ដល់ទី២០ ខែឧសភា	https://business-cambodia.com/articles/gasoline-prices-go-down-in-may	មុននេះបន្តិច យោងតាមលិខិតរបស់ក្រសួងពាណិជ្ជកម្ម បានឱ្យដឹងថា តម្លៃប្រេងសាំងដែលត្រូវលក់នៅប្រទេសកម្ពុជាចាប់ពីថ្ងៃទី១១ ដល់ថ្ងៃទី២០ ខែឧសភា ឆ្នាំ២០២២ នឹងត្រូវលក់ ៤.១០០ រៀល/ក្នុង១លីត្រសម្រាប់សាំងធម្មតា EA92  និង ៣,៨០០ រៀល/ក្នុង១លីត្រ សម្រាប់ប្រេងម៉ាស៊ូត។ បើតាមតម្លៃខាងលើនេះ បានឱ្យដឹងថា តម្លៃលក់រាយសម្រាប់សាំងធម្មតានៅកម្ពុជាគឺចុះថ្លៃ ១០០រៀល ក្នុង១លីត្រចំពោះម៉ាស៊ូតវិញគឺចុះថ្លៃ ១,៥០រៀល ក្នុង១លីត្រសម្រាប់ប្រេងម៉ាស៊ូត DO 50ppm ។ដោយឡែកកាលពីកន្លងទៅតម្លៃប្រេងសាំងលក់ក្នុងតម្លៃ ៤,២០០ រៀល/ក្នុង១លីត្រសម្រាប់សាំងធម្មតា EA92  និង ៣,៩៥០ រៀល/ក្នុង១លីត្រសម្រាប់ប្រេងម៉ាស៊ូត DO 50ppm ។ សូមបញ្ជាក់ថា ដើម្បីជួយសម្រួលដល់ជីវភាពរបស់ប្រជាជន និងដោយមានការរួមចំណែកពីក្រុមហ៊ុនចែកចាយប្រេងឥន្ធនៈនៅកម្ពុជា សម្តេចអគ្គមហាសេនាធិបតីតេជោ ហ៊ុន សែន នាយករដ្ឋមន្រ្តី នៃព្រះរាជាណាចក្រកម្ពុជា បានសម្រេចបញ្ចុះតម្លៃលក់រាយប្រេងឥន្ធនៈនៅកម្ពុជា ចំនួន៦,៥សេនដុល្លារក្នុងមួយលីត្រ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:26", "date_created": "2023-05-11T04:12:48.506Z", "category": "ព័ត៌មានថ្មីៗ", "views": 3098, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ប៉ះគ្នាថ្ងៃនេះហើយ! មកស្គាល់ប្រវតិ្តស្ដេចប្រដាល់ភូមា ដែលព្រំ សំណាងត្រូវប្រកួតដណ្ដើមមេដាយមាស	https://business-cambodia.com/articles/biography-of-burmese-lethwei-boxer	វិញ្ញាសារប្រដាល់គុនខ្មែរ ក៏ត្រូវបានបញ្ចូលនៅក្នុងព្រឹត្តិការណ៍កីឡាស៊ីហ្គេមលើក៣២ដែលកម្ពុជាធ្វើជាម្ចាស់ផ្ទះ ហើយអ្វីដែលពលរដ្ឋខ្មែរយើងចាប់អារម្មណ៍នោះគឺថ្ងៃនេះ កីឡាករ ព្រំ សំណាងដែលជាកីឡាករកំពុងមានប្រជាប្រិយភាពខ្លាំងត្រូវប្រកួតជាមួយស្ដេចប្រដាល់ភូមា Tun Tun Min ដើម្បីដណ្ដើមមេដាយមាសជូនជាតិមាតុភូមិ។  ខាងក្រោមនេះ Business Cambodia សូមបង្ហាញប្រវត្តិខ្លះៗរបស់ស្ដេចប្រដាល់ Tun Tun Min ដែលត្រូវជួបប្រកួតជាមួយកីឡាករព្រំ សំណាង នៅថ្ងៃទី១១ខែឧសភានេះ។ លោក Tun Tun Min គឺជាអ្នកប្រដាល់ឡេតវេ(Lethwei) របស់ភូមា។ លោកកើតនៅក្នុងឆ្នាំ១៩៩២ នៅភូមិដាច់ស្រយាលមួយនៃរដ្ឋមននិងមូស្លិម។ កីឡាករភូមារូបនេះចាប់ផ្ដើមហាត់ប្រដាល់ប្រពៃណីឡេដវេតាំងពីអាយុ៦ឆ្នាំម្ល៉េះ ដោយមានឪពុកគឺលោក U Tun Tun Zaw ជាអ្នកប្រដាល់ស្រាប់។ ជាពិសេសលោកគឺជាកីឡាករវ័យក្មេងដំបូងបង្អស់ដែលឈ្នះខ្សែក្រវ៉ាត់មាសឡេដវេផងដែរ។  នៅឆ្នាំ២០១៤ លោកបានក្លាយជាជើងឯងខ្សែក្រវ៉ាត់ឡេដវេពិភពលោកដោយបានប្រកួតឈ្នះកីឡាករ Saw Nga Man។ នៅឆ្នាំ២០១៦ លោកបានចូលរួមប្រកួតប្រដាល់ឡេដវេដែលត្រូវបានរៀបចំដោយជប៉ុនហើយផ្ដួល់កីឡាករអូស្រ្តាលី Adem Yilmaz ឲ្យសន្លប់នៅទឹកទី៥។  នៅឆ្នាំ២០១៧លោកក៏បានចុះកុងត្រាប្រកួតជាច្រើនក្នុងកម្មវិធីប្រកួត World Lethwei Championship ដើម្បីផ្សព្វផ្សាយប្រដាល់ឡេដវេ ហើយពេលនោះលោកប៉ះជាមួយកីឡាករក្បាច់គុន Muaythai លោក Nicholas Charter សញ្ជាតិអង់គ្លេសថែមទាំងផ្ដួចកីឡាកររូបនេះឲ្យសន្លប់ផងដែរ។  Tun Tun Min គឺជាកីឡាករធ្លាប់ជួបប្រកួតជាមួយ Dave Leduc ដែលជាកីឡាករប្រដាល់ឡេដវេសញ្ជាតិកាណាដាកំពុងល្បីខ្លាំងនៅប្រទេសភូមា។ ក្នុងជំនួបប្រកួតជាមួយ Dave Leduc លោកធ្លាប់ចាញ់ Dave Leduc រហូតរបួសធ្ងន់ហើយក៏ធ្លាប់ស្មើជាមួយDave Leduc ផងដែរ។ ដោយឡែកនៅថ្ងៃនេះកីឡាករជើងខ្លាំងរបស់ភូមា Tun Tun Min នេះនឹងត្រូវប្រកួតដណ្ដើមមេដាយមាសជាមួយកីឡាករ ព្រំ សំណាងរបស់កម្ពុជាក្នុងព្រឹត្តិការណ៍កីឡាស៊ីហ្គេមដែលការប្រកួតនេះចាប់ផ្ដើមនៅម៉ោង២រៀលថ្ងៃនេះនៅពហុកីឡដ្ឋានជាតិមរតកតេជោក្នុងសាលដំរីដោយប្រកួតក្នុងប្រភេទទម្ងន់៨១គីឡូក្រាម៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-11T03:48:29.397Z", "category": "ព័ត៌មានថ្មីៗ", "views": 4501, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ដំណឹងល្អ! គម្រោងសាងសង់ស្ពានឆ្លងទន្លេមេគង្គ តភ្ជាប់ទៅផ្លូវល្បឿនលឿនភ្នំពេញ-បាវិតចាប់ផ្ដើមធ្វើការសិក្សាហើយ	https://business-cambodia.com/articles/bridge-project-in-expressway	ក្រោយលេចលឺដំណឹងនៃការសាងសង់កាលពីពេលកន្លងទៅរួចមកពេល ពេលនេះគម្រោងស្ពានឆ្លងកាត់ទន្លេមេគង្គ តភ្ជាប់ទៅកាន់គម្រោងផ្លូវល្បឿនលឿនភ្នំពេញ-បាវិត បាននិងកំពុងសិក្សាសម្រាប់ការសាងសង់ហើយ។ យោងតាមការចុះផ្សាយពីក្រសួងសាធារណការ និងដឹកជញ្ចូន បានឲ្យដឹងថា កាលពីថ្ងៃទី១០ ខែឧសភា ឆ្នាំ២០២៣ ក្រសួងបានជួបប្រជុំជាមួយក្រុមហ៊ុនសារជីវកម្ម ស្ពាន-ថ្នល់ចិន (CRBC) ដែលជាអ្នកសិក្សាសាងសង់គម្រោងមួយនេះ។ កិច្ចប្រជុំនេះ ធ្វើឡើងក្នុងគោលបំណង ដើម្បីពិភាក្សាលើរបាយការណ៍ស្តីពីការសិក្សាសមិទ្ធិលទ្ធភាពនៃការសាងសង់ ក៏ដូចជាប្រមូលមតិយោបល់ និងធាតុចូលពីអ្នកជំនាញបច្ចេកទេសក្រសួង និងក្រុមហ៊ុនសាជីវកម្ម ស្ពាន-ថ្នល់ចិន (CRBC) សំដៅធ្វើយ៉ាងណាឱ្យរបាយការណ៍នៃការសិក្សានេះ កាន់តែមានលក្ខណៈគ្រប់ជ្រុងជ្រោយ និងទទួលយកបានពីភាគីពាក់ព័ន្ធ។ គួររំលឹកផងដែរថា កាលពីអំឡុងពាក់កណ្ដាលឆ្នាំ២០២២ កន្លងទៅ សម្ដេចតេជោ ហ៊ុន សែន នាយករដ្ឋមន្ដ្រី នៃព្រះរាជាណាចក្រកម្ពុជា បានប្រកាសបញ្ចេញថវិកាប្រមាណជាង ២០០ លានដុល្លារសម្រាប់ការសាងសង់ស្ពានដ៏សំខាន់មួយនេះ។ ក្នុងនោះដែរ តាមការលើកឡើងពីឯកឧត្ដម ស៊ុន ចាន់ថុល ទេសរដ្ឋមន្រ្ដី រដមន្ដ្រី ក្រសួងសាធារណការ និងដឹកជញ្ជូន កន្លងមកបានឲ្យដឹងថា ស្ពាននេះនឹងត្រូវសាងសង់នៅកន្លែវផ្លូវក្រវាត់ក្រុងទី៣ ក្នុងភូមិសាស្រ្ដឃុំដីឥដ្ឋ ស្រុកកៀនស្វាយ ឆ្លងទៅតំបន់ល្វាឯម ខេត្ដកណ្ដាល និងតភ្ជាប់ទៅផ្លូវល្បឿលលឿនទី២ ភ្នំពេញ-បាវិតតែម្ដង៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:26", "date_created": "2023-05-11T03:45:34.985Z", "category": "អចលនទ្រព្យ", "views": 1758, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
គួរឱ្យគោរពណាស់! លោក ហុងដា មិនត្រឹមតែជាគ្រូបង្វឹកពូកែនោះទេ ថែមទាំងជាបុរសស្មោះស្នេហ៍ថែមទៀត	https://business-cambodia.com/articles/hong-and-his-wife	លោក Keisuke Honda (ហុងដា) គឺជាគ្រូបង្វឹកបាល់ទាត់អាជីពជនជាតិជប៉ុន ដែលបានស្ម័គ្រចិត្តមកបង្វឹកក្រុម U-23 កម្ពុជា ហើយក៏ត្រូវបានសាធារណជនកម្ពុជាចាត់ទុកជាបុរសខ្លាំង និងចិត្តល្អផងដែរ។ ទន្ទឹមនឹងនោះ មិត្តអ្នកអានជាច្រើនប្រហែលជាបានដឹងពីប្រវត្តិនៃអាជីពបាល់ទាត់របស់បុរសជនជាតិជប៉ុនម្នាក់នេះរួចមកហើយ ប៉ុន្តែប្រហែលជាមិនទាន់ច្បាស់អំពីរឿងផ្ទាល់ខ្លួនទាក់ទងនឹងគ្រួសាររបស់គាត់នៅឡើយទេ។ លោក ហុងដា បានអាយុ៣៦ឆ្នាំ បានរៀបការជាមួយអ្នកស្រី Misako Honda នៅឆ្នាំ២០០៨ ដោយបង្កើតបានចំណងអាពាហ៍ពិពាហ៍កូនបីនាក់។ ទោះរៀបការជាមួយគ្នាជាង១០ឆ្នាំ ក្តីស្រលាញ់របស់លោកនៅតែមិនប្រែប្រួលឡើយ។ តើមូលហេតុអ្វីទើបធ្វើឱ្យក្តីស្រលាញ់របស់លោកនៅតែរឹងមាំបែបនេះ? តើអ្នកស្រី Misako Honda មានចំណុចទាក់ទាញអ្វីខ្លះ? តាមប្រភពអ្នកជិតស្និតលោកហុងដា និងភារិយារបស់លោកបាននិយាយថា លោក ហុងដា ធ្លាប់និយាយថា “ខ្ញុំពិតជាស្រលាញ់ប្រពន្ធរបស់ខ្ញុំណាស់ គាត់គឺជាចុងភៅដ៏ល្អម្នាក់ ដែលតែងតែធ្វើម្ហូបឆ្ងាញ់ៗពេលខ្ញុំឃ្លាន ហើយគាត់ជាស្ត្រីដែលមិនហាមឃាត់លោកពេលដែលលោកត្រូវទៅធ្វើការនៅបរទេស បើគ្មាននាងទេ ក៏មិនមានខ្ញុំ នៅថ្ងៃនេះដែរ”។ ពាក្យដ៏រំជួលចិត្តមួយឃ្លាទៀត លោកបានលើកឡើងថា "ប្រពន្ធរបស់ខ្ញុំប្រៀបបានជាមិត្តល្អមួយរូប និងជាអ្នកគាំទ្រនៅពីក្រោយខ្ញុំ នៅពេលដែលខ្ញុំស្ថិតក្នុងស្ថានភាពលំបាកខ្លាំង ហើយត្រូវការនរណាម្នាក់ដើម្បីប្រយុទ្ធជាមួយ គាត់គឺជាស្ត្រីដែលកាន់ដៃរបស់ខ្ញុំ ហើយនិងតែងប្រយុទ្ធជាមួយរាល់បញ្ហទាំងនោះជាមួយខ្ញុំ”។ គួរជម្រាបផងដែរថា លោក ហុងដា មិនត្រឹមតែជាបុរសដែលស្មោះស្នេហ៍តែប៉ុណ្ណោះនោះទេ លោកថែមទាំងឆកយកបេះដូងប្រជាជនខ្មែរផងដែរ ដោយលោកតែងចង់ឃើញកីឡាបាលទាត់កម្ពុជាចូលលេង World Cup ពិភពលោកមុនថ្ងៃលោកស្លាប់ និងហ៊ានលះបង់ខ្ពស់ក្នុងវិស័យកីឡាកម្ពុជាដោយបានចំណាយពេលវេលាផ្ទាល់ខ្លួន សុខចិត្តឃ្លាតឆ្ងាយពីប្រទេសកំណើត ឆ្ងាយគ្រួសារដើម្បីមកបង្ហាត់កីឡាករខ្មែរដោយពុំយកប្រាក់កម្រៃសូម្បីតែ១០០រៀល៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-11T03:24:59.217Z", "category": "ព័ត៌មានថ្មីៗ", "views": 7046, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ស្មានតែនៅកម្លោះ! មកស្គាល់ភរិយាលោកហុងដា រៀបការ១៥ឆ្នាំ និងចំណុចពិសេសធ្វើឱ្យអាពាហ៍ពិពាហ៍អ្នកទាំងពីររឹងមាំ	https://business-cambodia.com/articles/keisuke-honda-wife-and-married-life	នៅក្រៅទីលានបាល់ទាត់ស្មៅបៃតងខ្ចីលោក Keisuke Honda មិនត្រឹមតែជាអតីតកីឡាករឆ្នើម ជាគ្រូបង្វឹក និងជាសេដ្ឋីប្រាក់លាននោះទេ លោកក៏ជាស្វាមីម្នាក់របស់លោកស្រី Misako Honda ដែលរៀបការជាង១៥ឆ្នាំ និងមានកូនចំនួន៣នាក់។ លោកស្រី Misako Honda គឺជាអតីតគ្រូសាលាមតេ្តយ្យបន្ទាប់ពីលោកស្រីបានរៀនចប់មហាវិទ្យាល័យ រហូតដល់បានរៀបការជាមួយលោកហុងដា នៅឆ្នាំ២០០៨។ អ្នកទាំងពីរស្គាល់គ្នាតាំងពីរៀននៅវិទ្យាល័យ នៅពេលដែលអ្នកទាំងពីត្រូវហាត់កីឡាបាល់ទាត់ជាមួយគ្នាក្នុងសាលា។ ក្នុងបទសម្ភាសន៍កាសែតជប៉ុនមួយលោកហុងដា ធ្លាប់លើកឡើងអំពីចំណងអាពាហ៍ពិពាហ៍របស់លោកថា ” Misako មិនត្រឹមតែជាភរិយារបស់ខ្ញុំប៉ុណ្ណោះទេ នាងគឺជាមិត្តភ័ក្តិ និងជាអ្នកគាំទ្រច្រើនជាងភរិយារបស់គាត់ នៅពេលដែលខ្ញុំឆ្លងកាត់ពេលវេលាដ៏លំបាក ហើយខ្ញុំត្រូវតែតស៊ូជាមួយបញ្ហា នាងជាមនុស្សដែលជម្នះវា ជាមួយខ្ញុំ” លោកបានបន្ថែមថា “នាងគឺពូកែធ្វើម្ហូបសម្រាប់ខ្ញុំណាស់ បើគ្មាននាងទេ ប្រហែលជាគ្មានខ្ញុំថ្ងៃនេះទេ”។ គួរជម្រាបផងដែរថាលោកជាគ្រូបង្វឹកបាល់ទាត់ ដែលប្រជាជនកម្ពុជាគោរពស្រឡាញ់ពេញក្រអៅបេះដូង នៅជាមួយវិស័យបាល់ទាត់ខ្មែរ អស់រយៈពេល៥ឆ្នាំ ដោយមិនត្រូវការប្រាក់ខែមួយកាក់មួយសេនពីសហព័ន្ធបាល់ទាត់កម្ពុជា បុរសជនជាតិជប៉ុនវ័យ៣៦ឆ្នាំ កម្ពស់១.៨២ រូបនេះនឹងត្រូវលាបាល់ទាត់កម្ពុជាខណៈការប្រកួតនៅស៊ីហ្គេមនេះជាពេលវេលាចុងក្រោយនៃការដឹកនាំរបស់លោកក្នុងក្រុមជម្រើសជាតិកម្ពុជាដែលលោកបានមើលថែ ចាប់តាំងពីឆ្នាំ២០១៨មកម៉្លេះ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:26", "date_created": "2023-05-11T03:23:21.760Z", "category": "ភាពជាអ្នកដឹកនាំ", "views": 11552, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ក្រោយឈ្នះមេដាយមាស ថៃសន្យារឿង១ជាមួយកម្ពុជា ពេលវិលទៅស្រុកវិញ	https://business-cambodia.com/articles/thailand-has-pledged-to-include-cambodia-ouk-chaktrang	ប្រធានសហព័ន្ធអុកថៃ នឹងជំរុញគណៈកម្មការកីឡាជាតិថៃ (NOC) ឱ្យមានការរៀបចំប្រកួតលើវិញ្ញាសា អុកចត្រង្គ ពេលថៃធ្វើម្ចាស់ផ្ទះស៊ីហ្គេមនៅពេលខាងមុខ បន្ទាប់ពីទទួលបានមេដាយច្រើនជាងគេ ក្នុងចំណោមបណ្តាប្រទេសចូលរួមប្រកួត អុកចត្រង្គ ក្នុងព្រឹត្តិការណ៍ស៊ីហ្គេមលើកទី៣២ ដែលកម្ពុជាធ្វើម្ចាស់ផ្ទះ។ នេះយោងតាមការចុះផ្សាយរបស់ ក្រសួងព័ត៌មាន នាថ្ងៃទី១០ ខែឧសភា ឆ្នាំ២០២៣។ លោក SAHAPOL NAXVANICH ប្រធានសហព័ន្ធអុកថៃ បានបញ្ជាក់ប្រាប់អ្នកសារព័ត៌មាន បន្ទាប់ពីបិទបញ្ចប់ការប្រកួតវិញ្ញាសា អុកចត្រង្គ នៅបរិវេណសាកលវិទ្យាល័យភូមិន្ទភ្នំពេញយ៉ាងដូច្នេះថា៖ «ពេលខ្ញុំទៅវិញខ្ញុំនឹងជំរុញឱ្យគណៈកម្មការជាតិកីឡាថៃឱ្យមានវិញ្ញាសាអុក ទោះបីជាអុកចត្រង្គខ្មែរក៏ដោយ អុកភូមាក៏ដោយ ឬអុកផ្សេងៗទៀតក៏ដោយ គឺត្រូវតែជំរុញឱ្យមានព្រោះថា នៅក្នុងតំបន់អាស៊ី អាគ្នេយ៍លេងប្រហាក់ប្រហែលគ្នា»។ គួរជម្រាបផងដែរថា ក្នុងព្រឹត្តិការណ៍ស៊ីហ្គេមលើកទី៣២ កម្ពុជាធ្វើម្ចាស់ផ្ទះក្នុងវិញ្ញាសា អុកចត្រង្គក្នុងចំណោមវិញ្ញាសាផ្សេងទៀតក្រុមកីឡាករថៃ បានទទួលបានមេដាយ ច្រើនជាងគេ។ កីឡាអុកចត្រង្គ ដែលមាន ៧វិញ្ញាសា ក្នុងព្រឹត្តិការណ៍កីឡាស៊ីហ្គេម២០២៣ នៅកម្ពុជា គឺមានអត្តពលិកជិត ១០០នាក់ មកពី ៧ប្រទេសចូលរួម មានម្ចាស់ផ្ទះកម្ពុជា, ថៃ, វៀតណាម, ហ្វីលីពីន, មីយ៉ាន់ម៉ា, ម៉ាឡេស៊ី និងឡាវ ដោយក្រុមជម្រើសជាតិកម្ពុជា មាន អត្តពលិក កីឡាករ-កីឡាការិនី ១២នាក់ (នារី ២នាក់)៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:26", "date_created": "2023-05-11T03:08:30.482Z", "category": "ភាពជាអ្នកដឹកនាំ", "views": 25944, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ក្រៅពីមានជំនាញទាត់បាល់ លោក ហុងដា ក៏ជាអ្នកជំនួញ ចូលចិត្តយកលុយរកស៊ីវិស័យទាំងនេះ	https://business-cambodia.com/articles/keisuke-honda-money-investing	ក្រៅពីធ្លាប់ជាកីឡាករបាល់ទាត់ឆ្នើម និងជាគ្រូបង្វឹកដ៏ជំនាញ ដែលស្ម័គ្រចិត្តចូលខ្លួនមកដឹកនាំក្រុមជម្រើសជាតិកម្ពុជាឱ្យកាន់តែរីកចម្រើន និងអាចឈានទៅដល់ការទទួលស្គាល់ជាអន្តរជាតិ លោក Keisuke Honda ក៏ជាអ្នកជំនួញមួយរូបដែលចូលចិត្តចំណាយលុយលើការវិនិយោគបង្កើនទ្រព្យផងដែរ។ ជាក់ស្ដែងអតីតកីឡាកររូបនេះ មានការងារធំៗចំនួន៤ រួមទាំងស្ថាបនិក និងCEO នៅ Now Do សហស្ថាបនិក Dreamers VC និង Head Brand Ambassador នៅ Agribuddy ។ បន្ថែមពីនោះ លោកបានវិនិយោគទឹកប្រាក់រាប់លានដុល្លារចូលទៅក្នុងក្រុមហ៊ុនជាច្រើនទៀតដូចជា៖ maliPay, Astar Network, Anyplace, Reiwa Travel, WARPSPACE, Attractive.ai, Manabie, Public.com, Alchemy, Sandbox VR ។ បន្ថែមពីនោះ លោក ហុងដា ក៏ជាស្ថាបនិកមូលនិធិវិនិយោគ KSK Angel Fund និងបង្កើតគម្រោងវិនិយោគឈ្មោះ Dreamers Fund កាលពីឆ្នាំ២០១៨ ដែលចាប់ដៃជាមួយកំពូលតារាសម្ដែងដ៏ល្បីរបស់អាមេរិក Will Smith ដោយត្រឹមរយៈពេល២ឆ្នាំសោះ បានវិនិយោគលើអាជីវកម្មបង្កើតថ្មី ១៨០អាជីវកម្មក្នុងទំហំទឹកប្រាក់រាប់សិបលានដុល្លារ។ ក្នុងឆ្នាំនោះដដែល លោកក៏បានបើកដំណើរការ PROTOCOL ដែលជាវេទិកាសកលថ្មីដែលជួយដល់អ្នកចាប់ផ្តើមអាជីវកម្មបង្កើតថ្មី តភ្ជាប់គ្នាជាមួយនឹងវិនិយោគិន, VCs, បុគ្គលមានឥទ្ធិពលឱ្យសហការរកស៊ីជាមួយគ្នា ដោយតភ្ជាប់ពីប្រទេសជប៉ុន អាស៊ី និងជុំវិញពិភពលោក។ សេដ្ឋីបាល់ទាត់រូបនេះ មានចំណាប់អារម្មណ៍ខ្លាំងចំពោះការវិនិយោគជាមួយនឹងអាជីវកម្មបង្កើតថ្មីនៅជុំវិញពិភពលោក ព្រោះលោកចង់ជួយឱ្យសហគ្រិនវ័យក្មេងទាំងនោះអាចសម្រេចក្ដីស្រមៃរបស់ពួកគេ ហើយគាត់អាចចូលរួមបង្កើតនូវជំនួញដែលមានឥទ្ធិពលវិជ្ជមាន ជួយឱ្យពិភពលោកកាន់តែប្រសើរឡើងជាងមុន សម្រាប់អ្នកជំនាន់ក្រោយ។ ថ្វីត្បិតតែមិនទាន់មានប្រភពធំៗ ទម្លាយឱ្យដឹងអំពីតម្លៃទ្រព្យរបស់លោកជាក់លាក់ដូចមហាសេដ្ឋីភាគច្រើនលើលោកក៏ពិតមែន ប៉ុន្តែតាមរយៈកាវិនិយោគលើអាជីវកម្មរាប់រយ និងការងារធំៗជាច្រើនមុខ ត្រូវបានគេប៉ាន់ស្មានថាទ្រព្យសម្បត្តិសរុបរបស់លោកមិនតិចជាង ១៣.៨លានដុល្លារនោះទេ។ គួរជម្រាបផងដែរថា ក្រោយបញ្ចប់ការប្រកួតរវាងក្រុមបាល់ទាត់ជម្រើសជាតិកម្ពុជា ជាមួយឥណ្ឌូនេស៊ី នៅពហុកីឡដ្ឋានជាតិអូឡាំពិកនារាត្រីថ្ងៃទី១០ ខែឧសភា ឆ្នាំ២០២៣ ដោយលទ្ធផលបរាជ័យ ២៖១  ធ្វើឱ្យកម្ពុជាមិនអាចឡើងទៅវគ្គបន្ដ នៅក្នុងព្រឹត្ដិការណ៍ស៊ីហ្គេមលើកទី៣២នេះបានឡើយ។ ហើយការប្រកួតនេះ ក៏ជាពេលវេលាចុងក្រោយនៃការដឹកនាំរបស់លោក Keisuke Honda ក្នុងក្រុមជម្រើសជាតិកម្ពុជាផងដែរ បន្ទាប់ពីលោកបានចំណាយពេលលះបង់ជូនកម្ពុជាយើង៥ឆ្នាំ ពោលគឺតាំងពីឆ្នាំ២០១៨មក៕ អត្ថបទដោយ៖ សូ សុខលី (កូនស្មេរចល័តចរ)	{ "spider_name": "businesscambodia", "scrape_at": "2025-06-14_19:40:26", "date_created": "2023-05-11T02:02:19.791Z", "category": "ហិរញ្ញវត្ថុ", "views": 10342, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ទៅទាំងអាល័យ! លោក Honda ផ្ញើសារដ៏មានន័យបែបនេះ មុនចាកចេញពីប្រទេសកម្ពុជា	https://business-cambodia.com/articles/keisuke-honda-befor-go	ក្រោយបញ្ចប់ការប្រកួតរវាងក្រុមបាល់ទាត់ជម្រើសជាតិកម្ពុជា ជាមួយឥណ្ឌូនេស៊ី នៅពហុកីឡដ្ឋានជាតិអូឡាំពិកកាលពីយប់មិញ ដោយលទ្ធផល ២៖១ ដោយកម្ពុជា១ ឥណ្ឌូនេស៊ី ២ ហើយលទ្ធផលនេះបានធ្វើឱ្យកម្ពុជាមិនអាចឡើងទៅវគ្គបន្ដបាននៅក្នុងព្រឹត្ដិការណ៍ស៊ីហ្គេមលើកទី៣២ឡើយ។ ខណៈការប្រកួតនេះក៏ជាពេលវេលាចុងក្រោយនៃការដឹកនាំរបស់លោក Keisuke Honda ក្នុងក្រុមជម្រើសជាតិកម្ពុជាផងដែរ។ បន្ទាប់ពីបញ្ជាប់ការប្រកួតកាលពីយប់មិញ មុននេះបន្តិចលោក Honda បានសរសេរសារប៉ុន្មានឃ្លា មកកាន់កីឡាករនិងប្រជាជនកម្ពុជា យ៉ាងដូច្នេះថា “  បេសកម្មរបស់ខ្ញុំរបស់ពេល៥ឆ្នាំជាមួយកម្ពុជាត្រូវបានបញ្ចប់កាលពីយប់មិញហើយ ទោះជាពួកយើងមិនអាចធ្វើបានតាមការគ្រោងទុក ប៉ុន្តែពួកយើងរីករាយជាមួយលទ្ធផល។ ទោះជាការពិតខ្លះពិបាកក្នុងការទទួលយក ប៉ុន្តែ “ក្រុមជម្រើសជាតិបាល់ទាត់កម្ពុជា” គឺជាថាមពល និងជាក្តីសង្ឃឹមរបស់ខ្ញុំ។ នេះហើយជាមូលហេតុដែលខ្ញុំអាចបន្តបេសកម្មរបស់ខ្ញុំរហូតដល់ទីបញ្ចប់”។  ខណៈសារចុងក្រោយរបស់លោក Keisuke Honda អ្នកចាត់ការទូទៅនៃក្រុមជម្រើសជាតិបាល់ទាត់បុរសកម្ពុជាបានបង្ហោះសារមួយលើហ្វេសប៊ុកផេករបស់លោកថា “ Have a dream, Follow the dream” ដែលភាសាខ្មែរមានន័យថា “មានសុបិន គឺធ្វើតាមសុបិន”។ សូមជម្រាបថា លោក Keisuke Honda បានចូលមកដឹកនាំក្រុមជម្រើសជាតិកម្ពុជារយៈពេល ៥ ឆ្នាំហើយពោលចាប់តាំងពីឆ្នាំ២០១៨មកម៉្លេះ។ អ្វីដែលធ្វើឲ្យប្រជាជន និងអ្នកកាំទ្របាល់ទាត់កម្ពុជា គោរពស្រឡាញ់លោកខ្លាំង គឺក្នុងការដឹកនាំជាច្រើនឆ្នាំកន្លងមកនេះលោក Honda ពុំយកប្រាក់ខែពីសហព័ន្ធបាល់ទាត់កម្ពុជានោះឡើយ៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:26", "date_created": "2023-05-11T01:38:10.715Z", "category": "ព័ត៌មានថ្មីៗ", "views": 1036, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
សហព័ន្ធបាល់ទាត់កម្ពុជាចេញសារ១ ជូនលោក Honda ក្រោយចប់ភារកិច្ចដឹកនាំក្រុមជម្រើសជាតិ	https://business-cambodia.com/articles/keisuke-honda-and-ffc	ក្រោយបញ្ចប់ការប្រកួតរវាងក្រុមបាល់ទាត់ជម្រើសជាតិកម្ពុជា ជាមួយឥណ្ឌូនេស៊ី នៅពហុកីឡដ្ឋានជាតិអូឡាំពិកនារាត្រីថ្ងៃទី១០ ខែឧសភា ឆ្នាំ២០២៣ ដោយលទ្ធផលបរាជ័យ ២៖១ បានធ្វើឲ្យកម្ពុជាមិនអាចឡើងទៅវគ្គបន្ដបាននៅក្នុងព្រឹត្ដិការណ៍ស៊ីហ្គេមលើកទី៣២លើយ។ ហើយការប្រកួតនេះ ក៏ជាពេលវេលាចុងក្រោយនៃការដឹកនាំរបស់លោក Keisuke Honda ក្នុងក្រុមជម្រើសជាតិកម្ពុជាផងដែរ។ យ៉ាងណាក្រោយបញ្ចប់ការប្រកួតក៏មានការរៀបចំពិធីលា និងអរគុណដល់អ្នកចាត់ការជនជាតិជប៉ុនរូបនេះផងដែរ។ ជាមួយគ្នានេះសហព័ន្ធបាល់ទាត់កម្ពុជាក៏បានចេញសារអរគុណអ្នកគាំទ្រដែលបានចូលរួមទស្សនាការប្រកួតរបស់ក្រុមជម្រើសជាតិក្នុងព្រឹត្ដិការណ៍ស៊ីហ្គេម ព្រមទាំងបានផ្ញើសារជូនពរ និងថ្លែងអំណគុណដល់លោក Keisuke Honda ដូចគ្នា។ ដោយនៅក្នុងសារដែលផុសនៅលើផេកសហព័ន្ធមានខ្លឹមសារដូច្នេះថា «ពួកយើងទាំងអស់គ្នាពីក្រុមជម្រើសជាតិកម្ពុជា កីឡាករ គ្រូបង្វឹក និងមន្រ្តី ស.ប.ក ទាំងអស់ សូមថ្លែងអំណរគុណចំពោះទឹកចិត្ត ការគាំទ្ររបស់បងប្អូនក្នុងអំឡុងព្រឹត្តិការណ៍នេះ និងសោកស្ដាយដែលមិនអាចបន្តទៅជុំបន្ទាប់»។ «សូមអរគុណដល់លោក Keisuke Honda ចំពោះការខិតខំប្រឹងប្រែងក្នុងរយៈពេល ៥ឆ្នាំកន្លងមកនេះ។ ពួកយើងសូមជូនពរឲ្យលោកជួបប្រទះតែសំណាងល្អ និងជោគជ័យគ្រប់ភារៈកិច្ចនាពេលខាងមុខ»។ សូមជម្រាបថា លោក Keisuke Honda បានចូលមកដឹកនាំក្រុមជម្រើសជាតិកម្ពុជារយៈពេល ៥ ឆ្នាំហើយពោលចាប់តាំងពីឆ្នាំ២០១៨មកម៉្លេះ។ អ្វីដែលធ្វើឲ្យប្រជាជន និងអ្នកកាំទ្របាល់ទាត់កម្ពុជា គោរពស្រឡាញ់លោកខ្លាំង គឺក្នុងការដឹកនាំជាច្រើនឆ្នាំកន្លងមកនេះលោក Honda ពុំយកប្រាក់ខែពីសហព័ន្ធបាល់ទាត់កម្ពុជានោះឡើយ៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-10T16:03:25.494Z", "category": "ព័ត៌មានថ្មីៗ", "views": 1565, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ក្រុមហ៊ុន FWD Cambodia តែងតាំងលោក ជីម គង់ហ៊ុយ ជាអគ្គនាយក	https://business-cambodia.com/articles/fwd-cambodia-appoints-chim-guanghui-as-ceo	រាជធានីភ្នំពេញ - ក្រុមហ៊ុនធានារ៉ាប់រងអាយុជីវិត FWD Cambodia បានប្រកាសតែងតាំងលោក ជីម គង់ហ៊ុយ ជាអគ្គនាយកថ្មីរបស់ក្រុមហ៊ុន ដែលលោក នឹងរាយការណ៍ផ្ទាល់ទៅលោក Peter Grimes អគ្គនាយកប្រចាំតំបន់ទទួលបន្ទុកលើទីផ្សារប្រទេសថៃ និងកម្ពុជា និងជាប្រធានក្រុមប្រឹក្សាភិបាលនៃក្រុមហ៊ុន FWD Cambodia ។ លោក Peter បានមានប្រសាសន៍ថា៖ "យើងខ្ញុំមានសេចក្ដីសោមនស្សរីករាយក្រៃលែងក្នុងការស្វាគមន៍យ៉ាងកក់ក្តៅដល់លោក ហ៊ុយ មកកាន់គ្រួសារ FWD។ បទពិសោធន៍ និងភាពជាអ្នកដឹកនាំរយៈពេលជាច្រើនឆ្នាំរបស់លោកមានសារៈសំខាន់យ៉ាងខ្លាំងក្នុងការជួយបំពេញតម្រូវការនៃការការពារជូនដល់ក្រុមគ្រួសារកម្ពុជា។ ខ្ញុំទន្ទឹងរង់ចាំធ្វើការជាមួយលោក ហ៊ុយ និងក្រុមការងារដើម្បីបន្តអនុវត្តតាមចក្ខុវិស័យរបស់យើងក្នុងការផ្ដល់បទពិសោធន៍ថ្មីលើសេវាធានារ៉ាប់រងជូនអតិថិជន។” លោក ហ៊ុយ មានបទពិសោធន៍ប្រមាណ ២៥ ឆ្នាំក្នុងវិស័យធានារ៉ាប់រង វិស័យធនាគារ និងវិស័យពាណិជ្ជកម្មផ្សេងទៀតក្នុងប្រទេសកម្ពុជា ដែលក្នុងនោះលោកធ្លាប់ជាអគ្គនាយករងនៃធនាគារលំដាប់អន្តរជាតិមួយ និងធ្លាប់ជានាយកគ្រប់គ្រងនាយកដ្ឋានប្រតិបត្តិការរបស់ក្រុមហ៊ុនធានារ៉ាប់រងអាយុជីវិតលំដាប់អន្តរជាតិមួយនៅរាជធានីភ្នំពេញផងដែរ។ លោកក៏មានបទពិសោធន៍ជាអ្នកប្រឹក្សាយោបល់ឱ្យអាជីវកម្មធំៗជាច្រើននៅក្នុងប្រទេសកម្ពុជាទៀតផង។ លោក ហ៊ុយ គឺជាបុគ្គលដែលចូលចិត្តកីឡារត់ប្រណាំង ហើយលោកតែងចូលរួមយ៉ាងសកម្មក្នុងការផ្សព្វផ្សាយ និងការរៀបចំកម្មវិធីរត់ប្រណាំងនានាជាច្រើន។ ចំណង់ចំណូលចិត្តផ្នែកកីឡារបស់លោកជាការផ្សាភ្ជាប់យ៉ាងសំខាន់ទៅនឹងគោលបំណងរបស់ក្រុមហ៊ុន FWD ក្នុងការលើកកម្ពស់សុខភាព  និងសុខុមាលភាពរបស់អតិថិជន ក៏ដូចជាសហគមន៍ទូទាំងតំបន់ផងដែរ។ លោក ហ៊ុយ បានមានប្រសាសន៍ថា៖ “ខ្ញុំមានភាពរីករាយយ៉ាងខ្លាំងដែលបានចូលរួមជាមួយក្រុមហ៊ុន FWD Cambodia ជាពិសេសនៅក្នុងបេសកកម្មរបស់យើងក្នុងនាមជាក្រុមហ៊ុនធានារ៉ាប់រងឈានមុខបែបឌីជីថល។ ខណៈពេលដែលវិស័យធានារ៉ាប់រងអាយុជីវិតនៅប្រទេសកម្ពុជានៅតែបន្តរីកចម្រើនទៅមុខ ខ្ញុំបានត្រៀមខ្លួនរួចជាស្រេចក្នុងការនាំយកភាពជោគជ័យដែលក្រុមការងារទាំងអស់របស់ FWD បាន និងកំពុងធ្វើទៅមុខមួយកម្រិតទៀត តាមរយៈការផ្ដល់ជូននូវការការពារ ការគាំទ្រទៅកាន់សហគមន៍ និងក្រុមគ្រួសារកម្ពុជាដើម្បីរស់នៅដោយភាពរីករាយ។”	{ "spider_name": "businesscambodia", "scrape_at": "2025-06-14_19:40:26", "date_created": "2023-05-10T10:46:09.833Z", "category": "ព័ត៌មានថ្មីៗ", "views": 236, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "tiny", "noisy" ] }
ជោគជ័យទាំងព្រម! ម្ចាស់មេដាយសំរិទ្ធរបស់សិង្ហបុរី បានសុំមិត្តស្រីរៀបការ ក្នុងថ្ងៃប្រកួតស៊ីហ្គេមនៅកម្ពុជា	https://business-cambodia.com/articles/bryce-chong-proposal-to-girlfriend	ឈ្នះទាំងមេដាយ ជោគជ័យទាំងស្នេហា! កីឡាករ រីយ៉ាត្លុងរបស់សិង្ហបុរី លោក Bryce Chong បានសុំមិត្តស្រីរៀបការបានសម្រេច ខណៈទើបប្រកួតឈ្នះមេដាយសំរិទ្ធនៅក្នុងព្រឹត្តិការណ៍ស៊ីហ្គេម លើកទី៣២ ឆ្នាំ២០២៣ នៅលើទឹកដីកម្ពុជា។ នេះបើតាមការចុះផ្សាយរបស់សារព័ត៌មាន The Straits Times នាថ្ងៃទី១០ ខែឧសភា ឆ្នាំ២០២៣។ លុតជង្គង់លើឆ្នេរពណ៌សក្បុស នៃដែនដីខេត្តកែប កីឡាករ Bryce Chong មិនញ័រដៃពេលប្រកួត បែរជាមកញ័រដៃនិងបេះដូងលោតខុសចង្វាក់ធម្មតា ពេលហាមាត់សុំមិត្តស្រីដែលទាក់ទងគ្នាជាច្រើនឆ្នាំរៀបការចំពោះមុខមិត្តរួមក្រុម និងមិត្តភ័ក្ដិដែលបានមកជួបជុំគ្នាដើម្បីធ្វើជាសាក្សីក្នុងឱកាសដ៏សំខាន់នេះ។ ជម្រាបដែរថា លោក Bryce Chong បានឈ្នះមេដាយសំរិទ្ធដំបូងឱ្យសិង្ហបុរី សម្រាប់វិញ្ញាសាអាគ័រត្លុងផ្នែកបុរស (aquathlon) កាលពីថ្ងៃសៅរ៍ សប្តាហ៍មុខ ប៉ុន្តែគាត់ធ្វើបានត្រឹមចំណាត់ថ្នាក់ទី៥ប៉ុណ្ណោះ ក្នុងវិញ្ញាសាទ្រីយ៉ាត្លុងកាលពីថ្ងៃច័ន្ទ។ ដំបូងឡើយ គាត់គិតចង់សុំមិត្តស្រីរៀបការនៅកន្លែងប្រារព្ធពិធីទទួលមេដាយ ប៉ុន្តែមានមនុស្សច្រើនពេកទើបគាត់មកសុំនាងរៀបការនៅឯឆ្នេរកែបវិញ។ ទោះបីជាគាត់បានភ័យផង អរផងយ៉ាងណាក៏ដោយ មិត្តស្រីរបស់គាត់ក៏បាន «យល់ព្រម» ចំពោះសំណើសុំរៀបការរបស់លោក Bryce Chong យ៉ាងរីករាយបំផុត៕ ទស្សនាវីឌីអូ៖ National triathlete Bryce Chong proposing to girlfriend Sheryl Foo in Cambodia អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:26", "date_created": "2023-05-10T10:24:36.018Z", "category": "ភាពជាអ្នកដឹកនាំ", "views": 8461, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
Elon musk គ្រោងយកដី ៣,៥០០ហិកតាសាងសង់បុរី១០០ខ្នង ទុកជួលឱ្យបុគ្គលិករបស់ខ្លូនក្នុងតម្លៃពិសេស	https://business-cambodia.com/articles/elon-musk-real-estate	កំពូលមហាសេដ្ឋី Elon Musk គ្រោងយកដី៣,៥០០ ហិកតាដើម្បីសង់ប្រមាណបុរី១០០ខ្នង ទុកជួលឱ្យបុគ្គលិករបស់ខ្លួនដែលកំពុងបម្រើការក្នុងក្រុមហ៊ុន Boring Co., Tesla និង SpaceX ដោយក្នុងមួយផ្ទះមានតម្លៃជួលប្រហែល ៨០០ដុល្លារ/មួយខែ។ នេះបើយោងតាមចេញផ្សាយរបស់សារព័ត៌មាន Wall Street Journal កាលពីថ្មីៗកន្លងទៅនេះ។ យោងតាមប្រភពខាងលើបានឱ្យដឹងថា លោក Elon Musk និងក្រុមហ៊ុនរបស់គាត់គឺមានដី ៣,៥០០ ហិកតាក្នុងរដ្ឋតិចសាស់ សហរដ្ឋអាមេរិក ដែលគ្រោងនឹងសាងសង់បុរីទុកឱ្យបុគ្គលរបស់គាត់ជួល សម្រាប់រស់នៅ និងធ្វើការ។ ដោយឡែកនៅក្នុងគម្រោងបុរីដែល Elon Musk ដាក់ឈ្មោះថា Snailbrook នេះ អ្នកជួលនឹងទទួលបាននូវអាងហែលទឹក១ កន្លែងលែងកីឡា សាលារៀន  Montessori សម្រាប់ក្មេងៗ  កន្លែងបោះឆ្នោត បន្ទប់គេង២ ទៅ៣ និងអត្ថប្រយោជន៍ទទួលបានជាច្រើនទៀត។ គូសបញ្ជាក់ផងដែរថា គិតមកត្រឹមពេលនេះមានបុគ្គលិករបស់លោក Elon Musk ជាច្រើននាក់ហើយ ដែលបានកក់បុរីនេះ ដោយតម្លៃវិញគឺក្រោមទីផ្សារ ក្នុងសហរដ្ឋអាមេរិក ហើយមូលហេតុដែលលោកសាងសង់បុរីនេះឡើង ក៏ព្រោះតែនៅតំបន់នោះ មានបុគ្គលិកលោករស់នៅច្រើនជាងតំបន់រោងចក្រផ្សេងទៀត៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:26", "date_created": "2023-05-10T09:58:15.191Z", "category": "អចលនទ្រព្យ", "views": 406, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
បានឈ្នះមេដាយមាសជូនជាតិហើយ ខាន់ ចេសា បានបង្ហើបកម្លាំងអស្ចារ្យដែលធ្វើឱ្យនាងឈ្នះ	https://business-cambodia.com/articles/jessa-khan-feeling-after-won-gold-medal-	ក្រោយពីបានឈ្នះមេដាយមាសជូនជាតិហើយ កីឡាការនី កូនកាត់ ខាន់ ចេសា បានបង្ហើបអំពីកម្លាំងចិត្តដែលធ្វើឱ្យនាងឈ្នះនៅក្នុងការប្រកួតស៊ីហ្គេមកាលពីថ្ងៃទី០៧ ខែឧសភា ដោយកញ្ញាបានធ្វើការបង្ហោះនៅលើបណ្តេញសង្គមផ្ទាល់ខ្លួនយ៉ាងដូច្នេះថា៖ “ខ្ញុំពិតជារំភើបនិងសប្បាយចិត្តខ្លាំងណាស់ដែលខ្ញុំអាចធ្វើបាន ខ្ញុំពិបាករៀបរាប់ណាស់ អំពីរបៀបដែលខ្ញុំអាចយកឈ្នះកីឡាការិនីហ្វីលីពីនបាន មុនពេលចូលប្រកួតខ្ញុំដឹងត្រឹមថា ខ្ញុំនឹងខំប្រឹងឱ្យអស់ពីសមត្ថភាពដើម្បីទទួលបានលទ្ធផលជូនជាតិ ហើយមូលហេតុធំដែលធ្វើឱ្យខ្ញុំមានកម្លាំងចិត្តខ្លាំងក្លាក្នុងការយកឈ្នះមេដាយមាសនេះគឺដោយសារ ខ្ញុំទទួលបានកម្លាំងចិត្តនិងការគាំទ្រយ៉ាងខ្លាំងលើសលប់ពីប្រជាជនខ្មែរនៅពេលខ្ញុំប្រកួតចាញ់នៅក្នុងវិញ្ញាសារទី១។ កម្លាំងចិត្តនិងការគាំទ្ររបស់ប្រជាជនខ្មែរដែលមានមកលើខ្ញុំមិនថាខ្ញុំឈ្នះឬចាញ់នោះទេ ខ្ញុំពិតជារីករាយណាស់ ដែលមានប្រទេសក៏ដូចជាប្រជាជនកម្ពុជា ខ្ញុំស្រឡាញ់អ្នកទាំងអស់គ្នា”។ គ្រាប់ពេជ្រកម្ពុជាកីឡាការិនី ខាន់ ចេសា បានឈ្នះមេដាយសំរិទ្ធ១គ្រឿងលើ វិញ្ញាសា (Gi) ទម្ងន់ ៥២គីឡូក្រាម  និងមេដាយមាស១គ្រឿង លើវិញ្ញាសា Ne-Waza NOGI ទម្ងន់ ៥២គីឡូក្រាម លើប្រភេទកីឡាជឺជីតស៊ូ ជាមួយកីឡាការិនីហ្វីលីពីន។ គួរជម្រាបផងដែរថា កីឡាការិនី ខាន់ ចេសា ត្រូវបានគេចាត់ទុកជាកីឡាការិនីជីជឺតស៊ូល្អបំផុតក្នុងពិភពលោក ដោយគាត់ធ្លាប់ឈ្នះជើងឯកពិភពលោក ៣ដង ជើងឯកទ្វីបអាមេរិក ៤ដង ជើងឯកពិភពលោក NoGi ៣ដង ជើងឯកអឺរ៉ុប ២ដង និងឈ្នះមេដាយកម្រិតពិភពលោកជាច្រើនគ្រឿងទៀតផងផងដែរ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:26", "date_created": "2023-05-10T09:48:00.918Z", "category": "ភាពជាអ្នកដឹកនាំ", "views": 270, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
មិនចាញ់បរទេស! អគារខ្ពស់ៗកម្ពស់លើស ៧០ ជាន់ចំនួន ២ នឹងលេចរូបរាងឡើងនៅទីតាំងទាំងនេះ	https://business-cambodia.com/articles/j-tower-and-naga	នៅមួយរយៈចុងក្រោយនេះ អគារខ្ពស់ៗជាច្រើនបានលេចឡើងក្នុងប្រទេសកម្ពុជា ពិសេសនៅរាជធានីភ្នំពេញ និងក្រុងព្រះសីហនុជាដើម។ យ៉ាងណាការសាងសង់អគារខ្ពស់ៗនេះក៏តែមានជាបន្ដបន្ទាប់ ដែលអគារខ្លះមានកម្ពស់រហូតដល់ទៅរាប់សិបជាន់ឯណោះ។ ហើយពេលនេះដែរ Business Cambodia នឹងលើកយកគម្រោងអគារខ្ពស់ៗកម្ពស់លើស ៧០ ជាន់ ចំនួន ២ ដែលនឹងលេចរូបរាងឡើងនៅក្នុងរាជធានីភ្នំពេញ។ ១. អគារណាកាទី៣ គម្រោងអគារណាកាទី៣ គឺជាអគារខ្ពស់ជាងគេមួយនៅក្នុងរាជធានីភ្នំពេញ ពោលគឺមានកម្ពស់រហូតដល់ទៅ ៧៥ ជាន់ ដែលមានទីតាំងស្ថិតនៅភូមិ១ សង្កាត់ទន្លេបាសាក់ ខណ្ឌចំការមន។ បច្ចុប្បន្នអគារមួយនេះបាននិងកំពុងដំណើរការសាងសង់យ៉ាងសកម្មលើផ្ទៃដីទំហំសរុបរហូតដល់ទៅ ១៦,៨៣៧ ម៉ែត្រការ៉េ។ តាមការបញ្ជាក់ គម្រោងអគារដ៏ខ្ពស់នេះត្រូវបានវិនិយោគដោយក្រុមហ៊ុន NagaCorp Ltd ក្រោមទុនវិនិយោគប្រមាណ ៣៥០០ លានដុល្លារអាមេរិក។ គម្រោងអគារនេះជាប្រភេទអគារភ្លោះដែលមានចំនួន ៣ អគារ ដោយក្នុងនោះអគារមួយមានកម្ពស់ ៧៥ ជាន់ និងអគារ ២ ទៀតមានកម្ពស់ ៥២ ជាន់។ នៅពេលសាងសង់រួចអគារនេះមិនផ្ដោតទៅលើល្បែងកម្សាន្ដតែមួយមុខនោះទេ ប៉ុន្ដែក៏មានហាងលក់ទំនិញ ភោជនីយដ្ឋាន អាងហែលទឹក និងជាទីប្រជុំជនដ៏ធំមួយសម្រាប់ការតាំងពិរពណ៌ផ្សេងៗផងដែរ។ ២. អគារ J-Tower 3 គម្រោងអគារ J-Tower 3 គឺជាអគារខុនដូប្រណិតដែលត្រូវបានវិនិយោគសាងសង់ដោយក្រុមហ៊ុនជប៉ុន តានីជូ គ្រុប ជាមួយនឹងក្រុមហ៊ុន WH។ អគារនេះមានកម្ពស់របស់ដល់ទៅ ៧៧ ជាន់ ឬស្មើនឹង ៣២០ម៉ែត្រ មានទីតាំងស្ថិតនៅតំបន់បឹងកេងកងទី១ រាជធានីភ្នំពេញ។ តាមការបញ្ជាក់ពីលោក តានី ស៊ុនជី អគ្គនាយកក្រុមហ៊ុន តានីជូ គ្រុប បានឲ្យដឹងថា អគារខុនដូ«J-TOWER 3» នឹងក្លាយជាអគារដែលខ្ពស់ជាងគេនៅកម្ពុជា និងជាប់ចំណាត់លេខ៨នៅតំបន់អាស៊ី។ លោកបន្តថា នៅជាន់ទី៧៧នៃអគារនេះ នឹងរៀបចំជាស្កាយបារ និង អាងហែលទឹក ដែលជាអាងហែលទឹកខ្ពស់ជាងគេនៅលើពិភពលោក សម្រាប់ភ្ញៀវកម្សាន្ដ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:26", "date_created": "2023-05-10T09:39:57.155Z", "category": "អចលនទ្រព្យ", "views": 714, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ដាក់ភ្លាម សម្ភាសន៍ភ្លាម! ក្រុមហ៊ុនអាកាសចរណ៍ និង ធនាគារ២ កំពុងប្រកាសរើសបុគ្គលិកជាច្រើននាក់	https://business-cambodia.com/articles/work-at-cambodia-angkor-air-	ឱកាសដ៏កម្របានមកដល់ទៀតហើយសម្រាប់បងប្អូនសិស្ស និស្សិត ដែលមានក្តីស្រមៃ និងបំណងចង់ធ្វើការនៅព្រលានយន្តហោះនិងធនាគារ ពេលនេះមានក្រុមហ៊ុនអាកាសចរណ៍ខ្មែរ Cambodia Angkor Air  និងធនាគារធំៗ២ មានធនាគារ AEON SPECIALIZED BANK , ធនាគារ ស្ថាបនា កំពុងប្រកាសជ្រើសរើសបុគ្គលិកជាច្រើននាក់ ដែលដាក់ពាក្យភ្លាម សម្ភាសន៍ភ្លាម ដឹងលទ្ធផលភ្លាមតែម្តង។ ដូច្នេះសម្រាប់បងប្អូនដែលកំពុងតែស្វែងរកការងារធ្វើ ក៏ដូចជាបងប្អូនដែលមានក្តីស្រមៃចង់ធ្វើការនៅក្នុងធនាគារនិងនៅក្រុមហ៊ុនអាកាសចរណ៍ អាចធ្វើការដាក់ពាក្យបាននៅភ្នាក់ងារជាតិមុខរបរ និងការងារ (NEA) នៃក្រសួងការងារ និងបណ្តុះបណ្តាលវិជ្ជាជីវៈ និងសហភាពសហព័ន្ធ យុវជនកម្ពុជាវិស័យការងារ និងបណ្តុះបណ្តាលវិជ្ជាជីវៈ ចាប់ពីម៉ោង ៨:០០ព្រឹក ដល់ម៉ោង ០៥:០០ល្ងាច នៅក្នុងបរិវេណក្រសួងការងារ និងបណ្តុះបណ្តាលវិជ្ជាជីវៈ។ គួរបញ្ជាក់ផងដែរថា ក្រៅពីក្រុមហ៊ុនអាកាសចរណ៍ Cambodia Angkor Air  និង ធនាគារ Aeon ,ធនាគារស្ថាបនា នៅមានក្រុមហ៊ុន និងមីក្រូហិរញ្ញវត្ថុចំនួន ៥ទៀតដែលកំពុងត្រូវការបុគ្គលិកផងដែរ ដែលមានដូចជា ក្រុមហ៊ុន GFG, ក្រុមហ៊ុន BPC Trading Co., Ltd, ក្រុមហ៊ុន BS Land & Home Co., Ltd , គ្រឹះស្ថានមីក្រូហិរញ្ញវត្ថុ AMK , និង ក្រុមហ៊ុនIDD (Cambodia) Co., Ltd. ជាដើម។ហេតុដូច្នេះសម្រាប់បងប្អូនដែលមានចំណាប់អារម្មណ៍សូមប្រញាប់ធ្វើការដាក់ពាក្យ។ សម្រាប់ព័ត៌មានបន្ថែម សូមទាក់ទងមជ្ឈមណ្ឌលការងាររាជធានីភ្នំពេញនៃទីភ្នាក់ងារជាតិមុខរបរ និងការងារ តាមរយៈលេខទូរស័ព្ទ ០១៦ ៧៨៦ ៦៥៥ ឬគេហទំព័រ www.nea.gov.kh និងទំព័រ facebook neakhmer (អិនអ៊ីអេ ខ្មែរ)៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:26", "date_created": "2023-05-10T09:27:27.412Z", "category": "ព័ត៌មានថ្មីៗ", "views": 735, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ស្ដេចស្នូកឃ័រហ្វីលីពីន និយាយចេញពីចិត្តបែបនេះក្រោយចាញ់កម្ពុជាក្នុងការប្រកួតប៊ីយ៉ាការ៉ុម ៣បាំង	https://business-cambodia.com/articles/efren-manalang-reyes-say	Efren Manalang Reyes គឺជាអ្នកលេងស្នូកឃ័រអាជីពជនជាតិហ្វីលីពីន ដែលត្រូវបានគេទទួលស្គាល់ ថាជាកំពូលអ្នកលេងស្នូកឃ័រប្រចាំតំបន់អាស៊ាន។ ជាមួយគ្នានោះដែរ កាលពីថ្ងៃទី០៩ ខែឧសភា ឆ្នាំ២០២៣ កន្លងទៅនេះ នៅក្នុងការប្រកួតដ៏ក្តៅគគុកមួយលើវិញ្ញាសាការ៉ុម៣បាំង ដែលបានធ្វើឡើងនៅក្នុងផ្សារទំនើបអ៊ីអន២ កីឡាករ វូ ដុងហួន (Woo Dong Hoon) តំណាងឲ្យកម្ពុជា បានយកឈ្នះស្ដេចប៊ីយ៉ាហ្វីលីពីន Efren Manalang Reyes នៅវគ្គជម្រុះដំបូងដែលជាហេតុនាំឱ្យគាត់បានធ្លាក់ចេញពីការប្រកួតស៊ីហ្គេមលើកទី៣២ ជាស្ថាពរ។ ក្រោយចប់ការប្រកួតជាមួយខ្មែរលើវិញ្ញាសាការ៉ុម៣បាំង ស្ដេចប៊ីយ៉ាហ្វីលីពីន Efren Reyes បានថ្លែងប្រាប់សារព័ត៌មាន Manila Bulletin យ៉ាងដូច្នេះថា “ខ្ញុំគិតថាខ្ញុំអាចយកឈ្នះគាត់បាន ខ្ញុំមិនដឹងសោះគាត់លេងបានល្អយ៉ាងនេះក្នុងវិញ្ញាសាមួយនេះ” លោកក៏បានបន្ថែមថា “សម្រាប់ខ្ញុំប្រសិនបើអ្នកជំនាន់ក្រោយអាចលេងកីឡាមួយនេះបាន ខ្ញុំអាចលះបង់កន្លែងរបស់ខ្ញុំសម្រាប់ពួកគេបាន” ។ សូមបញ្ជាក់ថា ស្ដេចប៊ីយ៉ាហ្វីលីពីន Efren Manalang Reyes ធ្លាប់បានឈ្នះមេដាយមាស ចំនួន៧គ្រឿង និងមេដាយប្រាក់ចំនួន ២គ្រឿង ព្រមទាំងមេដាយសំរឹទ្ធ១១ គ្រឿងលើ ប្រភេទវិញ្ញាសារផ្សេងៗគ្នា។ ចំណែកការប្រកួតស៊ីហ្គេមលើកទី២១ នៅប្រទេសវៀតណាមវិញស្តេចប៊ីយ៉ែរហ្វីលីពីនបានត្រឹមមេដាយសំរឹទ្ធិតែប៉ុណ្ណោះ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:26", "date_created": "2023-05-10T09:25:50.966Z", "category": "ចាប់ផ្តើមអាជីវកម្ម", "views": 17228, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
កីឡាការិនី ប៊ូ សំណាងនឹងយកថវិកាធ្វើរឿងទាំងនេះក្រោយពីទទួលបានប្រាក់ឧបត្ថម្ភពីសម្ដេច ហ៊ុន សែន	https://business-cambodia.com/articles/bu-samnang-and-money-donated-by-samdech-hun-sen	កីឡការិនី ប៊ូ សំណាង ត្រូវបានប្រជាពលរដ្ឋខ្មែរនិងប្រជាជនបរទេសចាប់អារម្មណ៍ខ្លាំង ក្រោយពីឃើញរូបភាពកីឡាការិនីរូបនេះរត់ប្រណាំងមកដល់ទីក្រោយគេក្រោមដំណក់ទឹកភ្លៀងជោគជាំ តែមិនបោះបង់ការប្រកួត ប្រឹងរត់រហូតដល់ទីបញ្ចប់។ ក្រោយពីឃើញរូបភាព កីឡាការិនី ប៊ូ សំណាងរត់ក្រោមដំណក់ទឹកភ្លៀងដោយរត់បណ្ដើរយំបណ្ដើរ តែមិនបោះបង់ការប្រកួត ធ្វើឲ្យមហាជនមានការកោតសរសើរជាខ្លាំងនូវការអត់ធ្មត់និងការតស៊ូរបស់នាង។ ជាពិសេសដោយមើលឃើញពីការអត់ធ្មត់តស៊ូ សម្ដេច ហ៊ុន សែន នាយករដ្ឋមន្រ្តីនៃព្រះរាជាណាចក្រកម្ពុជានិងភរិយាបានឧបត្ថម្ភចំនួន១ម៉ឺនដុល្លារដើម្បីលើកទឹកចិត្តនូវការអត់ធ្មត់តស៊ូរបស់នាង។ បើយោងតាមវីដេអូដែលបានបង្ហោះលើផេកក្រសួងអប់រំយុវជននិងកីឡាដែលត្រូវបានធ្វើបទសម្ពាសន៍ដោយទូរទស្សន៍បាយយ័ន កីឡាការិនី ប៊ូ សំណាសងបានឲ្យដឹងថាក្រោយពីទទួលបានប្រាក់ឧបត្ថម្ភពីសម្ដេច ហ៊ុន សែន ខ្លួននឹងយកថវិកានេះទៅជួយគ្រួសារ ទុកសម្រាប់បន្តការសិក្សានៅហាមវិទ្យាល័យ និងយកធ្វើរឿងផ្សេងៗទៀតសម្រាប់ខ្លួនឯងនិងគ្រួសារជាដើម។  កីឡាការិនី ប៊ូ សំណាងក៏បានសូមថ្លែងអំណរគុណយ៉ាងជ្រាលជ្រៅដល់សម្ដេច ហ៊ុន សែននិងសម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន ក៏ដូចជាពុកម៉ែបងប្អូនទាំងអស់ដែលបានចូលរួមឧបត្ថម្ភថវិកាជាពិសេសផ្ញើសារលើកទឹកចិត្តដល់រូបនាងទោះបីជាមិនទទួលបានជ័យជំនះក្នុងការប្រកួតក៏ដោយ។ គួរបញ្ជាក់ផងដែរ កីឡាការិនី ប៊ូ សំណាងគឺជាកីឡាការិនីចូលរួមប្រកួតតំណាងឲ្យកម្ពុជាក្នុងវិញ្ញាសាររត់ចម្ងាយ៥០០០ម៉ែត្រ។ កីឡាការិនីរូបនេះទើបតែបញ្ចប់ថ្នាក់ទី១២ហើយក៏គ្រោងនឹងជ្រើសរើសជំនាញសិក្សានៅថ្នាក់មហាវិទ្យាល័យឆាប់ៗ៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-10T09:17:26.893Z", "category": "ហិរញ្ញវត្ថុ", "views": 1348, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
អស្ចារ្យមែន! ក្រុមហ៊ុនធំ Meta របស់ Mark Zuckerberg បង្ហោះវីឌីអូគាំទ្រ ស៊ីហ្គេម នៅកម្ពុជា	https://business-cambodia.com/articles/meta-posted-seagame-in-cambodia	ជារឿងដ៏គួរឲ្យរំភើបមួយ ដែលក្រុមហ៊ុនសម្បុកបច្ចេកវិទ្យាខ្នាតយក្ស META របស់មហាសេដ្ឋី Mark Zuckerberg បានបង្ហោះវីឌីអូបង្ហាញពីការគាំទ្រព្រឹត្តិការណ៍ប្រកួតកីឡាស៊ីហ្គេម លើកទី៣២ ឆ្នាំ២០២៣ ដែលកម្ពុជាធ្វើជាម្ចាស់ផ្ទះ។ តាមរយៈវីឌីអូដែលបានបង្ហោះលើគណនី Facebook Page ផ្លូវការរបស់ក្រុមហ៊ុន META ដែលមានចំនួន 78M Likes បានភ្ជាប់ជាមួយពាក្យពេចន៍យ៉ាងដូច្នេះថា៖ «អបអរសាទរកម្ពុជាធ្វើជាម្ចាស់ផ្ទះកីឡាស៊ីហ្គេមលើកទី ៣២ និងកីឡាអាស៊ានប៉ារ៉ាហ្គេមលើកទី ១២ នៅឆ្នាំ ២០២៣ នេះ! យើងខ្ញុំសូមជូនពរដល់អត្តពលិកទាំងអស់ជួបតែសំណាងល្អនិងជោគជ័យក្នុងកិច្ចខិតខំប្រឹងប្រែង។ សូមមកជុំគ្នាដើម្បីអបអរសាទរស្មារតីកីឡានិងការរួបរួមគ្នាក្នុងពេលដ៏រំភើបនេះ»។ ក្នុងនោះបើទោះបីជា Custom មកក្នុងតំបន់ឬតែកម្ពុជា ក៏ជាមោទកភាពមួយដែរ ព្រោះជាការអបអរពីស្ថាប័នបច្ចេកវិទ្យាដ៏ធំមួយលើពិភពលោក។ យ៉ាងណាមិញ នេះគឺជាមោទកភាពមួយរបស់កម្ពុជាដែលកើតចេញពី បេះដូងប្រជាជនកម្ពុជា ការលះបង់ដើម្បីប្រយោជន៍រួម ការរួបរួមសាមគ្គីគ្នាជាធ្លុងមួយដើម្បីជួយឱ្យកម្ពុជាអាចឈរស្មើមុខស្មើមាត់នៅលើឆាកអន្តរជាតិ។ ប្រទេសកម្ពុជាតូចមែនពិតតែមានបេះដូងធំ កំពុងតែរីកសាយក្លិនក្រអូប និងត្រូវបានគេស្គាល់នៅលើឆាកអន្តរជាតិកាន់តែទូលំទូលាយ។ អ្វីដែលកាន់តែពិសេសជាងនេះទៅទៀតនោះ សកម្មភាពនេះអាចនិងក្លាយជាកាតាលីករក្នុងការរួមចំណែកទាក់ទាញភ្ញៀវទេសចរណ៍ និងវិនិយោគិនអន្តរជាតិឱ្យចូលមកវិនិយោគនៅកម្ពុជាកាន់កើនឡើងជាលំដាប់ ដែលជាដង្ហើមដ៏ធំមួយក្នុងប្រព័ន្ធសេដ្ឋកិច្ចជាតិ៕ ទស្សនាវីឌីអូ៖ META អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:26", "date_created": "2023-05-10T09:09:53.769Z", "category": "ភាពជាអ្នកដឹកនាំ", "views": 43174, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ស្អាតឆ្លាតពូកែ! អត់ធ្មត់១០ឆ្នាំ កីឡាការិនីពៅ សុខា ឈ្នះមេដាយមាស៣គ្រឿងលើវិញ្ញាសាទាំងនេះ	https://business-cambodia.com/articles/pov-sokha-wins-3-gold-medals	ជារឿងអស្ចារ្យបំផុត ដែលកីឡាការិនីវ័យក្មេងកម្ពុជា ពៅ សុខា បានពាំនាំមេដាយសរុបចំនួន៥ជូនមាតុភូមិកម្ពុជា ដែលក្នុងនោះមានមេដាយមាសចំនួន ៣គ្រឿង លើវិញ្ញាសាសម្តែងគុនដាវនារី០២នាក់ វិញ្ញាសាសម្តែងក្រុមនារី០៣នាក់បុរស០៤នាក់ និងវិញ្ញាសាសម្តែងគុនដាវនារី០៥នាក់ និងមេដាយចំនួន២ទៀតគឺមានមេដាយប្រាក់១លើវិញ្ញាសាសម្ដែងមេគុនដាវផ្នែកនារី និងមេដាយសំរិទ្ធ១គ្រឿង លើវិញ្ញាសាសម្តែងមេគុនចម្រុះ។   ថ្វីត្បិតតែភាពជោគជ័យនាពេលនេះជារឿងដ៏គួរឱ្យអបអរ ប៉ុន្តែគ្រប់យ៉ាងគឺមិនមែនកើតឡើងដោយចៃដន្យនោះទេ ពោលគឺ កីឡាការិនីពៅ សុខា បានខាំមាត់សង្កត់ចិត្តអត់ធ្មត់មកអស់រយៈពេល ១០ឆ្នាំមកហើយ។ រំលឹកទៅកាន់ឆ្នាំ២០១៣ កីឡាការិនីពៅ សុខាបានដាក់គោលដៅថា ត្រូវតែខិតខំហ្វឹកហាត់ពង្រឹងសមត្ថភាពខ្លួនឯងខ្លាំង ដើម្បីអាចបញ្ចូលខ្លួនឯងចូលទៅក្នុងជម្រើសកីឡាការិនីស៊ីហ្គេម ប្រកួតតំណាងឱ្យកម្ពុជា។ ជាលទ្ធផលជាក់ស្ដែងគឺក្ដីស្រមៃរបស់នាង ក៏បានក្លាយជាការពិត ព្រោះខ្លួនអាចមានសមត្ថភាពដណ្ដើមមេដាយជូនមាតុភូមិរហូតដល់ទៅ០៥គ្រឿង ក្នុងនោះមានមេដាយមាសរហូតដល់ទៅ៣គ្រឿងទន្ទឹមគ្នាតែម្ដង។ ការដាក់គោលដៅឱ្យបានច្បាស់លាស់ ការអត់ធ្មត់ ការលះបង់តស៊ូ ការត្រៀមខ្លួនឱ្យបានរួចរាល់ ជំនឿជាក់លើខ្លួនឯង ឆន្ទៈមោះមុតដែលចង់កសាងកិត្តិយសជូនកម្ពុជា បានធ្វើឱ្យកីឡាការិនីពៅ សុខា អាចប្រែក្ដីសុបិនឱ្យក្លាយជាការពិត លើសពីការរំពឹងទុក៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-10T09:00:26.782Z", "category": "ភាពជាអ្នកដឹកនាំ", "views": 388, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ក្រោយឧបត្ថម្ភលុយ១ម៉ឺន$ សម្តេច ហ៊ុន សែន បានភ្ជាប់សារដ៏មានន័យមួយនេះ ជូនកីឡាការិនី ប៊ូ សំណាង	https://business-cambodia.com/articles/prime-ministry-hun-sen	កីឡាការិនីកម្ពុជាប្រឹងរត់កាត់ហាលខ្យល់ហាលភ្លៀងស៊ូស្រក់ទឹកភ្នែកតែមិនបោះបង់បានឈ្នះបេះដូងមាសពីមហាជន ក្នុងការប្រកួតកីឡាស៊ីហ្គេម យុវតី ប៊ូ សំណាង បានទទួលរង្វាន់ពី សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ប៊ុន រ៉ានី ជាទឹកប្រាក់ចំនួន ១០,០០០ដុល្លារ បន្ថែមពីលើឥស្សរជនផ្សេងៗទៀត។ យោងតាមការប្រកាសលើទំព័រ Facebook Page ផ្លូវការរបស់សម្តេចតេជោ ហ៊ុន សែន នាយករដ្ឋមន្រ្តីកម្ពុជា អម្បាញ់មិញនេះ បានលើកឡើងថា៖ «បើទោះជាខ្ញុំកំពុងប្រជុំកំពូលអាស៊ាននៅឥណ្ឌូនេស៊ីតែខ្ញុំក៏នៅបន្តតាមដានការប្រកួតកីឡាស៊ីហ្គេមលើកទី៣២នៅកម្ពុជាយើងបានដែរ។ រឿងដែលគួរឲ្យចាប់អារម្មណ៍គឺកីឡាការិនី ប៊ូ សំណាង រត់ក្រោមដំណក់ទឹកភ្លៀងរហូតដល់ទីបញ្ចប់ទោះបីជាខ្លួនមិនជាប់ចំណាត់ថ្នាក់ក៏ដោយ»។ សម្តេចបានបន្តទៀតថា៖ «ដើម្បីលើកទឹកចិត្តសម្រាប់ការអត់ធ្មត់ខ្ញុំនិងភរិយាសូមជួយឧបត្ថម្ភ ១ម៉ឺនដុល្លារ (10,000$)។ សូមលោក សេង ទៀង យកថវិការជូនកូនស្រី ប៊ូ សំណាង ដោយផ្ទាល់ដៃ»។ គួរជម្រាបផងដែរថា កីឡាការិនី ប៊ូ សំណាង បានទទួលការចាប់អារម្មណ៍យ៉ាងខ្លាំងពីមហាជន អ្នកសារព័ត៌មានជាតិ និងអន្តរជាតិ ក្នុងអំឡុងពេលកីឡាការនីរូបនេះ ចូលរួមប្រកួតលើវិញ្ញាសារត់ចម្ងាយ ៥ ០០០ម៉ែត្រ នៅពហុកីឡដ្ឋានជាតិមរតកតេជោ ដែលពេលនោះស្ថិតក្រោមដំណក់ទឹកភ្លៀង តែកីឡាការនី ប៊ូ សំណាង បានតស៊ូព្យាយាម ពុះពាររត់ដល់ទី ដោយមិនបោះបង់ការប្រកួតឡើយ។ កីឡាការិនីជម្រើសជាតិ ប៊ូ សំណាង ត្រូវបានប្រជាជនកម្ពុជា កោតសរសើរ និងមានមោទកភាពចំពោះភាពអំណត់ និងការតស៊ូរបស់កញ្ញាសម្រាប់ការប្រកួតនេះ ក្នុងព្រឹត្តិការណ៍កីឡាស៊ីហ្គេមលើកទី៣២ ក្រោមមេឃភ្លៀងធ្លាក់យ៉ាងខ្លាំង ខណៈដែលដឹងថាខ្លួនមិនទទួលបានមេដាយក៏ដោយ ក៏កីឡាការនី ប៊ូ សំណាង នៅតែតស៊ូរត់ដល់ទីបញ្ចប់ដែរ៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:26", "date_created": "2023-05-10T08:10:53.826Z", "category": "ភាពជាអ្នកដឹកនាំ", "views": 381, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ដាក់ពាក្យធ្វើការ ជាមួយក្រសួង! ក្រសួងឧស្សាហកម្ម ប្រកាសរើសបុគ្គលិកថ្មីឱ្យចូលធ្វើការនៅ៥កន្លែងនេះ	https://business-cambodia.com/articles/ministry-of-industry-announces-recruitment-of-new-staff	មុននេះបន្តិច ក្រសួងឧស្សាហកម្ម វិទ្យាសាស្រ្ត បច្ចេកវិទ្យា និងនវានុវត្តន៍ បានប្រកាសឱ្យសិស្ស និស្សិតនិងសាធារណជនទាំងអស់ឱ្យបានដឹងថា ក្រសួងនឹងធ្វើការប្រឡងប្រជែងជ្រើសរើសចូលបម្រើការងារជាមន្រ្តីរាជការក្នុងក្របខណ្ឌ ក្រសួងសម្រាប់ឆ្នាំ២០២៣នេះ ចំនួន១១កន្លែង ឱ្យចូលបម្រើការងារនៅ៥កន្លែងនេះ។ នៅក្នុងនោះដែរ ចំពោះមុខជំនាញដែលត្រូវជ្រើសរើសគឺមានដូចជា៖ ១. គីមីវិទ្យា និងទេពកោសល្យគីមីចំណីអាហារ ២. សំណង់ស៊ីវិល ៣. រដ្ឋបាលសាធារណៈ ៤. នីតិសាស្រ្ត និងសេដ្ឋកិច្ច ៥. គណនេយ្យ និងគ្រប់គ្រង, ហិរញ្ញវត្ថុ និងធនាគារ ៦. ភាសាអង់គ្លេស សម្រាប់សិស្ស និស្សិតទាំងអស់ ដែលបានប្រឡងជាប់នោះក្រសួងនឹងបែងចែងឱ្យទៅបម្រើការងារទីស្តីការក្រសួងចំនួន ៥កន្លែង៖ មន្ទីរឧស្សាហកម្ម វិទ្យាសាស្រ្ត បច្ចេកវិទ្យា និងនវានុវត្តន៍រាជធានីភ្នំពេញ មន្ទីរឧស្សាហកម្ម វិទ្យាសាស្រ្ត បច្ចេកវិទ្យា និងនវានុវត្តន៍ខេត្តកំពត មន្ទីរឧស្សាហកម្ម វិទ្យាសាស្រ្ត បច្ចេកវិទ្យា និងនវានុវត្តន៍ខេត្តព្រះវិហារ មន្ទីរឧស្សាហកម្ម វិទ្យាសាស្រ្ត បច្ចេកវិទ្យា និងនវានុវត្តន៍ខេត្តពោធិ៍សាត់ មន្ទីរឧស្សាហកម្ម វិទ្យាសាស្រ្ត បច្ចេកវិទ្យា និងនវានុវត្តន៍ខេត្តព្រះសីហនុ ក្រសួងឧស្សាហកម្ម វិទ្យាសាស្រ្ត បច្ចេកវិទ្យា និងនវានុវត្តន៍ ក៏បានបញ្ជាក់ថា កាលបរិច្ឆេទទទួលពាក្យគឺចាប់ពីថ្ងៃជូនដំណឹងនេះរៀងរាល់ម៉ោងធ្វើការពេលព្រឹកគឺចាប់ពីម៉ោង ៧:៣០-១១:៣០ នាទី ពេលរសៀលចាប់ពីម៉ោង ១៤:៣០-១៧:០០ នាទី កាលបរិច្ឆេទឈប់ទទួលពាក្យគឺនៅថ្ងៃអង្គារ៍ ទី២ ខែមិថុនា ឆ្នាំ២០២៣ ត្រឹមវេលាម៉ោង ១៧: ០០នាទី សម្រាប់ព័ត៌មានលំអិត សូមទំនាក់ទំនងទៅកាន់នៅនាយកដ្ឋានបុគ្គលិក ការិយាល័យបៀរវត្សន៍ និងនៅតាមមន្ទីរឧស្សាហកម្ម វិទ្យាសាស្រ្ត បច្ចេកវិទ្យា  និងនវានុវត្តន៍រាជធានីខេត្ត រៀងរាល់ម៉ោងធ្វើការ ឬចូលទៅកាន់គេហទំព័រ https://www.misti.gov.kh/ និង Facebook នាយកដ្ឋានបុគ្គលិក ក្រសួងឧសហ្សាហកម្មវិទ្យាសាស្រ្ត បច្ចេកវិទ្យា និងនវានុវត្តន៍ តាមរយៈលេខទូរស័ព្ទ ០២៣ ២១១ ៩៣៤៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:26", "date_created": "2023-05-10T07:42:26.977Z", "category": "ព័ត៌មានថ្មីៗ", "views": 375, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ឈប់ធ្វើការក៏មានចំណូល! លោក វ៉ាន់ អាចបង្កើតចំណូល១ខែបានជិត១ម៉ឺន$ ដោយសារតែជំនាញ២	https://business-cambodia.com/articles/stop-work-but-have-income	លោក វ៉ាន់ គឺជាអតីតអ្នកបម្រើការកងទ័ពមួយរូបនៅក្នុងប្រទេសម៉ាឡេស៊ី លោកបានបម្រើការងារកងទ័ពនេះអស់រយៈពេល ២២ ឆ្នាំមកហើយ ពោលគឺចាប់តាំងពីឆ្នាំ ២០១០ មកម្លេះ។ក្រោយបំពេញបេសកកម្មអស់រយៈពេលជាច្រើនឆ្នាំ លោកក៏បានចូលនិវត្តន៍ និងបានងាកមកចាប់យកការរកស៊ីវិញ ហើយក្នុងមួយខែៗលោកអាចរកចំណូលបានចន្លោះពី ៦,០០០ដុល្លារទៅ ៩,៥០០ ដុល្លារពីអាជីវកម្មរបស់គាត់។ បើតាមការឱ្យដឹងរបស់សារព័ត៌មានក្រៅស្រុកមួយឈ្មោះ The Star បានឱ្យដឹងថា លោក វ៉ាន់ ដែលមានឈ្មោះពេញពេញថា ( Wan Mohd Zamri Wan Abu Bakar ) គឺជាអតីតកងទ័ពឆ្នើមមួយរូបរបស់ប្រទេសម៉ាឡេស៊ី ប៉ុន្តែក្រោយមកភាពជាអ្នកការពារជាតិរបស់លោកក៏ត្រូវបញ្ចប់ដោយការចូលនិវត្តន៍។ក្រោយការចូលនិវត្តន៍ លោកក៏ចាប់ផ្តើមទំនេរ ហើយក៏គ្មានចំណូលអ្វីច្រើនដូចពេលលោកនៅធ្វើការឡើយ ហេតុនេះហើយទើបលោកបានសម្រេចចិត្តយកលុយដែលមាន និងចំណេះដែលចេះពេលបម្រើការងារមកបើកជាអាជីវកម្មព្រីនមួយឈ្មោះថា Galaksi Wany Enterprise។ Galaksi Wany Enterprise គឺជាអាជីវកម្មព្រីនមួយរបស់លោក វ៉ាន់ ក្រោយពីចូលនិវត្តន៍ក្នុងវ័យ ៤៤ ឆ្នាំ លោកក៏បានបង្កើតអាជីវកម្មនេះឡើង ហើយចំពោះមូលហេតុដែលលោកសម្រេចចិត្តបើកអាជីវកម្មមួយនេះដោយសារ ក្រោយលោកដល់វ័យត្រូវចូលនិវត្តន៍ ខាងបន្ទាយគេក៏បានបើកវគ្គបណ្តុះបណ្តាលទៅលើកជំនាញ កាត់តវីដេអូ និងឌីហ្សាញ គួបផ្សំជាមួយនិងការចេះព្រីនទៀតនោះ លោកក៏សម្រេចចិត្តបង្កើតអាជីវកម្មព្រីនមួយនេះតែម្តង។ តាមប្រភពដដែលខាងលើបានឱ្យដឹងថា ចាប់តាំងពីឈប់ធ្វើការហើយចេញមករកស៊ីខ្លួនឯង ក្នុងមួយខែជាមធ្យមគាត់អាចរកប្រាក់ចំណេញសុទ្ធចន្លោះពី RM30,000 ទៅ 40,000 RM ដែលស្មើនឹង ៦ពាន់ទៅ ៩ពាន់ដុល្លារ។ទន្ទឹមនឹងការរកបានចំណេញដ៏ច្រើននេះ លោក វ៉ាន់បានមានប្រសាសន៍យ៉ាងដូច្នោះថា “ខ្ញុំបានប្រើបទពិសោធន៍ដែលខ្ញុំមានយ៉ាងអស់ពីសមត្ថភាពដើម្បីបង្កើតអាជីវកម្មមួយនេះឡើងមក ការធ្វើនេះគឺដើម្បីបង្ហាញឱ្យគេឃើញថា ក្រោយពីការចូលនិវត្តន៍ អ្នកធ្វើការក្នុងជួរកងទ័ពមិនមែនជាមនុស្សដែលនៅក្រៅសង្គមដែលគ្មានអ្វីធ្វើ គ្មានប្រាក់ចំណូលនោះទេ តែលោកចង់បញ្ជាក់ឱ្យឃើញថា ទោះជាគ្មានការងារក៏លោកនៅតែអាចរកចំណូលបានដោយមិនពឹងលើប្រាក់ខែដែរ។ គួររំលឹកផងដែរថា តាមរយៈអត្ថបទនេះសបញ្ជាក់ឱ្យឃើញថា នៅពេលធ្វើការងារអ្វីមួយអ្នកត្រូវខិតខំប្រឹងប្រែងវាឱ្យអស់ពីកម្លាំងកាយចិត្ត និងធ្វើការដោយការរៀនសូត្រមិនមែនធ្វើការដើម្បីតែធ្វើការនោះទេ។ជាក់ស្តែងដូចអតីតកងទ័ពខាងលើ នៅពេលធ្វើការលោកតែខិតខំប្រឹងប្រែងធ្វើការសន្សំប្រាក់ ជិតដល់វ័យចូលនិវត្តន៍គាត់ក៏បន្តចូលវគ្គបណ្តុះបណ្តាលរៀនចំណេះជំនាញដើម្បីរកប្រាក់ចំណូលលក្រៅពីការងារជាកងទ័ព៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:26", "date_created": "2023-05-10T07:37:12.998Z", "category": "ចាប់ផ្តើមអាជីវកម្ម", "views": 706, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មកដឹងប្រវត្តិស្តេចស្នូកឃ័រប្រកួតមិនដែលចាញ់ របស់ហ្វីលីពីន ទើបប្រកួតចាញ់ខ្មែរម្សិលមិញនេះ	https://business-cambodia.com/articles/efren-reyes-king-of-snooker-bio	ស្តេចស្នូកឃ័រប្រកួតមិនដែលចាញ់ លោក Efren Reyes ដែលទើបនឹងប្រកួតចាញ់កម្ពុជាកាលពីម្សិលមិញនេះ ក្នុងលទ្ធផល ៤០ទល់នឹង១៥ ក្រោមស្នាដៃកីឡាករ Woo Dong Hoon ប្រកួតក្នុងនាមជាម្ចាស់ផ្ទះ ហើយលោកក៏ជាគ្រូរបស់កីឡាការិនីខ្មែរ ស្រួង ភាវី ជើងឯកនារីស្នូកឃ័រ១រូបដែរ។ Efren Manalang Reyes កើតនៅថ្ងៃទី២៦ ខែសីហា ឆ្នាំ១៩៥៤ នៅខេត្ត Pampanga គឺជាអ្នកលេងស្នូកឃ័រអាជីពជនជាតិហ្វីលីពីន ដែលត្រូវបានគេទទួលស្គាល់ ថាជាកំពូលអ្នកលេងស្នូកឃ័រប្រចាំតំបន់អាស៊ាន។ ធំធាត់ឡើងក្នុងគ្រួសាររបស់ឪពុកមា ដែលបើកកន្លែងលេងស្នូកឃ័រនេះ Reyesក្នុងអាយុ៥ឆ្នាំ ប្រើប្រាស់ជីវិតជាមួយស្នូកឃ័រ គេងនៅលើតុស្នូកឃ័រ បោសជូតតុស្នូកឃ័រ ធ្វើឱ្យលោកចូលចិត្តកីឡាមួយនេះជាខ្លាំង រហូតដល់លោកអាចស្ទាត់និងលេងឈ្នះបានរង្វាន់ជាលុយកាក់និងបាន មេដាយនៅអាយុត្រឹម៩ឆ្នាំ។ មានវ័យ៦៨ឆ្នាំ ធ្លាប់ប្រកួតមិនដែលចាញ់លើសពី១០០ដង ជាអ្នកលេងដែលល្អគ្រប់ពេលលោកក៏បានឈ្នះពានរង្វាន់លំដាប់ថ្នាក់ពិភពលោក WPA ក្នុងវិញ្ញាសា២ផ្សេងគ្នា។ ជាកីឡាករវ័យចំណាស់១រូបលោកក៏បានទទួលបានពានរង្វាន់ជាច្រើនផ្សេងៗគ្នារួមមាន WPA World Nine-ball Champion, WPA World Eight-ball Champion a U.S open 9 Ball championship និងជាម្ចាស់មេដាយមាសនៅស៊ីហ្គេម៩ជំនាន់ ពោលគិតចាប់ពីឆ្នាំ១៩៨៧ ។ ក្រោយចប់ការប្រកួតជាមួយខ្មែរលើវិញ្ញាសាស្នូកឃ័រ នៅស៊ីហ្គេមលើកទី៣២ ដែលកម្ពុជាធ្វើជាម្ចាស់ផ្ទះនេះព្រឹទ្ធាចារ្យស្នូកឃ័រ ដែលមានរហ្ស័នាមថា “ អ្នកលេងសៀក”បានថ្លែងប្រាប់សារព័ត៌មាន Manila Bulletin យ៉ាងដូច្នេះថា “ខ្ញុំគិតថាខ្ញុំអាចយកឈ្នះគាត់បាន ខ្ញុំមិនដឹងសោះគាត់លេងបានល្អយ៉ាងនេះក្នុងវិញ្ញាសាមួយនេះ” លោកក៏បានបន្ថែមថា “សម្រាប់ខ្ញុំប្រសិនបើអ្នកជំនាន់ក្រោយអាចលេងកីឡាមួយនេះបាន ខ្ញុំអាចលះបង់កន្លែងរបស់ខ្ញុំសម្រាប់ពួកគេបាន”៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:26", "date_created": "2023-05-10T07:25:37.755Z", "category": "ភាពជាអ្នកដឹកនាំ", "views": 1036, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
មិនត្រឹមតែសង្ហា! កីឡាករហែលទឹក កូនខ្មែរកាត់បារាំង មានសមត្ថភាពពិសេស អាចនិយាយបាន៣ភាសា	https://business-cambodia.com/articles/antoine-de-lapparent	មិនត្រឹមតែមានរូបរាងសង្ហាទាក់ចិត្តបណ្ដាអ្នកគាំទ្រប៉ុណ្ណោះទេ លោក ដឺ ឡាប៉ារ៉ង់ អង់ត្វ័ន ( ANTOINE DE LAPPARENT) កូនបារាំងកាត់ខ្មែរ ដែលប្រជាជនយើងស្គាល់ថាជាកីឡាករហែលទឹកជម្រើសជាតិកម្ពុជាត្រូវចូលរួមប្រកួតក្នុងព្រឹត្តិការណ៍ស៊ីហ្គេមលើកទី៣២ ក៏មានសមត្ថភាពពិសេសអាចនិយាយបានដល់ទៅ៣ភាសាថែមទៀតផង។ តាមរយៈការថ្លែងនៅក្នុងវីដេអូសម្ភាសន៍របស់ សហព័ន្ធខ្មែរកីឡាហែលទឹក បានបង្ហាញឱ្យឃើញថា កីឡាករហែលទឹកជម្រើសជាតិកម្ពុជារូបនេះ អាចនិយាយបានទាំងភាសាបារាំង ភាសាអង់គ្លេស និងភាសាខ្មែរយើងបានយ៉ាងល្អ។ ដូចដែលលោកអ្នកជ្រាបស្រាប់ហើយថា ភាសាខ្មែរយើង មិនមែនជាភាសាសកលទេ ហើយក៏ត្រូវបានគេចាត់ទុកថាជាភាសាមួយដែលពិបាករៀន ប៉ុន្តែលោក ឡាប៉ារ៉ង់ បែរជាអាចនិយាយបានយ៉ាងច្បាស់។ អ្វីដែលរឹតតែពិសេសគឺ គាត់អាចផ្ដល់បទសម្ភាសន៍ជាភាសាខ្មែរបានថែមទៀត។ គួរជម្រាបផងដែរថា កាលពីថ្ងៃទី៧ ខែឧសភា ឆ្នាំ២០២៣ លោក ឡាប៉ារ៉ង់ ទទួលបានចំណាត់ថ្នាក់លេខ៧ នៅក្នុងវិញ្ញាសា Backstroke ៥០ម៉ែត្រ នៃព្រឹត្តិការណ៍ប្រកួតកីឡាស៊ីហ្គេម លើកទី៣២ ឆ្នាំ២០២៣ នេះ៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:26", "date_created": "2023-05-10T07:23:45.989Z", "category": "ព័ត៌មានថ្មីៗ", "views": 815, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ក្រុមជ័យលាភីបីក្រុមបានឈ្នះរង្វាន់ក្នុងការប្រកួតវគ្គផ្តាច់ព្រ័ត្រនៃកម្មវិធី HEINEKEN SUSTAINATHON របស់ក្រុមហ៊ុនហ៊ិននីគែន ខេមបូឌា	https://business-cambodia.com/articles/three-winners-win-hincen-cambodia-cambodia-heineken-sustainathon-finals	ភ្នំពេញ ថ្ងៃទី ១០ស ឧសភា ឆ្នាំ២០២៣៖ ថ្មីៗនេះ ក្រុមជ័យលាភីចំនួនបីក្រុមបានធ្វើបទបង្ហាញគំនិតច្នៃប្រឌិតចុង ក្រោយរបស់ខ្លួនអំពីរបៀបពិសាក្នុងកម្រិតសមល្មម និងលើកកម្ពស់ការពិសាដោយការទទួលខុសត្រូវក្នុងអំឡុងកម្មវិធី ប្រកួតប្រជែង HEINEKEN SUSTAINATHON លើកដំបូងរបស់ក្រុមហ៊ុនហ៊ិននីគែន ខេមបូឌា។ ដោយបើកដំណើរការក្រោមកិច្ចសហការរវាងក្រុមហ៊ុនហ៊ិននីគែន ខេមបូឌា និងក្រុមហ៊ុន Startup Factory Cambodia កម្មវិធី HEINEKEN SUSTAINATHON គឺជាការប្រកួតប្រជែងដែលផ្តោតលើនិរន្តរភាព ដែលមានការចូលរួមពីបេក្ខជនបេក្ខនារីដែលមានអាយុយ៉ាងតិច ១៨ ឆ្នាំក្នុងបេសកកម្មបង្កើតអនាគតប្រកបដោយ ចីរភាពសម្រាប់ប្រទេសកម្ពុជា។ ក្រុមចំនួន២០ បានប្រកួតប្រជែងនៅក្នុងជុំដំបូងនៃកម្មវិធី SUSTAINATHON របស់ក្រុមហ៊ុនហ៊ិននីគែន ខេមបូឌា ដែលធ្វើឡើងក្រោមប្រធានបទ «ការពិសាដោយការទទួលខុសត្រូវ»។ ជាផ្នែកមួយនៃការប្រកួតប្រជែងនេះ ក្រុមចូលរួមប្រកួតប្រជែងទាំង ២០ ក្រុមនេះ (មានអ្នកចូលរួមសរុប ៧៨ នាក់) មានរយៈពេល ៤៨ ម៉ោងដើម្បីធ្វើ កិច្ចការមួយក្នុងគោលបំណងបង្កើតដំណោះស្រាយប្រកបដោយភាពច្នៃប្រឌិតដើម្បីជួយជំរុញឱ្យមានការពិសាប្រកប ដោយការទទួលខុសត្រូវ។ ក្រុមចំនួនបីត្រូវបានជ្រើសរើសជាជ័យលាភីដំបូង និងបន្តឡើងទៅកាន់ដំណាក់កាលហ្វឹក ហាត់រយៈពេល ៣ខែ។ ក្នុងអំឡុងពេលបីខែនេះ ក្រុមហ៊ុន Startup Factory Cambodia និងក្រុមហ៊ុន ហ៊ិននីគែន ខេមបូឌា បានសហការគ្នាបណ្តុះបណ្តាលក្រុមទាំងបីនេះដោយផ្តល់ជូនពួកគេនូវជំនាញគ្រប់គ្រងគម្រោង និងកិច្ចសហការ ដើម្បីស្វែងរកដំណោះស្រាយក្នុងនាមជាក្រុមមួយ។ ក្នុងអំឡុងពេលវគ្គផ្តាច់ព្រ័ត្តកាលថ្មីៗនេះ គណៈកម្មាការដែលរួមមានលោក Loic de Laubrière នាយកផ្នែកទីផ្សារ និងកញ្ញា Michelle Lim ប្រធានផ្នែកទំនាក់ទំនងមកពីក្រុមហ៊ុនហ៊ិននីគែន ខេមបូឌា និងលោកស្រី Jitka Markova នាយកក្រុមហ៊ុន Startup Factory បានប្រគល់រង្វាន់ជូនក្រុមជ័យ លាភីដែលមានដូចជា៖ ក្រុម Der4Beer ទទួលបានពានរង្វាន់ «គំនិតអាចអនុវត្តបានដោយជោគជ័យបំផុត (Most Feasible Idea)» ក្រុម CarHero ទទួលបានពានរង្វាន់ «គំនិតអាចផ្លាស់ប្តូរបានយ៉ាងឆាប់រហ័សបំផុត (Best Scalable Idea)» ក្រុម ModiCup ទទួលបានពានរង្វាន់ «គំនិតមានភាពច្នៃប្រឌិតខ្ពស់បំផុត (Most Innovative Idea)» លោកស្រី Jitka Markova នាយិកាក្រុមហ៊ុន StartUp Factory Cambodia បានមានប្រសាសន៍ថា៖ «យើងពិតជារំភើបណាស់ដែលបានឃើញគំនិតល្អៗបែបនេះ និងបានបណ្តុះបណ្តាលក្រុមមានទេពកោសល្យនិងមាន ការប្រឹងប្រែងទាំងនេះនៅក្នុងការប្រកួតដំបូងមិនធ្លាប់មាននៅកម្ពុជាដែលផ្តោតលើការច្នៃប្រឌិតប្រកបដោយនិរន្តរភាព»។ លោក Loic de Laubrière នាយកផ្នែកទីផ្សារនៃក្រុមហ៊ុនហ៊ិននីគែន ខេមបូឌា បានបន្ថែមថា៖ «ការប្រកួត ប្រជែងនេះបង្ហាញពីគោលបំណងរបស់ក្រុមហ៊ុនយើង ដោយរួមគ្នាជាធ្លុងមួយឆ្គោះទៅរកភាពរីករាយដើម្បីធ្វើអោយ ពិភពលោកកាន់តែប្រសើរ។កម្មវិធីនេះជាវេទិកាមួយដែលដើរតួយ៉ាងសំខាន់ក្នុងការជំរុញទៅដល់ប្រជាជនកម្ពុជាជំនាន់ក្រោយឱ្យបង្កើតភាពច្នៃប្រឌិត និរន្តរភាព និងការទទួលខុសត្រូវទៅកាន់កម្រិតបន្ទាប់។ ខ្ញុំសូមថ្លែងអំណរគុណយ៉ាង ជ្រាលជ្រៅចំពោះបេក្ខជនទាំងអស់សម្រាប់ការបង្ហាញគំនិតល្អៗរបស់អ្នកទាំងអស់គ្នា ក៏ដូចជាការលើកទឹកចិត្តដល់ពួក យើងតាមរយៈការតាំងចិត្ត ភាពអត់ធ្មត់ និងគំនិតច្នៃប្រឌិតរបស់អ្នកទាំងអស់គ្នា»។ ការប្តេជ្ញាចិត្តរយៈពេលវែងក្រោមកម្មវិធី “ធ្វើឱ្យពិភពលោកកាន់តែប្រសើរ (Brew A Better World)” របស់ក្រុមហ៊ុនហ៊ិននីគែន គូសបញ្ជាក់ពីអាទិភាពរបស់ក្រុមហ៊ុនក្នុងការរួមចំណែកជាវិជ្ជមានលើទិដ្ឋភាពសំខាន់ៗចំនួន បី៖ បរិស្ថាន និរន្តរភាពសង្គម និងការពិសាដោយការទទួលខុសត្រូវ។ ក្រុមហ៊ុនហ៊ិននីគែនបានកំពុងបន្តគាំទ្រដល់កិច្ច ខិតខំប្រឹងប្រែងនានាទូទាំងសកលដើម្បីលើកកម្ពស់ការពិសាប្រកបដោយការទទួលខុសត្រូវរាប់ចាប់ពីការផ្តល់លទ្ធភាពឱ្យអ្នកប្រើប្រាស់នូវជម្រើសស្រាបៀរដែលមានជាតិអាល់កុលកម្រិតទាបនិងស្រាបៀរដែលគ្មានជាតិអាល់កុល។ បន្ថែមពីនោះយើងក៏មានយុទ្ធនាការផ្សព្វផ្សាយអំពីការពិសាប្រកបដោយការទទួលខុសត្រូវទៅដល់អ្នកប្រើប្រាស់ជាង ១ ពាន់លាននាក់ជារៀងរាល់ឆ្នាំផងដែរដើម្បីជួយអ្នកប្រើប្រាស់ទាំងអស់អាចបង្កើតជម្រើសប្រកបដោយការទទួលខុសត្រូវ។ សម្រាប់ព័ត៌មានបន្ថែមអំពីកម្មវិធី HEINEKEN SUSTAINATHON សូមតាមដានទំព័របណ្តាញសង្គម (សម្រាប់តែអ្នកដែលមានអាយុចាប់ពី ១៨ ឆ្នាំឡើងទៅតែប៉ុណ្ណោះ) របស់ក្រុមហ៊ុនហ៊ិននីគែន ខេមបូឌា ដែលជាផ្នែក មួយនៃយុទ្ធនាការ “ធ្វើឱ្យប្រទេសកម្ពុជាកាន់តែប្រសើរ” របស់ក្រុមហ៊ុន៖ ទំព័រហ្វេសប៊ុករបស់ក្រុមហ៊ុន ហ៊ិននីគែន ខេមបូឌា៖ https://www.facebook.com/HEINEKENCambodia/ ទំព័រ LinkedIn របស់ក្រុមហ៊ុន ហ៊ិននីគែន ខេមបូឌា៖ https://www.linkedin.com/company/heinekencambodia/      អំពីក្រុមហ៊ុនហ៊ិននីគែន ខេមបូឌា ក្រុមហ៊ុនហ៊ិននីគែន ខេមបូឌា ជាក្រុមហ៊ុនផលិតស្រាបៀរឈានមុខគេមួយនៅកម្ពុជា ដែលបង្កើតឡើងក្នុងឆ្នាំ១៩៩៤។ ជំរុញដោយគោល បំណងបង្កើតភាពសប្បាយរីករាយរួមគ្នា ក្រុមហ៊ុនបង្កើតបទពិសោធដ៏អស្ចារ្យសម្រាប់អ្នកពិសា និងអតិថិជនដែលត្រូវការស្រាបៀរម៉ាក យីហោអន្តរជាតិគុណភាពខ្ពស់ដូចជាស្រាបៀរ Heineken© ស្រាបៀរ Tiger ស្រាបៀរ ABC ស្រាបៀរ Anchor និងស្រាបៀរ Gold Crown។ ជាមួយនឹងការគ្របដណ្តប់នៅទូទាំងប្រទេស និងដោយមានរោងចក្របច្ចេកវិទ្យាទំនើបស្ថិតនៅរាជធានីភ្នំពេញក្រុមហ៊ុន មានបុគ្គលិក ៧០០ នាក់ និងផ្ដល់ការងារដោយប្រយោលជូនប្រជាជនកម្ពុជាចំនួន ១២០,០០០ នាក់នៅទូទាំងចង្វាក់ផលិតកម្មរបស់ខ្លួន។ ប្តេជ្ញាចំពោះការអភិវឌ្ឍប្រកបដោយនិរន្តរភាពរបស់កម្ពុជា ក្រុមហ៊ុនហ៊ិននីគែន ខេមបូឌា មានបំណង “ធ្វើឱ្យប្រទេសកម្ពុជាកាន់តែប្រសើរ” ជាមួយនឹងការផ្តោតលើបរិស្ថាន និរន្តរភាពសង្គម និងការពិសាដោយការទទួលខុសត្រូវដែលស្ថិតនៅលើមាគ៌ាឆ្ពោះទៅកាន់ពិភពលោក ដែលមានកាបូនសូន្យកាន់តែស្មើភាពនិងកាន់តែមានសុខភាពល្អ។ ក្រុមហ៊ុនហ៊ិននីគែន ខេមបូឌា គឺជាផ្នែកមួយនៃក្រុមហ៊ុន HEINEKEN Company ដែលជាក្រុមហ៊ុនផលិតស្រាបៀរលំដាប់ថ្នាក់ពិភពលោក៕ អំពី Startup Factory  ក្រុមហ៊ុន Startup Factory Cambodia គឺជាមជ្ឈមណ្ឌលអភិវឌ្ឍន៍ដែលផ្តោតលើការជួយដល់ការចាប់ផ្តើមអាជីវកម្មផ្នែក បច្ចេកវិទ្យា សហគ្រាសធុនតូច និងមធ្យម សាជីវកម្ម និងមិនរកប្រាក់ចំណេញឆ្ពោះទៅរកឌីជីថលនីយកម្ម ការច្នៃប្រឌិត និងការអភិវឌ្ឍន៍ផលប៉ះពាល់។ យើងចង់ឃើញប្រទេសកម្ពុជាប្រកបដោយភាពច្នៃប្រឌិត និងមានឥទ្ធិពលបន្ថែមទៀត នាពេលអនាគត៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-10T06:26:21.462Z", "category": "ព័ត៌មានថ្មីៗ", "views": 119, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
លោកគ្រូហុងដា បង្ហោះសារចាក់ដោត១ មុននឹងក្រុមបាល់ទាត់កម្ពុជាប៉ះក្រុមខ្លាំងឥណ្ឌូនេស៊ីនៅល្ងាចនេះ	https://business-cambodia.com/articles/keisuke-honda-message-to-cambodian-footballers	ថ្ងៃនេះនៅម៉ោង៧ល្ងាច ក្រុមបាត់ទាត់បុរសជម្រើសជាតិកម្ពុជានឹងត្រូវប្រកួតលើកចុងក្រោយក្នុងពូលA ដោយត្រូវប៉ះក្រុមបាល់ទាត់បងធំអាស៊ានឥណ្ឌូនេស៊ីដែលជាក្រុមបាល់ទាត់ខ្លាំងបំផុតនៅក្នុងពូលAនៃព្រឹត្តិការណ៍កីឡាអាស៊ីអាគ្នេយ៍( Sea Game) ឆ្នាំ២០២៣នេះ។  ខណៈការប្រកួតនឹងត្រូវចាប់ផ្ដើមនៅម៉ោង៧ល្ងាចនៅពហកីឡដ្ឋានជាតិអូឡាំពិក លោក Keisuke Honda អ្នកចាត់ការទូទៅនៃក្រុមជម្រើសជាតិបាល់ទាត់បុរសកម្ពុជាបានបង្ហោះសារមួយលើហ្វេសប៊ុកផេករបស់លោកថា” No pain No gain” ដែលភាសាខ្មែរមានន័យថា” បើគ្មានការឈឺចាប់ ក៏គ្មានការរីកចម្រើនដែរ”។  សារដ៏ខ្លីរបស់លោកគ្រូហុងដាគឺពិតជាមានន័យខ្លាំងណាស់សម្រាប់លើកទឹកចិត្តក្រុមកីឡាករជម្រើសជាតិកម្ពុជាឲ្យខិតខំប្រឹងប្រែងអភិវឌ្ឍនសមត្ថភាពក្នុងអាជីពបាល់ទាត់បន្ថែមទៀតក្រោយពីត្រូវបរាជ័យក្នុងប្រកួតជាមួយក្រុមបាល់ទាត់មីយ៉ាន់ម៉ាហើយត្រូវមកប៉ះក្រុមបងធំអាស៊ានឥណ្ឌូនេស៊ីនៅល្ងាចទៀតនេះ។  យើងសង្កេតឃើញថារាល់ពេលចប់ការប្រកួតរបស់ក្រុមជម្រើសជាតិបាល់ទាត់កម្ពុជាម្ដងៗ លោកហុងដាតែងតែបង្ហោះសារលើកទឹកចិត្តជានិច្ច។ ជាក់ស្ដែងក្រោយក្រុមបាល់ទាត់កម្ពុជាចាញ់មីយ៉ាន់ម៉ាហើយត្រូវមកប៉ះឥណ្ឌូនេស៊ីដែលជាក្រុមខ្លាំងក្នុងពូល លោកបានបង្ហោះសារថាលើកទឹកចិត្តថា” យើងនៅតែមានជំនឿចិត្តទោះជាមានឱកាសតិចតួចក៏ដោយ ដូច្នេះសូមកុំបោះបង់ បើមិនទាន់ដល់ទីបញ្ចប់”។  គួរបញ្ជាក់ផងដែរថាបើទោះជាក្រុមបាល់ទាត់បុរសកម្ពុជាចាញ់មីយ៉ាន់ម៉ាក៏កម្ពុជាអាចនឹងមានឱកាសឡើងទៅប្រកួតវគ្គបន្ត បើក្នុងករណីក្រុមបាល់ទាត់កម្ពុជាឈ្នះក្រុមឥណ្ឌូនេស៊ីនៅល្ងាចនេះ ហើយមួយទៀតគឺករណីក្រុមជម្រើសជាតិហ្វីលីពីនយកឈ្នះ ឬស្មើជាមួយក្រុមជម្រើសជាតិមីយ៉ាន់ម៉ា៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-10T06:24:20.860Z", "category": "ព័ត៌មានថ្មីៗ", "views": 1240, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ក្រុមហ៊ុន TrueMoney Cambodia និងក្រុមហ៊ុនធានារ៉ាប់រង ភីភល & ផាតនើរ អុិនសួរេន ភីអិលស៊ី (ភីភីអាយ) សហការគ្នាដើម្បីការពារប្រជាជនកម្ពុជា	https://business-cambodia.com/articles/true-money-cambodia-and-people-and-partners-insurance-plc	គ្រោះថ្នាក់អាចកើតឡើងគ្រប់ពេលវេលា គ្រប់ទីកន្លែង និងចំពោះនរណាម្នាក់ ដោយមិនត្រៀមទុកជាមុន ដែលអាចបណ្តាលឱ្យមានរបួសផ្លូវកាយ របួសផ្លូវចិត្ត និងការបាត់បង់ហិរញ្ញវត្ថុ។ សម្រាប់ប្រជាជនកម្ពុជាភាគច្រើន ជាពិសេសអ្នកដែលធ្វើការក្នុងវិស័យក្រៅផ្លូវការ ឬរស់នៅក្នុងតំបន់ជនបទ ពួកគាត់ គឺពុំសូវទទួលបាននូវការទទួលបានសេវាធានារ៉ាប់រងប្រកបដោយគុណភាពនោះឡើយ។   ជាហេតុដូចនេះហើយទើប ក្រុមហ៊ុន ទ្រូម៉ាន់នី ដែលជាក្រុមហ៊ុនផ្តល់សេវាកាបូបចល័តឈាន មុខគេបានចាប់ដៃគូជាមួយក្រុមហ៊ុនធានារ៉ាប់រង ភីភល & ផាតនើរ អុិនសួរេន ភីអិលស៊ី ដែលជាក្រុមហ៊ុនធានារ៉ាប់រងកម្ពុជាដែលមានអាជ្ញាបណ្ណពេញលេញ ដើម្បីផ្តល់ជូននូវគម្រោងធានារ៉ាប់រង គ្រោះថ្នាក់បុគ្គលដែលត្រូវបានរៀបចំឡើងជាពិសេសសម្រាប់អតិថិជន Payroll របស់ក្រុមហ៊ុន ទ្រូម៉ាន់នី និងអតិថិជនផ្សេងៗផងដែរ។ គម្រោងធានារ៉ាប់រងគ្រោះថ្នាក់បុគ្គលមានទឹកប្រាក់ធានាចាប់ពី 3,000 ដុល្លារទៅ 20,000 ដុល្លារ ក្នុង ករណីមរណភាពដោយចៃដន្យ ឬពិការភាពជាអចិន្ត្រៃយ៍រួមជាមួយនឹងអត្ថប្រយោជន៍ចំណាយលើការព្យាបាលនៅមន្ទីរពេទ្យចំនួន 10% ក្នុងមួយករណី នៃចំនួនឺកប្រាក់ធានារ៉ាប់រងសរុប។  គម្រោងធានារ៉ាប់រងនេះផ្ដល់ជូនជាពិសេសសម្រាប់អតិថិជន  Payroll របស់ក្រុមហ៊ុន ទ្រូម៉ាន់នី និងអតិថិជនផ្សេងៗទៀត ដែលមានអាយុចាប់ពី18ឆ្នាំ ដល់ 65ឆ្នាំ ដោយវិសាលភាពធានាពេញ 24ម៉ោងទូទាំងប្រទេសកម្ពុជា។  អតិថិជនអាចទទួលបានព័ត៌មានអំពីការធានារ៉ាប់រងគ្រោះថ្នាក់បុគ្គលរបស់ពួកគេបានយ៉ាងងាយស្រួលតាមរយៈកម្មវិធី TrueMoney Wallet ។ លើសពីនេះ ពួកគេក៏អាចចូលប្រើដៃគូ មន្ទីរពេទ្យ ដោយគ្រាន់តែបង្ហាញកិច្ចសន្យាធានារ៉ាប់រងរបស់ពួកគេតាមរយៈកម្មវិធី app។ ភាពជាដៃគូនេះ គឺជា ផ្នែកមួយនៃការប្ដេជ្ញាចិត្តរបស់ក្រុមហ៊ុនទ្រូម៉ាន់នី និង ក្រុមហ៊ុនធានារ៉ាប់រង ភីភល & ផាតនើរ អុិនសួរេន ភីអិលស៊ី ក្នុងការលើកកម្ពស់ជីវភាពប្រជាជនកម្ពុជាដោយផ្តល់ឱ្យពួកគេនូវសេវាកម្ម និងដំណោះស្រាយហិរញ្ញវត្ថុ បានងាយស្រួល។ តាមរយៈការផ្តល់ការធានារ៉ាប់រងគ្រោះថ្នាក់បុគ្គលដែលមានតម្លៃសមរម្យ ជាមួយនឹងអត្ថប្រយោជន៍ច្រើនបែបនេះ គឺក្នុងគោលបំណងចូលរួមផ្ដល់សន្ដិភាពផ្លូវចិត្ត ដល់ប្រជាជនកម្ពុជាដើម្បីទទួលបានការការពារក្នុងករណីគ្រោះថ្នាក់ចៃដន្យដែលមិនអាចព្រៀងទុកបាន។ លោកស្រី ឃួន ហ្វ្រង់ដារ៉ា អគ្គនាយិកាប្រតិបត្តិស្តីទី ក្រុមហ៊ុន ទ្រូម៉ាន់នី កម្ពុជា បានមានប្រសាសន៍ថា៖ "ក្រុមហ៊ុន ទ្រូម៉ាន់នី គឺមិនត្រឹមតែជាក្រុមហ៊ុន ផ្តល់សេវាកាបូបចល័តនោះទេ។ ពួកយើងជាដៃគូដ៏គួរឱ្យទុកចិត្តសម្រាប់អតិថិជន និងអ្នកប្រើប្រាស់របស់យើងដែលពឹងផ្អែកលើយើងសម្រាប់តម្រូវការហិរញ្ញវត្ថុប្រចាំថ្ងៃរបស់ពួកគេ។ យើងមានសេចក្តីសោមនស្សរីករាយក្នុងការចាប់ដៃគូជាមួយក្រុមហ៊ុនធានារ៉ាប់រង ភីភល & ផាតនើរ អុិនសួរេន ភីអិលស៊ី ដើម្បីផ្តល់ជូនអតិថិជននូវសន្ដិភាពផ្លូវចិត្តផ្នែកហិរញ្ញវត្ថុ។  លោក អ៊ុក សាមិត្ត អគ្គនាយកនៃក្រុមហ៊ុនធានារ៉ាប់រង ភីភល & ផាតនើរ អុិនសួរេន ភីអិលស៊ី មានប្រសាសន៍ថា “យើងរំភើបចិត្តក្នុងការសហការជាមួយ  ក្រុមហ៊ុនទ្រូម៉ាន់នីដែលជាក្រុមហ៊ុនផ្តល់សេវា កាបូបចល័តឈានមុខគេដើម្បីនាំយកនូវគម្រោងធានារ៉ាប់រងគ្រោះថ្នាក់បុគ្គលដែលមានតម្លៃសមរម្យដល់អតិថិជន និងអ្នកប្រើប្រាស់ផ្សេងៗផងដែរ ។ យើងជឿជាក់ថាផលិតផលនេះ នឹងមិនត្រឹមតែពង្រឹងសន្តិភាពផ្លូវចិត្តនិងសុខុមាលភាពហិរញ្ញវត្ថុរបស់អតិថិជនប៉ុណ្ណោះទេ។ លើសពីនេះទៅទៀត គឺបង្ហាញពីការចូលរួមចំណែក ដល់ការអភិវឌ្ឍន៍វិស័យធានារ៉ាប់រងនៅកម្ពុជាផងដែរ»។ សម្រាប់ការដាក់ស្នើសុំធានារ៉ាប់រងគ្រោះថ្នាក់បុគ្គលគឺងាយស្រួលដែលអតិថិជន TrueMoney Payroll អាចទាក់ទងក្រុមការងារតាមរយៈលេខ 069 740 023 ឬ 097 957 91 47។ សម្រាប់ព័ត៌មានបន្ថែមអំពីការធានារ៉ាប់រងគ្រោះថ្នាក់បុគ្គល សូមចូលទៅកាន់គេហទំព័រ www.truemoney.com.kh ឬ www.peoplenpartners.com ។	{ "spider_name": "businesscambodia", "scrape_at": "2025-06-14_19:40:26", "date_created": "2023-05-10T06:19:29.386Z", "category": "PR", "views": 88, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
កុំជំពាក់គេយូរពេក! ក្បួន១$ អាចជួយដោះបំណុលផ្ទះបានលឿន គ្រាន់តែត្រៀម៣ចំណុចនេះថែម	https://business-cambodia.com/articles/1-dollar-rule-to-pay-off-house-debt-quickly	មានវិធីជាច្រើនដែលអាចជួយពន្លឿនការដោះបំណុលឱ្យឆាប់អស់ ប៉ុន្តែថ្ងៃនេះ Business Cambodia សូមលើកយកនូវទិចនិចពិសេសមួយដែលត្រូវបានគេឱ្យឈ្មោះថា ក្បួន១ដុល្លារ។ វាជាផ្លូវដែលងាយមួយព្រោះថា អ្នកមានចំណូលតិចឬច្រើនសុទ្ធតែអាចអនុវត្តន៍បាន ព្រោះថាមួយខែត្រូវការលុយតែ១ដុល្លារប៉ុណ្ណោះ។ តាមការចុះផ្សាយរបស់គេហទំព័រ The Ascent បានឱ្យដឹងថា ក្បួន១ដុល្លារនេះ ដំណើរការដោយការ ដាក់លុយបន្ថែមចំនួន ១ដុល្លារ ទៅលើការបង់ប្រចាំខែ នៅរៀងរាល់១ខែម្ដង។ មានន័យថា បើមួយខែអ្នកត្រូវបង់ ៥០០ដុល្លារ អ្នកអាចថែម១ដុល្លារឱ្យបាន ៥០១ដុល្លារ ហើយនៅខែបន្តបន្ទាប់ អ្នកថែម១ដុល្លារទៀត ឱ្យវាកើនបាន ៥០២ដុល្លារ, ៥០៣ដុល្លារ កើនរាល់ៗខែ។ នៅពេលដែលអ្នកបន្តថែម១ដុល្លារជារៀងរាល់ខែ វានឹងធ្វើឱ្យពេលវេលានៃការរំលស់ថយចុះមកសល់តិចជាងមុន។ ទន្ទឹមនឹងនោះអ្នកត្រូវប្រាកដដែរថា រាល់ប្រាក់បន្ថែមដែលអ្នកបានដាក់ជារៀងរាល់ខែ គឺត្រូវទូទាត់ជាប្រាក់ដើមកម្ចី បែបនេះទើបអ្នកចំណេញការប្រាក់និងពេលវេលា។ ដើម្បីឱ្យក្បួននេះដំណើរការទៅបាន គឺទាមទារឱ្យអ្នកធ្វើការចរចាច្បាស់លាស់ជាមួយនឹងម្ចាស់បំណុល ដូច្នេះគ្រប់យ៉ាងគឺអាស្រ័យលើវិធីនៃការចរចារបស់អ្នក និងលក្ខខណ្ឌដែលម្ចាស់បំណុលអាចផ្ដល់ឱ្យអ្នក។ ដោយឡែក បើយោងតាមការចុះផ្សាយរបស់គេហទំព័រ Forbes បានបញ្ជាក់ថា មិនថាអ្នកប្រើវិធីសាស្រ្តអ្វីដើម្បីពន្លឿនការដោះបំណុលឱ្យឆាប់អស់នោះទេ ដាច់ខាតអ្នកត្រូវឆ្លើយតបនូវសំណួរ៣សំខាន់ៗជាមុនសិន។ ទី១. តើអ្នកមានកញ្ចប់លុយសម្រាប់រ៉ាប់រងការចំណាយ ចន្លោះពី ៣ខែទៅ៦ខែហើយឬនៅ? បើមិនទាន់មាន ចូរសន្សំឱ្យបានប៉ុណ្ណឹងសិន ចាំគិតគូររឿងពន្លឿនការសងបំណុល។ ទី២. តើអ្នកកំពុងសន្សំលុយសម្រាប់ចូលនិវត្តន៍ ឬមានគោលដៅហិរញ្ញវត្ថុសំខាន់ៗផ្សេងទៀតដែរឬទេ? បើមានគឺជាការល្អហើយ ប៉ុន្តែត្រូវប្រាកដថា ការដកលុយសម្រាប់គោលដៅទាំងនោះ មិនបង្កផលប៉ះពាល់ទៅលើការចំណាយប្រចាំខែ ឬតួនាទីបង់បំណុលដែលអ្នកកំពុងមាន។ អ្នកត្រូវលៃយ៉ាងណាក៏ដោយឱ្យខ្លួនឯង មានលទ្ធភាពគ្រប់គ្រាន់សម្រាប់គ្រប់គ្រងផ្លូវចេញនៃលុយ កុំឱ្យលុយចេញច្រើនជាងចូល ព្រោះវាអាចបង្កជាបំណុលវណ្ឌកបន្ថែមបាន។ ទី៣. តើអ្នកមានបំណុលរាយរងផ្សេងៗ ត្រូវទទួលខុសត្រូវដែរឬទេ? បំណុលទាំងនោះអាចជាបំណុលតូចៗ តូចជាងបំណុលទិញផ្ទះ។ បើអ្នកមាន គួរតែប្រញាប់រកវិធីកាត់បំណុលទាំងអស់នោះឱ្យអស់សិន ចាំរកផ្លូវពន្លឿនការបង់បំណុលទិញផ្ទះឱ្យឆាប់អស់តាមក្រោយ។ គួរជម្រាបផងដែរថា ក្នុងនាមជាអ្នកកំពុងរស់នៅក្នុងបន្ទុកបំណុល អ្នកនឹងក្លាយជាមនុស្សជោគជ័យខ្លាំងបំផុត នៅពេលដែលអ្នកអាចរកលុយបង់ឱ្យគេប្រចាំខែ និងទប់ទល់ការចំណាយរបស់ខ្លួនឯងបាន ដោយមិនបង្កើតបំណុលថ្មីៗថែមទៀត។ ដូច្នេះហើយកុំអស់សង្ឃឹមឱ្យសោះ មិនថាបំណុលតិចឬច្រើននោះទេ អ្នកពិតជាអាចរកផ្លូវចេញផុត ឱ្យតែអ្នកមិនព្រមបោះបង់៕ អត្ថបទដោយ៖ សូ សុខលី (កូនស្មេរចល័តចរ)លោកអ្នកអាចទំនាក់ទំនងផ្សព្វផ្សាយអាជីវកម្មរបស់អ្នកតាមរយៈទូរស័ព្ទលេខ៖ ០១៥២០២៥៤២	{ "spider_name": "businesscambodia", "scrape_at": "2025-06-14_19:40:26", "date_created": "2023-05-10T05:18:34.862Z", "category": "ហិរញ្ញវត្ថុ", "views": 1148, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
អស្ចារ្យ! កីឡាការិនី ប៉ាល់ ឆរស្មី ដណ្តើមបានមេដាយ៦គ្រឿងម្នាក់ឯង លើវិញ្ញាសាកីឡាវ៉ូវីណាម	https://business-cambodia.com/articles/pal-chrasmey-who-won-6-medals-in-the-2023-sea-games	បន្ទាប់ពីការខិតខំប្រឹងប្រែងអស់រយៈពេលជាច្រើនឆ្នាំ ទីបំផុតកីឡាការិនីឆ្នើម ប៉ាល់ ឆរស្មី អាចដណ្តើមយកមេដាយបានហើយ ខណៈកីឡាការិនីឆ្នើមរូបនេះអាចយកបានមេដាយរហូតដល់ទៅ៦ ម្នាក់ឯងនៅក្នុងព្រឹត្តិការណ៍កីឡាស៊ីហ្គេម លើកទី៣២ ដែលកម្ពុជាធ្វើជាម្ចាស់ផ្ទះ កាលពីថ្ងៃទី០៩ ខែឱសភា ឆ្នាំ២០២៣ កន្លងទៅនេះ។ ចំពោះមេដាយទាំង៦ គ្រឿងដែលកីឡាការិនីប៉ាល់ ឆរស្មីទទួលបាននោះរួមមាន៖ មេដាយមាស ៤គ្រឿង,មេដាយប្រាក់ ១គ្រឿងនិងមេដាយសំរឹទ្ធ ១គ្រឿង ក្នុងព្រឹត្តិការណ៍ស៊ីហ្គេមលើកទី៣២ លើប្រភេទកីឡាវ៉ូរីណាម ខណៈកីឡាននេះបានបែងចែកជាពីរវិញ្ញាសា គឺវិញ្ញាសាប្រយុទ្ធ និងវិញ្ញាសាសម្ដែង។ ជាក់ស្ដែងនៅក្នុងការផ្ដល់បទសម្ភាសកីឡាការិនី ប៉ាល់ ឆរស្មី បានលើកឡើងយ៉ាងដូច្នេះថា “ ខ្ញុំមានអារម្មណ៍ថា សប្បាយចិត្ត នឹងខ្លួនឯងដែលធ្វើបានលើសពីការរំពឹងទុក ខ្ញុំទទួលបានមេដាយមាស៤ គ្រឿង មេដាយប្រាក់១គ្រឿនិង មេដាយសំរឹទ្ធ១គ្រឿង  ដោយមេដាយមាសបានទៅលើវិញ្ញាសា ស្រី៣ប្រុស៣ ដែលជាវិញ្ញាសាបច្ចេកទេស ការពារខ្លួន មួយទៀតដើរក្រុមនារី៤នាក់ មួយទៀតគឺវិញ្ញាសាកំបិតធំឯកត្តជននារី និងកំបិតភ្លោះឯកត្តជននារី”។ សូមជម្រាបផងដែរថា កីឡាការនី ប៉ាល់ ឆរស្មី ឈ្នះមេដាយមាស ក្នុងព្រឹត្តិការណ៍កីឡាអាស៊ីអាគ្នេយ៍ ស៊ីហ្គេម លើកទី៣២ ឆ្នាំ ២០២៣ ក្នុងប្រភេទកីឡាវ៉ូវីណាម លើវិញ្ញាសាមេគុនកំបិតភ្លោះ ធ្វើឡើងនៅមជ្ឈមណ្ឌលពិព័រណ៍អន្តរជាតិជ្រោយចង្វារ (OCIC) ជាមួយសំឡេង អបអរសាទរយ៉ាងខ្លាំង ពីភាពជោគជ័យដ៏ធំធេងនេះ សម្រាប់ជាតិ។ ដោយឡែកចំពោះវីរៈនារីរបស់ជម្រើសជាតិកម្ពុជា ២រូប ផ្សេងទៀត ក៏សាងប្រវត្តិសាស្ត្រ យកមេដាយមាស ជូន ជាតិដល់ទៅ ៩ គ្រឿង គឺ កីឡាការិនីកម្ពុជា ពៅ សុខា និងសឿ ច័ន្ទលក្ខិណា ឈ្នះមេដាយមាសក្នុងព្រឹត្តិការណ៍កីឡាអាស៊ីអាគ្នេយ៍ លើកទី៣២ ឆ្នាំ២០២៣ ក្នុងប្រភេទកីឡាវ៉ូវីណាម លើវិញ្ញាសាមេគុនដាវ នារី២នាក់ ដែលនាំឱ្យម្ចាស់ផ្ទះឈ្នះលើប្រភេទកីឡានេះដល់ ៩មេដាយមាស ៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:26", "date_created": "2023-05-10T04:45:55.956Z", "category": "ព័ត៌មានថ្មីៗ", "views": 434, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
នៅតែមានឱកាស! បើករណី ២ នេះកើតឡើងនោះជម្រើសជាតិកម្ពុជានឹងឡើងទៅវគ្គបន្ដក្នុងវិញ្ញាសាបាល់ទាត់	https://business-cambodia.com/articles/cambodia-footbal-national-team	នៅម៉ោង ៧ យប់នេះ ក្រុមជម្រើសជាតិបាល់ទាត់កម្ពុជាអាយុក្រោម២២ឆ្នាំ នឹងត្រូវធ្វើការប្រកួតជាមួយក្រុមជម្រើសជាតិបាល់ទាល់ឥណ្ឌូនេស៊ីអាយុក្រោម២២ឆ្នាំ ដែលជាប្រកួតចុងក្រោយក្នុងពូល A នាព្រឹត្ដិការណ៍កីឡាស៊ីហ្គេមលើវិញ្ញាសាបាល់ទាត់។ ដោយឆ្លងកាត់ ៣ ប្រកួតកន្លងមក បច្ចុប្បន្នកម្ពុជាកំពុងឈរលេខ៣ ក្នុងពូលដែលមាន ៤ ពិន្ទុក្នុងដៃ ខណៈលេខ១ ឥណ្ឌូនេស៊ី មាន៩ ពិន្ទុ និងលេខ២ មីយ៉ាន់ម៉ា មាន ៦ ពិន្ទុ។ យ៉ាងណាក្រុមជម្រើសជាតិកម្ពុជានៅតែមានឱកាសឡើងទៅវគ្គបន្ដ ប្រសិនបើករណី ២ នេះកើតឡើង៖ ១. ករណីក្រុមជម្រើសជាតិកម្ពុជាឈ្នះក្រុមជម្រើសជាតិឥណ្ឌូនេស៊ី ២. ករណីក្រុមជម្រើសជាតិហ្វីលីពីនយកឈ្នះ ឬស្មើជាមួយក្រុមជម្រើសជាតិមីយ៉ាន់ម៉ា ក្នុងករណីកម្ពុជាយកឈ្នះឥណ្ឌូនេស៊ី ហើយហ្វីលីពីនយកឈ្នះមីយ៉ាន់ម៉ា នោះកម្ពុជានឹងមាន ៧ ពិន្ទុឡើងឈរលេខ២ ក្នុងពូល មីយ៉ាន់ម៉ានឹងធ្លាក់មកលេខ២។ តែបើកម្ពុជាឈ្នះ ហើយមីយ៉ានម៉ាស្មើ នោះពិន្ទុក្រុមទាំង ២ ស្មើគ្នា ប៉ុន្ដែកម្ពុជានឹងឡើងឈរលេខ២ ដដែលដោយសារមានគ្រាប់បាល់ចំណេញច្រើនជាងមីយ៉ាន់ម៉ា។ សូមជម្រាបថា នៅក្នុងវិញ្ញាសាបាល់ទាត់ក្នុងព្រឹត្ដិការណ៍កីឡាស៊ីហ្គេមនេះ ត្រូវបានបែងចែកជា ២ ពូល ដោយក្នុងពូលនីមួយៗមានចំនួន ៥ ក្រុម។ ក្រោយប្រកួតចប់វគ្គចែកពូលនេះ គណៈកម្មការនឹងចម្រាញ់យក២ក្រុម គឺលេខ១ និងលេខ២ ក្នុងពូលឡើងទៅវគ្ដបន្ដដើម្បីប្រកួតដណ្ដើមមេដាយមាស ប្រាក់ និងសំរឹទ្ធ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:26", "date_created": "2023-05-10T04:25:18.734Z", "category": "ព័ត៌មានថ្មីៗ", "views": 4369, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
មិនចាញ់សាលាជប៉ុន អាមេរិក! ទីបំផុតសាលាដែលមានផ្តល់កន្លែងស្នាក់នៅសម្រាប់អាណាព្យាបាលសិស្ស អំឡុងពេលសិក្សាមាននៅកម្ពុជាហើយ	https://business-cambodia.com/articles/cis-canada-school	សាលាអន្តរជាតិកាណាដាភ្នំពេញគឺជាសាលាដែលត្រូវបានទទួលស្គាល់គុណភាពអន្តរជាតិមកពីសាសាធំៗ២ដោយទី១គឺសាលា Alberta (Canada) និងទី២គឺសាលាអន្តរជាតិ Baccalaureate World School ខណៈពេលនេះសាលាមួយនេះក៏កំពុងគ្រោងនឹងទទួលសិស្សចូលរៀនកម្មវិធីបើកសម្ពោធរបស់ស្ថាប័ននាពេលខាងមុខនេះហើយ។ មានទីតាំងនៅកោះពេជ្រ ដែលជាសង្កាត់រីកចម្រើនលឿនបំផុតមួយក្នុងរាជធានីភ្នំពេញ ដែលត្រូវបានបង្កើតឡើងដោយក្រុមហ៊ុន OCIC វាជាសាលាអន្តរជាតិដែលទទួលស្គាល់ដោយ Alberta តែមួយគត់ក្នុងប្រទេសកម្ពុជា និងជាកម្មវិធី Boarding Program (ផ្តល់ការស្នាក់នៅសម្រាប់អាណាព្យាបាលសិស្សដែលចង់នៅមើលថែកូនៗ ) ដំបូងគេក្នុងរាជធានីភ្នំពេញ។ កម្មវិធី Boarding Program ថ្មីនេះនឹងផ្តល់ឱ្យឪពុកម្តាយនូវជម្រើសជាច្រើនដូចជា ការស្នាក់នៅពេញមួយសប្តាហ៍រហូតដល់ប្រចាំសប្តាហ៍ ហើយនឹងត្រូវបានគ្រប់គ្រងដោយក្រុមបុគ្គលិក CIS ដែលមានលក្ខណៈសម្បត្តិគ្រប់គ្រាន់។ ហើយសាលាហ៊ានធានានូវបរិយាកាសសុវត្ថិភាព និងស្វាគមន៍សម្រាប់សិស្សដើម្បីបង្កើនផលិតភាពសិក្សា គាំទ្ររបៀបរស់នៅសកម្មតាមរយៈសកម្មភាពក្រោយសាលា និងអភិវឌ្ឍជំនាញអន្តរបុគ្គលតាមរយៈការទំនាក់ទំនងភាសាអង់គ្លេស។ មួយវិញទៀតនៅពេលនិយាយអំពីតម្រូវការសម្រាប់សេវាកម្មបែបនេះ CIS បានលើកឡើងពីពេលវេលាធ្វើដំណើរដ៏វែងសម្រាប់សិស្សានុសិស្ស និងកាលវិភាគការងារដ៏មមាញឹករបស់មាតាបិតា ដែលជាការលើកទឹកចិត្តដ៏សំខាន់នៅពីក្រោយការសម្រេចចិត្តរបស់ខ្លួនក្នុងការផ្តល់សេវាកម្មបែបនេះ ដោយធានានូវភាពងាយស្រួល និងភាពបត់បែនតែការធ្វើឡើងនេះគឺសម្រាប់តែសិស្ស ៩០០ នាក់ប៉ុណ្ណោះ។ អ្វីដែលកាន់តែពិសេសជាងនេះទៅទៀតនោះគឺផ្ទះស្នាក់នៅនឹងត្រូវបានផ្តល់ជូនជាទម្រង់វីឡាទំនើបរបស់កោះពេជ្រ ដែលមានទីតាំងនៅ ៥ នាទីពី CIS ហើយនឹងមានទាំងបន្ទប់ឯកជន និងបន្ទប់រួមជាមួយនឹងកន្លែងរស់នៅដែលផលិតតាមស្តង់ដារខ្ពស់បំផុតនៃស្ថាប័នអប់រំរបស់ប្រទេសកាណាដាដែលមានការទទួលស្គាល់ ក៏ដូចជាបរិវេណដែលមានទ្វារចូល និងខាងក្រៅ។ ទីធ្លា ក៏ដូចជាសន្តិសុខ ២៤ ម៉ោង។ កម្មវិធីនេះអនុញ្ញាតឱ្យមាតាបិតាប្រគល់ការថែទាំកូនរបស់ពួកគេទៅឱ្យអ្នកជំនាញផ្នែកអប់រំជាមួយនឹងជម្រើសសម្រាប់សិស្ស ៧ថ្ងៃ ឬ ៥ថ្ងៃរៀងៗខ្លួន ដែលអនុញ្ញាតឱ្យសិស្សតាមទាន់មិត្តភក្តិ និងក្រុមគ្រួសារក្នុងអំឡុងពេលសម្រាកសាលា ឬនៅចុងសប្តាហ៍អាស្រ័យលើជម្រើសដែលបានជ្រើសរើស។ លោកLeah បានបន្ថែមទៀតថា “យើងមានមោទនភាពដែលបានក្លាយជាកម្មវិធីឡើងជិះយន្តហោះដំបូងគេនៅចំកណ្តាលទីក្រុងភ្នំពេញ។ CIS កំពុងផ្តល់ជូននូវកម្មវិធីសិក្សាយ៉ាងម៉ត់ចត់ រួមទាំងការផ្តោតសំខាន់ក្នុងការគាំទ្រដល់សុខុមាលភាពសិស្ស។ កម្មវិធីឡើងជិះនឹងជាកន្លែងដែលសិស្សមកពីជុំវិញប្រទេសកម្ពុជា និងលើសពីនេះទៅទៀតអាចរៀន និងរីកចម្រើនជាមួយគ្នា” លោក Leah Dushenski ប្រធានសាលា CIS បាននិយាយ។ "ក្រុម និងសមាជិកមហាវិទ្យាល័យនៃ CIS នឹងបន្តបង្កើតកម្មវិធីអប់រំដ៏ល្អឥតខ្ចោះ ដើម្បីជំរុញវប្បធម៌នៃការរៀនសូត្រ ភាពជោគជ័យ កិច្ចសហការ និងមោទនភាព។"  ជាមួយនឹងការចុះឈ្មោះចូលរៀន និងមកដល់ក្នុងពេលឆាប់ៗនេះ មាតាបិតា និងសិស្សនឹងត្រូវបានស្វាគមន៍ចំពោះជម្រើសកាន់តែច្រើន ខណៈដែល CIS ពង្រីកសេវាកម្មរួមរបស់ខ្លួន ឆ្លើយតបនឹងតម្រូវការរបស់បុគ្គលម្នាក់ៗ តាមរយៈការអភិវឌ្ឍសម្ភារៈបរិក្ខារដែលរួមចំណែកដល់ការអភិវឌ្ឍន៍ និងការលូតលាស់ទាំងមូលរបស់សិស្ស ធានាការត្រៀមខ្លួនរបស់ពួកគេសម្រាប់កម្រិតខ្ពស់។ ជាមួយគ្នានេះដែរការអប់រំដោយការផ្តល់នូវស្តង់ដារអប់រំប្រកបដោយគុណភាពជាមួយនឹងកម្មវិធីសិក្សាដែលទទួលស្គាល់ដោយ Alberta និងកម្មវិធី IB ដែលធានានូវផ្លូវជាច្រើនសម្រាប់សិស្ស CIS ណាមួយដែលពួកគេអាចជ្រើសរើសដើម្បីទទួលយកនាពេលអនាគត។ ជាមួយនឹងទីតាំងរបស់វានៅចំកណ្តាលទីក្រុងភ្នំពេញ ផ្ទះសំណាក់ CIS គឺជាប្រភេទមួយ ហើយពួកគេនឹងមកដល់ក្នុងពេលឆាប់ៗនេះជាមួយនឹងការចុះឈ្មោះរហូតដល់ចុងខែឧសភានៃឆ្នាំនេះសម្រាប់ទាំងនិស្សិត CIS ដែលមានស្រាប់ និងថ្មី។ កន្លែងមានកំណត់ ដូច្នេះវាត្រូវបានណែនាំឱ្យចុះឈ្មោះក្នុងពេលឆាប់ៗនេះ។ អំពី CIS  សាលាអន្តរជាតិកាណាដាភ្នំពេញ (CIS) គឺជាសហគមន៍ដែលរីកលូតលាស់នៃសិស្ស 900 នាក់ពីថ្នាក់មត្តេយ្យដល់ថ្នាក់ទី ១២។ ជាមួយនឹងស្ថាប័នសិស្សដែលមាន 32 សញ្ជាតិ សាលាមានសាខាចំនួន 3 ដែលមានទីតាំងនៅកណ្តាល ជាមួយនឹងសម្ភារៈបរិក្ខារលំដាប់ពិភពលោកនៅចំកណ្តាលនៃ ភ្នំពេញ។ ដោយអនុវត្តតាមកម្មវិធីសិក្សា Alberta (Canadian) និងជាសាលាអន្តរជាតិ Baccalaureate (IB) World School ដែលផ្តល់កម្មវិធី IB Diploma Program ដល់សិស្សរបស់ខ្លួន។ CIS, ប្តេជ្ញាចិត្តចំពោះការអប់រំអន្តរជាតិប្រកបដោយគុណភាពខ្ពស់។ ស្របគ្នានេះដែរសាលាមានមោទនភាពដែលបានក្លាយជាសាលាអន្តរជាតិមួយក្នុងចំណោមសាលាអន្តរជាតិចំនួន ១៦ ដែលទទួលស្គាល់ដោយ Alberta Education ។ វាជាសាលាដំបូងគេក្នុងប្រទេសកម្ពុជាដែលបានទទួលត្រា Label France Éducation ពីក្រសួងការបរទេសបារាំងក្នុងការទទួលស្គាល់កម្មវិធីភាសាបារាំងរបស់ខ្លួនក្នុងឆ្នាំ ២០១៩។ គួរជម្រាប់ផងដែរថា CIS ក៏ផ្តល់ជូននូវកម្មវិធីភាសាចិនកុកងឺដែលមានការទទួលស្គាល់ហត្ថលេខា ក៏ដូចជាកម្មវិធីភាសាទីពីរដ៏ទូលំទូលាយជាភាសាខ្មែរផងដែរ។ ភាសាបារាំង និងកុកងឺនៅខែមីនា ឆ្នាំ ២០២១ CIS បានក្លាយជាសាលា IB World School ដែលមានការអនុញ្ញាត។ សាលានឹងផ្តល់ជូនសញ្ញាប័ត្រវិទ្យាល័យ IB និង Alberta ដំបូងរបស់ខ្លួនក្នុងខែមិថុនា ឆ្នាំ ២០១៣៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-10T03:59:04.481Z", "category": "កំពូលអ្នកលក់", "views": 3822, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
កម្មវិធី «ដើរដើម្បីកុមារកម្ពុជា» រៃអង្គាសថវិកាបានជាង១៣.០០០ដុល្លារ ប្រគល់ជូនមន្ទីរពេទ្យគន្ធបុប្ជាសៀមរាប	https://business-cambodia.com/articles/wing-walk-for-cambodian-children	(សៀមរាប)៖ ធនាគារ វីង ក្រុមហ៊ុន FWD Cambodia និងសមាគមគណនេយ្យករជំនាញអន្តរជាតិ ACCA សហការរៀបចំកម្មវិធី «ដើរដើម្បីកុមារកម្ពុជា» ប្រកបដោយភាពជោគជ័យ។ កាលពីថ្មីៗកន្លងទៅនេះ ធនាគារ វីង សហការជាមួយក្រុមហ៊ុន FWD Cambodia និងសមាគមគណនេយ្យករជំនាញអន្តរជាតិ ACCA បានរៀបចំកម្មវិធី «ដើរដើម្បីកុមារកម្ពុជា» ក្នុងគោលបំណងរៃអង្គាសថវិកាប្រគល់ ជូនដល់មន្ទីរពេទ្យជ័យវ័រ្មនទី៧(មន្ទីរពេទ្យគន្ធបុប្ជាខេត្តសៀមរាប)។កម្មវិធីនេះដែរ ចាប់ផ្តើមនៅម៉ោង ៦នាទីព្រឹក ដោយចាប់ផ្តើមដើរចេញពីមុខប្រាសាទអង្គរវត្តឆ្ពោះទៅកាន់ប្រាសាទបាយ័ន អនុញ្ញាតឲ្យអ្នកចូលរួមដើរប្រមាណជិត៥០០នាក់ គយគន់មើលថ្ងៃរះដ៏ស្រស់ស្អាតនៅតាមបណ្តាយផ្លូវដែលមានរយៈចម្ងាយប្រមាណ ៦គីឡូម៉ែត្រ។ លោក ហោ ប៊ុនថែ អគ្គនាយករង នៃធនាគារ វីង បានថ្លែងថា «ដើម្បីរួមចំណែកធ្វើឲ្យមាននិរន្តរភាពដល់ប្រតិបត្តិការរបស់មន្ទីរពេទ្យគន្ធបុប្ជា យើងមានមោទកភាពដែលបានបង្កើតកិច្ចសហការួមមួយជាមួយបណ្តាក្រុមហ៊ុន និងស្ថាប័នដែលមានគោលជំហរដូចគ្នាក្នុងកិច្ចការសប្បុរសធម៌នេះ។ ក្រៅពីចូលរួមផ្តួចផ្តើម និងរៀបចំកម្មវិធី យើងក៏បានបរិច្ចាគថវិកាមួយចំនួន និងជួយជាមធ្យាបាយក្នុងការទទួលថវិកាបរិច្ចាគពីសប្បុរសជនតាមរយៈភ្នាក់ងារ វីង ដែលមានជាង១១.០០០ទីតាំងទូទាំងប្រទេស និងWing Bank App ផងដែរ»។ កញ្ញា ថៃ សុច័ន្ទណា នាយិកាចាត់ការទូទៅស្ដីទីនៃក្រុមហ៊ុន FWD Cambodia បានថ្លែងថា «ក្រុមការងាររបស់យើងមានភាពរីករាយក្រៃលែងដែលបានចូលរួមចំណែកក្នុងកម្មវិធីនេះ ជាពិសេសក្នុងការគាំទ្រដល់សហគមន៍។ កម្មវិធីនេះដើរស្របគ្នាល្អបំផុតទៅនឹងគោលការណ៍គាំទ្រសហគមន៍ដែលយើងមានស្រាប់ទូទាំងតំបន់អាស៊ី (Community Care) និងការប្ដេជ្ញាចិត្តរបស់ក្រុមហ៊ុន FWD ក្នុងការគាំទ្រឲ្យប្រជាជនរស់នៅប្រកបដោយភាពរីករាយ។ យើងជឿថាយើងនឹងអាចរួមចំណែកក្នុងសហគមន៍បានច្រើនទៀតទៅថ្ងៃមុខតាមរយៈអាជីវកម្ម និងសកម្មភាពសប្បុរសធម៌នានាដែលយើងមាន»។ ថ្លែងក្នុងឱកាសនោះផងដែរ លោក នូវ រតនា នាយកសមាគមគណនេយ្យករជំនាញអន្តរជាតិ ACCA ប្រចាំនៅព្រះរាជាណាចក្រកម្ពុជា បានបន្ថែមថា «តាមរយៈការចូលរួមផ្សព្វផ្សាយ សមាជិករបស់យើងជាច្រើននាក់ បានបរិច្ចាគថវិកា និងចូលរួមដើរក្នុងកម្មវិធីសប្បុរសធម៌នេះ។ យើងជឿជាក់ថាការផ្តួចផ្តើមសកម្មភាពសប្បុរសធម៌ គឺជាការចូលរួមក្នុងការលើកកម្ពស់សុខមាលភាព នៅក្នុងសង្គមតាមរយៈការយកចិត្តទុកដាក់ លើសុខភាពរបស់កុមារ និងមាតា។ ដូច្នេះហើយទើបយើងរៀបចំកម្មវិធី “ដើរដើម្បីកុមារកម្ពុជា” នេះឡើង ដើម្បីគាំទ្រសកម្មភាពយ៉ាងសស្រាក់សស្រាំរបស់មន្ទីរពេទ្យដែលកំពុងត្រូវការការគាំទ្រពីមហាជន»។ ថវិកាសរុបចំនួន ១៣.៣៩១,១៨ ដុល្លារសហរដ្ឋអាមេរិក ត្រូវបានទទួលតាមរយៈការបរិច្ចាគពីសំណាក់ដៃគូវិភាគទានក្នុងកម្មវិធីសប្បុរសធម៌នេះដែលមានដូចជា៖ ធនាគារ វីង, ក្រុមហ៊ុន FWD Cambodia, សមាគមគណនេយ្យករជំនាញអន្តរជាតិ ACCA, ក្រុមហ៊ុន អ អិម អេ ខេមបូឌា, វិទ្យាស្ថាន ខេមអេដ, ក្រុមប្រឹក្សាអាជីព គណនេយ្យ និងហិរញ្ញវត្ថុ, ក្រុមហ៊ុនខ្មែរ ប៊ែវើរីជីស ជាដើម។ មន្ទីរពេទ្យគន្ធបុប្ផាបានដើរតួនាទីយ៉ាងសំខាន់ក្នុងវិស័យសុខាភិបាលនៃព្រះរាជាណាចក្រកម្ពុជា ដោយផ្តល់ជូននូវការពិនិត្យនិងព្យាបាលដោយឥតគិតថ្លៃសម្រាប់អ្នកជំងឺ។ កាលពីឆ្នាំ២០២២កន្លងទៅនេះ មន្ទីរពេទ្យគន្ធបុប្ផាបានទទួលអ្នកជំងឹជាកុមារប្រមាណជាជាង ៧សែននាក់ ហើយក្នុងនោះកុមារប្រមាណជាង ១សែននាក់ ត្រូវបានអនុញ្ញាតឲ្យសម្រាកព្យាបាលនៅក្នុងមន្ទីរពេទ្យ។ ក្រៅពីនេះមន្ទីរពេទ្យក៏បានទទួលពិនិត្យព្យាបាលដល់ស្ត្រីមានផ្ទៃពោះប្រមាណជិត ១សែននាក់ផងដែរ៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-10T03:51:45.392Z", "category": "PR", "views": 55, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
គ្រូខ្លា សិស្សខ្លា! គ្រូបង្រៀនផ្ទាល់របស់ ស្រួង ភាវី យកឈ្នះស្តេចស្នូកឃ័រ Efren Reyes ៤០ទល់នឹង១៥	https://business-cambodia.com/articles/woo-dong-hoon-win-efren-reyes	កាលពីយប់ម្សិលមិញនេះ កីឡាករ វូ ដុងហួន (Woo Dong Hoon) តំណាងឲ្យកម្ពុជា បានយកឈ្នះស្តេចស្នូកឃ័រ និងប៊ីយ៉ាពិភពលោក Efren Reyes វគ្គជម្រុះដំបូង ក្នុងការប្រកួតកីឡាប៊ីយ៉ាការ៉ុម៣បាំង នៃព្រឹត្តិការណ៍ស៊ីហ្គេម លើកទី៣២ ឆ្នាំ២០២៣ ដែលកម្ពុជាធ្វើជាម្ចាស់ផ្ទះ។ នៅក្នុងការប្រកួតដ៏ក្តៅគគុកលើវិញ្ញាសាការ៉ុមបីបាំង កីឡាករតំណាងកម្ពុជា Woo Dong Hoon បានផ្តួលស្តេចស្នូកឃ័រ និងប៊ីយ៉ា Efren Reyes វ័យ៦៨ឆ្នាំ ដែលមានប្រវត្តិប្រកួតមិនធ្លាប់ចាញ់ទាល់តែសោះ ក្នុងលទ្ធផល ៤០ទល់នឹង១៥។ នាឱកាសដ៏អស្ចារ្យនោះ កីឡាករ Woo Dong Hoon បានបង្ហាញអារម្មណ៍រំភើបយ៉ាងដូច្នេះថា៖ «ខ្ញុំស្រលាញ់កម្ពុជា កម្ពុជាអាចធ្វើបាន កម្ពុជាឈ្នះ កម្ពុជាសមនឹងទទួលបាន»។ គួរជម្រាបផងដែរថា កីឡករ Woo Dong Hoon គឺជាគ្រូបង្រៀនផ្ទាល់របស់កីឡាការិនី ស្រួង ភាវី ដែលទើបបាននាំកិត្តិយសជូនជាតិកម្ពុជាដោយដណ្តើមបានមេដាយមាស លើវិញ្ញាសាប៊ីយ៉ា ជាលើកដំបូង ក្នុងព្រឹត្តិការណ៍ស៊ីហ្គេម លើកទី៣២ ឆ្នាំ២០២៣ កាលពីពេលថ្មីៗនេះផងដែរ៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:26", "date_created": "2023-05-10T02:05:25.820Z", "category": "ភាពជាអ្នកដឹកនាំ", "views": 6821, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ថ្លៃជាងគេ! Messi អាចនឹងចាកចេញពី PSG ទៅរកទ្រនំថ្មី នៅអារ៉ាប់ ដែលហ៊ានឱ្យតម្លៃខ្លួន ជាង៥០០លាន$	https://business-cambodia.com/articles/lionel-messi-change-club	អ្នកលេងជើងឆើតលើសមរភូមិវាលស្មៅកីឡាករ Lionel Messi អាចនឹងចាកចេញពីក្លឹបបាល់ទាត់ Paris Saint-Germain ទៅរកទ្រនំថ្មីនៅអារ៉ាប់ ដែលហ៊ានឲ្យតម្លៃខ្លួនរហូតដល់ជាង ៥០០លានដុល្លារឯណោះ ខណៈបានចុះកិច្ចព្រមព្រៀងរួចរាល់ហើយ។ នេះបើយោងតាមរបាយការណ៍ពីប្រទេសបារាំង ចេញផ្សាយគេហទំព័រ Mail Online នាថ្ងៃទី០៩ ខែឧសភា ឆ្នាំ២០២៣។ ជើងឯកបាល់ទាត់វ័យ៣៥ លោក Lionel Messi ដែលត្រូវបានគេមើលឃើញថាជាកីឡាករដ៏ល្អបំផុតមួយរូបរបស់ពិភពលោក បានចុះហត្ថលេខាលើកិច្ចសន្យាដ៏ធំដែលមានតម្លៃ ៥២២លានផោននៅក្លឹប Al-Hilal របស់អារ៉ាប៊ីសាអូឌីត។ បើទោះបីជាមានការព្រួយបារម្ភពីប្រពន្ធរបស់លោកគឺអ្នកស្រី Antonela Roccuzzo ក៏ដោយ។ ក្នុងនោះ ការផ្លាស់ប្តូរនេះនឹងធ្វើឲ្យលោកក្លាយជាគូប្រជែងយ៉ាងក្តៅគគុកជាមួយកីឡាករ Cristiano Ronaldo ដែលលេងឱ្យក្លឹប Al-Nassr។ យ៉ាងណាមិញ បើយោងតាម AFP ប្រភពពីអារ៉ាប៊ីសាអូឌីតបានបង្ហាញថា ស្និទ្ធនិងការចរចាររវាងកីឡាករ Lionel Messi ជាមួយក្លឹប Al-Hilal បានបញ្ចប់កាលពីព្រឹកថ្ងៃអង្គារ ខណៈកីឡាកររូបនេះនឹងទៅលេងនៅប្រទេសអារ៉ាប៊ីសាអូឌីតនៅរដូវកាលក្រោយតែម្តង៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-09T11:54:37.612Z", "category": "ភាពជាអ្នកដឹកនាំ", "views": 5286, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
មកដឹងប្រវត្តិកីឡាករបាល់ទះលេខ១៤ឥណ្ឌូនេស៊ី មានម្រាមដៃតែ៤តែអាចវាយបាល់កក្រើកទីលាន	https://business-cambodia.com/articles/the-biography-of-farhan-halim	បើអ្នកជាអ្នកតាមកីឡាបាល់ទះបុរសក្នុងព្រឹត្តិការណ៍ Sea Game ដែលកម្ពុជាធ្វើជាម្ចាស់ផ្ទះ អ្នកប្រហែលជាចាប់អារម្មណ៍ទៅលើកីឡាករលេខ១៤របស់ឥណ្ឌូនេស៊ីព្រោះកីឡាកររូបនេះគឺជាកីឡាករដែលមានសក្ដានុពលជួយក្រុមជម្រើសជាតិបាល់ទះឥណ្ឌូនេយកមេដាយមាសទាំង Sea Game ឆ្នាំ២០២១និង២០២៣។ អ្វីដែលយើងកត់សម្គាល់នោះគឺ កីឡាករ Farhan Halim មានម្រាមដៃឆ្វេងតែ៤ប៉ុណ្ណោះ។ កីឡាករ Farhan Halim កើតនៅថ្ងៃទី២១ ខែមេសាឆ្នាំ២០០១នៅប្រទេសឥណ្ឌូនេស៊ី ហើយបច្ចុប្បន្នកីឡាកររូបនេះប្រកបអាជីពបាល់ទះឲ្យក្រុម Jakarta Club STIN BIN និងលេងឲ្យក្រុមជម្រើសជាតិឥណ្ឌូនេស៊ីផងដែរ។ កីឡាករដែលកម្ពស់១.៩៣ម៉ែត្ររបស់ឥណ្ឌូនេស៊ីរូបនេះត្រូវបានគេរំពឹងនឹងក្លាយជាតារាបាល់ទះរះចែងចាំងប្រចាំប្រទេសឥណ្ឌូនេស៊ីដោយគាត់បានចាប់ផ្ដើមលេងបាល់ទះកាលពីអាយុ១២ឆ្នាំ។ ថ្វីត្បិតកីឡាកររូបនេះកម្រិតសិក្សាមិនសូវបានខ្ពងខ្ពស់ពិតមែនប៉ុន្ដែគាត់អាចឈោងចាប់អាជីពជាកីឡករបាល់ទះយ៉ាងជោគជ័យជាមួយសមត្ថភាពលេចធ្លោធ្វើឲ្យអ្នកស្នេហាវិស័យកីឡាបាល់ទះជាច្រើនចាប់អារម្មណ៍គាត់គ្រប់ៗគ្នា។ អ្វីដែលគេចាប់អារម្មណ៍និងកត់សម្គាល់នោះគឺដៃឆ្វេងរបស់គាត់មានត្រឹមតែ៤ម្រាមប៉ុណ្ណោះពោលគឺដាច់កូនដៃដោយសារគ្រោះថ្នាក់ឧបទ្ទវហេតុ។ Farhan ត្រូវបានគេចាប់អារម្មណ៍ខ្លាំងក្នុងពិភពបាល់ទះកាលពីគាត់បានចូលរួមនៅក្លឹប  Jakarta Pertamina Energi club និងស៊ីហ្គេមឆ្នាំ២០២១ដែលធ្វើនៅប្រទេសវៀតណាហើយការបង្ហាញខ្លួនរបស់គាត់នៅការប្រកួត Proligaនៅឥណ្ឌូនេស៊ីធ្វើឲ្យរូបគាត់កាន់តែត្រូវបានគេចាប់អារម្មណ៍ខ្លាំង។ គួរបញ្ជាក់ផងដែរថាក្រៅពីប្រកបអាជីពបាល់ទះនៅលីគឥណ្ឌូនេស៊ី Farhan Halim ក៏ធ្លាប់លេងនៅក្លឹបបរទេសដែរ ដោយធ្លាប់បានលេងឱ្យក្លឹប Hatta Club Dubai ប្រកួតប្រជែងនៅក្នុង United Arab Emirates Volleyball League (UAE) ក្នុងឆ្នាំ ២០២០និង២០២១ ហើយគាត់ថែមទាំងបានជួយក្លិប Hatta Club Dubai ជោគជ័យ និងឈ្នះ ជើងឯក United Arab Emirates Junior Volleyball League (UAE) ផងដែរ៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-09T10:04:49.984Z", "category": "ព័ត៌មានថ្មីៗ", "views": 1104, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
កីឡាការិនី ស្រួង ភាវី ប្រៀធៀបអារម្មណ៍នៃការឈ្នះមេដាយមាសស៊ីហ្គេម និងការឈ្នះពានរង្វាន់កម្រិតពិភពលោកនៅកូរ៉េ	https://business-cambodia.com/articles/sruong-pheavy-won-gold-medal	កាលពីថ្ងៃទី៨ ខែឧសភា ឆ្នាំ២០២៣ កន្លងទៅថ្មីៗនេះកីឡាការិនី ស្រួង ភាវី បានប្រកួតឈ្នះមេដាយមាសក្នុងព្រឹត្ដិការណ៍ស៊ីហ្គេមលើវិញ្ញាសា ប៊ីយ៉ាការ៉ុម (៣បាំង) យ៉ាងស្វិតស្វាញជាមួយកីឡាករិនីវៀតណាម Honag Yen Nhi Nguyen ដោយពិន្ទុ ២៥ ទល់នឹង ២០។ ក្រោយដណ្ដើមបានមេដាយជូនជាតិវីរៈកីឡាការិនីរូបនេះ ក៏បានបង្ហាញចំណាប់អារម្មណ៍នៃការទទួលបានពាន់រង្វាន់នេះ ប្រៀបធៀបទៅនឹងពានរង្វាន់កម្រិតពិភពលោកដែលទទួលបានក្នុងប្រកួតនៅលើទឹកដីកូរ៉េផងដែរ។ ក្រោយចប់ការប្រកួតកីឡាការិនីធ្នើមមានដើមកំណើតមកពីខេត្ដត្បូងឃ្មុំ និងបច្ចុប្បន្នកំពុងរស់នៅ និងមានស្វាមីជនជាតិកូរ៉េបានឲ្យដឹងថា ការឈ្នះមេដាយមាសក្នុងព្រឹត្ដិការណ៍ស៊ីហ្គេមដែលកម្ពុជាធ្វើជាម្ចាស់ផ្ទះនេះគឺមានតម្លៃ និងរំភើបរីករាយជាទីបំផុតដែលអាចដណ្ដើមបានជូនពលរដ្ឋកម្ពុជា។ ហើយវាក៏ជាក្ដីសុបិនរយៈពេល ១០ ឆ្នាំហើយដែរដែលគាត់ចង់សម្រេច។ ថ្លែក្នុងកិច្ចសម្ភាសន៍ជាមួយអ្នកសារព័ត៌មានកីឡាការិនី ស្រួង ភាវី បានបញ្ជាក់យ៉ាងដូច្នេះថា «ខ្ញុំសូមជម្រាបជូនបងប្អូនថា នៅពេលដែលខ្ញុំចាប់ផ្ដើមលេងប៊ីយ៉ាការ៉ុមនេះ គឺស្វាមីរបស់ខ្ញុំ បាននិយាយថា ថ្ងៃណាមួយខ្ញុំគង់ដណ្ដើមមេដាយមាសជូនប្រជាពលរដ្ឋម្តង។ ហើយខ្ញុំជម្រាបថា ទោះបីខ្ញុំប្រកួតលើទឹកដីកូរ៉េ ទទួលបានកម្រិតពិភពលោកប៉ុនណាក៏ដោយ អត់ស្មើដូចជា ពេលនេះ វេលានេះ ឱកាសនេះ សម្រាប់ជូនប្រជាពលរដ្ឋខ្ញុំទេ។ ដូច្នេះក្ដីសុបិនរយៈពេល១០ឆ្នាំ ខ្ញុំបានក្លាយជា ការពិតហើយ»។ សូមបញ្ជាក់ផងដែរថា បន្ទាប់ពីបង្ហាញវត្តមានលើកដំបូង ក្នុងព្រឹត្តិការណ៍ស៊ីហ្គេម ជាមួយការដណ្ដើមបាន មេដាយមាស ១គ្រឿង លើវិញ្ញាសាប៊ីយ៉ាការ៉ុម (៣បាំង) ហើយក្នុងនោះ ស្រួង ភាវី នៅសល់១វិញ្ញាសាទៀត គឺវិញ្ញាសាប៊ីយ៉ាការ៉ុម (១បាំង) ដែលគ្រោងនឹងធ្វើការប្រកួតនាថ្ងៃទី១២ ខែឧសភាខាងមុខ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:26", "date_created": "2023-05-09T10:03:53.599Z", "category": "ព័ត៌មានថ្មីៗ", "views": 151, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ស្រួង ភាវី ធ្លាប់ជាពលករនៅស្រុកគេ តស៊ូរហូតនាំកិត្តិយសជូនកម្ពុជា និងបោះសម្តីបែបនេះក្នុងថ្ងៃឈ្នះមេដាយមាស	https://business-cambodia.com/articles/sruong-pheavy-said-like-this	កីឡាការិនីជើងខ្លាំងផ្នែកកីឡាស្នូកឃ័រ និងប៊ីយ៉ា ស្រួង ភាវី បានសម្រេចគោលដៅដ៏ធំដណ្តើមបានមេដាយមាសជូនជាតិកម្ពុជា ក្នុងព្រឹត្តិការណ៍ស៊ីហ្គេម ខណៈបច្ចុប្បន្នមានឈ្មោះបោះសំឡេងខ្លាំងនៅប្រទេសកូរ៉េខាងត្បូងចំណាប់ថ្នាក់លេខ១ និងឈរលេខ៣ លើពិភពលោក។ មានដើមកំណើតជាកូនអ្នកខេត្តត្បូងឃ្មុំ អ្នកនាង ស្រួង ភាវី បានចាប់កំណើតក្នុងឆ្នាំ១៩៩០ នៃគ្រួសារមានជីវភាពខ្សត់ខ្សោយដែលម្ដាយ ឪពុកប្រកបរបរធ្វើស្រែចម្ការ ដាំដំឡូង។ កាលពីកុមារភាពក្មេងស្រីតូចច្រម៉ក់រូបនេះ មានក្តីសុបិនចង់ក្លាយខ្លួនជាវេជ្ជបណ្ឌិត ប៉ុន្តែដោយសារជីវភាពគ្រួសារ ទើបត្រូវបង្ខំចិត្តឈប់រៀន និងជួយធ្វើការងារស្រែចម្ការជាមួយឪពុកម្ដាយវិញ។ ភាវីបានចាកចេញពីប្រទេសកម្ពុជា មករស់នៅប្រទេសកូរ៉េខាងត្បូង តាំងពីអាយុ ២០ឆ្នាំមកម្ល៉េះ ដើម្បីរៀបការជាមួយស្វាមីដែលជាជនជាតិកូរ៉េ។ គាត់បានចំណាយរយៈពេល៧ឆ្នាំ ដើម្បីវិវឌ្ឍន៍ខ្លួនឲ្យក្លាយជាកំពូលកីឡាការិនី។ ការចាប់ផ្តើមដំបូងរបស់គាត់គ្រាន់តែទៅមើលស្វាមីលេងប៉ុណ្ណោះ ប៉ុន្តែយូរៗទៅស្វាមីក៏បានបង្រៀនអំពីរបៀបលេង និងនាំយកកីឡាករល្អៗមកបង្ហាត់បន្ថែមទៀតផង រហូតមានឱកាសឡើងបង្ហាញសមត្ថភាពប្រកួតលើឆាតអត្តរជាតិជាច្រើន និងមានកេរ្តិ៍ឈ្មោះល្បីលំដាប់ពិភពលោក។ មិនតែប៉ុណ្ណោះ កាលពីពេលថ្មីៗនេះ អ្នកនាង ស្រួង ភាវី បាននាំកិត្តិយសជូនជាតិដោយដណ្តើមបានមេដាយមាស ជាលើកដំបូង ក្នុងព្រឹត្តិការណ៍ស៊ីហ្គេម លើកទី៣២ ឆ្នាំ២០២៣ ដែលកម្ពុជាធ្វើជាម្ចាស់ផ្ទះ។ ក្នុងឱកាសដ៏អស្ចារ្យនេះ អ្នកនាងបានលើកឡើងទាំងក្តុកក្តួលយ៉ាងដូច្នេះថា៖ «ទោះបីជាខ្ញុំប្រកួតលើទឹកដីកូរ៉េ និងពិភពលោកប៉ុនណាក៏ដោយ អត់ស្មើឱកាសនេះ វេលានេះ សម្រាប់ជូនប្រជាពលរដ្ឋយើងទេ។ ក្តីសុបិន១០ឆ្នាំ យកមេដាយមាសជូនជាតិ ឥឡូវនេះខ្ញុំធ្វើបានហើយ ហើយជាដំបូងកូនស្រីកម្ពុជាម្នាក់នេះ សូមគោរពឧទ្ទិសលទ្ធផលនេះ ជូនចំពោះមហាបុព្វបុរសខ្មែរគ្រប់ជំនាន់ គោរពជូនថ្នាក់ដឹកនាំ និងប្រជាជនខ្មែរគ្រប់រូប ដោយក្ដីមោទកភាពដ៏ខ្ពង់ខ្ពស់ក្រៃលែងរបស់នាងខ្ញុំ»។ ជាចុងក្រោយអ្នកនាង ស្រួង ភាវី បានបន្ថែមទៀតថា៖ «សារជូនពររបស់ពុកម៉ែបងប្អូន ពិតជាមានតម្លៃមហាសាល និងមិនអាចកាត់ថ្លៃបាន។ ប្រជាជនស្រុះស្រួល សាមគ្គីគ្នា នោះនាវាកម្ពុជាប្រាកដជាលឿនលយឆ្ពោះទៅមុខប្រកបដោយភាពជឿជាក់បំផុត។ កម្លាំងចិត្តពុកម៉ែបងប្អូន ក្ដីស្រឡាញ់របស់ពុកម៉ែបងប្អូន ការលើកទឹកចិត្តពីសំណាក់ពុកម៉ែបងប្អូន គឺពិតជាធ្វើឱ្យសម្រេចបាននូវក្ដីស្រមៃរបស់កម្ពុជា។ សូមពុកម៉ែបងប្អូនទទួលនូវការគោរពស្រឡាញ់អំពីនាងខ្ញុំ»។ គួរជម្រាបផងដែរថា បន្ទាប់ពីឈ្នះបានមេដាយមាស លើវិញ្ញាសា 3 Cushion នេះ កីឡាការិនី នឹងត្រូវប្រកួតវិញ្ញាសា 1 Cushion មួយទៀត ដែលវិញ្ញាសាចុងក្រោយនេះ មានអត្តពលិកចូលរួមចំនួន៧នាក់ មកពី៤ប្រទេស ដោយក្នុងនោះ ថៃ វៀតណាម និង ហ្វីលីពីន បានដាក់កីឡាការិនីចំនួន២នាក់ ឱ្យចូលប្រកួតដូចគ្នា ចំណែកកម្ពុជា មានតែ ស្រួង ភាវី ម្នាក់ទេ ហើយសម្រាប់ការប្រកួតជម្រុះបើកឆាកវគ្គ៨នាក់ដំបូង ភាវី ត្រូវជួបថៃ Vutthiphan Kongkaket ដើម្បីយកឈ្នះឡើងទៅវគ្គពាក់កណ្តាលផ្តាច់ព្រ័ត្រ៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:26", "date_created": "2023-05-09T10:03:36.748Z", "category": "ភាពជាអ្នកដឹកនាំ", "views": 3055, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ឥណ្ឌូនេស៊ី ជាជើងឯកបាល់ទះ១១សម័យកាល តោះមកដឹងប្រវត្តិក្រុមកីឡាករ៣រូប កំពុងល្បីខ្លាំង	https://business-cambodia.com/articles/indonesia-volleyball-men-team-	ក្រុមជម្រើសជាតិឥណ្ឌូនេស៊ីបានឈ្នះមេដាយមាស ក្រោយយកឈ្នះកម្ពុជា ៣-០ ក្នុងវគ្គផ្តាច់ព្រ័ត្រសម្រាប់វិញ្ញាសាបាល់ទះ នៃព្រឹត្តិការណ៍ស៊ីហ្គេមលើកទី៣២។ ដូច្នេះមកដឹងអំពីកីឡាករកម្ពស់ខ្ពស់ៗ៣រូបដែលកំពុងល្បីខ្លាំង។ ១. កីឡាករ Rivan Nurmulki អត្តពលិកពាក់អាវលេខ១២ នៅក្នុងការប្រកួតលោក Rivan គឺជាកីឡាករជនជាតិឥណ្ឌូនេស៊ី កើតនៅថ្ងៃទី១៦ ខែកក្កដា ឆ្នាំ១៩៩៥ នាខេត្ត Jambi  កោះស៊ូម៉ាត្រា។ មានវ័យ២៧ឆ្នាំ កីឡាកររូបនេះមានកម្ពស់ ១.៩៨ សង់ទីម៉ែត្រ និងមានទម្ងន់៨០គីឡូក្រាម។ ចូលចិត្តលេងបាល់ទះតាំងពីអាយុ១៧ឆ្នាំ ហើយគិតមកទល់ពេលនេះលោកបានចាប់អាជីពជាកីឡាករបាល់ទះអស់រយៈពេលជាង១០ឆ្នាំមកហើយពោលគិតចាប់តាំងពីឆ្នាំ២០១៣។ នាពេលបច្ចុប្បន្ននេះដែរលោកលេងឱ្យក្លឹប Surabaya BIN Samator និងបានឈ្នះមេដាយមាស៣ដងជាប់គ្នានៅក្នុងស៊ីហ្គេម ដូចជាឆ្នាំ២០១៩នៅហ្វីលីពីន ឆ្នាំ២០២១នៅវៀតណាម និងឆ្នាំ២០២៣នៅកម្ពុជា។ ២. កីឡាករ Doni Haryono អត្តពលិកពាក់អាវលេង២១ នៅក្នុងការប្រកួតលោក Doni Haryono គឺជាកីឡាករជនជាតិឥណ្ឌូនេស៊ីកើតនៅថ្ងៃទី២១ ខែកុម្ភៈ ឆ្នាំ១៩៩៩ មានកម្ពស់១.៩១សង់ទីម៉ែត្រ ទម្ងន់៧៨គីឡូក្រាម។ វ័យ២៤ឆ្នាំលោកគឺជាអ្នកលេងដែលពូកែប្រើដៃស្តាំ និងបានចូលលេងឱ្យក្លឹប Bekasi BVN ក្នុងឆ្នាំ២០១៦។ ក្រៅពីនេះលោកក៏បានឈ្នះមេដាយមាស៣ដងជាប់គ្នានៅក្នុងស៊ីហ្គេម ដូចជាឆ្នាំ២០១៩នៅហ្វីលីពីន ឆ្នាំ២០២១ នៅវៀតណាម និងឆ្នាំ២០២៣នៅកម្ពុជា។ ៣. កីឡាករ Farhan Halim អត្តពលិកពាក់អាវលេខ១៤ នៅក្នុងការប្រកួតលោក Farhan Halim គឺជាកីឡាករជនជាតិឥណ្ឌូនេស៊ីកើតនៅថ្ងៃទី២៦ ខែមេសា ឆ្នាំ២០០១  មានកម្ពស់១.៩៣សង់ទីម៉ែត្រ ទម្ងន់៨០គីឡូក្រាម ។ កីឡាករវ័យ២២ឆ្នាំរូបនេះគឺជាអ្នកលេងបាល់ទះអាជីពមួយរូបក្រោយលោកបានឈានជើងចូលលេងនៅឆ្នាំ២០១៨ ហើយបច្ចុប្បន្ននេះលោកឱ្យក្លឹប Jakarta STIN BIN ។ គួរឱ្យដឹងដែរថាឥណ្ឌូនេស៊ីត្រូវបានគេទទួលស្គាល់ថាជាសេ្តចនៃបាល់ទះនៅតំបន់អាស៊ាន ស្ថិតនៅចំណាត់ថ្នាក់លេខ ១ លើកំពូលតារាង និងជាជើងឯកអាស៊ាន ១១សម័យកាលមកហើយ ដោយនៅក្នុងចំណាត់ថ្នាក់តំបន់អាស៊ាននេះប្រទេសថៃស្ថិតនៅថ្នាក់លេខ២ វៀតណាមនៅថ្នាក់លេខ៣ និងកម្ពុជាស្ថិតនៅថ្នាក់ លេខ៤៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:26", "date_created": "2023-05-09T10:02:29.567Z", "category": "ភាពជាអ្នកដឹកនាំ", "views": 1220, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ប្រញាប់ដាក់ពាក្យ! ក្រសួងសេដ្ឋកិច្ចប្រកាសជ្រើសរើសបុគ្គលិកថ្មីបន្ថែម ដើម្បីចូលបម្រើការងារនៅក្រសួង	https://business-cambodia.com/articles/ministry-of-economy-announces	ឱកាសល្អបានមកដល់ទៀតហើយ សម្រាប់អ្នកដែលមានបំណងប្រាថ្នាចង់ចូលធ្វើការនៅក្រសួងសេដ្ឋកិច្ច និងហិរញ្ញវត្ថុ ព្រោះមុននេះបន្តិចក្រសួង បានប្រកាសជ្រើសរើសបុគ្គលិកជាប់កិច្ចសន្យាសរុបចំនួន ៥នាក់ឱ្យមកបម្រើការងារពេញម៉ោង។ ចំពោះបុគ្គលិកជាប់កិច្ចសន្យា និងបំពេញភារកិច្ចតាមលក្ខខណ្ឌនានា ដែលបានកំណត់ក្នុងលក្ខន្តិកៈ និងបទបញ្ញាត្តិបុគ្គលិកជាប់កិច្ចសន្យាដែលនឹងត្រូវបានជ្រើសរើសនឹងទទួលបានប្រាក់បៀវត្សមូលដ្ឋានសមរម្យទៅតាមតួនាទីការងារ និងគុណវុឌ្ឍិ និងអាចមានឱកាសក្លាយជាមន្រ្តីរាជការក្នុងក្របខណ្ឌមុខងារសាធារណៈនៃក្រសួងសេដ្ឋកិច្ច និងហិរញ្ញវត្ថុក្រោយទទួលបានការវាយតម្លៃសមិទ្ធផលការងារនិងបានបម្រើការងារក្នុងរយៈពេលកំណត់មួយ។ នៅក្នុងនោះដែរ សម្រាប់គុណវឌ្ឍិដែលបេក្ខជនត្រូវមាននោះគឺ៖ មានបរិញ្ញាប័ត្រ ឬបរិញ្ញាបត្រជាន់ខ្ពស់ផ្នែករដ្ឋបាល សេដ្ឋកិច្ច ធនធានមនុស្ស ពាណិជ្ជកម្ម ធុរកិច្ច គណនេយ្យ និងហិរញ្ញបត្ថុ ឬជំនាញផ្សេងទៀតដែលមានលក្ខណៈប្រហាក់ប្រហែល មានបទពិសោធន៍ការងារពាក់ព័ន្ធ (ជាការប្រសើរ) ចេះប្រើប្រាស់កម្មវិធី Microsoft Word & Excel, Powerpoint និង Tools ផ្សេងៗបានល្អប្រសើរ មានចំណេះដឹងផ្នែកភាសាអង់គ្លេសល្អប្រសើរ មានសមត្ថភាពគ្រប់គ្រង និងដោះស្រាយការងារប្រកបដោយភាពច្នៃប្រឌិត ប្រសិទ្ធភាព និងស្មារតីទទួលខុសត្រូវខ្ពស់ មានអាកប្បកិរិយាល្អ ពុំធ្លាប់ជាប់ទោសបទឧក្រិដ្ឋ ឬមជ្ឈិម ព្រមទទួល និងបំពេញភារកិច្ច តាមលក្ខខណ្ឌនានា ដែលបានកំណត់ក្នុងលក្ខន្តិកៈ និងបទបញ្ញត្តិ សូមបញ្ជាក់ថា ចំពោះបេក្ខជន ឬបេក្ខនារីដែលចាប់អារម្មណ៍អាចចូលទៅកាន់ http://career.digitaleconomy.gov.kh ដើម្បីទទួលព័ត៌មានបន្ថែម និងដាក់ពាក្យតាមអនឡាញ។ ការទទួលពាក្យចាប់ផ្តើមពីថ្ងៃជូនដំណឹងនេះរហូតដល់ថ្ងៃទី២១ ខែឧសភា ឆ្នាំ២០២៣ វេលាម៉ោង ១៧:០០នាទី៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:26", "date_created": "2023-05-09T09:55:23.660Z", "category": "ព័ត៌មានថ្មីៗ", "views": 4457, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
មិនឈ្នះការប្រកួត តែកីឡាការិនី ប៊ូ សំណាង ឈ្នះទឹកចិត្ដអ្នកគាំទ្រ និងត្រូវបានការសែតបរទេសធំៗ៤ចុះផ្សាយ	https://business-cambodia.com/articles/bou-samnang-the-ultimate-effort-of-cambodian-runners	កីឡាការិនី ប៊ូ សំណាង បានកំពុងឆក់យកឈ្នះបេះដូងអ្នកគាំទ្រទាំងខ្មែរ និងបរទេសរាប់ម៉ឺននាក់ ដោយកីឡាការិនីខ្មែររូបនេះ ព្យាយាមរត់ក្នុងវិញ្ញាសារត់ចម្ងាយ៥គីឡូម៉ែត្រក្នុងព្រឹត្ដិការណ៍ស៊ីហ្គេម ទាំងមេឃភ្លៀងនិងខ្យល់ខ្លាំង ដោយមិនព្រមឈប់ បើទោះចាញ់គេច្រើនជុំក៏ដោយ។ ក្រៅពីការឆក់យកបេះដូងអ្នកគាំទ្រច្រើន ការតស៊ូរបស់កីឡាការិនីរូបនេះក៏ត្រូវបានកាសែតបរទេសធំៗដូចជា Main Stand, Tinmoi, VnExpress, VietnamPlus របស់ថៃ និងវៀតណាមចុះព្រោងព្រាតផងដែរ។ ជាស្ដែងកាសែត Main Stand របស់ថៃ បានបង្ហោះរូបភាពជាច្រើនសន្លឹក អមជាមួយការសរសេររៀបរាប់ថា៖ កីឡាការិនីអត្តពលកម្មកម្ពុជា ប៊ូ សំណាង បន្តរត់រហូតដល់មានភ្លៀងធ្លាក់យ៉ាងខ្លាំងប្រហែល ៧នាទី បន្ទាប់ពីអត្តពលិកផ្សេងទៀតរត់ទៅដល់ជួរអស់ នាងបានបន្តរត់រហូតដល់ទីបញ្ចប់ ទោះបីជានាងជាអ្នកចុងក្រោយគេក៏ដោយ។ ដោយឡែកកាសែតវៀតណាម Tinmoi ចុះសម្រង់សំដីកីឡាការិនី ប៊ូ សំណា ថា“ឆ្នាំនេះខ្ញុំមានអាយុ ២០ ឆ្នាំ ហើយបានចូលរួមស៊ីហ្គេមជាលើកដំបូង ខ្ញុំសប្បាយចិត្ត និងមានមោទនភាពណាស់នៅពេលដែលប្រទេសរបស់ខ្ញុំធ្វើជាម្ចាស់ផ្ទះសម្រាប់ការប្រកួតកីឡាស៊ីហ្គេម។ លើកទីមួយខ្ញុំបានប្រឹងប្រែងយ៉ាងខ្លាំងក្នុងការប្រកួត ប៉ុន្តែខ្ញុំធ្វើមិនបានល្អទេ ប៉ុន្តែខ្ញុំមិនបោះបង់ និងបញ្ចប់ដោយជោគជ័យឡើយ សូមអរគុណដល់អ្នកទាំងអស់គ្នាដែលលើកទឹកចិត្តខ្ញុំ”។ គួរបញ្ជាក់ផងដែរថា កីឡារការិនី ប៊ូ សំណាង ប្រកួតក្នុងវិញ្ញាសារ រត់ចម្ងាយ៥ពាន់ម៉ែត្រ នារសៀលថ្ងៃទី ០៨ ខែឧសភា ឆ្នាំ២០២៣ នៅក្នុងការប្រកួតកីឡា SEA Games 32 ដែលកម្ពុជាធ្វើជាម្ចាស់។  ខណៈ កីឡាការិនីរូបនេះទទួលបានចំណាត់ថ្នាក់១១ ក្នុងចំណោម កីឡាការិនីទាំង១០ រូបផ្សេងទៀត។ ហើយចំណាត់ថ្នាក់ខ្ពស់ជាងគេចំនួនពីរបានទៅលើវៀតណាមគឺ Nguyen Thi Oanh ដោយប្រើថិរវេលា ១៧ នាទី និង ០.៣៣ វិនាទី និង Pham Thi Hong Le ជាមួយ១៧ នាទី ៦.៧២វិនាទី៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:26", "date_created": "2023-05-09T09:49:43.351Z", "category": "ព័ត៌មានថ្មីៗ", "views": 235, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ស្ងាត់ៗ! ក្រុមហ៊ុនផលិតផលឡានអគ្គិសនីលក់ដាច់ជាងគេលេខ២នៅលើលោក ចង់វិនិយោគនៅវៀតណាម	https://business-cambodia.com/articles/byd-go-vn	រថយន្តអគ្គិសនី BYD ដែលត្រូវបានគេស្គាល់ថាជារថយន្តអគ្គិសនីដែលលក់ដាច់បំផុតមួយនៅលើលោកបន្ទាប់ពី Tesla ពេលនេះក្រុមហ៊ុនយក្សមួយនេះគ្រោងនឹងពង្រីកការផលិត និងដំឡើងរថយន្តអគ្គិសនីក្នុងប្រទេសវៀតណាម។ នេះបើយើងតាមកសារចុះផ្សាយរបស់សារព័ត៌មាន CNN នៅថ្ងៃទី៨ ខែឧសភា ឆ្នាំ២០២៣។ ប្រភពដដែលបានឱ្យដឹងថា ក្រុមហ៊ុនផលិតរថយន្តអគ្គិសនី  BYD ដែលមានមូលដ្ឋាននៅប្រទេសចិន ឥឡូវនេះគ្រោងនឹងបើករោងចក្រនៅក្នុងប្រទេសវៀតណាម ដើម្បីផលិតគ្រឿងបន្លាស់រថយន្ត និងក្នុងគោលបំណងនាំចេញគ្រឿងបន្លាស់ទៅកាន់រោងចក្រដំឡើងទាំងអស់នៅតាមបណ្តាប្រទេសជិតខាងក្នុងនោះមានប្រទេសថៃជាដើម។ នៅក្នុងសេចក្តីថ្លែងការណ៍របស់រដ្ឋាភិបាលដែលចេញផ្សាយបន្ទាប់ពីជំនួបរវាងស្ថាបនិក និងប្រធានក្រុមហ៊ុន BYD លោក Wang Chuanfu និងឧបនាយករដ្ឋមន្រ្តីវៀតណាមលោក Tran Hong Ha បានឱ្យដឹងថា លោករំពឹងថាវៀតណាមនឹងបង្កើតលក្ខខណ្ឌអំណោយផលសម្រាប់ BYD ដើម្បីបញ្ចប់នីតិវិធីវិនិយោគ។ សូមជម្រាបផងដែរថា នៅក្នុងសេចក្តីថ្លែងការណ៍នេះមិនបានបញ្ជាក់ទឹកប្រាក់ដែលក្រុមហ៊ុនរថយន្ត BYD គ្រោងនឹងវិនិយោគ នឹងបញ្ចូលសម្រាប់ការពង្រីកនោះទេ៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-09T09:38:12.638Z", "category": "កំពូលអ្នកលក់", "views": 363, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ឪខ្លាកូនខ្លា! លោក អេភូថង មានកូនស្នងត្រកូល៣រូប ប្រកួតវិញ្ញាសាពិសេសទាំងនេះនៅស៊ីហ្គេម	https://business-cambodia.com/articles/eh-phou-thong-children	ស្ដេចប្រដាល់ចាស់វស្សាគឺលោក អេភូថង ដែលធ្លាប់កសាងកិត្តិនាមល្បីរន្ទឺក្នុងពិភពកីឡាប្រដាល់ បានបណ្ដុះគ្រាប់ពូជជំនាន់ក្រោយចំនួន៣គ្រាប់ ឱ្យស្នងត្រកូលក្នុងវិស័យកីឡា និងចូលរួមលើកស្ទួយមុខមាត់កម្ពុជាឆ្ពោះទៅកាន់ឆាកអន្តរជាតិ ក្នុងព្រឹត្តិការណ៍ស៊ីហ្គេមដ៏អស្ចារ្យជាប្រវត្តិសាស្ត្រ ដែលកម្ពុជាធ្វើជាម្ចាស់ផ្ទះក្នុងឆ្នាំ២០២៣នេះ។ ក្នុងឱកាសដែលកម្ពុជាបើកសម្ពោធព្រឹត្តិការណ៍ប្រកួតកីឡាស៊ីហ្គេមលើកទី ៣២ និងអាស៊ានប៉ារ៉ាហ្គេមលើកទី ១២ ជាផ្លូវការ នៅល្ងាចថ្ងៃសុក្រ ទី ៥ ខែឧសភា នៅពហុកីឡជាតិមរតកតេជោ ក្នុងរាជធានីភ្នំពេញ លោក អេ ភូថង ជាឪពុក បានផុសរូបកូនប្រុសស្រីទាំង៣របស់ខ្លួនចំនួន១សន្លឹកនៅលើបណ្ដាញសង្គមហ្វេសប៊ុក ដើម្បីជាប្រទីបបំភ្លឺផ្លូវ ពាំនាំនូវជ័យជម្នះ និងផ្ដល់ជាកម្លាំងចិត្តដល់កូនៗ មុនឈានជើងចូលប្រកួតដណ្ដើមមេដាយមាសជូនជាតិមាតុភូមិកម្ពុជា។ ក្នុងចំណោមកូនៗទាំង៣របស់លោកនោះគឺមាន គឺកីឡាការិនី អេ យ៉ានុត ភូថង ដែលជាកូនស្រីបង បានប្រកួតវិញ្ញាសាជម្រើសជាតិ ប្រដាល់សកលកម្ពុជា ចំណែកឯ កីឡាករ អេ វីរៈខាំឈីត ភូថង (ម៉ឺន មេឃា) ប្រកួតវិញ្ញាសា ប្រយុទ្ធឯកត្តជនបុរស និងចុងក្រោយគឺ អេ អាំម៉ារីន ប្រកួតវិញ្ញាសា វ៉ូវីណាម។ ពីរក្នុងចំណោមបី កីឡាករ អេ វីរៈខាំឈីតភូថង (ម៉ឺន មេឃា) បានទទួលបានមេដាយមាសជាផ្លូវការយ៉ាងត្រចះត្រចង់ លើវិញ្ញាសាប្រយុទ្ធឯកត្តជនបុរស នៅទីតាំងមជ្ឈមណ្ឌលពិព័រណ៍អន្តរជាតិជ្រោយចង្វារកាលពី ថ្ងៃទី០៦ ខែឧសភា ឆ្នាំ២០២៣។ ប៉ុន្តែគួរឱ្យសោកស្ដាយបំផុតចំពោះកីឡាករ អេ អាំម៉ារីន ប្រកួតវិញ្ញាសា វ៉ូវីណាម បានប្រកួតចាញ់វៀតណាមក្នុងលទ្ធផល ៣ទល់នឹង០ ផងដែរ។ អ្វីដែលរឹតតែសង្វេគ គឺអេ អាំម៉ារីន បានខំប្រឹងហ្វឹកហាត់ និងប្រកួតរហូតមានបញ្ហាសុខភាពធ្ងន់ធ្ងរឈានដល់ការសង្គ្រោះបន្ទាន់ ប៉ុន្តែសំណាងល្អមិនបណ្ដាលឱ្យមានគ្រោះថ្នាក់ដល់អាយុជីវិត។  បើទោះបីជាលទ្ធផលយ៉ាងណាក៏ដោយ សម្រាប់លោក អេ ភូថង ជាឪពុក គឺតែងតែលើកសរសើរចំពោះការខិតខំប្រឹងប្រែងរបស់កូនៗរបស់ខ្លួនថាធ្វើបានល្អហើយ និងបានចាត់ទុកថាការប្រកួតរបស់ពួកគេមិនមែនត្រឹមតែដំណាងឱ្យប្រទេសកម្ពុជាទាំងមូលនោះទេ ប៉ុន្តែក៏ជាផ្នែកដ៏សំខាន់មួយក្នុងការលើកស្ទួយខេត្តកោះកុងដែលជាទឹកដីកំណើតខ្លួនផងដែរ៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-09T09:35:12.479Z", "category": "ភាពជាអ្នកដឹកនាំ", "views": 1854, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ពូកែៗណាស់! និស្សិតស្រី ៣រូប ពួតដៃគ្នាផលិតទឹកសណ្តែកមួយថ្ងៃរាប់រយដប លក់ឱ្យភ្ញៀវសឹងមិនទាន់	https://business-cambodia.com/articles/fonder-oun-sondek	ឆ្លៀតពេលទំនេរពីការសិក្សា និស្សិតស្រី៣រូប ដែលកំពុងតែសិក្សាជំនាញផ្នែកចំណីអាហារឆ្នាំទី៥ នៅវិទ្យាស្ថានបច្ចេកវិទ្យាកម្ពុជា បានចាប់ដៃគ្នាច្នៃសណ្តែកធ្វើជាភេសជ្ជៈ បច្ចុប្បន្នកំពុងតែទទួលការគាំទ្រពីនិស្សិតរៀននៅទីនោះនិងទទួលបានការបញ្ជាទិញពីអតិថិជនជាច្រើនផងដែរ។ នៅក្នុងបទសម្ភាសន៍ជាមួយ Business Cambodia កញ្ញា អ៊ុង រង់ផលទេវី បានបង្ហើបថា ចំពោះអាជីវកម្មផលិតទឹកសណ្តែកនេះទើបតែបើកដំណើរកាលបានរយៈពេល ១០ខែទេ ដែលអាជីវកម្មមួយនេះបានដាក់ឈ្មោះថាអូនសណ្តែក ចំពោះដើមចមដំបូងដែលនាំឱ្យកញ្ញាចាប់នៅរបរមួយនេះដោយសារកាលនោះសាលាបានរៀបចំកម្មវិធីមួយឱ្យនិស្សិតដែលមានគំនិតបែប Business អាចទៅចូលរួមប្រឡងប្រជែងដើម្បីយកទុនមកបង្កើតអាជីវកម្មបាន។ កញ្ញា រង់ផលទេវី ដែលជានិស្សិតតំណាងឱ្យសមាជិក ២រូបទៀត បានបន្តថា ក្រោយពីសាលាប្រកាសបែបនេះកញ្ញាព្រមទាំងមិត្តភភ្តិពិតជាចាប់អារម្មណ៍ខ្លាំងណាស់ព្រោះពេលកំពុងសិក្សាកញ្ញាធ្លាប់សាកល្បងធ្វើទឹកសណ្តែកនេះពេលកំពុងរៀនដូច្នេះកញ្ញាក៏បានដាក់ពាក្យប្រកួតក្នុងកម្មវិធី STEM Education Local Partnership Program of HEIP (Higher Education Improvement Project) របស់ក្រសួងអប់រំ និងវិទ្យាស្ថានបច្ចេកវិទ្យាផ្ទាល់តែម្តង អ្វីដែលកាន់តែអស្ចារ្យទៀតនោះកញ្ញាព្រមទាំងសមាជិក២នាក់ទៀតក៏បានប្រកួតឈ្នះទឹកប្រាក់រហូតដល់ទៅ ៣ពាន់ដុល្លារដើម្បីមកបើកអាជីវកម្មនេះ។ កញ្ញាទេវី បានបន្ថែមថា ក្រោយពីឈ្នះទឹកប្រាក់នេះមកកញ្ញាព្រមទាំងសមាជិក ២នាក់ទៀត បាននាំគ្នាច្នៃសណ្តែកធ្វើជាភេសជ្ជៈដាក់លក់នៅក្នុងសាលារៀនក៏ដូចជាមានការដឹងជញ្ជូនលក់នៅក្រៅផងដែរ ដោយទឹកសណ្តែកពីដំបូងឡើយគ្រាន់តែប្រើទូធម្មតាលក់ប៉ុណ្ណោះ តែពេលនេះកញ្ញាបានប្រើជាទូអគ្គិសនីដែលអតិថិជនអាចធ្វើការទិញដោយប្រើប្រាស់បច្ចេកវិទ្យា ចំពោះទូនេះគ្រាន់តែស្កេនដើម្បីបង់ប្រាក់ហើយយើងចុចលេខណាដែលយើងចង់បានគឺដបនឹងធ្លាក់ចុះក្រោមហើយ។ នៅក្នុងនោះដែរ កញ្ញាទេវី ក៏បានអរគុណទៅដល់ក្រសួងអប់រំយុវជន និងកីឡា វិទ្យាស្ថានបច្ចេកវិជ្ជាកម្ពុជា លោកគ្រូអ្នកគ្រូដែលបានផ្តល់ឱកាស និងជម្រុញនិស្សិតឲ្យបង្កើតអាជីវកម្មអូនសណ្តែកឡើងរហូតដល់បានដំណើរការដូចពេលបច្ចុប្បន្ន។ កញ្ញាទេវី ដែលជានិស្សិតច្នៃសណ្តែកធ្វើជាភេសជ្ជៈ បានបញ្ជាក់ថា ក្រៅពីទំនេរពីការសិក្សាកញ្ញាក៏បានយកពេលទៅធ្វើទឹកសណ្តែកតែម្តងជាមួយសមាជិក២នាក់ទៀត ហើយសម្រាប់ទីកន្លែងផលិតនេះគឺនៅសាលាតិចណូផ្ទាល់តែម្តងដោយសារតែការធ្វើអាជីវកម្មផលិតទឹកសណ្តែកនេះគឺមានការជួយជ្រោមជ្រែងពីសាលាផ្ទាល់ ដូច្នេះសូម្បីតែកន្លែងលក់នឹងកន្លែងផលិតផ្ទាល់គឺសាលាជួយទាំងអស់ មិនតែប៉ុណ្ណោះពេលនេះធីមផលិតទឹកសណ្តែកក៏កាន់តែកើនសមាជិកហើយ ដោយមានសមាជិកជួយផលិតឡើងដល់ទៅ១៦នាក់ ចំណែកកញ្ញានឹងមិត្តភភ្តិ២នាក់ទៀតគឺជួយមើលបន្ថែមពីខាងលើផងដែរ។ កញ្ញា អ៊ុង រង់ផលទេវី បានសង្កត់ធ្ងន់ថា ទោះបីពេលនេះអាជីវកម្មផលិតទឹកសណ្តែកនេះទើបតែលក់បាន១០ខែក៏ដោយ តែសន្ទុះនៃការគាំទ្រគឺមានការកើនឡើងគួរសមពីព្រោះគ្រប់វត្ថុធាតុដើមដែលកញ្ញាទិញមកផលិតគឺសុទ្ធតែផលិតផលក្នុងស្រុក ដូច្នេះហើយប្រសិនជាថ្ងៃនិស្សិតរៀនធម្មតាគឺកញ្ញាអាចផលិតបាន 30 ទៅ៤០ ដបឯណោះសម្រាប់លក់ ចំណែកថ្ងៃខ្លះដែលសាលាមានកម្មវិធីនានាក៏អាចលក់ហក់ឡើងបាន ២០០ ទៅ៥០០ដបក្នុងរយៈពេល២ថ្ងៃផងដែរ។ ដូច្នេះសម្រាប់លោកអ្នក ដែលចង់កម្មង់អូនសណ្តែកអាចធ្វើការទំនាក់ទំនងទៅកាន់លេខទូរស័ព្ទ 096 943 0887 ឬតាមរយៈហ្វេសប៊ុកផេក៖ អូនសណ្តែក៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:26", "date_created": "2023-05-09T08:54:10.822Z", "category": "ចាប់ផ្តើមអាជីវកម្ម", "views": 935, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ដំណឹងល្អ! រោងចក្រផលិតសំបកកង់រថយន្ដតម្លៃ ១៣៨ លានដុល្លារនៅខេត្ដក្រចេះបានបើកការដ្ឋានសាងសង់ជាផ្លូវការ	https://business-cambodia.com/articles/newbustar-cambodia-trie	រោងចក្រផលិតសំបកកង់រថយន្ដតម្លៃ ១៣៨ លានដុល្លារដែលវិនិយោគដោយក្រុមហ៊ុនចិនញូបាសស្តារ ខេមបូឌា ត្រាយ ខូអិលធីឌី (NEWBUSTAR (Cambodia) Trie Co.,Ltd) ស្ថិតនៅក្នុងតំបន់រដ្ឋបាលសេដ្ឋកិច្ចពិសេសយូ ប៊ី អ៊ី ស្នួល ក្នុងស្រុកស្នួល ខេត្តក្រចេះ ត្រូវបានបើកការដ្ឋានសាងសងជាផ្លូវការហើយនៅថ្ងៃទី៩ ខែឧសភា ឆ្នាំ២០២៣នេះហើយ។ ដោយកម្មវិធីនេះក៏មានការអញ្ជើញចូលរួមពីឯកឧត្ដម វ៉ា ថន អភិបាលនៃគណៈអភិបាលខេត្ដក្រចេះផងដែរ។ ថ្លែងនៅក្នុងឱកានោះ ឯកឧត្តម វ៉ា ថន បានមានប្រសាសន៍សម្ដែងនូវការកោតសរសើរ និងវាយតម្លៃខ្ពស់ចំពោះវឌ្ឍនភាព និងសមិទ្ធផលថ្មីៗ នៅក្នុងតំបន់រដ្ឋបាលសេដ្ឋកិច្ចពិសេស យូ ប៊ី អ៊ី ស្នួល ដែលបាននិងកំពុងរួមចំណែកជាមួយរដ្ឋបាលស្រុកស្នួល រដ្ឋបាលខេត្តក្រចេះ និងរាជរដ្ឋាភិបាលកម្ពុជាក្នុងការអភិវឌ្ឍន៍សេដ្ឋកិច្ច-សង្គមបានកាន់តែល្អប្រសើរ តាមរយៈការជំរុញកំណើនសេដ្ឋកិច្ច ការទាក់ទងដៃគូរអភិវឌ្ឍមកធ្វើការវិនិយោគនៅក្នុងតំបន់ និងការចូលរួមកាត់បន្ថយភាពក្រីក្ររបស់ប្រជាជន ព្រមទាំងអត្ថប្រយោជន៍ផ្សេងៗទៀតដែលនាំឱ្យតំបន់រដ្ឋបាលសេដ្ឋកិច្ចពិសេស យូ ប៊ី អ៊ី ស្នួល មានការអភិវឌ្ឍន៍ពីមួយឆ្នាំទៅមួយឆ្នាំ។   ឯកឧត្ដមបញ្ជាក់ថា រោងចក្រផលិតសំបកកង់រថយន្តដែលវិនិយោគដោយក្រុមហ៊ុនញូបាសស្តារ ខេមបូឌា ត្រាយ ខូអិលធីឌី (NEWBUSTAR (Cambodia) Trie Co.,Ltd) នេះគឺមានផ្ទៃដីចំនួន ៤០ហិកតា និង ទឹកប្រាក់វិនិយោគចំនួនជាង១៣៨លានដុល្លារ។ ឯកឧត្ដមបន្ដថា គម្រោងនេះគ្រោងនឹងសាងសង់ឱ្យបានបញ្ចប់រួចរាល់នៅក្នុងដំណាក់ទី១ នៅក្នុងខែតុលា ឆ្នាំ២០២៣ខាងមុខនេះផងដែរ។ សូជម្រាបផងដែរថា ទាក់ទងនឹងរោងចក្រផលិតសំបកកង់រថយន្ដនេះដែរ នៅក្នុងខែឧសភា ឆ្នាំ២០២៣ ខាងមុខនេះ រដ្ឋាភិបាលក៏នឹងសម្ពោធឲ្យដំណើររោងចក្រមួយកន្លែងផងដែរ ដែលមានទីតាំងនៅក្នុងខេត្ដព្រះសីហនុ។ ដោយរោងចក្រមួយនេះត្រូវបានវិនិយោគដោយក្រុមហ៊ុន ជេនេរ៉ល ថាយអឺរ ថេកណឡជី( General Tires Technology) ក្នុងតម្លៃប្រមាណ ៣០០ លានដុល្លារឯណោះ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:26", "date_created": "2023-05-09T08:32:46.497Z", "category": "អចលនទ្រព្យ", "views": 340, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
Peugeot ចេញម៉ូតូស្ទីលប្លែកថ្មី ទិញមួយគ្រឿងចំណេញពី ៣០០ ទៅ ៨០០ដុល្លារ	https://business-cambodia.com/articles/motor-peugeot-new-style	សព្វថ្ងៃមានម៉ាកយីហោម៉ូតូច្រើនណាស់ដែលកំពុងចរាចរណ៍នៅក្នុងទីផ្សារប្រទេសកម្ពុជាព្រោះតែគ្រប់គ្នាដឹងថាម៉ូតូជាមធ្យោបាយលឿនបំផុតនៅក្នុងទីក្រុងភ្នំពេញ។ សម្រាប់ការទិញម៉ូតូថ្មីមួយគ្រឿងមិនមែនជាបញ្ហានោះទេប៉ុន្តែជ្រើសរើសម៉ូតូមួយដែលមិនដូចគេហើយមានភាពប្រណីតខុសគេទើបសំខាន់។  ម៉ាកយីហោមកពីប្រទេសណា ឬ យើងនិយមហៅ Brand មកពីណាជាកត្តាទីមួយសម្រាប់បរិបទប្រជាជនខ្មែរនៅពេលទិញអីវ៉ាន់ព្រោះប្រភពរបស់ប្រទេសបញ្ជាក់ពីគុណភាពរបស់ផលិតផល។ ទីពីរគឺគុណភាពនិងសេវាកម្ម, មនុស្សគ្រប់គ្នាតែងតែចង់បានម៉ូតូដែលផ្តល់នៅទំនុកចិត្តសម្រាប់គុណភាពជាមួយនិងសេវាកម្មល្អ ដូចជាសេវាកម្មជួសជុលនិងតំហែទាំម៉ូតូក្រោយពេលទិញរួច។ ពួកគេមិនចង់ខាតពេលវេលាក្នុងការស្វែងរកសេវាកម្មជួសជុលផ្សេងទៀតប្រសិនបើគេត្រូវការប្រឹក្សាយោបល់អំពីការដូរប្រេងម៉ាស៊ីន តំហែទាំម៉ូតូនិងបញ្ហារបច្ចេកទេសផ្សេងៗដែលអាចនិឹងកើតមានឡើង។ ទីបីគឺតំលៃ, ប្រជាជនកម្ពុជាយើងមានការខ្វល់ខ្វាយខ្លះសម្រាប់តំលៃម៉ូតូនីមួយៗដែលពួកគេជ្រើសរើសព្រោះការចំនាយគ្រប់យ៉ាងនិងត្រូវប៉ះពាល់ទៅលើការចំនាយផ្សេងទៀតផងដែរ។ មធ្យោបាយធ្វើដំណើរតាមម៉ូតូគឺមានច្រើនម៉ាក ដូចជាម៉ូតូ Peugeot Django 150 គឺជាសិល្បះនៃជីវិតមួយផ្នែកដែលបង្ហាញពីគំនិតថ្មីនិងនិន្នាការមួយទៀតដែលច្រើនជាងប្រើប្រាស់សម្រាប់តែមធ្យោបាយធ្វើដំនើរ។ អ្នកប្រើប្រាស់ម៉ូតូមួយដែលផ្តល់នូវគោលគំនិតបែបភាពជាខ្លួនឯងខ្ពស់ (uniqueness) ហើយបង្ហាញពីស្ទីលរបស់អ្នកជាម្ចាស់គ្រប់ពេលដែលអ្នកបានបើកបរជាមួយនិងវា។ កំពូលម៉ាកយីហ៊ោររបស់ប្រទេសបារាំងដែលមានអាយុកាល ១២៥ឆ្នាំមកហើយផ្តល់ជូនអតិថិជននូវគុណភាព ការរចនា រូបរាង និងតំលៃ។ នៅពេលអ្នកសំលឹងមើលម៉ូតូ Peugeot Django 150 ច្បាស់ណាស់ពិតជាមិនមានម៉ូតូប្រភេទ Scooter ណាដែលដូចរឺច្រលំដូចវានោះទេ ជាមួយនិងការចនាប៉ាណាខាងមុខរាងទំរង់ពងក្រពើ និងអំពូលភ្លើង LED រត់ប្រដេញសងខាងដែលអមដោយឡូហ្គូរូបតោពិតជាពោរពេញដោយអំនាចនិងអនុភាពពិតៗ។  ចំណែកឯប្រអប់កុងទ័រ Semi-digital នោះវិញក៏ផ្តល់នូវភាពទាន់សម័យបច្ចេកវិទ្យាផងដែររំលេចចេញនូវ កុងទ័រល្បឿន កុងទ័រសាំងនិងមុខងារពិសេសច្រើនទៀតសម្រាប់អ្នកប្រើប្រាស់។ ម៉ូតូ Peugeot Django 150cc នេះផងដែរមានការរចនាកំពស់កែបមកដីទាបល្មមដែលមិនខ្ពស់ពេកសម្រាប់ប្រជាជនអាស៊ីងាយស្រួលបំផុតសម្រាបការដាក់ជើងលើទ្រនាប់ម៉ូតូខាងក្រោមនិងដល់ដីដែលផ្តល់ការបត់បែនសម្រាប់ការធ្វើដំនើរ។ ចំនុចលេចធ្លោមួយទៀតរបស់ម៉ូតូ Peugeot Django នោះគឺការចនាកែបស្បែកអង្គុយដែលទន់ល្មើយជាពិសេសធំទូលាយជាងម៉ូតូ Scooter ផ្សេងទៀត។ កែបទាំងមូលរបស់ម៉ូតូនេះត្រូវបានបែងចែកជាពីរសម្រាប់អ្នកបើកបរនិងអ្នកជិះពីក្រោយដែលសុទ្ធសឹងតែមានទំហំធំរហូតដល់ 710mm. តួយ៉ាងម៉ូតូ Peugeot Django 150cc មានភាពល្បីរន្ធឺស្រាប់ទៅហើយក្នុងចំណោមប្រភេទ Scooter ផ្សេងទៀតដែលមានកំលាំងម៉ាស៊ីននិងតំលៃប្រហាក់ប្រហែលគ្នា។ ពាក្យស្លោក “The True Lion of Our Time” បង្ហាញពីអំនាច ចលនា និងអារម្មណ៍ដែលជាហេតុផលនាំអោយម៉ាកយីហ៊ោរម៉ូតូ Peugeot តែងតែបង្ហាញពីស្ទីលរបស់អ្នកជាម្ចាស់ជានិច្ច។ ជាមួយនិងភាពឆើតឆាយនិងទំរង់សម័យទំនើបបែបថ្លៃថ្នូររបស់ម៉ូតូ Peugeot អ្នកនឹងមានមោទនភាពជាមួយនិងវាមិនថាអ្នកធ្វើដំនើរទៅកាន់ទីណា ពេលណានោះទេ។គ្រប់ការធ្វើដំនើរដែលចាប់ផ្តើមជាមួយម៉ូតូ Peugeot តែងតែបង្ហាញពីនិមិត្តសញ្ញានៃរូបតោដែលផ្តិតយកការចងចាំល្អៗបំផុតរបស់អ្នក។ សព្វថ្ងៃនេះម៉ូតូ Peugeot នៅក្នុងទីផ្សារប្រទេសកម្ពុជាមានតំលៃខ្ទង់ 3xxx តែប៉ុន្នោះ។ សម្រាប់ប្រភេទម៉ូតូ Scooter ដែលមានកំលាំងប្រហាក់ប្រហែលគ្នាជាមួយម៉ូតូ Peugeot មានតំលៃចាប់ពី 3999$ រហូតដល់ 4500$ ដែលធ្វើអោយម៉ូតូ Peugeot នៅតែជាជម្រើសល្អសម្រាប់លោកអ្នកព្រោះមានការសន្សំសំចៃរហូតដល់ ៣០០ ទៅ ៨០០ ដុល្លារថែមទៀត ៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-09T08:25:42.341Z", "category": "PR", "views": 123, "author": { "first_name": "Makara", "last_name": "Chham", "email": "makarachham1998@gmail.com" }, "quality_warning": [ "noisy" ] }
ស្តេចយូធូប Mr Beast មកជួយជនពិការកម្ពុជា ២ពាន់នាក់ ឲ្យដើរឡើងវិញបាន ក្រោយដឹងរឿងឈឺចាប់១នេះ	https://business-cambodia.com/articles/mr-beast-helped-2000-amputees-walk-again	ស្តេចយូធូប Mr Beast បានហោះនាំយកជើងសិប្បនិម្មិតពីអាមេរិក មកជួយសង្គ្រោះជនពិការកម្ពុជាប្រមាណជាង ២០០០នាក់ ឲ្យដើរឡើងវិញ ខណៈសកម្មភាពនេះបានចាក់បំពេញស្នាមញញឹមនិងក្តីសង្ឃឹមនៃជីវិតថ្មីលើផ្ទៃមុខស្រពាប់ស្រពោនពីអតីតកាល។ តាមរយៈវីឌីអូដែលមានបានបង្ហោះលើគណនីយូធូប Beast Philanthropy កាលពីម្សិលមិញ បានបង្ហាញរូបភាពដ៏សោកសៅនៃជនពិការក្នុងប្រទេសកម្ពុជាដែលមានជីវភាពទីទាល់ក្រខ្លាំង ប្រឈមមុខនឹងបញ្ហារស់នៅច្រើនអនេក រួមទាំងលទ្ធភាពទាបក្នុងការទទួលបានការអប់រំ និងការងារជាដើម។ ក្នុងនោះតារាយូធូបសញ្ជាតិអាមេរិក Mr Beast បានសហការជាមួយអង្គការ Exceed Worldwide ដើម្បីរៀបចំគម្រោងសប្បុរសធម៌ដ៏ធំជួយជនពិការដោយមិនគិតថ្លៃរយៈពេល៣០ឆ្នាំ។ លោកបានជួយផ្តល់មូលនិធិផ្នែកអវយវៈសិប្បនិមិត្តសម្រាប់ជនពិការចំនួន ២០០០គ្រឿង ក្នុងប្រទេសកម្ពុជា។ ថ្លែងក្នុងវីឌីអូខាងលើ Mr Beast បានលើកឡើងយ៉ាងដូច្នេះថា៖ «មូលហេតុដែលយើងមកទីនេះ ព្រោះប្រទេសកម្ពុជាមានគ្រាប់មីនរាប់ពាន់គ្រាប់ដែលត្រូវបានគេដាំនៅក្នុងរបបខ្មែរក្រហមក្នុងឆ្នាំ១៩៧៥-១៩៧៩។ គ្រាប់មីនភាគច្រើននៅតែបន្តកប់ខ្លួនលើទឹកដីមួយនេះរហូតមកដល់សព្វថ្ងៃ ហើយកុមារក្រីក្របានស្លាប់ ឬរងរបួស និងបាត់បង់ជើងដោយការដើរជាន់គ្រាប់មីន»។ បុរសវ័យ ២៥ឆ្នាំរូបនេះបានបន្តទៀតថា៖ «ការឃើញទឹកមុខសប្បាយចិត្ត និងស្នាមញញឹមដ៏កក់ក្តៅរបស់មនុស្សទាំងនោះ ធ្វើឲ្យជំនឿរបស់ខ្ញុំកើតមានឡើងវិញចំពោះក្តីស្រលាញ់ក្នុងនាមជាមនុស្សជាតិដូចគ្នា»។ យ៉ាងណាមិញ វីឌីអូដដែលក៏បានបង្ហាញពីការធ្វើដំណើររបស់ស្ត្រីពីរនាក់ដែលបានទទួលអវយវៈសិប្បនិម្មិត ហើយបានបង្ហាញពីក្តីសង្ឃឹមថាពួកគេនឹងអាចទទួលបានការអប់រំ និងការងារកាន់តែប្រសើរឡើងនាពេលក្រោយ។ លើសពីនេះប្រជាជនកម្ពុជាមួយចំនួនបានធ្វើការបញ្ចេញមតិទាំងអារម្មណ៍រំភើប ក្តុកក្តួល អួលដើមក កោតសរសើរចំពោះសកម្មភាព MrBeast យ៉ាងដូច្នេះថា៖ «អរគុណដែលបានមកប្រទេសខ្ញុំ! ទោះខ្ញុំមិនបានជួបអ្នកដោយផ្ទាល់ ប៉ុន្តែខ្ញុំមានមោទកភាពជាខ្លាំងចំពោះអ្វីដែលអ្នកបានធ្វើ»៕ ទស្សនាវីឌីអូ៖ I Helped 2000 Amputees Walk Again អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:26", "date_created": "2023-05-09T08:07:23.848Z", "category": "ភាពជាអ្នកដឹកនាំ", "views": 8997, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
កីឡាជឺជីតស៊ូកាន់តែល្បី! មេFacebook បង្ហើបមូលហេតុដែលគាត់ហាត់កីឡានេះរហូតឈ្នះមេដាយមាស	https://business-cambodia.com/articles/mark-zuckerberg-explain-why-he-train-jiu-jitsu	កាលពីថ្ងៃទី៧ខែឧសភានេះ លោក Mark Zuckerberg ស្ថាបនិកក្រុមហ៊ុនហ្វេសប៊ុកបានប្រកាសនៅលើហ្វេសប៊ុកផ្ទាល់ខ្លួនលោកថាលោកបានឈ្នះមេដាយមាសពីប្រកួតកីឡា ជឺជីតស៊ូជាលើកដំបូងហើយការប្រកាសនេះគឺនៅថ្ងៃតែមួយដែលកីឡាការិនី ខាន់ ចេសាឈ្នះមេដាយមាសក្នុងព្រឹត្តិការណ៍កីឡាស៊ីហ្គេមផងដែរ។  បើយោងតាមការចុះផ្សាយវេបសាយEvolve បានឲ្យដឹងមូលហេតុដែលលោក Mark Zuckerberg ហាត់កីឡាជឺជីតស៊ូ( Jiu-Jitsu) ដោយសារប្រភេទកីឡានេះគឺធ្វើឲ្យលោកសប្បាយរីករាយហើយរីករាយនឹងការបោកចម្បាប់ជាមួយមិត្តភក្ដិជាពិសេសកីឡានេះគឺអាចជួយដោះស្រាយនូវរាល់បញ្ហាដែលគាត់អាចជួបនៅកន្លែងធ្វើការ។ ចំណែកលោក John Danaher ដែលជាគ្រូហ្វឹកហាត់កីឡាជឺជីតស៊ូល្បីឈ្មោះម្នាក់បានលើកឡើងថា យើងរស់នៅក្នុងភពលោកនេះគឺតែងតែជួបបញ្ហាស្រ្តេស ដូច្នេះហើយលេងកីឡាជឺជីតស៊ូគឺវាផ្ដល់ឲ្យយើងនូវសមត្ថភាពមួយក្នុងការបំបាត់ស្រ្តេសដោយវាបានជួយឲ្យយើងមានចិត្តស្ងប់ពេលយើងជួបបញ្ហាប្រឈមផ្សេងៗ។ ត្រង់នេះលោកបានលើកឧទាហរណ៍ជាក់ស្ដែងពី លោក Mark Zuckerberg បច្ចុប្បន្នចំណាយពេលប្រមាណ២ម៉ោងក្នុងមួយថ្ងៃលេងកីឡា ជឺជីតស៊ូនេះ។ លោក Mark Zuckerberg មិនត្រឹមតែហាត់កីឡាជឺជីតស៊ូនោះទេ តែបច្ចុប្បន្នលោកក៏ហាត់កីឡាប្រភេទMMA ដែលជាប្រភេទកីឡាក្បាច់គុនចម្រុះដូចជាមានប្រដាល់ ទាត់និងការចាប់អោបជាដើម។ លោកថាអំឡុងពេលលោកហាត់កីឡាMMA ធ្វើឲ្យលោកផ្ដោតពោលគឺធ្វើសកម្មភាពទាំងរាងកាយនិងការគិតជាពិសេសការហាត់កីឡានេះគឺធ្វើឲ្យលោកនៅតែអាចរក្សាកម្លាំងមាំមួនជាកិច្ច។ គួរបញ្ជាក់ផងដែរថាបច្ចុប្បន្ននេះ Mark Zuckerberg កំពុងតែចាប់ចិត្តជាមួយកីឡាជឺជីតស៊ូនិង MMA ហើយលោកក៏បានណែនាំប្រភេទកីឡាទាំង២ទៅកាន់មិត្តភក្ដិបានយ៉ាងជោគជ័យព្រមទាំងលោកនិងមិត្តភក្ដិហាត់និងលេងកីឡាជាមួយគ្នាទៀតផង៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-09T08:05:13.903Z", "category": "ព័ត៌មានថ្មីៗ", "views": 799, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ឪពុកក៏ខ្លាំង ដៃគូក៏ឆ្នើម! គូស្នេហ៍ខាន់ ចេសា គឺជាគ្រូបង្វឹក និងធ្លាប់ប្រកួតឈ្នះមេដាយពិភពលោក	https://business-cambodia.com/articles/zach-kaina-and-jessa-khan	មិនត្រឹមតែមានឪពុកជាកីឡាករជីជឺតស៊ូដ៏ឆ្នើមប៉ុណ្ណោះទេ ប៉ុន្តែកីឡាការិនី កញ្ញា ខាន់ ចេសា ក៏មានគូស្នេហ៍ជាកីឡាករដ៏ស្រស់សង្ហា មានសមត្ថភាពខ្លាំងមិនធម្មតាលើកីឡាជីជឺតស៊ូ ព្រមទាំងជាម្ចាស់មេដាយថ្នាក់ពិភពលោកប្រចាំសហរដ្ឋអាមេរិកទៀតផង។ លោក Zach Kaina គូស្នេហ៍របស់កីឡាការិនី ខាន់ ចេសា គឺជាគ្រូបង្វឹកកីឡា ជាអត្តពលិកអាជីពជីជឺតស៊ូនិងជាម្ចាស់ខ្សែក្រវ៉ាត់ខ្មៅ ធ្លាប់ប្រកួតឈ្នះមេដាយលំដាប់ថ្នាក់ពិភពលោក 3rd Place IBJJF Pan Championship (2022) តំណាងឱ្យក្រុម Art Of Jiu-Jitsu (AOJ) នៅក្នុងការប្រកួតកីឡាអន្តរជាតិរបស់សហរដ្ឋអាមេរិក។ លោកគឺជាអត្តពលិកអាមេរិកដំបូងគេដែលឈ្នះជើងឯក IBJJF World ក្នុងផ្នែកខ្សែក្រវ៉ាត់ខ្មៅកម្រិតមនុស្សពេញវ័យនិងបានមេដាយជាច្រើននៅក្នុងជីជឺតស៊ូលំដាប់ពិភពលោករួមមានដូចជា ៖ 1st Place IBJJF World Championship NOGI (2022)  1st Place IBJJF World Championship (2018) 3rd Place IBJJF World Championship (2022), 2nd Place IBJJF World Championship (2019) និងមេដាយជាច្រើនទៀត។ មានវ័យ២២ឆ្នាំ កម្លោះសង្ហាសញ្ជាតិអាមេរិករូបនេះ កើតនៅថ្ងៃទី ២៣ ខែឧសភា ឆ្នាំ ២០០២ នៅទីក្រុងOahu រដ្ឋ Hawaii សហរដ្ឋអាមេរិកនិងបានធំដឹងក្តីឡើងនៅរដ្ឋ California ដែលលោកបានផ្លាស់មករស់នៅពេលមានអាយុ១០ឆ្នាំ។ ហាត់កីឡាចាប់តាំងពីអាយុ៦ឆ្នាំ និងជាសិស្សឆ្នើមម្នាក់នៅក្នុងការលេងកីឡាជីជឺតស៊ូនេះធ្វើឱ្យលោកអាចទទួលបានខ្សែក្រវ៉ាត់ជីជឺតស៊ូពណ៌ទឹកក្រូចត្រឹមអាយុ១០ឆ្នាំ។ នេះបើយោងតាមការចុះផ្សាយរបស់ Bijheroes។ ក្នុងនោះបើតាមបណ្តេញសង្គមផ្ទាល់ខ្លួនរបស់លោក បានឱ្យដឹងថារូបលោកនិងកីឡាការិនីកូនកាត់កម្ពុជា ខាន់ ចេសា គឺជាគូស្នេហ៍កីឡាជីជឺតស៊ូនិងជាមិត្តសម្លាញ់នឹងគ្នាតាំងពីកុមារភាព និងជាគូស្នេហ៍ដែលស្នេហាវិស័យកីឡាដូចគ្នាតាំងពីនៅជាកុមារមកម្ល៉េះ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:26", "date_created": "2023-05-09T07:23:27.023Z", "category": "ភាពជាអ្នកដឹកនាំ", "views": 14387, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
អស្ចារ្យ! ត្រឹមដើមឆ្នាំ២០២៣ ក្រុមហ៊ុនរថយន្ត៣បញ្ចេញម៉ូដែលឡានអគ្គិសនីស៊េរីថ្មី តម្លៃសុទ្ធតែក្រោម២ម៉ឺន$	https://business-cambodia.com/articles/ev-car-price	ស្របពេលប្រទេសមួយចំនួនធំក្នុងពិភពលោកកំពុងប្រឈមមុខនឹងបញ្ហាផ្សែងពុលដែលបណ្តាលមកពីរថយន្តចាស់ ឬរថយន្តសាំង ពេលនេះដើម្បីជួយកាត់បន្ថយឧស្ម័នដែលបង្កផលប៉ះពាល់ដល់សុខភាព ក្រុមហ៊ុនផលិតរថយន្តចំនួនបីបានបញ្ចេញរថយន្តអគ្គិសនីស៊េរីថ្មីតម្លៃសុទ្ធតែក្រោម២ម៉ឺនដុល្លារដាក់លក់នៅក្នុងប្រទេសចិន។ ដោយក្នុងនោះមានក្រុមហ៊ុនដូចជា៖ ១. ក្រុមហ៊ុនឡាន BYD៖ ឡានអគ្គិសនី BYD Seagull ឆ្នាំ 2023 មានតម្លៃចាប់ពី ១១,៣០០ដុល្លារ ដែលមានទំហំអាគុយ ៣០kwh សាកភ្លើងមួយពេញអាចជិះបាន ៣០៦គីឡូម៉ែត្រ រីឯអាគុយទំហំ៣៨ kwh វិញសាកថ្មម្តងអាចជិះបាន ៤០៥ គីឡូម៉ែត្រ ដោយការសាកថ្មវិញវាចំណាយពេលត្រឹមតែ៣០នាទីអាចសាកបានរហូតដល់ទៅ ៨០ភាគរយ។ ២. ក្រុមហ៊ុនឡាន GM៖ ក្រុមហ៊ុន General Motors (GM) ដែលជាក្រុមហ៊ុនផលិតរថយន្តចម្រុះជាតិសាសន៍របស់សហរដ្ឋអាមេរិកបានបញ្ចេញនៅកូនឡានអគ្គិសនីម៉ូឌែល Wuling Bingo លក់ក្នុងតម្លៃ ៨,៦០០ ដុល្លារនៅក្នុងប្រទេសចិនជាមួយសម្ថភាពមិនចាញ់រថយន្តដែលមានតម្លៃថ្លៃប៉ុន្មានទេ ពោលគឺសាកសមបំផុតសម្រាប់ការធ្វើដំណើរប្រចាំថ្ងៃ ដោយរថយន្តម៉ូឌែលនេះសាកថ្មម្តងអាចជិះបានជាង២០០គីឡូ។ Wuling Bingo Mini EV គឺជារថយន្តអគ្គិសនីប្រភេទ hatchback មានកៅអីចំនួន៤ ដែលមាប្រវែង៣.៩ ម៉ែត្រ ទទឹង ១.៧ ម៉ែត្រ និងកំពស់ ១.៥៨ ម៉ែត្រ មានកម្លាំង ៤១ សេះ សាកមួយពេញ អាចធ្វើដំណើរម្តងបានរយៈចម្ងាយ២០៣ គីឡូម៉ែត្រ។ មួយវិញទៀតសម្រាប់ថ្មថាមពល ៣១.៩ kWh វិញមានកម្លាំងរហូតដល់ទៅ ៦៨ សេះ អាចរត់បាន ៣៣៣ គីឡូម៉ែត្រ ពោលរថយន្តប្រភេទនេះគឺល្អមែនទែនសម្រាប់ការជិះប្រចាំថ្ងៃ ងាយស្រួលធ្វើដំណើរជិតៗប្រចាំថ្ងៃ។ ៣.ក្រុមហ៊ុន MG ៖ ក្រុមហ៊ុនផលិតរថយន្តកូនកាត់អង់គ្លេស-ចិន MG កាលពីពេលថ្មីៗនេះ បានធ្វើការបើកសម្ពោធលក់ជាផ្លូវការនូវប្រភេទរថយន្ត Sedan ម៉ូឌែល MG7 ដែលតម្លៃចាប់ ១៧៤០០ដុល្លារអាមេរិក នៅក្នុងប្រទេសចិន ជាមួយនឹងរូបរាងកាន់តែទំនើបមុន។ ហើយអ្វីដែលកាន់តែពិសេសនោះរថយន្តម៉ូឌែលនេះ គឺមានទំហំប្រហាក់ហែលទៅនឹងរថយន្ត Toyota Camryដែរ ខណៈ MG7 មានកម្ពស់ ៤៨៨៩mm ទទឹង១៨៨៩mm និងគម្លាតកង់មុខ ទៅកង់ក្រោយមានគន្លាត ១៤៤៧mm ។ រថយន្តម៉ូឌែលនេះអាចជាន់ល្បឿនពី០ ទៅដល់១០០ដោយប្រើរយៈពេលត្រឹមតែ ៦.៥ វិនាទីប៉ុណ្ណោះ៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-09T07:16:59.544Z", "category": "កំពូលអ្នកលក់", "views": 488, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
រៀនហ្វ្រី ស្នាក់នៅហ្វ្រី! វិទ្យាស្ថាន១បើកបង្រៀន ១២ ជំនាញឥតគិតថ្លៃ រៀនចប់ធ្វើការក៏បាន ចេញរកស៊ីក៏បាន	https://business-cambodia.com/articles/study-free-in-btt-	ឱកាសរៀនជំនាញចំណូលខ្ពស់ឥតគិតថ្លៃសម្រាប់បងប្អូនដែលមានបំណងចង់សិក្សាជំនាញចំណូលខ្ពស់ដូចជា អគ្គិសនី តំឡើងកាមេរ៉ា កែច្នៃបន្លែផ្លែឈើ ជួសជុលម៉ាស៊ីនត្រជាក់ ជំនាញធ្វើនំ ធ្វើភេសជ្ជៈ ដែលសុទ្ធសឹងតែជាជំនាញកំពុងទទួលឱកាសការងារច្រើននៅក្នុងទីផ្សារការងារ ហើយសុទ្ធតែជំនាញដែលអាចចេញរកស៊ីបាន។ហេតុនេះសម្រាប់បងប្អូនដែលចង់សិក្សាជំនាញទាំងអស់នេះ ជាឱកាសល្អណាស់ ខណៈពេលនេះ វិទ្យាស្ថានជាតិវិជ្ជាជីវៈបាត់ដំបង នឹងបើកវគ្គបណ្តុះបណ្តាលសញ្ញាបត្របច្ចេកទេស រយៈពេល៤ខែ ដោយឥតគិតថ្លៃ ព្រមទាំងទទួលស្នាក់នៅដោយឥតបង់ប្រាក់សម្រាប់សិក្ខាកាមមកពីឆ្ងាយថែមទៀតផង។ ដោយក្នុងនោះ វិទ្យាស្ថាននឹងមានការបណ្តុះបណ្តាលទៅលើជំនាញចំនួន ១២ ជំនាញរួមមាន ៖ ការដំឡើងបណ្តាលអគ្គិសនីក្នុងអាគារ ការងារកំបោរ ការដំឡើងកាមេរ៉ាសិវត្ថិភាព ថែទាំនិងជួលជុលរថយន្ត ជួសជុលម៉ាស៊ីនធន់តូច ផ្សារអគ្គិសនី ការកែច្នៃបន្លែ និងផ្លែឈើ  ដែលវគ្គបណ្តុះបណ្តាលជំនាញទាំង ៧នេះមានរយៈពេល៤ខែ។ក្នុងនោះក៏មានជំនាញវគ្គខ្លីដែលបណ្តុះបណ្តាលត្រឹមតែ ៧ថ្ងៃផងដែរ ដែលមានជំនាញដូចជា ៖ ការកែច្នៃបន្លែនិងផ្លែឈើស្ងួតដោយប្រេង បច្ចេកទេសកែច្នៃអាហារ បច្ចេកទេសក្រោយប្រមូលផល ការផលិតនំ និងការធ្វើភេសជ្ជៈ ជំនាញទាំង៥ជំនាញនេះប្រើរយៈពេលបណ្តុះបណ្តាលត្រឹមតែ ៧ថ្ងៃតែប៉ុណ្ណោះ។ គួរបញ្ជាក់ផងដែរថា សម្រាប់បងប្អូនដែលមានចំណាប់អារម្មណ៍ទៅលើជំនាញណាមួយក្នុងចំណោមជំនាញសំខាន់ៗទាំង ១២ ខាងលើនេះ អាចទៅទិញពាក្យដោយផ្ទាល់នៅវិទ្យាស្ថានជាតិវិជ្ជាជីវៈបាត់ដំបងបាន ដែលមានអាសយដ្ឋាននៅផ្លូវលេខ ៥៧ ភូមិអណ្តូងព្រីង សង្កាត់អូរម៉ាល់ ក្រុងបាត់ដំបង ខេត្តបាត់ដំបង  (ខាងលិចរង្វង់មូលនាងរំសាយសក់ចម្ងាយ ១,៥០០ម៉ែត្រ) ឬបងប្អូនអាចសាកសួរព័ត៌មានបន្ថែមបានតាមរយៈលេខទំនាក់ទំនង 069 58 58 55 / 086 87 13 72 / 012 39 69 11 / 015 342 985 / 071 3683 360 ឬតាមរយៈ Facebook Page : វិទ្យាស្ថានជាតិវិជ្ជាជីវៈបាត់ដំបង National Vocation Institute of Battambang ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:26", "date_created": "2023-05-09T06:24:32.880Z", "category": "ចាប់ផ្តើមអាជីវកម្ម", "views": 1748, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
អគ្គនាយកដ្ឋានអត្ដសញ្ញាណកម្មបង្ហាញទីតាំង២ សម្រាប់អ្នកចង់កែ ធ្វើថ្មី ឬមានបញ្ហាផ្សេងៗលើអត្ដសញ្ញាណប័ណ្ណ	https://business-cambodia.com/articles/id-card-say-meng-chheang	លែងជាបញ្ហាទៀតហើយ សម្រាប់បងប្អូនប្រជាពលរដ្ឋមានអត្ដសញ្ញាណប័ណ្ណរបក ខូច ថតធ្វើថ្មី ឬចង់កែតម្រូវទិន្នន័យផ្សេងៗ អាចទៅទទួលសេវាកម្មពីនាយកដ្ឋានអត្តសញ្ញាណប័ណ្ណសញ្ជាតិខ្មែរនៅទីតាំងក្រោយវត្តនិរោធ និងផ្សារទំនើបអ៊ីអន២បាន។ ក្នុងនោះគឺផ្ដល់ជូនសេវាគ្រប់ប្រជាពលរដ្ឋនៅទូទាំង ២៥ ខេត្ដ-ក្រុងផងដែរ។ នេះបើតាមការលើកឡើងពីឧត្តមសេនីយ៍ឯកបណ្ឌិត សាយ ម៉េងឈាង អគ្គនាយករង នៃអគ្គនាយកដ្ឋានអត្ដសញ្ញាណកម្មនៅថ្ងៃទី៩ ខែឧសភា ឆ្នាំ២០២៣នេះ។ យោងតាមសំណេរលើផេកហ្វេសប៊ុកផ្លូវការរបស់ឧត្តមសេនីយ៍ឯកបណ្ឌិត សាយ ម៉េងឈាង មានខ្លឹមសារថា “នាយកដ្ឋានអត្តសញ្ញាណប័ណ្ណសញ្ជាតិខ្មែរ ទីតាំងក្រោយវត្តនិរោធ សង្កាត់និរោធ ខណ្ឌច្បារអំពៅ រាជធានីភ្នំពេញ និងស្នាក់ការផ្តល់អត្តសញ្ញាណប័ណ្ណសញ្ជាតិខ្មែរផ្សារអ៉ីអន២ ទទួលផ្តល់សេវាសម្រាប់ប្រជាពលរដ្ឋទូទៅទាំង២៥រាជធានី ខេត្ត” ដែលមកទទួលសេវា រួមមាន៖ ករណីគ្រប់អាយុ១៥ឆ្នាំថតធ្វើថ្មី ករណីថតធ្វើថ្មីពេលផុតសុពលភាព និងសុពលភាពនៅសល់តិចជាង ឬត្រឹម៩០ថ្ងៃ ករណីរបក ខូច   ទទួលពាក្យបណ្តឹងបាត់ និងពាក្យស្នើសុំទុតិយតាដែលបានចេញដោយនគរបាលប៉ុស្តិ៍រដ្ឋបាល ដើម្បីបោះពុម្ពថ្មី ករណីកែតម្រូវទិន្នន័យផ្សេងៗ។ លោកបានបញ្ជាក់បន្ថែមថា រយៈពេលនៃការទទួលបានអត្តសញ្ញាណប័ណ្ណសញ្ជាតិខ្មែរ ក្រោយពេលដាក់ពាក្យ បំពេញបែបបទ និងឯកសារត្រឹមត្រូវ គ្រប់គ្រាន់ គឺ ៣០ថ្ងៃនៃថ្ងៃធ្វើការ សាមីខ្លួនអាចអញ្ជើញមកទទួលយកបាន ដោយពុំចាំបាច់សមត្ថកិច្ចទាក់ទងឱ្យមកយកទេ។ សម្រាប់បងប្អូនចង់ដឹងព័ត៌មានបន្ថែម បងប្អូនអាច Download កម្មវិធី GDI eServices ដើម្បីមើល ឬសាកសួរព័ត៌មាន ឬទំនាក់ទំនងលេខ ១២៧១ / ០១៧ ៨៩៨ ៩១៥ រៀងរាល់ថ្ងៃច័ន្ទដល់សុក្រ ក្នុងម៉ោងធ្វើការ មន្ត្រីជំនាញរង់ចាំទទួល ផ្តល់ព័ត៌មាន និងដោះស្រាយជូន៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:26", "date_created": "2023-05-09T05:35:07.307Z", "category": "ព័ត៌មានថ្មីៗ", "views": 10170, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ក្រុមហ៊ុន MG បានឧបត្ថម្ភអាវយឺតជូនដល់នាយកដ្ឋានគ្រប់គ្រងពហុកីឡាដ្ឋានជាតិមរតកតេជោ	https://business-cambodia.com/articles/mg-cambodia	ឆ្នាំ២០២៣គឺជាប្រវត្ថិសាស្ត្រដ៏អស្ចារ្យមួយសម្រាប់ប្រទេសកម្ពុជាដែលបានធ្វើនៃព្រឹត្តិការណ៏កីឡាស៊ីហ្គេមលើកទី៣២ ឆ្នាំ២០២៣ ដោយយើងទាំងអស់បានចូលរួមដោយមោទកៈធ្វើជាម្ចាស់ផ្ទះទទួលស្វាគមន៍ព្រឹត្តិការណ៍កីឡាដ៏ធំអស្ចារ្យនេះ ព្រមទាំងរួមគ្នាបង្កើតនូវអនុស្សាវរីយ៍ជាប្រវត្តិសាស្ត្រមួយឱ្យពិភពលោកបានឃើញ និងចងចាំថាខ្មែរអាចធ្វើបាន ហើយធ្វើយ៉ាងល្អអស្ចារ្យក្នុងនាមជាម្ចាស់ផ្ទះលើកដំបូង។ ដើម្បីចូលរួមអមអរសាទរព្រឹត្តិការណ៏ដ៏អស្ចារ្យនេះ ក្រុមហ៊ុន MG ដែលជាក្រុមហ៊ុនលក់រថយន្តថ្មីយីហោអង់គ្លេសប្រចាំនៅកម្ពុជាបានឧបត្ថម្ភអាវយឺតជូនដល់នាយកដ្ឋានគ្រប់គ្រងពហុកីឡាដ្ឋានជាតិមរតកតេជោដើម្បីជាកាដូរលើកទឹកចិត្តនិងដល់ថ្នាក់ដឹកនាំនិងក្រុមការងារនៃពហុកីឡាដ្ឋានជាតិមរតកតេជោក្នុងការរៀបចំទីតាំងនៃម្ចាស់ផ្ទះស៊ីហ្គេម២០២៣នេះ។ កាលពីថ្ងៃពុធ ទី០៣ ខែឧសភា ឆ្នាំ២០២៣ តំណាងដោយលោក អ៊ុ គីម នាយកផ្នែកលក់នៃក្រុមហ៊ុន MG Cambodia បាននាំយកអំណោយអាវយឺតចំនួន138អាវជូនដល់លោកប្រធាននាយកដ្ឋានគ្រប់គ្រងពហុកីឡាដ្ឋានជាតិមរតកតេជោ ដើម្បីជាការចូលរួមគាំទ្រនិងថ្លែងអំណរគុណដល់ថ្នាក់ដឹកនាំនិងក្រុមការងារនៃពហុកីឡាដ្ឋានជាតិមរតកតេជោដែលបានខិតខំប្រឹងប្រែងយកចិត្តទុកដាក់ដល់ការងាររៀបចំទីតាំងនៃព្រឹត្តិការណ៏ស៊ីហ្គេមឆ្នាំ២០២៣នៅព្រះជាណាចក្រកម្ពុជា។ គួរបញ្ផាក់ផងដែរថា ក្រុមហ៊ុន MG Cambodia គឺជាក្រុមហ៊ុនរថយន្តលំដាប់ថ្នាក់លេខ៣នៃរថយន្ត SUV នៅកម្ពុជាជាមួយការនាំចូលនូវរថយន្តលក្ខណៈគ្រួសារទំនើបៗនិងមានតម្លៃសមរម្យ ហើយថ្មីៗនេះក្រុមហ៊ុនក៏មាននាំចូលនូវរថយន្តអគ្គិសនីដែលជួយដល់បរិស្ថាននិងសន្សំសំចៃខ្ពស់ដែលពិតជាការគិតគូរដល់សុខភាពផែនដីនិងសុខភាពអ្នកប្រើប្រាស់ផងដែរ។ ក្រុមហ៊ុនក៏តែងតែចូលរួមជួយដល់សង្គមជាតិតាមរយៈការចូលរួមជាមួយសកម្មភាពល្អៗជាច្រើនដូចជាការជួយដល់មណ្ឌលកុមារកំព្រានិងអ្នកខ្វះខាតមួយចំនួនដែលជាគំរូរមួយដ៏ល្អក្នុងនាមជាក្រុមហ៊ុនឯកជនដែលទទួលបានសិទ្ធផ្តាច់មុខលក់រថយន្តថ្មី MG នៅកម្ពុជា។	{ "spider_name": "businesscambodia", "scrape_at": "2025-06-14_19:40:26", "date_created": "2023-05-09T02:32:48.799Z", "category": "PR", "views": 131, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ភ្លៀង មានផ្គររន្ទះ ខ្យល់កន្ត្រាក់! ចាប់ពីថ្ងៃស្អែកនេះ កម្ពុជានឹងបន្តមានភ្លៀងធ្លាក់១សប្តាហ៍ទៀត	https://business-cambodia.com/articles/rain-full-week	យោងតាមសេចក្តីជូនដំណឹងរបស់ក្រសួងធនធានទឹកនិងឧតុនិយម កាលពីព្រឹកថ្ងៃទី ៩ ខែ ឧសភា ឆ្នាំ២០២៣ នេះបានឱ្យដឹងថា ចាប់ពីថ្ងៃទី ១០ ខែ ឧសភា ដល់ថ្ងៃទី ១៦ ខែ ឧសភា ឆ្នាំ ២០២៣ កម្ពុជានឹងទទួលរងឥទ្ធិពលខ្សោយពីជ្រលងសម្ពាធទាបពីភាគខាងជើងប្រទេស និងខ្យល់មូសុងនិរតីក្នុងកម្រិតខ្សោយ ស្ថានភាពនេះនឹងអាចធ្វើឱ្យតាមបណ្តាលខេត្តមួយចំនួនអាចទទួលរងនូវឥទ្ធិពលដូចជា ៖ ១.តំបន់ទំនាបកណ្តាល ៖ ចាប់ពីថ្ងៃទី ១០ ដល់ថ្ងៃទី ១៦ អាចនឹងមានភ្លៀងរាយប៉ាយក្នុងកម្រិតពីតិចទៅបង្គួរនិងអាចច្រើនដោយផ្នែកខ្លះ លាយឡំដោយផ្គរ រន្ទះ និងខ្យល់កន្ត្រាក់ ២.តំបន់ខ្ពង់រាប ៖ ចាប់ពីថ្ងៃទី ១០ ដល់ថ្ងៃទី ១៦ ខែ ឧសភា តំបន់នេះអាចនឹងមានភ្លៀងធ្លាក់ក្នុងកម្រិតខ្សោយទៅតិចទៅបង្គួរ និងអាចច្រើនដោយផ្នែកខ្លះ លាយឡំជាមួយផ្គររន្ទះ និងខ្យល់កន្ត្រាក់។ ៣.តំបន់មាត់សមុទ្រ ៖ ចំពោះបណ្តាខេត្តដែលរស់នៅក្នុងតំបន់នេះ ដែលមានដូចជា ខេត្តកំពត កែប និង ខេត្តព្រះសីហនុ អាចនឹងមានភ្លៀងធ្លាក់ក្នុងកម្រិតពីតិចទៅមធ្យម លាយឡំទៅដោយផ្គរ រន្ទះ និងខ្យល់កន្ត្រាក់ ។ អាស្រ័យដូចបានជំរាបជូនខាងលើ សូមបងប្អូនដែលរស់នៅតាមបណ្តាខេត្តនៃតំបន់ខាងលើបង្កើនការប្រុងប្រយ័ត្នឱ្យបានខ្ពស់ និងថែទាំសុខភាពឱ្យបានល្អ ជាមួយនឹងភ្លៀងធ្លាក់ដែលមានលាយឡំជាមួយខ្យល់កន្ត្រាក់ ផ្គរ រន្ទះនេះ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:26", "date_created": "2023-05-09T01:02:30.844Z", "category": "ព័ត៌មានថ្មីៗ", "views": 564, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
អបអរសាទរ! និស្សិតជាង១០០នាក់បានបញ្ចប់ការសិក្សាពីសាកលវិទ្យាល័យលំដាប់កំពូលក្នុងប្រទេសកម្ពុជាបានដោយជោគជ័យ	https://business-cambodia.com/articles/aupp-more-than-130-students-to-graduate	រាជធានីភ្នំពេញ៖ និស្សិតចំនួន១៣១នាក់បានបញ្ចប់ការសិក្សាពីសាកលវិទ្យាល័យអាអាម៉េរិកភ្នំពេញ (AUPP) ជាសាកលវិទ្យាល័យកំពូលនៅកម្ពុជាដែលផ្តល់កម្មវិធីសិក្សាសញ្ញាបត្រពីរ។ ពិធីប្រគល់សញ្ញាបត្រត្រូវបានធ្វើឡើងនៅថ្ងៃសៅរ៍នេះដល់អ្នកដែលបានបញ្ចប់ការសិក្សាថ្នាក់បរិញ្ញាបត្រ និងបរិញ្ញាបត្រជាន់ខ្ពស់ទាំងកម្មវិធីទទួលបានសញ្ញាបត្រមួយ និងសញ្ញាបត្រពីរ លើវិស័យផ្សេងៗគ្នា ដូចជាស្ថាបត្យកម្ម ពាណិជ្ជកម្ម វិស្វកម្មសំណង់ស៊ីវិល កិច្ចការសកល ការគ្រប់គ្រងព័ត៌មានវិទ្យា និងច្បាប់។ ពិធីប្រគល់សញ្ញាបត្រនេះត្រូវបានអញ្ជើញចូលរួមដោយ ឯ.ឧ. បណ្ឌិត ជា វ៉ាន់ដេត រដ្ឋមន្ត្រីក្រសួងប្រៃសណីយ៍និងទូរគមនាគមន៍ និងឯកឧត្តម Kay Rala Xanana Gusmao អតីតប្រធានាធិបតីជាប់ឆ្នោតទី១ នៃសាធារណរដ្ឋប្រជាធិបតេយ្យទីម័រឡេស្តេ ព្រមទាំងអ្នកចូលរួមជាង៦០០នាក់ ដែលជានិស្សិតបញ្ចប់ការសិក្សា និងមាតាបិតាអាណាព្យាបាល។ លោកបណ្ឌិត Raymond Leos សាកលវិទ្យាធិការរងផ្នែកកិច្ចការសិក្សានៅសាកលវិទ្យាល័យអាមេរិកាំងភ្នំពេញ បានថ្លែងក្នុងសុន្ទរកថារបស់គាត់ទៅកាន់សិស្សនូវអ្វីដែលពួកគេត្រូវការបំផុត ដើម្បីអភិវឌ្ឍខ្លួនបន្ទាប់ពីបញ្ចប់ការសិក្សានៅទីនេះ គឺ “ភាពច្នៃប្រឌិត និងការបង្កើតនូវអ្វីដែលថ្មី”។ លោកបានបន្ថែមថា៖“ភាពច្នៃប្រឌិត អាចជាការបង្កើតនូវកម្មវិធីកំព្យូទ័រថ្មី បង្កើតកម្មវិធីទូរស័ព្ទថ្មី បង្កើតប្រភេទអាជីវកម្មថ្មី បង្កើតវិធីថ្មីក្នុងការស្វែងរកទីផ្សារសម្រាប់ផលិតផល ឬសេវាកម្ម ការផ្តល់វិធីថ្មីក្នុងការដោះស្រាយបញ្ហា ឬផ្តល់វិធីថ្មីដើម្បីបង្កើត និងចែករំលែកភាពរីកចម្រើន… វាអាចជួយឱ្យយើងបង្កើតពិភពលោកដ៏ល្អប្រសើរមួយសម្រាប់ខ្លួនយើង និងអ្នកដទៃ”។  លោកបណ្ឌិតLeos បានបន្ថែមទៀតថា គាត់មានទំនុកចិត្តទៅលើនិស្សិតបញ្ចប់ការសិក្សាដែលបានរៀបចំ និងត្រៀមខ្លួនជាស្រេចដើម្បីប្រឈមមុខនឹងការប្រកួតប្រជែងនៃភាពច្នៃប្រឌិត និងការបង្កើតថ្មីដែលជាផ្នែកមួយសម្រាប់ការសម្របខ្លួន និងការរីកចម្រើននៅក្នុងពិភពលោកដែលកំពុងផ្លាស់ប្តូរយ៉ាងឆាប់រហ័សរបស់យើង។ ជាមួយនឹងចក្ខុវិស័យក្នុងការក្លាយជាសាកលវិទ្យាល័យគំរូ ដើម្បីជួយដល់ប្រទេសកម្ពុជាក្នុងការអភិវឌ្ឍន៍ធនធានមនុស្ស ក៏ដូចជាបណ្តុះបណ្តាលយុវជនជំនាន់ថ្មី ដែលជាអ្នកចេះត្រិះរិះពិចារណា អ្នកច្នៃប្រឌិត និងអ្នកដឹកនាំប្រកបដោយក្រមសីលធម៌ ដើម្បីបម្រើប្រទេសកម្ពុជានិងពិភពលោក សាកលវិទ្យាល័យ AUPP បានផ្តល់ជូនកម្មវិធីសិក្សាបែបអាម៉េរិកស្របតាមស្តង់ដារអន្តរជាតិចាប់តាំងពីឆ្នាំ២០១៣ ។ AUPP បានសហការជាមួយដៃគូសាកលវិទ្យាល័យនៅសហរដ្ឋអាម៉េរិកចំនួនពីរគឺសាកលវិទ្យាល័យ Arizona និងសាកលវិទ្យាល័យ Fort Hays State  ហើយមាននិស្សិតជាង៤០០នាក់ហើយដែលបានបញ្ចប់ការសិក្សានៅ AUPP ។ និស្សិតបញ្ចប់ការសិក្សាជាច្រើនបានទទួលនូវវឌ្ឍនភាពការងារដ៏ល្អៗនៅក្នុងក្រសួង និងក្រុមហ៊ុនកំពូលៗក្នុងប្រទេស ខណៈដែលនិស្សិតជាច្រើនផ្សេងទៀតបាននិងកំពុងបន្តការសិក្សារបស់ពួកគេនៅសាកលវិទ្យាល័យលំដាប់កំពូលនៅលើពិភពលោកដូចជា សាកលវិទ្យាល័យ Stanford, សាកលវិទ្យាល័យ Melbourne, សាកលវិទ្យាល័យ Ohio, និងសាកលវិទ្យាល័យជាតិសិង្ហបុរី។ AUPP ក៏បានទាក់ទាញនិស្សិតអន្តរជាតិជាច្រើនមកពីទ្វីបអាស៊ី អាមេរិក និងអឺរ៉ុប ផងដែរ។ AUPP ផ្តល់មុខជំនាញសិក្សាសម្រាប់ថ្នាក់បរិញ្ញាបត្រ និងបរិញ្ញាបត្រជាន់ខ្ពស់ផ្នែកគ្រប់គ្រងបច្ចេកវិទ្យាព័ត៌មាន បច្ចេកវិទ្យាទំនាក់ទំនងព័ត៌មាន (ICT) ច្បាប់ ពាណិជ្ជកម្ម និងកិច្ចការសកល។	{ "spider_name": "businesscambodia", "scrape_at": "2025-06-14_19:40:26", "date_created": "2023-05-08T04:44:27.535Z", "category": "PR", "views": 424, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ឯកឧត្ដម សៅ សុខា ប្រកាសលាលែងពីតំណែងប្រធានសហព័ន្ធបាល់ទាត់កម្ពជា	https://business-cambodia.com/articles/sao-sokha-leave	ឯកឧត្តម សៅ សុខា ដែលជាប្រធានសហព័ន្ធកីឡាបាល់ទាត់កម្ពុជា បានប្រកាសលាលែងពីតំណែងប្រធានសហពន្ធ័កីឡាបាល់ទាត់កម្ពុជា ក្រោយកម្ពុជាបរាជ័យក្នុងការប្រកួតចម្រុះក្នុងពូលA ក្នុងព្រិត្តិការណ៍ sea games លើកទី៣២ ជាមួយក្រុមជម្រើសជាតិមីយ៉ាន់ម៉ានៅមុននេះបន្ដិច។  យោងតាមការបង្ហោះនៅក្នុងគណនី facebook របស់លោកកាលពីថ្ងៃទី០៧ ខែឧសភា ឆ្នាំ២០២៣  បានបញ្ជាក់យ៉ាងដូច្នេះថា “ ខ្ញុំគោរពនូវការសន្យា ដើម្បីបង្ហាញ នូវស្មារតីទទួលខុសត្រូវ ខ្ញុំសូមប្រកាសលាលែងពីតំណែងប្រធានសហព័ន្ធកីឡាបាល់ទាត់កម្ពុជា ចាប់ពីរាត្រីថ្ងៃ អាទិត្យ ទី ០៧ ខែ ឧសភា ឆ្នាំ ២០២៣  ខ្ញុំសូមប្រគល់ជូនលោកឯកឧត្តម ខៀវ សាម៉េត អនុប្រធានស.ប.ក ជាប្រធានស្តីទីចាប់ពីពេលនេះតទៅ”។ ក្នុងនោះលោកក៏បានបន្តថា “ ខ្ញុំសូមអរគុណឯកឧត្តមរដ្ឋមន្ត្រីក្រសួងអប់រំយុវជន និងកីឡា និងបងប្អូនដែលបានបញ្ចេញមតិគាំទ្រខ្ញុំឱ្យបន្តតណែងជាប្រធានសហព័ន្ធកីឡាបាល់ទាត់កម្ពុជាព្រមទាំងសូមអភ័យទោសដែលរូបខ្ញុំបាទពុំអាចនាំកិត្តិយសជូនជាតិបានតាមរយះការប្រកួតបាល់ទាត់ក្នុងព្រិត្តិការណ៍ដែលកម្ពុជាធ្វើជាម្ចាស់ផ្ទះ” ៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:26", "date_created": "2023-05-07T14:54:01.762Z", "category": "ព័ត៌មានថ្មីៗ", "views": 6268, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ល្ងាចនេះកម្ពុជាប៉ះមីយ៉ាន់ម៉ា! តោះមកស្គាល់ឈ្មោះ និងលេខអាវកីឡាករបាល់ទាត់ខ្មែរទាំង១១រូប ដែលត្រូវចូលប្រកួត	https://business-cambodia.com/articles/men-football-team-cambodia-today	សមរភូមិវាលស្មៅនៅក្នុងព្រឹត្តិករណ៍ស៊ីហ្គេមលើកទី៣២ ឆ្នាំ២០២៣ បានបន្តកើតឡើងជាបន្តបន្ទាប់។ ដើម្បីមើលការប្រកួតឱ្យកាន់តែជក់ចិត្ត Business Cambodia សូមណែនាំលោកអ្នកឱ្យស្គាល់ឈ្មោះ និងលេខអាវរបស់ ក្រុមកីឡាករជម្រើសជាតិកម្ពុជា ១១រូបសំខាន់ៗ ដោយយោងតាមការចុះផ្សាយរបស់ ផេកផ្លូវការសហព័ន្ធកីឡាបាល់ទាត់កម្ពុជា។ អាវលេខ២១ ឈ្មោះ រ៉េត លីហេង អាវលេខ២ ឈ្មោះ ជា សុខម៉េង អាវលេខ៣ ឈ្មោះ តាំង ប៊ុនឆៃ អាវលេខ៥ ឈ្មោះ ជូ ស៊ីនទិ អាវលេខ៦ ឈ្មោះ នី សុខរី អាវលេខ៧ ឈ្មោះ លឹម ពិសុទ្ធ អាវលេខ៩ ឈ្មោះ សៀង ចាន់ធា អាវលេខ១១ ឈ្មោះ មិន រតនៈ អាវលេខ១៤ ឈ្មោះ ស៊ីន សុវណ្ណមករា អាវលេខ១៨ ឈ្មោះ ផាត សុខា អាវលេខ១៩ ឈ្មោះ ស រតនា គួរជម្រាបផងដែរថា ការប្រកួតគ្រាប់បាល់លើសមរភូមិវាលស្មៅដ៏ក្តៅគគុករវាងកម្ពុជា ជាមួយ មីយ៉ាន់ម៉ា នឹងចាប់ផ្តើមនាវេលាម៉ោង៧យប់ ថ្ងៃទី០៧ ខែឧសភា ឆ្នាំ២០២៣នេះ នៅ កីឡស្ថានជាតិ អូឡាំពិក ។ សូមកុំភ្លេចរង់ចាំទស្សនាឲ្យបានគ្រប់គ្នាណា៎ ដើម្បីជាកម្លាំងចិត្តដល់កីឡាកយើង!	{ "spider_name": "businesscambodia", "scrape_at": "2025-06-14_19:40:26", "date_created": "2023-05-07T12:16:45.076Z", "category": "ព័ត៌មានថ្មីៗ", "views": 228, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
NASA ចាយលុយ ៩៣ពាន់លាន$ ត្រឹមឆ្នាំ២០២៥ ទៅលើគម្រោង Artemis បញ្ជូនមនុស្សទៅនៅឋានព្រះចន្ទ	https://business-cambodia.com/articles/nasa-spand-money-on-artemis	ប្រតិបត្តិការស្នូលនៃកម្មវិធី Artemis របស់ NASA ដែលមានបំណងបង្កើតវត្តមានមនុស្សប្រកបដោយនិរន្តរភាពនៅលើ និងជុំវិញឋានព្រះចន្ទនៅចុងទសវត្សរ៍នេះ ត្រូវបានគេព្យាករណ៍ថានឹងចំណាយអស់៩៣ពាន់លានដុល្លារ នៅត្រឹមឆ្នាំ ២០២៥។ នេះបើយោងតាមសវនកម្មថ្មីរបស់ការិយាល័យអធិការកិច្ច(OIG) NASA។ យោងតាមអង្គការមិនរកប្រាក់ចំណេញ Planetary Society បានបង្ហាញថា សហរដ្ឋអាមេរិកបានចំណាយប្រាក់ចំនួន ២៨ពាន់លានដុល្លារលើកម្មវិធីព្រះចន្ទ Apollo របស់អង្គការ NASA ចន្លោះឆ្នាំ ១៩៦០ និង ១៩៧៣ ដែលស្មើនឹងជិត ២៨០ ពាន់ដុលា្លរនៃតម្លៃលុយបច្ចុប្បន្ន។ យ៉ាងណាមិញ ចំពោះការចំណាយច្រើនលើសលប់នេះមួយភាគធំបានចាយលើតម្លៃនៃការបាញ់បង្ហោះរួមមានទាំងគ្រាប់រ៉ុក្កែត Modular Space Launch System (SLS) និងគ្រាប់ Orion crew capsule ដែលវត្ថុទាំងពីរនេះមានសារៈសំខាន់ចំពោះជោគជ័យនៃបេសកកម្មតាមច័ន្ទគតិរបស់ Artemis។ ជាមួយគ្នានេះដែរ ការប៉ាន់ប្រមាណនាពេលបច្ចុប្បន្ននេះបានកើនឡើង ដែលបង្ហាញថាផែនការ Artemis របស់ NASA ត្រូវបានទទួលរងនូវការកើនឡើងថ្លៃដើមជាច្រើន។ របាយការណ៍ពី Space Flight Now បានអះអាងថា ដំបូងឡើយ NASA បានព្យាករណ៍ថា Artemis នឹងមានតម្លៃប្រហែល ៨៦ពាន់លានដុល្លារក្នុងរយៈពេលដូចគ្នានេះ។ គួរបញ្ជាក់ផងដែរថា កម្មវិធី Artemis គឺជាកម្មវិធីអវកាសអន្តរជាតិដែលដឹកនាំដោយសហរដ្ឋអាមេរិក។ គោលដៅចម្បងរបស់វាគឺដើម្បីបញ្ជូនមនុស្សទៅឋានព្រះច័ន្ទ ជាពិសេសប៉ូលខាងត្បូងតាមច័ន្ទគតិនៅឆ្នាំ២០២៥។ ប្រសិនបើជោគជ័យ វានឹងរួមបញ្ចូលបេសកកម្មចុះចតតាមច័ន្ទគតិដំបូងបង្អស់ចាប់តាំងពី Apollo 17 ក្នុងឆ្នាំ ១៩៧២ ដែលជាការហោះហើរតាមច័ន្ទគតិចុងក្រោយនៃកម្មវិធី Apollo៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:26", "date_created": "2023-05-07T11:37:43.449Z", "category": "ភាពជាអ្នកដឹកនាំ", "views": 279, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ចង់លក់អនឡាញតែអៀនច្រើន! សាកតិចនិកលក់ ៣ នេះធ្វើឱ្យអ្នកបាត់ខ្លាច និងហ៊ានចេញលក់	https://business-cambodia.com/articles/online-for-shy-people	ការរកស៊ីក្នុងវិស័យអនឡាញនាពេលបច្ចុប្បន្ននេះគឺកំពុងពេញនិយមខ្លាំងមែនទែន ដោយសារអាជីវកម្មនេះ នរណាៗក៏អាចចាប់ផ្តើមបាន ព្រោះវាជារបរដើមទុនតិច ដោយយើងមិនពិបាកក្នុងការចំណាយទៅលើថ្លៃជួលស្តង់ ឬសាងសង់ហាងឡើយ មួយវិញទៀតវាបានផ្តល់ភាពងាយស្រួលដល់អតិថិជន មិនពិបាកក្នុងការដើរទិញតាមផ្សារយូរៗឡើយ។ ប៉ុន្តែទោះបីដើមទុនតិច និងងាយស្រួលក៏ដោយក្តី ក៏នៅតែមានអ្នកលក់មួយចំនួនមិនហ៊ានចេញលក់ និងអៀនច្រើននៅឡើយ។ទន្ទឹងនឹងនេះដែរ ខាងក្រោមនេះជាគន្លឹះទាក់ទាញភ្ញៀវខ្លះៗដែលអាចជួយបងប្អូនដែលអៀនច្រើនដោះស្រាយបញ្ហាបានមួយកម្រិត៖ ១. ដាក់គោលដៅឱ្យច្បាស់ មនុស្សនៅពេលមានគោលដៅច្បាស់លាស់មិនខ្លាចទៅនឹងភាពខ្មាសអៀន ឡើយ បងប្អូនមួយចំនួនមិនហ៊ានចេញមុខគឺដោយសារបញ្ហាមួយនេះ ពោលគឺគ្មានគោលដៅច្បាស់ ថាយើងនឹងក្លាយជាបែបណា ដូច្នេះប្រសិនបើបងប្អូនចង់ចាប់យកមុខរបរមួយនេះ សូមរំលឹកខ្លួនឯង ថាមានគោលដៅច្បាស់នៅ ត្រូវចាំថាបើអ្នកមានតែក្តីស្រមៃហើយគ្មានសកម្មភាព មិនហ៊ានលះបង់ ភាពខ្មាសអៀន អនគតកាន់តែឆ្ងាយថែមទៀត ត្រឡប់មកវិញ ចង់ជាអ្នកលក់អនឡាញឆ្នើមត្រូវរៀន ចាប់ផ្តើម ហើយលទ្ធផលបែបណាកុំទាន់ខ្វល់សំខាន់ធ្វើសិន ។  ២. ខ្ចីដៃគេប្រើសិន បងប្អូនមួយចំនួនជឿងថាពួកគាត់ចង់ចាប់ផ្តើមមែនទែន ប៉ុន្តែដោយសារតែគាត់មាននៅមានភាពខ្មាសអៀនច្រើន ហើយគិតថាទាល់តែអ្នកស្អាតទើបលក់អនឡាញដាច់ វាជាការពិតពេលដែលមនុស្សស្អាត គេលក់ឆាប់ដាច់ មានអ្នកស្គាល់ច្រើនពិតមែន  ប៉ុន្តែយើងក៏អាចលក់បានដូចគ្នាដោយខ្ចីដៃគេលក់ មានន័យថាប្រសិនបើសម្រស់យើងមិនសូវអំណោយផល យើងអាចចាប់ដៃជាមួយបងប្អូន មិត្តភ័ក្ត ឬអ្នកស្និតស្នាលឱ្យជួយលក់ ដូច្នេះទាំងអស់គ្នានៅតែ អាចចាប់ផ្តើមបានតាមច្រកមួយនេះ ។ ៣. រៀនលក់សម្លេង សម្រស់យើងមិនសូវបាន ប៉ុន្តែមិនមែនមានន័យថាយើងមិនអាចនិយាយបានទេ ទាំងអស់គ្នាអាចធ្វើវីដេអូបង្ហាញពីផលិតផលឬសេវាកម្មបានដូចគ្នា ព្រោះបច្ចុប្បន្នមានអ្នកលក់អនឡាញច្រើនណាស់ដែលគេលក់មិនចាំបាច់បញ្ចេញមុខឡើយ ប៉ុន្តែគេនៅតែលក់ដាច់ ដោយពូកែធ្វើទីផ្សារនៅលើអនឡាញ តាមពិតទៅរបស់ខ្លះមិនចាំបាច់យើងទៅ ចេញមុខឡើយ តែវាទៀមទារអោយទាំងអស់គ្នាពូកែក្នុងការនិយាយដែរពីផលិតផលឬសេវាកម្មនោះ ។	{ "spider_name": "businesscambodia", "scrape_at": "2025-06-14_19:40:26", "date_created": "2023-05-07T11:27:50.943Z", "category": "កំពូលអ្នកលក់", "views": 520, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
អបអរ! ក្រុមហ៊ុនធំ១ របស់ចិននឹងកូរ៉េខាងត្បូង កំពុងចាប់អារម្មណ៍ចង់ដាំដំណាំទាំងនេះនៅកម្ពុជា	https://business-cambodia.com/articles/company-china-and-korea	ពិតជាដំណឹងល្អខ្លាំងមែនទែន ដោយសារមួយរយៈចុងក្រោយនេះយើងសង្កេតឃើញថាប្រទេសកម្ពុជាហាក់ទទួលបានឱកាសវីនិយោគជាច្រើនពីបណ្តាលប្រទេសមហាអំណាចសេដ្ឋកិច្ចជាច្រើន ដោយក្នុងនោះមានទាំងការវិនិយោគវិស័យកសិកម្ម ឧស្សាហកម្ម ធនធានមនុស្ស និងវិស័យបច្ចេកវិទ្យាជាដើម។ជាក់ស្តែងកាលពីពេលថ្មីៗកន្លងទៅនេះ ក៏មានក្រុមហ៊ុនធំមួយរបស់ចិននិងកូរ៉េខាងត្បួង បាននឹងកំពុងធ្វើការសិក្សាលើគម្រោងវិនិយោគបង្កើតកន្លែងផលិតជីនៅកម្ពុជាផងដែរ។ កាលពីកន្លងទៅនេះ នៅទីស្តីការក្រុមប្រឹក្សាអភិវឌ្ឍន៍កម្ពុជា (ក.អ.ក.) ឯកឧត្ដម ជា វុទ្ធី អគ្គលេខាធិការរង គណៈកម្មាធិការវិនិយោគកម្ពុជា បានទទួលជួបប្រតិភូតំណាងក្រុមហ៊ុន Anhui Guangxin Agrochemical Co., Ltd. ដែលមានបំណងស្វែងយល់អំពីបរិស្ថានវិនិយោគនិងឱកាសវិនិយោគលើវិស័យជីកសិកម្មនៅកម្ពុជា។ ជាកិច្ចស្វាគមន៍ ឯកឧត្តម ជា វុទ្ធី បានគូសបញ្ជាក់ថា ក្រុមហ៊ុន Anhui Guangxin Agrochemical Co., Ltd. គឺជាក្រុមហ៊ុនដំបូងបង្អស់ ដែលបានមកធ្វើទស្សនកិច្ចសិក្សាបន្ទាប់ពីជំនួបរវាងសម្ដេចអគ្គមហាសេនាបតីតេជោ ហ៊ុន សែន នាយករដ្ឋមន្រ្ដីនៃព្រះរាជាណាចក្រកម្ពុជា និងឯកឧត្តម ស៊ី ជីនភីង ប្រធានាធិបតីនៃសាធារណរដ្ឋប្រជាមានិតចិន កាលពីដើមខែកុម្ភៈ ឆ្នាំ២០២៣ កន្លងទៅនេះ។ ឯកឧត្តមចង់ឃើញការវិនិយោគរបស់ក្រុមហ៊ុននេះ រួមចំណែកដល់ការពង្រឹងចំណងមិត្តភាពកម្ពុជា-ចិន ដែលថ្នាក់ដឹកនាំនៃប្រទេសទាំងពីរបានលើកកម្រិតដល់កិច្ចសហប្រតិបត្តិការត្បូងពេជ្រ។ ក្នុងន័យនេះ ឯកឧត្តមស្នើឱ្យក្រុមហ៊ុនរួសរាន់ដាក់ពាក្យស្នើសុំវិនិយោគឱ្យបានឆាប់ ដើម្បីចូលរួមដុសខាត់កិច្ចសហប្រតិបត្តិការត្បូងពេជ្រឱ្យកាន់តែមានពន្លឺត្រចះត្រចង់ និងតម្លៃថ្លៃថ្លាថែមទៀត។ ជាមួយគ្នានោះដែរ ថ្មីៗនេះក្រុមហ៊ុនធំមួយរបស់កូរ៉េខាងត្បូងឈ្មោះ Booyoung Co.,Ltd បានចាប់អារម្មណ៍ចង់មកដាំដំណាំគ្រាប់ម៉ាកាដាមៀនេះនៅក្នុងប្រទេសកម្ពុជា ដើម្បីធ្វើការនាំចេញទៅក្រៅប្រទេស។ ថ្លែងក្នុងជំនួបជាមួយ ឯកឧត្តម ឌិត ទីណា រដ្ឋមន្ត្រី ក្រសួងកសិកម្ម រុក្ខាប្រមាញ់ និងនេសាទ លោក Park Heung-Kyeong ជាទីប្រឹក្សាក្រុមហ៊ុន Booyoung Co.,Ltd. បានបង្ហាញចំណាប់អារម្មណ៍ចង់ធ្វើការវិនិយោគនៅកម្ពុជាលើវិស័យកសិកម្ម ដែលផ្តោតទៅលើការដាំគ្រាប់ Macadamia ដើម្បីនាំទៅប្រទេសកូរ៉េ។ បន្ថែមពីនេះ ឯកឧត្តមរដ្ឋមន្ត្រី ឌិត ទីណា ក៏បានស្នើឱ្យភាគីកូរ៉េពិនិត្យលទ្ធភាព ក្នុងការវិនិយោគលើការសង់រោងចក្រកែច្នៃ និងឃ្លាំងស្តុកធំៗ ដែលអាចជួយដល់ក្រុមហ៊ុនតូចៗ និងរដ្ឋផងដែរ។ ដើម្បីជំរុញឱ្យការងារនេះឱ្យដំណើររលូន និងទទួលបានជោគជ័យ ក្រសួងនឹងជួយគាំទ្របច្ចេកទេស ព្រមទាំងសម្របសម្រួលលើដំណើរការនៃការនាំចេញស្វាយចន្ទី។ ក្រសួងនៅតែលើកទឹកចិត្តក្រុមហ៊ុនឱ្យធ្វើការពិចារណាលើការវិនិយោគស្វាយចន្ទីនៅកម្ពុជា៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:26", "date_created": "2023-05-07T10:55:05.756Z", "category": "មុខរបរកសិកម្ម", "views": 658, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ស្រី្តម្ចាស់ជំនួញតម្លៃរាប់ពាន់លាន$ ប្រាប់ក្បួនមាស១ ទប់ទល់ពេលភ្ញៀវបដិសេធមិនចង់ទិញ	https://business-cambodia.com/articles/win-tip-when-customer-reject	អ្នកស្រី Jamie Kern Lima ត្រូវបានគេស្គាល់ថាជាសហស្ថាបនិកនៃក្រុមហ៊ុនគ្រឿងសម្អាង IT Cosmetics និងជានាយកប្រតិបត្តិស្ត្រីដំបូងគេនៃយីហោ L'Oréal ក្នុងប្រវត្តិសាស្ត្ររបស់ក្រុមហ៊ុនមួយនេះ។ អ្នកស្រីមិនត្រឹមតែជាសហគ្រិនឆ្នើមមួយរូបប៉ុណ្ណោះទេ ថែមទាំងជាវិនិយោគិនដ៏លេចធ្លោថែមទៀតផងដែរ។ ក្នុងឆ្នាំ២០១៦ អ្នកស្រី Jamie Kern Lima បានលក់គ្រឿងសំអាង សម្អាង IT Cosmetics ទៅឱ្យក្រុមហ៊ុន L'Oréal ក្នុងតម្លៃ ១,២ ពាន់លានដុល្លារ ហើយត្រូវបានដាក់បញ្ចូលឈ្មោះរបស់អ្នកស្រីក្នុងបញ្ជី “ស្ត្រីមានទ្រព្យច្រើនជាងគេបំផុតនៅអាមេរិក” របស់ Forbes ចាប់តាំងពីឆ្នាំ២០១៧ ។ ក្នុងនាមជាសហគ្រិនដែលបានកសាងក្រុមហ៊ុនពីតម្លៃទាបរហូតកើនឡើងដល់ខ្ទង់ពាន់លានដុល្លារពុំមែនជារឿងងាយស្រួលនោះទេ ចំណែកឯការបដិសេធដែលត្រូវប្រឈមុខក៏មិនតិចនោះដែរ។ លើសពីនេះទៅទៀតនោះ អ្នកស្រីធ្លាប់ត្រូវបានគេប្រមាថមាក់ងាយ ព្រោះតែរូបរាងមិនស្អាត និងពាក្យសម្តីប៉ះពាល់អារម្មណ៍ជាច្រើនផ្សេងទៀតដែលពិបាកទទួលយកជាខ្លាំង ហើយវាបានធ្វើឲ្យអ្នកស្រីរងការឈឺចាប់ជាពន់ពេក ជួនកាលត្រូវលួចយំម្នាក់ឯងក៏មាន។ អ្នកស្រីធ្លាប់បានលើកឡើងយ៉ាងដូច្នេះថា៖ «មានមនុស្សម្នាក់ប្រើពាក្យសម្តីធ្វើឲ្យខ្ញុំឈឺចាប់យ៉ាងខ្លាំង បន្ទាប់មកខ្ញុំបានទៅក្នុងឡានហើយយំម្នាក់ឯង»។ តាមរយៈបទពិសោធន៍ជាច្រើនឆ្នាំក្នុងវិស័យជំនួញ ឆ្លងកាត់ការបដិសោធរាប់ភ្លេច អ្នកស្រីបានប្រើគោលការណ៍មួយ ទប់ទល់ពេលភ្ញៀវ ឬអតិថិជនមិនចង់ឬមិនព្រមទិញ។ Jamie Kern Lima បាននិយាយថា៖ «ខ្ញុំនឹងតាមដានអ៊ីមែលដោយអរគុណពួកគេហើយនិយាយថាខ្ញុំមិនអាចរង់ចាំថ្ងៃដែលមានវត្តមានរបស់ពួកយើងនៅក្នុងហាងរបស់ខ្ញុំបានទេ។ បន្ទាប់មកខ្ញុំនឹងតាមដានរាល់ពេលដែល IT Cosmetics ទទួលបានព័ត៌មានឬមានការបើកដំណើរការផលិតផលថ្មី ខ្ញុំនឹងផ្តល់ដំណឹងទៅកាន់អតិថិជនទាំងអស់»។ ម្យ៉ាងវិញទៀតនៅពេលដែលអ្នកស្រីរងការឈឺចាប់ពីភ្ញៀវ មិនថាទាំងពាក្យសម្តី ឬអាកប្បកិរិយានោះទេ អ្នកស្រីមិនដែលជះកំហឹងទៅលើភ្ញៀវវិញឡើយ ដោយឆ្លើយតបទៅវិញប្រកបដោយប្រតិកម្មវិជ្ជមាន។ ការអនុវត្តនូវគោលការណ៍នេះបានជួយឲ្យភ្ញៀវនិយាយពាក្យថា “Yes” ជំនួស “No” ហើយជាលទ្ធផលវាជាកម្លាំងចលកររុញច្រានអ្នកស្រីឲ្យមកដល់ចំណុចនេះ៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:26", "date_created": "2023-05-07T10:53:17.194Z", "category": "ភាពជាអ្នកដឹកនាំ", "views": 279, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
មកដឹងពីការងារ៧ ប្រភេទក្នុងវិស័យអចលនទ្រព្យ ក្រៅពីអ្នកលក់ផ្ទះនិងលក់ដី	https://business-cambodia.com/articles/types-of-real-estate-jobs	ការងារអាជីពជាភ្នាក់ងារនៅក្នុងវិស័យអចលនទ្រព្យ បានផ្តល់ឱកាសល្អដ៏ច្រើនសម្រាប់អ្នកប្រតិបត្តិ ដែលក្នុងនោះរាប់ទាំងឱកាសបានស្គាល់ពីរបៀបនៃការធ្វើជំនួញក្នុងវិស័យពាក់ព័ន្ធ ឱកាសស្គាល់ពីបរិបទសង្គម ឱកាសកសាងសមត្ថភាព និងទ្រព្យសម្បត្តិ រួមជាមួយនឹងការបង្កើតឱកាសសម្រាប់ក្រុមគ្រួសារ និងអ្នកបន្តវេនផងដែរ។ យោងតាមការដកស្រង់ចេញពីគេហទំព័ ដែលមានឈ្នោះថា indeed បានប្រាប់ពី ការងារ៥ ប្រភេទក្នុងវិស័យអចលនទ្រព្យ ក្រៅពីអ្នកលក់ដីនិងលក់ផ្ទះ ៖ ១. ស្ថាបត្យករ (Architect) មិនថាគម្រោងសំណង់អគារ ផ្ទះ ឬហេដ្ឋារចនាសម្ព័ន្ធនីមួយៗសុទ្ធតែត្រូវការជំនាញរបស់ស្ថាបត្យករដើម្បីរចនាប្លង់ទៅតាមកម្រិតស្ដង់ដារ និងចេញម៉ូតសំណង់គំរូ។ ស្ថាបត្យករសិក្សាស្វែងយល់លម្អិតពីគម្រោង វត្ថុធាតុប្រើប្រាស់បានយូរ មុខងារ និងការបំពេញតម្រូវការរបស់អតិថិជន ដែលធានាបានទាំងគុណភាព និងសុវត្ថិភាពសំណង់។ ជាទូទៅ ស្ថាបត្យករចូលរួមគ្រប់ដំណាក់កាលនៃគម្រោងសាងសង់នីមួយៗ ដោយពួកគេធ្វើកិច្ចការនេះជាមួយអ្នកជំនាញផ្សេងទៀត ដើម្បីប្រាកដថាគម្រោងរបស់ពួកគេទទួលបានជោគជ័យ។ ២. វិស្វករសំណង់ស៊ីវិល (Civil Engineer) មានវិស័យជាច្រើនដែលត្រូវការវិស្វករដូចជា ខាងអគ្គិសនី ខាងបរិស្ថានជាដើម ចំណែកឯវិស្វករក្នុងវិស័យសំណង់ គេឱ្យនាមថា វិស្វករសំណង់ស៊ីវិល។ វិស្វករសំណង់ស៊ីវិលមានតួនាទីមើលការខុសត្រូវ និងត្រួតពិនិត្យគម្រោង រួមទាំងរៀបចំផែនការសាងសង់ ការថែទាំជួសជុល និងការគ្រប់គ្រងកម្មករ។ ពួកគេត្រូវធានានូវសុវត្ថិភាព ស្ដង់ដារសំណង់ ការសាងសង់ស្របតាមផែនការ តាមពេលកំណត់ និងលក្ខណៈជាក់លាក់។ ៣. អ្នករចនាខាងក្នុង (Interior Designer) អ្នករចនាខាងក្នុងមានតួនាទីរៀបចំ តុបតែង កែលម្អនូវបរិយាកាសខាងក្នុងសំណង់ ដើម្បីឲ្យមានភាពទាក់ទាញ សោភ័ណភាពនិងភាពស្រស់ស្អាត តាមរយៈការប្រើប្រាស់ពណ៌ ភ្លើង គ្រឿងសង្ហារឹម និងសម្ភារៈផ្សេងៗទៅតាម ទំហំ និងទីតាំងអចលនទ្រព្យ តម្រូវការអ្នករស់នៅ និង តម្រូវការរបស់អតិថិជន។ ៤. ភ្នាក់ងារអចលនទ្រព្យ (Real Estate Agent) ភ្នាក់ងារអចលនទ្រព្យមានតួនាទីណែនាំ និងប្រឹក្សាដល់អតិថិជនក្នុងការទិញ ឬលក់អចលនទ្រព្យ។ ក្នុងប្រទេសមួយចំនួន ភ្នាក់ងារអចលនទ្រព្យចាំបាច់ត្រូវមានអាជ្ញាប័ណ្ណទើបអាចធ្វើការបាន។ ភ្នាក់ងារអចលនទ្រព្យភាគច្រើនបម្រើការជាភ្នាក់ងារផ្នែកលក់នៅតាមក្រុមហ៊ុនអចលនទ្រព្យ ឬម្ចាស់គម្រោងដែលសាងសង់អគារ ផ្ទះ ឬបុរីលក់ជាដើម។ ជាទូទៅភ្នាក់ងារអចលនទ្រព្យទទួលបានប្រាក់ចំណូលតាមរយៈប្រាក់កម្រៃជើងសារ (Commission)។ ៥. មេធាវីផ្នែកអចលនទ្រព្យ (Real Estate Attorney) មេធាវីផ្នែកអចលទ្រព្យទទួល រៀបចំ ត្រួតពិនិត្យ ប្រឹក្សាផ្តល់យោបល់ សម្របសម្រួលឯកសារតាមផ្លូវច្បាប់ពាក់ព័ន្ធនឹងការទិញឬលក់អចលនទ្រព្យ ដូចជា កិច្ចព្រមព្រៀងទិញលក់ ឯកសារបញ្ចាំ ឯកសារកម្មសិទ្ធិឬឯកសារផ្ទេរសិទ្ធិ។ល។ មុននឹងទិញ លក់ ឬផ្ទេរកម្មសិទ្ធិអចលនទ្រព្យបានសម្រេច ពួកគេត្រូវធានាថា កាតព្វកិច្ចទាំងអស់របស់ភាគីមួយៗត្រូវបានបំពេញតួយ៉ាងដូចជា ការបង់ពន្ធជាដើម។ ក្នុងករណីមានទំនាស់រវាងអ្នកលក់និងអ្នកទិញ ភាគីទាំងសងខាងអាចជួលមេធាវីធ្វើជាអ្នកតំណាង ដើម្បីសម្របសម្រួលតាមផ្លូវច្បាប់ និងឈានរកដំណោះស្រាយ៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:26", "date_created": "2023-05-07T10:47:35.892Z", "category": "អចលនទ្រព្យ", "views": 152, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
សែនស្តាយ! ធនាគារធំ១នៅអាមេរិក និងផ្សារទំនើបធំ១នៅវៀតណាម ដួលបះជើងបន្តកន្ទុយគ្នា	https://business-cambodia.com/articles/big-us-bank-and-supermarket-in-vietnam-collapse	ពិតជារឿងដ៏គួរឱ្យស្តាយខ្លាំងមែនទែន ដែលត្រឹមដើមខែឧសភា នៃឆ្នាំ២០២៣ នេះមានធនាគារធំ១នៅអាមេរិក និងផ្សារទំនើបធំ១នៅវៀតណាម បានប្រកាសពីការដួលរលំព្រមៗគ្នា។ ថ្មីៗនេះ យោងតាម ការចុះផ្សាយដោយសារព័ត៌មាន Vietnam express បានឱ្យដឹងថា ផ្សារទំនើប Parkson Vietnam របស់វៀតណាមខំរកស៊ីជាង១៨ឆ្នាំ ទីបំផុតបានដាក់ពាក្យសុំក្ស័យធននៅក្នុងទីក្រុងហូជីមីញ ជាមួយនឹងការខាត់បង់រាប់លានដុល្លារ។ ប្រភពដដែលបានបន្តឱ្យដឹងទៀតថា ក្រុមហ៊ុនមេ Parkson Retail Asia បាននិយាយនៅក្នុងសេចក្តីថ្លែងការណ៍មួយថា វាដល់ពេលហើយដែលផ្សារទំនើប Parkson Vietnam គួរតែដល់ពេលត្រូវបិទទ្វារពីព្រោះជារឿយៗក្រុមហ៊ុនតែងតែខាតបង់ជាប់ៗគ្នាប៉ុន្មានឆ្នាំចុងក្រោយដោយសារធុរកិច្ចក្រុមហ៊ុនពិបាកខ្លាំងដែលបណ្តាលមកពីវិបត្តិកូវីដ១៩។ ចំពោះការក្ស័យធននេះ ក្រុមហ៊ុនមេ Parkson Retail Asia ក៏បានពន្យល់បន្ថែមថា អំឡុងពេលមានវិបត្តិកូវីដ១៩ វាបានធ្វើឱ្យប៉ះពាល់យ៉ាងខ្លាំងទៅដល់ហិរញ្ញវត្ថុរបស់ផ្សារទំនើប Parkson Vietnam ម្យ៉ាងពេលនោះម្ចាស់ដីមិនបានបញ្ចុះតម្លៃទៅដល់ការជួលរបស់ពួកគេឡើយ ដូច្នេះពួកគេពិតជាខ្វះខាតក្នុងការបង់ប្រាក់ខ្លាំងណាស់។ ជាមួយគ្នានោះដែរ កាលពីកន្លងទៅធនាគារ First Republic ដែលធនាគារធំទី១៤របស់អាមេរិកក៏រងគ្រោះខ្លាំងផងដែរពោលគឺអតិថិជនរបស់ធនាគារបាននាំគ្នាសម្រុកដកលុយដូចភ្លៀងបាក់មេឃ។ ក្រោយពី Silicon Valley ដួលរលំបានមួយសប្ដាហ៍ នាយកប្រតិបត្តិធនាគារ First Republic បានប្រកាសថាអតិថិជនរបស់ខ្លួននាំគ្នាដកលុយចេញពីធនាគារFirst Republic អស់រហូតដល់ទៅជាង១០០ពាន់លានដុល្លារបាត់ទៅហើយ។ ដោយឃើញធនាគារ First Republic ស្ថិតក្នុងមាត់ជ្រោះមរណៈនៃការដួលរលំគួបផ្សំនឹងខ្លាចដាលកាន់តែខ្លាំងដល់ប្រព័ន្ធធនាគារអាមេរិកទាំងមូល ដូច្នេះធនាគារធំៗអាមេរិកក្នុងនោះមាន ធនាគារ JPMorgan Chase និងធនាគារផ្សេងៗប្រមាណជាង១០ធនាគារបានរួមដៃគ្នាចាក់បញ្ចូលលុយ៣០ពាន់លានដុល្លារដើម្បីទប់ជើង First Republic កុំឲ្យដួលរលំ។ ដោយសារតែបញ្ហានៃការដកប្រាក់របស់អតិថិជនបន្តឥតឈប់តាំងពីខែមីនាមក ធនាគារ Frist Republic បានដួលរលំជាផ្លូវការនៅថ្ងៃទី១ខែឧសភាឆ្នាំ២០២៣ នេះបើយោងតាមការប្រកាសរបស់ FDIC។ បន្ទាប់ពី First Republic ដួលរំលំហើយនោះទ្រព្យដែលនៅសល់រួមមានប្រាក់បញ្ញើនិងទ្រព្យផ្សេងៗទៀតត្រូវបានធនាគារធំទី១អាមេរិកគឺធនាគារ JPMorgan Chase កាន់កាប់ពោលគឺ JPMorgan ទិញយកFirst Republic  ហើយសាខានិងអតិថិជនរបស់First Republic ក៏ក្លាយជារបស់ JPMorganទាំងអស់ផងដែរ។ គួរបញ្ជាក់ផងដែរថា First Republic Bank មានទ្រព្យសកម្មប្រមាណ២២៩ពាន់លានដុល្លារនិងប្រាក់ប្រាក់បញ្ញើប្រមាណជាង១០០ពាន់លានដុល្លារគិតត្រឹមថ្ងៃទី២៣ខែមេសាឆ្នាំ២០២៣នេះ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:26", "date_created": "2023-05-07T10:24:49.409Z", "category": "ចាប់ផ្តើមអាជីវកម្ម", "views": 984, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ម៉ូតស្រដៀងៗគ្នា តើមួយណាជាផ្ទះល្វែង មួយណាជាផ្ទះអាជីវកម្ម ខណៈអ្នកជំនាញប្រាប់បែបនេះ	https://business-cambodia.com/articles/real-estate-tips	នៅក្នុងទីផ្សារលំនៅឋាននៅកម្ពុជា ផ្ទះល្វែង និងផ្ទះអាជីវកម្មមានលក្ខណៈស្រដៀងគ្នាច្រើន។ ជាប្រភេទលំនៅឋានដែលមានប្រជាប្រិយភាពបំផុតសម្រាប់ប្រជាជនខ្មែរ។ មនុស្សភាគច្រើនគិតថាប្រភេទផ្ទះទាំងពីរគឺដូចគ្នា ដោយមួយគ្រាន់តែជាផ្ទះសម្រាប់លក់ដូរ និងប្រកបរបរអាជីវកម្ម និងមួយទៀតសម្រាប់រស់នៅធម្មតា។ ដើម្បីបែងចែកឱ្យដាច់រវាងផ្ទះល្វែងនិងផ្ទះអាជីវកម្ម ក្នុងនោះដែរអ្នកជំនាញអចលនទ្រព្យលោក សេន ណាក់ ជា អនុប្រធាន គណៈកម្មាធិការផ្សព្វផ្សាយ ពិគ្រោះយោបល់ អភិវឌ្ឍន៍ដីធ្លី និង សំណង់ និង ជា ប្រធានទីផ្សារ នៅ ក្រុមហ៊ុន លី សមស័ក្ត រៀល អ៊ីស្ទេត បានប្រាប់ពីចំណុចខ្លះៗរវាងផ្ទះអាជីវកម្មនិងផ្ទះល្វែង៖ ១. ផ្ទះល្វែង ផ្ទះល្វែងជាធម្មតាមានទំហំធំ ហើយវែងជាងប្រភេទផ្ទះអាជីវកម្ម ដោយផ្ទះល្វែងត្រូវបានសាងសង់ជាពិសេសសម្រាប់ការរស់នៅ។ ជាទូទៅ ផ្ទះល្វែងត្រូវបានសាងសង់នៅជួរខាងក្រោយគេបង្អស់ ឬផ្លូវក្រោយនៃគម្រោងបុរី។ កំពស់របស់ផ្ទះល្វែងត្រូវបានគេសាងសង់ឡើងដែលអាចមានកំពស់៣ឬ៤ជាន់។ លក្ខណៈសំគាល់ទូទៅនៃផ្ទះល្វែងរួមមាន៖ សំណង់ផ្ទះល្វែងត្រូវបានសង់នៅផ្លូវខាងក្រោយ ឬផ្លូវក្នុងនៃគម្រោងបុរី សាងសង់ជាប់គ្នាដោយមានជញ្ជាំងរួមគ្នាពីមួយខ្នងទៅមួយខ្នង មានកំពស់អាចដល់៤ជាន់ មានតម្លៃលក់ក្នុងមួយល្វែងជាមធ្យមចាប់ពី៥ម៉ឺនទៅជាង១០ម៉ឺនដុល្លារ មានទទឹងធំជាងផ្ទះអាជីវកម្ម បណ្តោយពី ១៦ - ២០ ម៉ែត្រ និងមានដីសល់មុខផ្ទះពី ៤ - ៦ ម៉ែត្រ និងក្រោយផ្ទះ ១ ទៅ ២ ម៉ែត្រ។ ២. ផ្ទះអាជីវកម្ម ផ្ទះអាជីវកម្មត្រូវបានគេស្គាល់ថាជាប្រភេទផ្ទះដែលមានភាពស្រដៀងគ្នាទៅនឹងផ្ទះល្វែង ហើយត្រូវបានប្រើសម្រាប់បង្កើតប្រាក់ចំណូលប្រចាំខែ ដែលផ្ទះនោះត្រូវបានធ្វើជាហាងលក់ទំនិញ ការិយាល័យ ឬសកម្មភាពសេដ្ឋកិច្ចណាមួយ ចំណែកឯជាន់ខាងលើអាចជាកន្លែងស្នាក់នៅ។ គម្រោងលំនៅឋានជាច្រើនបានសាងសង់ផ្ទះអាជីវកម្មស្ថិតនៅមុខជាប់នឹងផ្លូវធំតែម្តង។ លក្ខណៈទូទៅរបស់ផ្ទះអាជីវកម្មរួមមាន៖ សំណង់ត្រូវបានសាងសង់ជាប់នឹងផ្លូវធំ ឬជាប់ផ្លូវកែង សាងសង់ជាប់ៗគ្នា មានកំពស់ប្រមាណ២ឬ៣ជាន់និងមានជញ្ជាំងជាប់គ្នា មានតម្លៃថ្លៃជាងគុណនឹង២ដងនៃផ្ទះល្វែងដែលស្ថិតនៅក្នុងគម្រោងជាមួយគ្នា មានទទឹងតូច ៤ ម៉ែត្រ ជាន់ផ្ទាល់មានទំហំវែង (សម្រាប់ដាក់ទំនិញ) មានដីសល់ខាងមុខផ្ទះពី ៤- ៦ ម៉ែត្រ និងដីក្រោយផ្ទះជាន់ក្រោមធ្វើពាណិជ្ជកម្ម និងជាន់លើសម្រាប់ស្នាក់នៅ៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:26", "date_created": "2023-05-07T10:21:15.717Z", "category": "អចលនទ្រព្យ", "views": 143, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
បុរី មេគង្គ លែន បានរៀបចំពិធីសម្ពោធផ្ទះគំរូ នៅគម្រោងធំទី៣ មេគង្គ ស៊ីធី ក្រោមអធិបតីភាពដ៏ខ្ពង់ខ្ពស់របស់សម្ដេចកិត្តិសង្គហបណ្ឌិត ម៉ែន សំអន ឧបនាយករដ្ឋមន្ត្រី រដ្ឋមន្ត្រីក្រសួងទំនាក់ទំនងជាមួយរដ្ឋសភា-ព្រឹទ្ធសភា និងអធិការកិច្ច។	https://business-cambodia.com/articles/mekong-land-men-sam-an	ភ្នំពេញ៖ កាលពីព្រឹកថ្ងៃទី ថ្ងៃអាទិត្យ ៣រោច ខែពិសាខ ឆ្នាំថោះ បញ្ចស័ក ព.ស ២៥៦៦ ត្រូវនឹង ថ្ងៃទី៧ ខែឧសភា ឆ្នាំ២០២៣ កន្លងទៅនេះបុរី មេគង្គ លែន បានរៀបចំពិធីសម្ពោធផ្ទះគំរូ របស់ខ្លួនដែលមានដូចជា វីឡាឃ្វីន វីឡាភ្លោះ និង វីឡាកូនកាត់ នៅគម្រោងធំទី៣ មេគង្គ ស៊ីធី ក្រោមអធិបតីភាពដ៏ខ្ពង់ខ្ពស់របស់ សម្ដេចកិត្តិសង្គហបណ្ឌិត ម៉ែន សំអន ឧបនាយករដ្ឋមន្ត្រី រដ្ឋមន្ត្រីក្រសួងទំនាក់ទំនងជាមួយរដ្ឋសភា-ព្រឹទ្ធសភា និងអធិការកិច្ច។ គួរបញ្ជាក់ផងដែរថា គម្រោងធំទី៣ មេគង្គ ស៊ីធី របស់បុរី មេគង្គ លែន គឺ ស្ថិតនៅតាមបណ្តោយផ្លូវជាតិលេខ៦អា ភូមិចំបក់មាស សង្កាត់បាក់ខែង ខណ្ឌជ្រោយចង្វារ រាជធានីភ្នំពេញ ជាគម្រោងស្ថិតនៅក្នុងតំបន់ជ្រោយចង្វារ ដែលជាទីតាំងដ៏មានសក្តានុពលខ្ពស់ និងជាតំបន់អភិវឌ្ឍដ៏សម្បូរបែប ត្រូវបានរចនាឡើងក្នុងគោលបំណងផ្តល់ជូនសំណង់លំនៅឋានដែលមានគុណភាពខ្ពស់ ការរស់នៅបែបប្រណីតភាព អភិជនភាព ផាសុកភាពភាពស៊ីវីល័យ និងភាពថ្លៃថ្នូរ ជាមួយនឹងទីតាំងដែលផ្តល់នូវខ្យល់អាកាសដ៏ស្រស់ស្រាយ ពីទន្លេរ មេគង្គនិងទន្លេសាប ធ្វើអោយបរិយាកាសរស់នៅ ពោលពេញទៅដោយ ថាមពល និងសុខដុមរមនា។ គម្រោងធំមួយនេះ ត្រូវបានសាងសង់ឡើងនៅលើផ្ទៃដីប្រមាណ ១០០ហិកតា ដែលក្នុងនោះត្រូវបានបែងចែកជា ៥ប្រភេទផ្ទះ សម្រាប់ជ្រើសរើស មានដូចជា វីឡាឃីង វីឡាឃ្វីន វីឡាភ្លោះ វីឡាកូនកាត់ និងផ្ទះអាជីវកម្ម។ គ្រប់ប្រភេទផ្ទះ ទាំងអស់ត្រូវបានរចនាឡើងយ៉ាងប្រណិត ស្ថាបត្យកម្មជ្រើសរើសរចនាបថ រឺណឺសង់ អឺរ៉ុប ដែលជាម៉ូតស្រស់ស្អាតដាច់គេ បង្ហាញពី ភាពស្គឹមស្កៃ ប្រណិតភាពនិងអភិជនភាពសម្រាប់អ្នករស់នៅ។ រីឯសំណង់វិញត្រូវបានសាងសង់ឡើងស្របទៅតាមស្ដង់ដារ និង ប្បទដ្ឋានបច្ចេកទេស ដើម្បីធានាបាននូវគុណភាពខ្ពស់បំផុត ។ ក្នុងនោះផងដែរ លោកឧកញ៉ា ជាម ឃុនណាត ស្ថានិក និង អគ្គនាយក នៃបុរី មេគង្គ លែន លោកបានមានប្រសាសន៍លើកឡើងថា ៖ លោកពិតជាមានសេចក្តីសោមមនស្ស និងកិត្តិយសយ៉ាងក្រៃលែង ចំពោះវត្តមានដ៏មានតម្លៃ របស់សម្ដេចកិត្តិសង្គហបណ្ឌិត ម៉ែន សំអន អញ្ជើញចូលរួមជាគណអធិបតី  នៃការបើកសម្ពោធ ផ្ទះគំរូទាំង៣ ដែលមានដូចជា វីឡាឃ្វីន វីឡាភ្លោះ និងវីឡាកូនកាត់ គម្រោងធំទី ៣ មេគង្គ ស៊ីធី របស់បុរី មេគង្គ លែន ក្នុងឱកាសនេះ។ លោកបានបន្តថា គម្រោង មេគង្គ ស៊ីធី របស់បុរី មេគង្គ លែន នេះត្រូវបានអភិវឌ្ឍប្រកបដោយចក្ខុវិស័យវែងឆ្ងាយ និងយុទ្ធសាស្រ្តច្បាស់លាស់ដោយមានគោលដៅក្នុងការរួមចំណែកលើការអភិវឌ្ឍតំបន់ជ្រាយចង្វាឲ្យក្លាយទៅជាតំបន់រស់នៅ ប្រកបដោយផាសុកភាព ស៊ីវិល័យ ថ្នៃថ្នូរ ភាពសម្បូរបែបទាំងផ្នែកអាជីវកម្ម និងពាណិជ្ជកម្ម។ការដឹកនាំប្រកបដោយ ទស្សនៈវិស័យដ៏វែងឆ្ងាយ និងការដាក់ចេញនូវគោលការណ៍ដ៏ច្បាស់លាស់ ដោយលោកបានឈរលើគោល គំនិតនៃ ការបង្កើតនូវសំណង់ប្រកបដោយគុណតម្លៃតាមរយៈការសាងសង់សំណង់ដែលមានគុណភាពខ្ពស់ រឹងមាំ ជាប់ធន់ តជំនាន់ ម៉ូតផ្ទះជាកេរ្តិ៍មរតកដោយមានក្បាច់រចនាដ៏អស្ចារ្យនៃស្ថាបត្យកម្មដែលមានលក្ខណៈប្រណិតឥតខ្ចោះ សម្រស់ល្អត្រកាលមិនផ្លាស់ប្តូរតាមកាលវេលា។ លោកបានបន្តទៀតថា ការរីកចម្រើនទាំងអស់នេះ គឺពិតជាមិនអាចបំភ្លេចបានពី គុណសន្តិភាព ក្រោមការដឹកនាំដ៏ឈ្លាសវៃ ប្រកបដោយគតិបណ្ឌិតរបស់សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្រ្តីនៃព្រះរាជាណាចក្រកម្ពុជា ជាពិសេសគឺនយោបាយឈ្នះៗ ដែលធ្វើអោយប្រទេសកម្ពុជាមានសុខសន្តិភាពពេញលេញ ធ្វើអោយកម្ពុជាមានកិត្តិយស មុខមាត់ និងទទួលស្គាល់ថាជាប្រទេសដែលមានកំណើនសេដ្ខកិច្ចខ្ពស់ក្នុងតំបន់។ ព្រឹត្តិការណ៍ជាប្រវត្តិសាស្រ្តស៊ីហ្គេមលើកទី៣២ និងអាស៊ាន ប៉ារ៉ាហ្គេមលើកទី១២ នៅវិមានកីឡាដ្ឋានមរតកតេជោ ដែលមានចម្ងាយ៥នាទី ពីគម្រោងបុរីមេគង្គលែនយើងខ្ញុំ ពិតជាទទួលបាននូវការអបអរសាទរ និងទទួលស្គាល់ទូទាំងពិភពលោក ថាកម្ពុជាពិតជាមានភាពអស្ចារ្យក្នុងការរៀបចំព្រឹត្តិការណ៍ខ្នាតអន្តរជាតិ ដ៏គួរអោយស្ញប់ស្ញែង។ជាចុងក្រោយលោកសូមធ្វើការប្តេជ្ញាចិត្តយ៉ាងមុតមាំក្នុងការបន្ត នវានុវត្តន៍ អភិវឌ្ឃន៍លំនៅដ្ឋាន ប្រកបដោយគុណភាព ប្រណិតភាព ផាសុខភាព និងបរិយាកាសរស់នៅសុខដុមរមនា។ ជាមួយគ្នានេះផងដែរ សម្ដេចកិត្តិសង្គហបណ្ឌិត ម៉ែន សំអន ក៏បានមានប្រសាសន៍ថា ៖“ថ្ងៃនេះខ្ញុំមានសេចក្ដីសោមនស្សរីករាយដែលបានចូលរួមជាអធិបតីក្នុងកម្មវិធីសម្ពោធផ្ទះគំរូបុរី របស់ បុរី មេគង្គ លែន ស្របពេលដែលប្រទេសកម្ពុជាយើងទើបតែបានបើកព្រឹត្តិការណ៍ កីឡាស៊ីហ្គេមលើកទីសាមសិបពីរនៅពហុកីឡដ្ឋានជាតិមរតកតេជោក្រោមអធិបតីភាពដ៏ខ្ពង់ខ្ពស់សម្តេចអគ្គមហាសេនាបតីតេជោហ៊ុនសែននាយករដ្ឋមន្ត្រីនៃព្រះរាជាណាចក្រកម្ពុជានិងសម្ដេចកិត្តិព្រឹទ្ធបណ្ឌិត ប៉ុន រ៉ានី រួមជាមួយនឹងបណ្ដាប្រទេសអាស៊ាន ព្រមទាំងទទួលបាននូវការស្ងើចសរសើរមិនដាច់ពី ខ្មែរយើងទាំងនៅក្រុងក្នុងប្រទេសក៏ដូចជាបងប្អូនខ្មែរយើងនៅក្រៅប្រទេសផង ពិសេសការរៀបចំយ៉ាងល្អឥតខ្ចោះនៅព្រឹត្តិការណ៍ បើកព្រឹត្តិការណ៍បន្ទាប់ពីការរង់ចាំអស់រយៈពេលជាង ៦៤ឆ្នាំកន្លងមក ក្នុងព្រឹត្តិការណ៍នេះ។ នោះយើងពិត មោទនភាពជាតិក្នុងនាមយើងជាម្ចាស់ផ្ទះ បន្ទាប់ពីជោគជ័យក្នុងនាមប្រទេសតូចមានបេះដូងធំបានលើកលែងគ្រប់យ៉ាងសម្រាប់ព្រឹត្តិការណ៍ស៊ីហ្គេមដូចជាការមិនយកថ្លៃសំបុត្រចូលទស្សនា ការស្នាក់នៅការហូបចុកការធ្វើដំណើរមិនគិតប្រាក់ និងការផ្សព្វផ្សាយ មិនគិតប្រាក់ជាដើម។” បន្ថែមពីនេះ សម្តេចបានមានប្រសាសន៍បន្ថែមទៀតថា ៖ ឆ្លៀតក្នុងឱកាសនេះផងដែរខ្ញុំក៏សុំចូលរួមអបអរសាទរ និងសូមកោតសរសើរចំពោះលោកឧកញ៉ា ជាម ឃុនណាត ស្ថាបនិក និងអគ្គនាយកក្រុមហ៊ុន មេគង្គ លែន ដែល មានជំនឿទុកចិត្តយ៉ាងមុតមាំមកលើរាជរដ្ឋាភិបាល ដោយបានសម្រេចដាក់ទុនវិនិយោគលើគម្រោងសាងសង់ដ៏ធំមួយនៅក្នុងព្រះរាជាណាចក្រកម្ពុជាក្នុងនាមរាជរដ្ឋាភិបាលកម្ពុជាខ្ញុំសូមស្វាគមន៍ និង សូមអបអរសាទរចំពោះវត្តមានគម្រោងវិនិយោគលើផ្ទៃដី ប្រមាណ ជាង១០០ហិកតា ស្ថិតនៅតំបន់ ជ្រោយចង្វារ។ខ្ញុំសង្ឃឹមថាគម្រោងនេះពិតជារួមចំណែកអភិវឌ្ឍរាជធានីភ្នំពេញផ្ដល់បទពិសោធន៍ផ្នែកវិស្វកម្ម និង ស្ថាបត្យកម្មដល់កម្ពុជាព្រមទាំងជួយដល់ការងារព្រមទាំងជួយផ្តល់ការងារធ្វើចំនួនដល់កម្មករ បុគ្គលិកកម្ពុជាជាច្រើនផងដែរកាត់បន្ថយនូវការលំបាករាជរដ្ឋាភិបាលគម្រោងដែលជាការវិនិយោគទុននេះពិតជាកើតឡើងចំពេលដែលប្រទេសកម្ពុជាកំពុងមានស្ថានភាពសេដ្ឋកិច្ច និងស្ថេរភាពនយោបាយល្អ និង គោលនយោបាយគាំទ្រដល់ អាជីវកម្ម ការសាងសង់ផ្ទះដ៏ប្រណិតនេះពិតជាជម្រើសដ៏ត្រឹមត្រូវព្រោះទីតាំងគម្រោងស្ថិតនៅ រាជធានីភ្នំពេញជាបេះដូងនៃប្រទេសកម្ពុជាដែលជាទីតាំងយុទ្ធសាស្ដ្រដ៏ល្អសម្រាប់អ្នកស្នាក់នៅធ្វើការងារតាមបែបទំនើបផងដែរ។”	{ "spider_name": "businesscambodia", "scrape_at": "2025-06-14_19:40:26", "date_created": "2023-05-07T10:01:37.932Z", "category": "PR", "views": 396, "author": { "first_name": "Meng", "last_name": "Songly", "email": "songlymeng2017@gmail.com" }, "quality_warning": [ "noisy", "short_sentences" ] }
ក្រុមឈ្នះមេដាយមាសទី២២! តោះមកដឹងប្រវត្តិកីឡាករបាល់បោះ ទាំង៤រូបដែលលេងឱ្យខ្មែរ	https://business-cambodia.com/articles/besketball-men-team-sea-games-2023	បងប្អូនប្រហែលជាបានជ្រាបរួចមកហើយអំពីកីឡាករបាល់បោះទាំង៤រូប ដែលបានដណ្តើមមេដាយមាសស៊ីហ្គេម២០២៣ ក្នុងការប្រកួតវគ្គផ្តាច់ព្រ័ត្របន្ទាប់ពីយកឈ្នះហ្វីលីពីន ២០-១៥ ។ ដូច្នេះតោះមកដឹងពីអត្តពលិកមាឌមាំៗទាំង៤រូបដែលលេងតំណាងឱ្យកម្ពុជាកាលពីព្រឹកមិញរួមមាន៖ ១. កីឡាករ Dorsey Darrinray លោក Dorsey កើតនៅថ្ងៃទី១៧ ខែឧសភា ឆ្នាំ ១៩៨៧ លោកគឺកីឡាករបាល់បោះអាជីពម្នាក់ ជនជាតិអាមេរិក សញ្ជាតិខ្មែរ។ លោកមានកម្ពស់ ១.៨៨សង់ទីម៉ែត្រនិងមានទម្ងន់៨៦គីឡូក្រាម  ដែលជាខ្សែការពារបាល់ចំណុចខ្ពស់មួយរូបនៅក្នុងក្រុម។ ធំធាត់ឡើងនៅរដ្ឋ Arizona សហរដ្ឋអាមេរិកនិងជាអ្នកលេងបាល់បោះដ៏ឆ្នើមម្នាក់តាំងពីនៅវ័យជំទង់មកម្ល៉េះ។  បុរសវ័យ៣៥ឆ្នាំរូបនេះធ្លាប់បានលេងឱ្យក្លឹបល្បីៗជាច្រើននៅបរទេសគិតចាប់តាំងពីឆ្នាំ២០១១ រហូតមកដល់បច្ចុប្បន្ននេះ។ ២. កីឡាករ Tep Chhorath លោក Tep Chhorath កើតឆ្នាំថ្ងៃទី០៩ ខែកុម្ភៈ ឆ្នាំ១៩៩៩ មានកម្ពស់១៧៣ សង់ទីម៉ែត្រ។ មានដើមកំណើតមកពីខេត្តសៀមរាប កីឡាករវ័យ២៤ឆ្នាំរូបនេះធ្លាប់លេងឱ្យក្រុមជាច្រើនគិតចាប់ពីឆ្នាំ២០១៦មានដូចជា Cocktail Team, Youth157, Cambodia Club U18, Kou Prey, និង Sea Games ឆ្នាំ២០១៩ នៅប្រទេសហ្វីលីពីន។ ៣. កីឡាករ Sayeed Pridgett  លោក Sayeed Pridgett កើតនៅថ្ងៃទី២២ ខែឧសភា ឆ្នាំ១៩៩៨ មានកម្ពស់១.៩៦សង់ទីម៉ែត្រ  គឺអ្នកលេងបាល់បោះអាជីពជនជាតិអាមេរិក សញ្ជាតិខ្មែរមួយរូប។ មានវ័យ២៥ឆ្នាំ កីឡាកររូបនេះឆ្នើមនៅក្នុងកីឡាបាល់បោះចាប់តាំងពីលោករៀនថ្នាក់វិទ្យាល័យ ហើយបានចាប់អាជីពជាកីឡាករចាប់តាំងពីឆ្នាំ២០២០ រហូតមកដល់បច្ចុប្បន្ននេះ។ ៤. កីឡាករ Brandon Peterson លោក Peterson កើតនៅថ្ងៃទី១៦ ខែធ្នូ ឆ្នាំ១៩៩០ កើតនៅសហរដ្ឋអាមេរិក។ មានកម្ពស់ ២.០៣សង់ទីម៉ែត្រ ទម្ងន់៩៨គីឡូក្រាម។ បុរសវ័យ៣២ឆ្នាំរូបនេះ លេងបាល់បោះនៅពេលលោកចូលរៀនមហាវិទ្យាល័យនិងបានលេងឱ្យក្លឹបជាច្រើនគិតចាប់តាំងពីឆ្នាំ២០១៨ ។ គួរជម្រាបថាក្រុមបាល់បោះកម្ពុជា បានឈ្នះមេដាយមាស នៃការប្រកួតកីឡាបាល់បោះលើវិញ្ញាសា៣ទល់៣ នៅថ្ងៃទី ៧ ខែឧសភា ឆ្នាំ២០២៣ នៅពហុកីឡដ្ឋានមរតកតេជោ នេះជាកំណត់ត្រាលើកដំបូងបំផុតដែលកម្ពុជាឈ្នះមេដាយមាសលើកីឡាបាល់បោះក្នុងព្រឹត្តិការណ៍កីឡាស៊ីហ្គេម៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:26", "date_created": "2023-05-07T09:53:42.056Z", "category": "ភាពជាអ្នកដឹកនាំ", "views": 7098, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ជួនគ្នាមែន! មេធំFacebook និងកីឡាការិនី ខាន់ ចេសាឈ្នះមេដាយលើប្រភេទកីឡាដូចគ្នានៅថ្ងៃតែ១	https://business-cambodia.com/articles/marker-zuckerberg-and-khann-jessa-won-the-medols	ស្របពេលដែលប្រទេសកម្ពុជាធ្វើជាម្ចាស់ផ្ទះនៃព្រឹត្តិការណ៍កីឡាអាស៊ីអាគ្នេយ៍( Sea Games)លើកទី២១និងអាស៊ានប៉ារ៉ាហ្គេមលើកទី១២ លោក Mark Zuckerberg ស្ថាបនិកក្រុមហ៊ុន Facebook ក៏បានបង្ហោះលើហ្វេសប៊ុកផ្ទាល់ខ្លួនរបស់លោកថាលោកបានឈ្នះការប្រកួតកីឡា ជឺ ជីតស៊ូដែលជាការប្រកួតជាលើកដំបូង។ បើយោងតាមការចុះផ្សាយរបស់Jitmagazine បានឲ្យដឹងថា មេហ្វេសប៊ុករូបនេះបានឈ្នះការប្រកួតក្នុងកម្មវីធីប្រកួត B JJ  Tournament ដោយទទួលបានមេដាយចំនួន២ដោយក្នុងនោះមួយមេដាយលោកទទួលបានក្រោយពីការប្រកួតកីឡាជឺ ជីតស៊ូលើកដំបូងរបស់លោក។ នៅលើហ្វេសប៊ុកផ្ទាល់ខ្លួន លោក Mark Zuckerberg បានបង្ហើបថាលោកបានបញ្ចប់ការប្រកួតកីឡា ជឺជីតស៊ូហើយឈ្នះបានមេដាយមួយចំនួនជូនដល់ក្រុមកីឡា The Guerrila Jiu Jitsu ហើយលោកក៏អរគុណដល់គ្រូបង្វឹកមានដូចជា Dave Camarillo, Khai Wuនិង James Terry ដែលបានជួយបង្វឹកគាត់រហូតទទួលបានជ័យជំនៈក្នុងការប្រកួត។ ក្រោយពីលោក Mark Zuckerberg ប្រកាសពីជ័យជំនៈរបស់លោកក្នុងការប្រកួតកីឡា ជឺ ជីតស៊ូនិងទទួលបានមេដាយត្រលប់ទៅផ្ទះ កីឡាការិនីជម្រើសជាតិ ខាន់ ចេសា ក៏ទទួលបានជ័យជំនៈលើប្រភេទកីឡាជឺ ជីតស៊ូដូចលោក Mark Zuckerberg ដែរថែមទាំងទទួលបានមេដាយមាសក្រោយពីផ្ដួលកីឡាការិនីរបស់ហ្វីលីពីននៅវគ្គផ្ដាច់ព្រ័ត្រ៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-07T09:36:27.331Z", "category": "ព័ត៌មានថ្មីៗ", "views": 2378, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "tiny", "noisy" ] }
ទោះរកស៊ីមានគេប្រជែងក៏នៅតែលក់ដាច់ បើអ្នករកស៊ីប្រើស្នៀតទាក់ចិត្តភ្ញៀវទាំង ៣នេះ	https://business-cambodia.com/articles/3-tips-for-the-same-business	ពេលចេញរកស៊ីចៀសមិនផុតពីអ្នកធ្វើតាមនោះទេ ព្រោះជាធម្មតានៅពេលដែលឃើញយើងលក់ដាច់ មានភ្ញៀវច្រើន ការយកគម្រូតាមឬធ្វើតាមមិនមែនជារឿងចម្លែកនោះទេ។ហើយការធ្វើតាមនេះអាចនឹងធ្វើឱ្យយើងបាត់ភ្ញៀវខ្លះទោះតិចឬច្រើនប្រសិនបើយើងហ៊ានប្រហែស ប៉ុន្តែយើងជាម្ចាស់អាជីវកម្មក៏អាចរក្សាភ្ញៀវបាន ហើយថែមទាំាំងអាចរកស៊ីឈ្នះគូប្រជែងបានដែរ ឱ្យតែចេះស្នៀត ៣នេះ ៖ ១.ផ្តោតលើភ្ញៀវ ប្រសិនបើមានគូប្រជែងក្នុងអាជីវកម្ម ម្ចាស់អាជីវកម្មមិនគួរផ្តោតទៅលើគូប្រជែងខ្លាំងឡើយ តែត្រូវងាកមកផ្តោតលើខ្លួនឯងវិញ ផ្តោតលើភ្ញៀវថាត្រូវធ្វើយ៉ាងណាអាចរក្សាភ្ញៀវបាន យកបេះដូងភ្ញៀវឱ្យបាន និងដោះស្រាយបញ្ហាភ្ញៀវ ដឹងថាភ្ញៀវត្រូវការអ្វីហើយចង់បានអ្វី។កាលណាយកបេះដូងភ្ញៀវបាន ទោះគូប្រជែងខ្លាំងយ៉ាងណាក៏មិនអាចឆក់ភ្ញៀវពីយើងបានដែរ។ ២.ផ្តោតលើចំណុចពិសេសឱ្យលេចធ្លោរ ប្រសិនបើអាជីវកម្មដែលយើងកំពុងធ្វើជាអាជីវកម្មហាងកាហ្វេ ហើយមានគូប្រជែងយើងត្រូវផ្តោតលើចំណុចលេចធ្លោឱ្យខ្លាំង ធ្វើយ៉ាងណាឆ្កឹះយកចំណុចថ្មី ខុសគេ ដូចជា កាហ្វេដែលយើងយកមកកិនលក់ប្រើពេលខ្លីបំផុតក្នុងតាំងពីបេះពីដើមរហូតមកដល់ទីតាំង ឬភាពប្លែកផ្សេងទៀត នៅពេលយើងរកឃើញចំណុចលេចធ្លោបានហើយ ពេលនោះមិនថាការលក់បញ្ចុះតម្លៃ ឬ ថោកក៏ដោយក៏គូប្រជែងពិបាកក្នុងការស៊ូជាមួយយើងដែរ។ ៣.មានគំនិតច្នៃប្រឌិតច្រើន ជាអ្នករកស៊ីម្នាក់គំនិតច្នៃប្រឌិតជាចំណុចសំខាន់បំផុតខ្វះមិនបាន មិនថាមានគូប្រជែងឬអត់គូប្រជែងឡើយ ដាច់ខាតត្រូវតែអភិវឌ្ឍន៍គំនិតថ្មីៗឱ្យបានច្រើន ទើបចេញរកស៊ីមិនទាល់គំនិត មិនអស់ផ្លូវដើរពេលមានបញ្ហាចូលមកដល់។ហេតុនេះប្រសិនបើករណីមានគូប្រជែង យើងត្រូវតែរកគំនិតថ្មី ប្លែក ឱ្យបានមុនគូប្រជែងនោះទើបជាចំណុចខ្លាំងពិតប្រាកដ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:26", "date_created": "2023-05-07T09:20:39.576Z", "category": "ចាប់ផ្តើមអាជីវកម្ម", "views": 116, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មិនធម្មតា! ខេត្ដស្វាយរៀងបង្កើតតំបន់សេដ្ឋកិច្ចពិសេសចំនួន ១២ មានរោងចក្រ និងគ្រឹះស្ថានសរុបជាង២០០កន្លែង	https://business-cambodia.com/articles/special-economic-zone-in-svay-rieng-province	ក្រោយពីរាជរដ្ឋាភិបាលបានបង្កើតតំបន់សេដ្ឋកិច្ចពិសេសដំបូងក្នុងឆ្នាំ២០០៥ មក គតិមកដល់ពេលនេះខេត្ដស្វាយរៀងបានបង្កើតតំបន់សេដ្ឋកិច្ចពិសេសចំនួន ១២ កន្លែងហើយ ខណៈបច្ចុប្បន្នកំពុងដំណើរការចំនួន ៩ កន្លែង។ នេះបើយោងតាមការលើកឡើងពីឯកឧត្ដម ម៉ែន វិបុល អភិបាលនៃគណៈអភិបាលខេត្ដស្វាយរៀងកាលពីក្នុងសន្និសីទសារព័ត៌មានស្ដីពី “ភាពជោគជ័យក្នុងរយៈពេល ៥ឆ្នាំកន្លងមក” របស់រដ្ឋបាលខេត្តស្វាយរៀងកាលពីថ្ងៃទី២៧ ខែមេសា ឆ្នាំ២០២៣។ ថ្លែងក្នុងពិធីខាងលើឯកឧត្ដមអភិបាលខេត្ដបានមានប្រសាសន៍ដូច្នេះថា «គិតមកដល់ពេលនេះ តំបន់សេដ្ឋកិច្ចពិសេសនៅខេត្ដស្វាយរៀងរបស់យើងខ្ញុំមានចំនួន១២ តែកំពុងដំណើរចំនួន ៩ កន្លែង។ មានរោងចក្រសហគ្រាស និងគ្រឹះស្ថានសរុប ២៦៤ កន្លែង មានកម្មករនិយោជិតចំនួន ៩៤៧២៥ នាក់»។ ឯកឧត្ដមបន្ដថា បើគិតពីរោងចក្រគឺមានសរុប ១៤៦ ដែលបង្កើតឡើងនៅក្នុងតំបន់សេដ្ឋកិច្ចពិសេស ហើយមានកម្មករនិយោជិតដល់ទៅ ៨២១៤៧ នាក់កំពុងបម្រើការ។   ឯកឧត្ដមបន្ថែមថា ចំពោះប្រភេទរោងចក្រដែលបង្កើតឡើងនៅតំបន់សេដ្ឋកិច្ចពិសេសនេះរួមមាន៖ រោងចក្រកាត់ដេរ រោងចក្រផលិតស្បែកជើង រោងចក្រដំឡើងរថយន្ដ រោងចក្រផលិតកង់ រោងចក្រផលិតនាឡិកាដៃ រោងចក្រផលិតសំបកកង់ឡាន រោងចក្រផលិតម៉ាស់ រោងចក្រផលិតគ្រឿងសង្ហារិម រោងចក្រផលិតគ្រឿងបរិក្ខាសុខាភិបាល រោងកច្រផលិតត្រង់ហ្វូអគ្គិសនី អំពូលភ្លើង ធ្វើឆត្រ ធ្វើតុក្កតា ធ្វើសាឡុង និងវត្ថុអនុស្សាវរីយផ្សេងៗទៀតផងដែរ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:26", "date_created": "2023-05-07T08:45:13.827Z", "category": "អចលនទ្រព្យ", "views": 198, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
គំនិតច្នៃប្រឌិត! មកស្គាល់គំនិតឆ្កឹះលុយពីវិស័យកសិកម្ម ៣ ខណៈនៅខ្មែរមិនទាន់មានអ្នកធ្វើនៅឡើយ	https://business-cambodia.com/articles/good-idea-in-agriculture-	នៅក្នុងវិស័យកសិកម្មក្រៅពីការដាំដុះបន្លែ ផ្លែឈើ បង្កើតប្រាក់ចំណូល ធ្វើជារបរចិញ្ចឹមជីវិតរាល់ថ្ងៃហើយនោះ ក៏នៅមានរបរកែច្នៃច្រើនផ្សេងទៀតផងដែរ ដែលជាប្រភពចំណូលយ៉ាងសំខាន់សម្រាប់ប្រជាកសិករ និងសហគ្រិនជំនាន់ថ្មីដែលគួរចាប់ផ្តើមធ្វើ ខណៈដែលបច្ចុប្បន្នរបរទាំងនោះកំពុងត្រូវបានប្រទេសជិតធំៗនៅលើពិភពលោកកំពុងធ្វើយ៉ាងសកម្មបំផុត ដែលរបរទាំងនោះរួមមាន ៖ ១.ច្នៃផ្លែស្វាយចន្ទីផលិតស្រាលក់ របរច្នៃស្វាយចន្ធីទៅជាស្រានេះកំពុងត្រូវបានធ្វើឡើងនៅឯប្រទេសឥណ្ឌា ដោយរៀងរាល់រដូវប្រមូលផលស្វាយចន្ទី ប្រជាកសិករនៅប្រទេសឥណ្ឌាបានដើររើសស្វាយចន្ទី ហើយបេះយកគ្រាប់យកទៅលក់ឱ្យរោងចក្រ ចំណែកឯផ្លែស្វាយចន្ទីត្រូវបានកសិករទាំងនោះយកមកចម្រាញ់ចេញជាស្រាដប ដែលស្រដៀងនឹងស្រាសរបស់ខ្មែរដើម្បីលក់ឱ្យអ្នកក្នុងភូមិ។ដោយក្នុងមួយដបពួកគាត់អាចលក់បានចន្លោះពី ២០០ ទៅ ៣០០ រ៉ូពី ដែលស្មើនឹង ៣ដុល្លារ ហើយក្នុងមួយរដូចពួកគាត់អាចរកចំណូលបានខ្ទង់ ៧០០ដុល្លារ។ យ៉ាងណាមិញ តាមរយៈគំនិតនៃការកែច្នៃស្វាយចន្ទីទៅជាស្រានេះ ជាគំនិតថ្មីមួយដែលបងប្អូនប្រជាពលរដ្ឋខ្មែរយើងអាចធ្វើការពិចារណាបាន ព្រោះដើម្បីក្លាយជាប្រភពចំណូលមួយផ្លូវទៀតក្រៅពីការលក់គ្រាប់ស្វាយចន្ទី ព្រោះបច្ចុប្បន្ននៅក្នុងប្រទេសកម្ពុជាមានចំការស្វាយចន្ធីជាច្រើនហិកតា ហេតុនេះប្រសិនបើបងប្អូនដែលគាត់មានទុនហើយចង់ធ្វើអាចពិចារណាបាន។ ២.យកគ្រាប់ប័រផលិតជាស្លាបព្រា ដោយឡែកចំពោះរបរកែច្នៃយកគ្រាប់ប័រហាក់មិនទាន់ជាមានអ្នកធ្វើនៅឡើយទេសម្រាប់ប្រទេសកម្ពុជាយើង ប៉ុន្តែបើប្រទេសធំៗនៅលើពិភពលោក ពិសេសប្រទេសម៉ិចស៊ិកបានយកគ្រាប់ផ្លែរប័រដែលសល់ពីការប្រើប្រាស់យកទៅផលិតចេញជាស្លាបព្រាជ័រដែលអាចរលាយទៅវិញក្នុងរយៈពេល ២០០ថ្ងៃ។ចំពោះគំនិតនៃការច្នៃប្រឌិតនេះ គឺត្រូវបានបង្កើតឡើងដោយក្រុមហ៊ុន BIOFASE  ដែលគ្រប់គ្រងដោយលោក Scott Munguia។បើតាមការលើកឡើងរបស់ លោក Scott Munguia បានពន្យល់ថា គ្រាប់ប័រដែលលោកច្នៃយកទៅធ្វើ សម ស្លាបព្រា កាំបិទ នេះគឺមិនប៉ះពាល់ទៅដល់សុខភាពមនុស្សឡើយ មិនតែប៉ុណ្ណោះការច្នៃបែបនេះគឺជួយទៅដល់បរិស្ថានថែមទៀតផង។ហើយបច្ចុប្បន្នអាជីវកម្មមួយនេះកំពុងដំណើរការបានយ៉ាងល្អ និងបានចែកចាយផលិតផលប្រើប្រាស់នេះបានពេញប្រទេសម៉ិចស៊ិកកូថែមទៀតផង។ ៣.ច្នៃដើមចេកធ្វើចាន ចំពោះរបរកសិកម្មទី៣ នេះដែរនៅប្រទេសកម្ពុជាយើងក៏មានអ្នកធ្វើអាជីវកម្មស្រដៀងនេះដែរ ដោយគាត់បានយកស្លឹកកំប្លោកទៅផលិតជាចាន ដោយឡែកសម្រាប់អាជីវកម្មដែលយកស្រទបចេកឬដើមចេកមកផលិតចានប្រហែលជាពុំទាន់មាននៅឡើយទេ ខណៈដែលបច្ចុប្បន្នរបរនេះកំពុងតែធ្វើនៅប្រទេសឥណ្ឌាហើយក៏កំពុងទទួលបានការគាំទ្រខ្លាំងផងដែរ។ ជាមួយគ្នានេះ បើតាមការលើកឡើងដោយផ្ទាល់របស់ លោក Josué Soto ម្ចាស់អាជីវកម្ម Bio Plant បានឱ្យដឹងថា “ចានដែល Bio Plant ផលិតអាចរលាយក្នុងរយៈពេល ៦០ថ្ងៃ។ដែលមិនធ្វើឱ្យប៉ះពាល់ទៅដល់បរិស្ថានដូចជាចានប្លាស្ទិកដែលរលាយក្នុងរយៈពេលដល់ទៅ ៥០០ទៅ ១០០០ឆ្នាំឯណោះ”។ចំពោះតម្លៃរបស់ចាននេះ ១០០ចានតម្លៃ ២៩ ទៅ ៣៥ ដុល្លារ ហើយជាមធ្យមក្នុងមធ្យម Bio Plant អាចផលិតចានបាន ៥០,០០០ចាន។ហើយចានដែលផលិតបាននេះគឺផ្គត់ផ្គង់សម្រាប់តែក្នុងប្រទេសឥណ្ឌាប៉ុណ្ណោះ ដោយឡែកសម្រាប់ការពង្រីកវិសាលភាពការនាំចេញនឹងមានឡើងនៅពេលអនាគត៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:26", "date_created": "2023-05-07T07:58:57.183Z", "category": "មុខរបរកសិកម្ម", "views": 96, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
សម្ដេច ស ខេង ណែនាំអាជ្ញាធរ និងពលរដ្ឋតាមព្រំដែន មិនត្រូវជួលដីឱ្យប្រជាជនបរទេសដាច់ខាតដើម្បីបញ្ចៀសបញ្ហាទាំងនេះ	https://business-cambodia.com/articles/no-land-for-rent-	សម្ដេចក្រឡាហោម ស ខេង ឧបនាយករដ្ឋមន្ដ្រី រដ្ឋមន្ដ្រីក្រសួងមហាផ្ទៃបានធ្វើការណែនាំដល់អាជ្ញាធរ និងប្រពលរដ្ឋទាំងអស់ដែលរស់នៅតាមបន្ទាត់ព្រំដែន សូមកុំឲ្យមានការជួលដីទៅឲ្យប្រជាជននៃប្រទេសជិតខាងជាដាច់ខាត។ ប្រសាសន៍ណែនាំរបស់សម្ដេចនេះត្រូវបានធ្វើឡើងនៅក្នុងពិធីសម្ពោធដាក់ឲ្យប្រើប្រាស់ជាផ្លូវការនូវអគាររដ្ឋបាលសាលាខេត្តព្រៃវែង និងរោងតម្កល់ទូក ង វែងជាងគេលើពិភពលោក កាលពីថ្ងៃទី៥ ខែឧសភា ឆ្នាំ២០២៣។ ថែ្លងនៅក្នុងកម្មវិធីខាងលើសម្ដេចក្រឡាហោមបានមានប្រសាសន៍យ៉ាងដូច្នេះថា «សូមណែនាំឱ្យអាជ្ញាធរគ្រប់លំដាប់ថ្នាក់ ព្រមទាំងប្រជាពលរដ្ឋរស់នៅតាមខ្សែបន្ទាត់ព្រំដែន មិនត្រូវឱ្យមានជាដាច់ខាតការជួលដីទៅឱ្យប្រជាជននៃប្រទេសជាប់ព្រំដែន ដើម្បីបញ្ចៀសកុំឱ្យមានភាពស្មុគស្មាញ និងបញ្ហាប្រឈមនានាពាក់ព័ន្ធការកំណត់ព្រំដែន ពិសេសកិច្ចការពារបូរណភាពទឹកដីដែលជាភារកិច្ចស្នូលបំផុតរបស់ពួកយើងទាំងអស់គ្នា មិនថាថ្នាក់ដឹកនាំ មន្ត្រី ឬប្រជាពលរដ្ឋនោះឡើយ»។ សូមជម្រាបផងដែរថា កាលពីខែវិច្ឆិកា ឆ្នាំ២០១៥ រាជរដ្ឋាភិបាលកម្ពុជា ក៏បានចេញសារាចរមួយដើម្បីហាមប្រជាពលរដ្ឋកម្ពុជា កុំឲ្យលក់ឬជួល ដីស្រែ ដីចំការ ឬដីលំនៅឋាន នៅតាមតំបន់ព្រំដែន ឲ្យទៅប្រជាជននៃប្រទេសជិតខាង ដូចជាប្រទេសវៀតណាម ឡាវ និងថៃ ជាដើម ។ សារាចរបានបញ្ជាក់ថា ក្នុងករណីមានការជួលហើយ តែពុំមានឯកសារគិតយុត្ត ឬកិច្ចសន្យា ត្រឹមត្រូវ អភិបាលខេត្តត្រូវបញ្ឈប់លែងឲ្យមានការជួលតទៅទៀត។ ប៉ុន្តែក្នុងករណីជួលរួចហើយ មានឯកសារគិតយុត្តត្រឹមត្រូវ ការជួលដីនោះ អាចបន្តរហូតដល់អស់សុពលភាព ហើយបន្ទាប់ពីអស់សុពលភាព ហាមមិនឲ្យជួលដីនោះបន្តឲ្យ ប្រជាជននៃប្រទេសជិតខាងទៀតឡើយ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:26", "date_created": "2023-05-07T05:53:20.583Z", "category": "អចលនទ្រព្យ", "views": 6610, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
តម្លៃធូរខ្លាំង! GM ចេញកូនឡានអគ្គិសនីម៉ូឌែលថ្មីតម្លៃក្រោម១ម៉ឺន$សាកថ្មម្តងជិះបានជាង២០០គីឡូ	https://business-cambodia.com/articles/gm-ev-car	ដំណឹងល្អសម្រាប់អ្នកដែលតែងតែចង់ទិញរថយន្តអគ្គិសនី ប៉ុន្តែមិនមានលុយគ្រប់គ្រាន់ ខណៈពេលនេះក្រុមហ៊ុន General Motors (GM) ដែលជាក្រុមហ៊ុនផលិតរថយន្តចម្រុះជាតិសាសន៍របស់សហរដ្ឋអាមេរិកបានបញ្ចេញនៅកូនឡានអគ្គិសនីម៉ូឌែលថ្មីរបស់ខ្លួនលក់ក្នុងតម្លៃក្រោម១ម៉ឺនដុល្លារ ដោយសាកថ្មម្តងអាចជិះបានជាង២០០គីឡូ។ យោងតាមការចុះផ្សាយរបស់សារព័ត៌មាន Car News China កាលពីពេលថ្មីនេះបានឱ្យដឹងថា កូនរថយន្តអគ្គិសនីរបស់ GM ម៉ូឌែល Wuling Bingo បានចេញលក់ក្នុងតម្លៃ ៨,៦០០ ដុល្លារនៅក្នុងប្រទេសចិនជាមួយសម្ថភាពមិនចាញ់រថយន្តដែលមានតម្លៃថ្លៃប៉ុន្មានទេ ពោលគឺសាកសមបំផុតសម្រាប់ការធ្វើដំណើរប្រចាំថ្ងៃ។ Wuling Bingo Mini EV គឺជារថយន្តអគ្គិសនីប្រភេទ hatchback មានកៅអីចំនួន៤ ដែលមាប្រវែង៣.៩ ម៉ែត្រ ទទឹង ១.៧ ម៉ែត្រ និងកំពស់ ១.៥៨ ម៉ែត្រ មានកម្លាំង ៤១ សេះ សាកមួយពេញ អាចធ្វើដំណើរម្តងបានរយៈចម្ងាយ២០៣ គីឡូម៉ែត្រ។ មួយវិញទៀតសម្រាប់ថ្មថាមពល ៣១.៩ kWh វិញមានកម្លាំងរហូតដល់ទៅ ៦៨ សេះ អាចរត់បាន ៣៣៣ គីឡូម៉ែត្រ ពោលរថយន្តប្រភេទនេះគឺល្អមែនទែនសម្រាប់ការជិះប្រចាំថ្ងៃ ងាយស្រួលធ្វើដំណើរជិតៗប្រចាំថ្ងៃ។ គួរជម្រាបផងដែរថា ទោះបីជាម៉ូដែលនេះមានទំហំតូចក៏ដោយ ប៉ុន្តែវាផ្ទៃខាងក្នុងធំទូលាយមានអេក្រង់ឌីជីថលចំនួនពីរជាមួយនឹងអេក្រង់កម្សាន្ដទំហំ ១០.២៥ អិង។ លើសពីនេះ កៅអីខាងក្រោយអាចបត់សម្រាប់ធ្វើជាពូកសម្រាប់គេងក៏បាន៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-05T09:58:09.005Z", "category": "កំពូលអ្នកលក់", "views": 6774, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
មហាសេដ្ឋី Jeff Bezos រកស៊ីបែបថ្មីក្នុងវិស័យអចលនទ្រព្យ អ្នកមានលុយ១០០$ ក៏វិនិយោគបាន	https://business-cambodia.com/articles/jeff-bezos-back-arrived-homes	លុយ១០០ដុល្លារគឺជាចំនួនតិចតួច និងពិបាកបំផុតសម្រាប់ការវិនិយោគទៅលើការទិញផ្ទះ ហើយតើវាល្អទេបើសិនជាអ្នកអាចវិនិយោគលើអចលនទ្រព្យជាប្រភេទផ្ទះជួលចាប់ពីលុយ ១០០ដុល្លារ ហើយទទួលបានផលចំណេញខ្ពស់ខ្លាំងក្នុង១ឆ្នាំៗ។ ជាក់ស្ដែងសម្រាប់ក្រុមហ៊ុន Arrived Homes ដែលត្រូវបានសេដ្ឋី Jeff Bezos បានវិនិយោគចំនួន ៣៧លានដុល្លារកាលពីឆ្នាំ ២០២១ បានបើកសិទ្ធឱ្យមហាជនអាចចូលរួមវិនិយោគក្នុងការទិញផ្ទះរួមគ្នាបាន ដោយចំណាយប្រាក់តិចបំផុតចាប់ពី ១០០ដុល្លារដល់ ១៥០០០ដុល្លារ ក្នុងការទិញផ្ទះមួយ។ គិតមកទល់នឹងពេលនេះ ក្រុមហ៊ុនខាងលើបានមានអ្នកចុះឈ្មោះវិនិយោគជាង ២៨ម៉ឺននាក់ហើយ ដោយវិនិយោគលើអចលនទ្រព្យជាង២៦០កន្លែង ក្នុងទំហំទឹកប្រាក់សរុប ៩៥លានដុល្លារ។ យ៉ាងណាមិញ ចំពោះផលចំណេញវិញ គឺត្រូវបានបែងចែកតាមចំនួនភាគរយនីមួយៗ។ ជាបទពិសោធន៍ទាក់ទងនឹងផលចំណេញវិញ ការទិញអចលនទ្រព្យចំនួនប្រាំមួយដំបូងរបស់ក្រុមហ៊ុន បានបណ្តាលឱ្យមានផលចំណេញត្រឡប់មកវិញសរុបជាមធ្យម ៧០.១៣% ហើយមានអចលនទ្រព្យមួយបង្កើតបានផលចំណេញត្រឡប់មកវិញគួរឱ្យកត់សម្គាល់រហូតដល់ ១១៩.៩% ក្នុងរយៈពេលតិចជាង២ឆ្នាំ។ ចំពោះអត្ថប្រយោជន៍ធំៗនៃការវិនិយោគជាមួយនឹងក្រុមហ៊ុនខាងលើគឺមានដូចជា៖ ទទួលបានចំណូលអកម្មជាប្រចាំ  ទទួលបានផលចំណេញពេលអចលនទ្រព្យឡើងថ្លៃ ចំណេញពេលវេលានិងថាមពលផ្ទាល់ខ្លួនច្រើន  ទទួលបានការអនុគ្រោះពន្ធមួយចំនួន  អាចពង្រីកបានបរិមាណច្រើន  អាចវិនិយោគជាមួយដើមទុនបត់បែនដែលអ្នកមានបាន។ គួរជម្រាបថា Arrived Homes ជាវាទិកាសម្រាប់វិនិយោគទិញអចលនទ្រព្យរួមគ្នា ជាមួយដើមទុនតិចតួចបំផុតចាប់ពី ១០០ដុល្លារឡើង ហើយអចលនទ្រព្យដែលទិញបាន អាចបំប្លែងជាការជួល ឬលក់វិញនាពេលកំណត់ណាមួយ ដោយទទួលបានផលចំណេញតាមជាក់ស្ដែង៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-05T09:51:37.776Z", "category": "ភាពជាអ្នកដឹកនាំ", "views": 264, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
លើកទឹកចិត្ត! មកដឹងប្រាក់រង្វាន់ដែលអត្តពលិកកម្ពុជាឈ្នះមេដាយទទួលបានក្នុងព្រឹត្តិការណ៍ស៊ីហ្គេម	https://business-cambodia.com/articles/award-for-the-winner-of-all-medals	នៅថ្ងៃទី៥ខែឧសភាឆ្នាំ២០២៣នេះកម្ពុជាដែលជាម្ចាស់ផ្ទះនៃព្រឹត្តិការណ៍កីឡាស៊ីហ្គេមលើកទី៣២និងអាស៊ានប៉ារ៉ាហ្គេមលើកទី១២បានបើកសម្ពោធព្រឹត្តិការណ៍កីឡាស៊ីហ្គេមដែលធ្វើឡើងនៅពហុកីឡដ្ឋានជាតិមរតកតេជោ។ ព្រឹត្តិការណ៍កីឡាស៊ីហ្គេមលើកទី៣២ដែលកម្ពុជាយើងធ្វើជាម្ចាស់ផ្ទះនេះមានប្រទេសចំនួន១១ដែលជាសមាជិកអាស៊ានចូល។ ហើយក្នុងព្រឹត្តិការណ៍កីឡាដ៏អស្ចារ្យនេះទៀតសោតមានមេដាយចំនួន៥៨១មេដាយសម្រាប់អត្តពលិកដែលទទួលធ្វើបានល្អនិងទទួលបានជ័យជំនះក្នុងការប្រកួតតាមប្រភេទកីឡានីមួយៗ។ ជុំវិញការទទួលបានមេដាយក្នុងព្រឹត្តិការណ៍កីឡាស៊ូហ្គេម បើយោងតាមផេកក្រសួងអប់រំយុវជននិងកីឡាបានឲ្យដឹងថា រាជរដ្ឋាភិបាលកម្ពុជាក៏ផ្ដល់នូវប្រាក់រង្វាន់លើកទឹកចិត្តបន្ថែមសម្រាប់ដែលអត្តពលិកឈ្នះមេដាយដូចខាងក្រោម៖ ១. អ្នកបានមេដាយមាស ទទួលបានប្រាក់រង្វាន់លើកទឹក៤០លានរៀល ២. អ្នកបានមេដាយប្រាក់ ទទួលបានប្រាក់រង្វាន់លើកទឹកចិត្ត ៣០លានរៀល ៣. អ្នកបានមេដាយសំរិទ្ធ ទទួលបានប្រាក់រង្វាន់លើកទឹកចិត្ត ១៦លានដុល្លារ គួរបញ្ជាក់ផងដែរថាគិតត្រឹមថ្ងៃទី៤ខែឧសភានេះកម្ពុជាទទួលបានមេដាយក្នុងព្រឹត្តិការណ៍កីឡាស៊ីហ្គេមចំនួន៩មេដាយដោយក្នុងនោះកម្ពុជាឈ្នះមេដាយមាសចំនួន៥គ្រឿងនិងមេដាយប្រាក់ចំនួន៤គ្រឿងពោលគឺបច្ចុប្បន្នកម្ពុជាឈរលើកំពូលតារាងបណ្ដោះអាសន្នជាប្រទេសដែលឈ្នះមេដាយច្រើនបំផុត៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-05T09:47:18.444Z", "category": "ព័ត៌មានថ្មីៗ", "views": 1369, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ឱកាសការងារច្រើន! CDC អនុម័តគម្រោងថ្មី ២ តម្លៃជាង ១០ លានដុល្លារបង្កើតការងារជាង ៣ ពាន់កន្លែង	https://business-cambodia.com/articles/new-factory-project-in-phnom-penh-and-kampong-speu	ជាដំណឹងដ៏រីករាយមួយ ខណៈមុននេះបន្ដិច ក្រុមប្រឹក្សាអភិវឌ្ឍន៍កម្ពុជា (CDC) បានអនុម័តគម្រោងវិនិយោគចំនួន ២ ជូនក្រុមហ៊ុនឯកជនដោយមានទុនសរុបជាង ១០ លានដុល្លារ នឹងបានបង្កើតឱកាសការងារជាង ២ ពាន់កន្លែងថែមទៀតផង។ គម្រោងវិនិយោគទាំង ២ នេះគឺស្ថិតនៅរាជធានីភ្នំពេញ ១ គម្រោង និងស្ថិតនៅក្នុងខេត្ដកំពង់ស្ពឺ ១ គម្រោង យោងតាមការការចុះផ្សាយពី CDC នៅថ្ងៃទី៥ ខែឧសភា ឆ្នាំ២០២៣នេះ បានឲ្យដឹងថា ក្រុមហ៊ុនដែលទទួលបានគម្រោងអនុម័តខាងលើនេះរួមមាន៖ ១- ក្រុមហ៊ុន “Z.S.M GARMENT (CAMBODIA) CO., LTD” គម្រោងបង្កើតរោងចក្រកាត់ដេរសម្លៀកបំពាក់ ដែលមានទីតាំងវិនិយោគស្ថិតនៅដីឡូតិ៍លេខ៣៤០ ផ្លូវវេងស្រេង ភូមិត្រពាំងថ្លឹង៣ សង្កាត់ចោមចៅទី១ ខណ្ឌពោធិ៍សែនជ័យ រាជធានីភ្នំពេញ ទុនវិនិយោគប្រមាណ ៥,១លានដុល្លារអាម៉េរិក និងអាចបង្កើតការងារបានចំនួន ១.៨៨៦កន្លែង។ ២- ក្រុមហ៊ុន “SUXINGMAX GARMENT (CAMBODIA) CO., LTD” គម្រោងបង្កើតរោងចក្រកាត់ដេរសម្លៀកបំពាក់ ដែលមានទីតាំងវិនិយោគស្ថិតនៅភូមិតាំងក្រសាំង ឃុំព្នាយ ស្រុកសំរោងទង ខេត្តកំពង់ស្ពឺ ក្នុងទុនវិនិយោគប្រមាណ ៥,០៤លានដុល្លារអាម៉េរិក និងអាចបង្កើតការងារបានចំនួន ១.១៨៦កន្លែង៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:26", "date_created": "2023-05-05T09:46:50.435Z", "category": "អចលនទ្រព្យ", "views": 290, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ប្រើភ្លើងអគ្គិសនីរាល់ថ្ងៃ មកស្គាល់បុគ្គលសំខាន់បំផុតម្នាក់ នៅពីក្រោយអគ្គិសនីកម្ពុជា	https://business-cambodia.com/articles/the-man-behind-edc	អគ្គិសនីកម្ពុជា បានក្លាយទៅជាក្រុមហ៊ុនទទួលខុសត្រូវមានដែនកំណត់មួយរបស់រដ្ឋ មានភារកិច្ចផលិត បញ្ជូន និងចែកចាយថាមពលអគ្គិសនី ទូទាំងព្រះរាជាណាចក្រកម្ពុជា ចាប់តាំងពីឆ្នាំ១៩៩៦ រហូតមកទល់នឹងបច្ចុប្បន្ន។ ចុះតើនរណាឈរពីក្រោយ ស្ថាប័នដ៏ធំមួយនេះ? ថ្នាក់ដឹកនាំ ដែលបានពង្រឹងការផ្គត់ផ្គង់អគ្គិសនីកម្ពុជា ពីមួយដំណាក់កាល ទៅមួយដំណាក់កាលនោះគឺ ឯកឧត្តម កែវ រតនៈ ជារដ្ឋមន្ត្រីប្រតិភូអមនាយករដ្ឋមន្ត្រី អគ្គនាយកអគ្គិសនីកម្ពុជា។ យោងតាមអនុក្រឹត្យរដ្ឋាភិបាលកម្ពុជា លោកត្រូវបានតែងតាំងឡើងនៅឆ្នាំ២០០៨ និងបន្តរហូតដល់សព្វថ្ងៃ។ ក្រឡេកមកមើលខ្សែជីវិតពនេចរវិញ ឯកឧត្តម កែវ រតនៈ កើតនៅថ្ងៃទី១៦ ខែកញ្ញា ឆ្នាំ១៩៧ ជាអតីតនិស្សិតនៃសាកលវិទ្យាល័យភូមិន្ទភ្នំពេញ ដែលបានបញ្ចប់ថ្នាក់បរិញ្ញាបត្រគ្រូបង្រៀនភាសាអង់គ្លេស ក្នុងឆ្នាំ១៩៩៤។ បន្ទាប់មកលោកបានបញ្ចប់ថ្នាក់អនុបណ្ឌិតផ្នែករដ្ឋបាលនិងគ្រប់គ្រងឧត្តមសិក្សា ឆ្នាំ១៩៩៧ ពីសាកលវិទ្យា Columbia University សហរដ្ឋអាមេរិក និងថ្នាក់អនុបណ្ឌិតផ្នែក អភិវឌ្ឍន៍អន្តរជាតិ ឆ្នាំ១៩៩៩ នៅសាកលវិទ្យាល័យ International University of Japan ប្រទេសជប៉ុន។ ក្នុងដំណើរលើវិថីអាជីពការងារ លោកជាអតីតប្រធានក្រុមប្រឹក្សាភិបាលអគ្គិសនីកម្ពុជា។ ក្រោយមកលោកចូលកាន់តំណែងជានាយកខុទ្ទកាល័យ ក្រសួងឧស្សាហកម្ម រ៉ែ និងថាមពល នៅខែសីហា ឆ្នាំ២០០៦ ហើយនៅថ្ងៃទី២ ខែធ្នូ លោកត្រូវបានតែងតាំងជាទីប្រឹក្សាផ្ទាល់សម្តេចតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា។ ក្នុងខែតុលា ឆ្នាំ២០០៧ ដល់ខែសីហា ឆ្នាំ២០០៨ លោកកាន់តួនាទីអគ្គនាយកទទួលបន្ទុកក្តាប់រួម អគ្គនាយកដ្ឋានឧស្សាហកម្ម នៃក្រសួងឧស្សាហកម្ម រ៉ែ និងថាមពល។ គួបផ្សំចំណេះដឹងពីបរទេស បូកជាមួយបទពិសោធន៍ការងារ ឯកឧត្តម កែវ រតនៈ ត្រូវបានរាជរដ្ឋាភិបាលផ្តល់សេចក្តីទុកចិត្តឲ្យដឹកនាំកាន់តំណែងអគ្គនាយកអគ្គិសនីកម្ពុជា ក្នុងឆ្នាំ២០០៨ រហូតមកដល់ពេលបច្ចុប្បន្ន។ លើសពីនេះ ក្នុងអំឡុងកាន់តំណែងអគ្គនាយកអគ្គិសនីកម្ពុជា ឯកឧត្តម កែវ រតនៈ ក៏ជាទីប្រឹក្សាផ្ទាល់សម្តេចតេជោនាយករដ្ឋមន្ត្រី។ ក្នុងឆ្នាំ២០០៨ ព្រះករុណា ព្រះបាទសម្ដេចព្រះបរមនាថ នរោត្តម សីហមុនី ព្រះមហាក្សត្រ ត្រាស់បង្គាប់តែងតាំងជា ប្រតិភូរាជរដ្ឋាភិបាលកម្ពុជា ទទួលបន្ទុកអគ្គនាយកអគ្គីសនីកម្ពុជា បន្ថែមលើមុខងារដែលបានតែងតាំងជាអគ្គនាយកអគ្គិសនីកម្ពុជា កាលពីថ្ងៃទី៣ ខែមិថុនា ឆ្នាំ២០០៨ និងថ្ងៃទី៦ ខែកញ្ញា ឆ្នាំ២០១៨ ព្រះមហាក្សត្រ ត្រាស់បង្គាប់ជារដ្ឋមន្ត្រីអមនាយករដ្ឋមន្ត្រី បន្ថែមលើមុខងារបច្ចុប្បន្ន៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:27", "date_created": "2023-05-05T09:41:53.159Z", "category": "ភាពជាអ្នកដឹកនាំ", "views": 2537, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
អ្នកចង់ទៅមើលផ្ទាល់! ម៉ោង៥ល្ងាចនេះ សំបុត្រមើលបាល់ទះនឹងចែកជូនរហូតដល់អស់ នៅទីតាំងនេះ	https://business-cambodia.com/articles/6-may-volley-ball-ticket-	សម្រាប់បងប្អូនដែលចង់ទៅទស្សនាកីឡាបាល់ទះដោយផ្ទាល់ ចាប់ពីម៉ោង៥ល្ងាចថ្ងៃទី០៥ ឧសភានេះ សហព័ន្ធកីឡាបាល់ទះកម្ពុជា នឹងធ្វើការចែកសំបុត្ររហូតដល់អស់ នៅវិមានពហុកីឡដ្ឋានជាតិអូឡាំពិកផ្ទាល់តែម្តង។ ចំពោះការប្រកួតនៅថ្ងៃស្អែក លើវិញ្ញាសាបាល់ទះវិលជុំក្នុងពូល នៅថ្ងៃទី០៦ ខែឧសភា ស្អែកនេះដែរ កម្ពុជានឹងប៉ះជាមួយឥណ្ឌូនេស៊ី ដែលការប្រកួតនឹងធ្វើឡើងនៅម៉ោង ៧:៣០នាទីយប់។ វៀតណាមប៉ះជាមួយម៉ាឡេស៊ី  ហ្វីលីពីនប៉ះជាមួយសិង្ហបុរី និងមីយ៉ាន់ម៉ាប៉ះជាមួយថៃ។ គួរឱ្យដឹងដែរថាកីឡាបាល់ទះនេះដែរបានប្រព្រឹត្តិឡើងចាប់តាំងពីថ្ងៃទី៣ រហូតដល់ថ្ងៃទី៨ ខែឧសភា ឆ្នាំ២០២៣ ដែលមានក្រុមបុរសចំនួន៨ក្រុម៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:27", "date_created": "2023-05-05T09:28:52.822Z", "category": "ព័ត៌មានថ្មីៗ", "views": 1032, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ប្រវត្តិមិនធម្មតា! តោះមកស្គាល់កីឡាការិនីហ្វីលីពីន ដែលអាចផ្ដួល ខាន់ ចេសា ដណ្ដើមយកមេដាយមាសទៅផ្ទះវិញ	https://business-cambodia.com/articles/kaila-napolis-philippines-jui-jitsu-gold	កីឡាការិនីហ្វីលីពីន Kaila Napolis ដែលបានវាយផ្ដួលជើងឯកកម្ពុជា ក្នុងប៉ុន្មាននាទីចុងក្រោយទាំងមិនអស់ចិត្ត ដណ្តើមយកមេដាយមាសទៅស្រុកកំណើតវិញ តាមពិតមានប្រវត្តិមិនធម្មតា និងធ្លាប់ប្រកួតប៉ះគ្នាលើសមរភូមិ កីឡាជូជីតស៊ូ (Jujutsu or jiu-jitsu) ដ៏ក្តៅគគុកជាមួយ ខាន់ ចេសា ថែមទៀតផង។ Napolis ជាកីឡាការិនី ជូជីតស៊ូ ដ៏ល្បីឈ្មោះបោះសម្លេងមួយរូប តំណាងឱ្យហ្វីលីពីន គាត់ធ្លាប់ប្រកួតឈ្នះបានមេដាយជាច្រើន ដែលរួមមានទាំងការប្រកួតក្នុងស្រុក និងក្រៅស្រុក។ ជាក់ស្ដែងតាមរយៈសារបង្ហោះលើគណនី Instagram ផ្ទាល់ខ្លួនរបស់ Napolis បានឱ្យដឹងថា នៅដើមឆ្នាំ២០២៣នេះ គាត់ទើបតែឈ្នះមេដាយមាស ពីការប្រកួតវិញ្ញាសាកីឡាជូជីតស៊ូ នៅក្នុងព្រឹត្តិការណ៍ 7th Asian Championship នៅឯទីក្រុងបាងកក ប្រទេសថៃ។ គួររំលឹកផងដែរថា កីឡាការិនីរូបនេះ ធ្លាប់ប៉ះជាមួយនឹងនារីឆ្នើមរបស់កម្ពុជា ខាន់ ចេសា ម្ដងរួចមកហើយនៅក្នុងប្រភេទទម្ងន់៤៩គីឡូក្រាម នៃព្រឹត្តិការណ៍ស៊ីហ្គេម លើកទី៣០ ឆ្នាំ២០១៩ ដែលហ្វីលីពីនធ្វើជាម្ចាស់ផ្ទះដោយផ្ទាល់។ កាលនោះ ចេសា ដំណាងឱ្យកម្ពុជាបានវាយផ្តួលម្ចាស់ផ្ទះ ដណ្ដើមយកមេដាយមាសជូនមាតុភូមិ ចំណែកឯ Napolis ទទួលបានមេដាយប្រាក់ជូនជាតិ។ លុះរង់ចាំអស់រយៈពេល៤ឆ្នាំ មកដល់ព្រឹត្តិការណ៍ស៊ីហ្គេម លើកទី៣២នេះ ជើងឯកហ្វីលីពីន ក៏បានប៉ះគ្នាជាមួយនឹងនារីឆ្នើមកម្ពុជា នៅក្នុងសមរភូមិដ៏ក្ដៅគគុកម្ដងទៀត ខណៈលើកនេះខ្មែរយើងជាម្ចាស់ផ្ទះម្ដង។ ក្នុងវិញ្ញាសារកីឡាជូជីតស៊ូ ប្រភេទទម្ងន់ ៥២គីឡូក្រាម កីឡាការិនីឆ្នើមទាំងពីរប្រកួតតតាំងស្មើដៃគ្នា ប្រកបដោយភាពស្វិតស្វាញបំផុត រកអ្នកឈ្នះចាញ់ស្ទើរតែមិនឃើញ។ រហូតដល់នាទីចុងក្រោយ Napolis ចាប់បានឱកាសផ្ដួល ចេសា ភ្លាមៗ ហើយក៏ទទួលបានលទ្ធផល ២-០ យកមេដាយមាសពីម្ចាស់ផ្ទះស៊ីហ្គេម២០២៣ ជូនជាតិកំណើតរបស់ខ្លួនវិញបានយ៉ាងមោទកភាព។ ក្នុងព្រឹត្តិការណ៍ស៊ីហ្គេម លើកនេះ Napolis បានផ្ដួលគូប្រកួត៤ប្រទេសជាប់ៗគ្នារួមទាំងកម្ពុជា។ គាត់បានយកជ័យជម្នះ ៥០-០ លើសិង្ហបុរី បន្ទាប់មកយកឈ្នះលើថៃ ក្នុងលទ្ធផល ៣-០ បន្តមកទៀតគឺ វៀតណាម ក្នុងលទ្ធផល ៥០-០ និងចុងក្រោយបង្អស់គឺកម្ពុជា លទ្ធផល ២-០។ គួរបញ្ជាក់ផងដែរថា ក្រោយទទួលបានមេដាយមាស Napolis បានបង្ហោះសារមួយនៅលើ Instagram ផ្លូវការរបស់ខ្លួនថា «ខ្ញុំសប្បាយចិត្តណាស់ដែលអាចយកឈ្នះលើការភ័យខ្លាចរបស់ខ្ញុំ ក្នុងការប្រកួតជាមួយនឹងកីឡាការិនីល្អបំផុតក្នុងពិភពលោក។ ខ្ញុំឈរនៅត្រង់នេះបានព្រោះតែជំនឿចិត្តតូចៗដែលខ្ញុំមាន ព្រមទាំងការគាំទ្ររបស់អ្នកគ្រប់គ្នា...»  អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:27", "date_created": "2023-05-05T08:25:36.140Z", "category": "ព័ត៌មានថ្មីៗ", "views": 4165, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }

Subsets and Splits

No community queries yet

The top public SQL queries from the community will appear here once available.